
Coperta 1: Imposibila intoarcere, fotografie de Constantin Flondor, 1980 


Argument 


Această carte de mărturii despre masacrul de la Fântâna 
Albă apare cu prilejul sfințirii Portalului Memorial Golgota 
Neamului - „Fântâna Alba”. 

El este închinat jertfei românilor de pretutindeni si din toate 
timpurile pentru libertate, independenţă şi demnitate națională 
şi, în mod special, românilor care au fost ucişi în masacrul de 
la Fântâna Albă, din nordul Bucovinei, la 1 aprilie 1941, pentru 
dorinţa lor de a trăi în România. 

Portalul a fost sfinţit pe 2 iulie 2018, de sărbătoarea Sfântului 
Voievod Ştefan cel Mare, ca parte a manifestărilor dedicate 
Centenarului Marii Uniri, pentru a cinsti memoria celor care au 
avut o singură vină: aceea de a-şi fi iubit neamul, credinţa şi patria. 


În anul 2011, ziua de 1 aprilie a fost declarată prin lege „Ziua 
naţională de cinstire a memoriei românilor — victime ale masacre- 
lor de la Fântâna Albă si alte zone, ale deportărilor, ale foametei si 
altor forme de represiune organizate de regimul totalitar sovietic 
în Ţinutul Herta, nordul Bucovinei şi întreaga Basarabie”. 

La 1 aprilie 2011, Departamentul pentru Românii de Pretu- 
tindeni, în colaborare cu Stäretia Mănăstirii Putna, a ridicat pe 
aleea de intrare în Mănăstirea Putna o troiță de lemn închinată 
românilor care au murit la Fântâna Albă, realizându-se astfel un 
spaţiu memorial. 

În ultimii ani, evenimentul tragic de la Fântâna Albă a devenit tot 
mai cunoscut. Având în vedere dorinţa din ce în ce mai mare a ro- 
mânilor de a avea un loc unde să poată fi cinstiţi aceşti eroi şi faptul 
că poiana de la Fântâna Albă este greu accesibilă, fiindcă se află din- 
colo de graniţă, în Ucraina, cu binecuvântarea Inaltpreasfintitului 
Pimen, Arhiepiscop al Sucevei şi Rădăuţilor, spaţiul memorial a fost 
reamenajat ca Portal Memorial Golgota Neamului — „Fântâna Albă”. 

Ansamblul este sculptat în piatră de Podeni şi de Vratza şi cu- 
prinde o poartă monumentală, o troiță de piatră, spaţii pentru 
depunerea de flori si aprinderea de lumânări, inscripții cu numele 
satelor de unde au pornit spre România cei ucişi la Fântâna Albă 
şi o cismea, simbol al vieţii care izvorăşte din jertfa lor. Poarta este 
locul de trecere. Troiţa, crucea este simbolul jertfei. Ea marchează 
locul jertfei şi, aşezată înaintea porţii, arată că cei uciși atunci au că- 
zut în fata graniţei, în fata locului de trecere în România cea iubită. 


Numele tuturor celor care au murit în 1941 la Fântâna Albă sunt 
cunoscute doar de Dumnezeu, la fel ca numelor majorităţii celor 
morți în prigoana comunistă. Cu toţii au urcat Golgota jertfirii 
vieţii pentru ca poporul român să aibă parte de bucuria învierii. 

Jertfa lor dă viaţă şi ne înnoieşte ca popor, aşa cum jertfa 
lui Hristos ne înnoieşte. Si în Decembrie 1989 se striga în Piaţa 
Revoluţiei „vom muri şi vom fi liberi”. Cum poţi să mori şi să fii 
liber? Nu altfel decât în Dumnezeu. 

De aceea, credem că Dumnezeu i-a rânduit între martirii nea- 
mului şi i-a aşezat împreună cu sfinții noştri strămoşi. 

Neuitarea lor şi ruga pentru ei sunt datoria noastră sufletească 
fata de cei datorită cărora purtăm cu demnitate numele de români. 

Îi pomenim și îi vom pomeni, ne rugăm si ne vom ruga, pen- 
tru că atunci când vom uita de ei înseamnă că nu mai stim să ne 
jertfim, că nu mai ştim să pretuim pe cei care ne-au înălțat, ne-au 
apropiat de Dumnezeu. Când nu îi vom aminti şi nu îi vom po- 
meni, înseamnă că ne-am pierdut conștiința cea bună, că nu mai 
ştim să apreciem jertfa, pacea şi libertatea. 


ARGUMENT 5 


Doamne lisuse Hristoase, Dumnezeul nostru, primeşte jertfa 
lor şi dă acestui neam gând bun şi inimă curată ca să împli- 
nească voia Ta, pentru a se bucura împreună cu sfinţii lui în 
Împărăţia cerurilor! 

Veşnică să le fie pomenirea! 


Mulţumim doamnei academician Alexandrina Cernov, care 
s-a ostenit şi a selectat mărturiile cuprinse în acest volum, şi nă- 
dăjduim că vor mai urma şi alte volume în colecția Destin buco- 
vinean, despre martiriul suferit de românii din nordul Bucovinei 
în timpul prigoanei comuniste conduse de Uniunea Sovietică. 


ARHIMANDRIT MELCHISEDEC VELNIC, 
STARETUL MĂNĂSTIRII PUTNA 


2 iulie 2018, pomenirea Sfântului Voievod Ştefan cel Mare, 
în Anul Centenar al Marii Uniri 


Introducere 


Anii 1940-1941, primii ani ai ocupaţiei sovietice, sau cum se 
scrie în manualele falsificate de istorie — de „eliberare” de sub 
„ocupaţie” românească, au însemnat pentru românii din nordul 
Bucovinei începutul suferințelor: masacre, deportări, foametea 
artificială din perioada colectivizării şi strămutarea populaţiei în 
locuri cât mai îndepărtate de baştină. 

Începând cu anul 1942, ziariştii au început să-i caute şi să în- 
registreze poveştile cutremurătoare ale oamenilor care, nemai- 
putând răbda fărădelegile noilor stăpâni, au cerut să li se dea 
voie să se retragă în România, precum li s-a dat voie nemților si 
polonezilor să se întoarcă în ţările lor. Nu vom găsi în manualele 
de istorie nimic despre aceste evenimente, însă ele fac parte din 
istoria românilor bucovineni și basarabeni. 

În proiectul Destin bucovinean, care va fi alcătuit din câteva 
volume, vor fi incluse materiale de arhivă, articole, mărturii, frag- 
mente culese şi publicate în presa vremii — ziare şi reviste. Ceea ce 
nu a fost posibil de cercetat în arhivele secretizate despre victimele 
represaliilor în primii ani ai perioadei sovietice, s-a aflat din măr- 
turiile supravietuitorilor. Astfel, vom încerca să restituim adevărul 
istoric şi în baza materialelor vrednicilor ziariști. Cartea de fata 
include fragmente despre cele întâmplate la Fântâna Albă, publi- 
cate după 1991, anul când, pentru prima dată, au fost comemorate 
victimele masacrelor de la Fântâna Albă, Lunca si alte localităţi 


8  FÂNTÂNA ALBĂ — GOLGOTA NEAMULUI 


din nordul Bucovinei. După masacrul de la Fântâna Albă au ur- 
mat închisorile, deportările şi condamnările la moarte ale celor 
care erau bänuiti că au participat la marșul către Fântâna Albă. 

Nimeni nu cunoaște numărul celor masacrați. Fiecare sursă 
indică altă cifră. Oficial, cifra este infimă. Astfel, în raportul co- 
mandantului pichetului de grăniceri de la 1 aprilie 1941 se spune 
laconic: „Au fost aplicate măsuri de forță”, iar în raportul adresat 
de către Nichita Hruşciov lui Stalin despre incidentul de la granița 
cu România se menţiona: 

„O parte din locuitorii celor mai apropiate sate ale raionu- 
lui Hliboca a regiunii Cernăuţi s-au îndreptat în centrul raional 
Hliboca, cerând să fie lăsaţi să treacă în România. Mulțimea era 
de vreo mie de oameni, preponderent bărbaţi. Pe la amiaza zilei 
de 1 aprilie mulțimea a intrat în Hliboca, s-a apropiat de clădirea 
secţiei raionale a NKVD-ului, unii purtau cruci, era un steag alb 
(acesta, potrivit spuselor participanţilor la marş, simboliza carac- 
terul lui paşnic). Pe una din cruci era lipită o inscripție: «Uitaţi-vă, 
fraţilor, acestea sunt crucile de care şi-au bătut joc ostașii Armatei 
Roşii». Nu s-a constatat ca în mulțime să fie arme. După ce, lângă 
clădirea secţiei raionale a NKVD-ului, li s-a lămurit despre nelegi- 
timitatea unei asemenea adunări în zona de frontieră si s-a cerut 
ca mulțimea să se disperseze, aceasta a dispărut. 

Şeful direcţiei Securităţii Statului a ordonat să fie arestaţi agita- 
torii, ceea ce s-a şi făcut azi. Cu două zile în urmă câteva grupuri de 
săteni au venit cu revendicări analogice la comitetul executiv raional 
al raionului de frontieră Storojineţ. S-a clarificat că ei erau îndemnați 
de chiaburi şi gardisti (membri ai organizaţiei fasciste «Garda de 
fier»). Agitatorii din raionul Storojineţ descoperiți au fost arestaţi. 

În jurul orei 19 a zilei de 1 aprilie o mulţime de 500-600 de oa- 
meni a încercat în raionul Hliboca să treacă în România. Grănicerii 
au deschis focul asupra lor. În rezultat au fost ucişi şi răniți circa 50 de 
oameni, ceilalți au luat-o la fugă. Peste graniţă n-a trecut nimeni”. 


‘Petro Chirstiuc, Ghiocei însângerați, Cernăuţi, 2011, p. 171-173. 

Din aceeaşi carte, Ghiocei insângerati, cităm nota autorului: 

„Ziua de 1 aprilie 1941 a fost marcată de tragism pentru sute 
de familii de bucovineni. Era primăvară, înfrunzeau copacii, iar 
în pădurea de la Varnița ghioceii au făcut un adevărat covor, răs- 
pândind o mireasmă îmbătătoare. Era o frumuseţe de rai... 

O coloană de patru mii de oameni se îndrepta spre graniță. 
Erau zâmbitori, voiosi. Încă putin şi se vor întâlni cu rudele lor, 
vor vedea cum o duc acolo. Dar nimeni nu-şi inchipuia că peste 
vreo 15-20 de minute vor fugi în disperare, cu tipete prin pădure, 
strivind florile plăpânde şi lăsând pe ele stropi de sânge. 

Peste o jumătate de oră din covorul de ghiocei n-a rămas ni- 
mic. Doar pe lângă trunchiurile arborilor, sub grămezile de vreas- 
curi, unde n-a călcat picior de om, s-au mai păstrat câteva fire. 

Au trecut mulți ani de atunci, dar ghioceii înfloresc în continu- 
are, încântând privirea celor care vin aici să omagieze amintirea 
victimelor masacrului. Fiecare floare de pe potecă este un suflet 
coborât pe pământ si care se încălzește la soare”. 

După 50 de ani de la masacrul de la Fântâna Albă s-a fondat 
Societatea „Golgota”. Aceasta a primit din partea Comitetului 
Regional de Partid o adeverinţă din arhiva grănicerilor despre 
aceea că, la 1 aprilie 1941, „în timpul încercării de a trece ne- 
legal granița au fost ucise 24 de persoane”. Petru Grior, pri- 
mul preşedinte al Societăţii „Golgota”, directorul Centrului de 
Cercetări Istorice si Culturale din Cernăuţi, isi propune să re- 
constituie adevărul despre masacrul de la Fântâna Albă şi din 
alte zone în baza datelor găsite în arhivele din Cernăuţi, Rădăuți, 
Suceava, Câmpulung şi Botoşani. Rezultatele acestor cercetări de 
arhivă au fost publicate în cele şase volume intitulate Cartea dure- 
rii. Martirii României, la Cernăuţi (2011-2016). Prima constatare 
a autorului este că în primăvara anului 1941, după masacrele de la 
Lunca din ianuarie-februarie, au fost lansate zvonuri care au fost 


“Ibidem, p. 108. 
3 Ibidem, p. 133. 

primite cu încredere de către români, dornici să plece în România. 
Petru Grior a constatat că acestea au fost provocări organizate 
minuţios şi cu scopuri bine definite: 

„Zvonul a fost lansat de către reprezentanţii Comisariatului 
Poporului pentru Afaceri Interne (NKVD) al Uniunii Republicilor 
Sovietice Socialiste cu scopul de a scoate la iveală atitudinea 
bastinasilor fata de regimul stalinist, instaurat pe meleagu- 
rile carpatine. 

Locuitorii din ţinut, care nu cunoşteau rusa şi ucraineana, s-au 
adresat preşedinţilor şi secretarilor consiliilor săteşti cu rugămin- 
tea de a-i ajuta la scrierea cererilor pentru plecarea în România. 
Conducătorii localităţilor româneşti — inscaunati de puterea so- 
vietică dintre foştii participanţi la mişcarea subversiva din ţinut 
în perioada interbelică - îndeplineau, contra sumei de cinci ruble, 
rugămintea băştinaşilor care se săturaseră de «marea fericire» 
adusă din Kremlin”. 

Mai întâi, românii din localităţile storojintene „s-au adunat în 
oraşul Storojineţ, înaintând organelor raionale de resort cererile de 
plecare în Patria-Mamă. Autorităţile staliniste au refuzat să primească 
cererile, clasificând adunarea drept o manifestare antisovietică, oa- 
menii împrăştiindu-se pe la casele lor. În dimineaţa zilei de 1 apri- 
lie 1941, peste 1500 de locuitori din satele Pătrăuții de Sus, Cupca, 
Pătrăuții de Jos si Suceveni, în rândul cărora se aflau bărbaţi, femei 
şi copii, s-au adunat în curtea bisericii din Suceveni, cu scopul să 
pornească spre centrul raional Hliboca pentru a înainta organelor 
locale ale puterii bolşevice cererile lor. Din lăcaşul sfânt al satului sunt 
scoase trei cruci, la care vor fi atârnate stergare albe, demonstrând 
prin aceasta că viitoarea procesiune poartă un caracter paşnic. Apoi, 
cu toții au îngenuncheat în curtea bisericii şi, susținuți de sunetele 
pline de jale ale clopotelor de aramă, au adresat o fierbinte rugăciune 
către Domnul, pentru ca El să-i aibă sub ocrotirea sa”. 


+Petru Grior, Cartea Durerii, vol. V, Cernăuţi, 2016, p. 9. 
5 Ibidem, p. 9-10 

Către Hliboca s-au îndreptat si alti locuitori din satele de pe 
Valea Siretului. Până au ajuns la Hliboca numărul lor a crescut 
până la cinci mii. „Cu sufletele pline de credinţă si cu chipul 
Mântuitorului pe crucile sfinte - scrie Petru Grior - mulțimea a 
pornit la drum”. 

Acest episod îl vom regăsi şi în mărturiile participanților la mars. 
La Hliboca, oamenilor nu li s-a făcut dreptate. Cererile le-au fost 
refuzate. Mulțimea, indignată, „purtând prapurile şi crucile cu chi- 
pul Mântuitorului pe ele, scoase din lăcașurile sfinte, intona Imnul 
României, scandând Trăiască Regele Mihai, Trăiască mareșalul dez- 
robitor!” Oamenii nu mai doreau „să trăiască în «raiul» bolşevic, 
unde birurile, pe care trebuie să le plătească țăranii, sunt imposibil 
de suportat si unde teroarea era ridicată la rang de principiu”*. 

Spre poiana Varnitei, lângă satul Fântâna Albă, unde-i aştepta 
canonada mitralierelor, au fost însoţiţi de grăniceri. La o depăr- 
tare de numai 2 km de România, ţara mult râvnită, coloana a fost 
incoltita din trei parti de mitralierele bolşevicilor. Până astăzi, nu 
cunoaştem numărul victimelor de la Fântâna Albă. Cercetătorul 
Petru Grior este de părere „că trebuie întreprinse acțiuni de des- 
humare a martirilor”. Dar cine îi va număra pe oamenii care, 
ingroziti, fugeau prin pădure fiind împuşcaţi de soldaţii călări, pe 
cei întemnițați si împuşcaţi după „interogatorii bestiale”, căutați 
prin sate şi deportaţi împreună cu familiile lor, fiind calificaţi ca 
„trădători ai patriei socialiste”. Mărturiile supravietuitorilor aces- 
tei tragedii numesc mai multe amănunte, mai dureroase, decât 
cele din rapoartele oficiale, păstrate în arhive. 


Un alt autor, martor al acelor evenimente, este Vasile Ilica. 
Originar din satul Broscäutii Vechi, raionul Storojineţ, veteran 
de război, membru al Asociaţiei „Pro Basarabia si Bucovina” şi al 
Societăţii „Mihai Eminescu” din Cernăuţi, în acei ani sangerosi, 
fusese elev la Liceul Regele Ferdinand din Storojineţ. 


* Ibidem, p. 11. 

După anul 1989 el se întoarce la locurile de baştină, unde în- 
cepe investigaţii istorice importante despre acei ani de restriște, 
analizează evenimentele istorice care au precedat tragediilor, cer- 
cetează materiale de arhivă, culege mărturiile supravietuitorilor 
masacrelor de la Lunca şi Fântâna Albă. Lui îi aparţin două lucrări 
preţioase pentru istoria românilor bucovineni: Bucovina aban- 
donată, Oradea, 2010, si Martiri si mărturii din nordul Bucovinei 
(Fântâna Albä-Suceveni-Lunca-Crasna-Igesi), Oradea, 2003. 


Un merit deosebit la refacerea drumului spre Fântâna Albă 
le aparţine scriitorilor şi ziariştilor care, începând cu anul 1991, 
au participat la comemorările de la Fântâna Albă, la conferințele 
dedicate acestor evenimente, înregistrând date importante 
de la cei ce au mai rămas în viata. Dintre ziarişti, amintim pe: 
Maria Toaca-Andries şi Felicia Toma, care au publicat în ziarul 
„Zorile Bucovinei”, Dumitru Covalciuc, neobositul redactor al 
Almanahului , Tara Fagilor”. 

În ultimul deceniu au apărut la Cernăuţi mai multe monografii 
ale satelor, în care au fost inserate tragicele evenimente şi numiţi 
martirii lor. S-au ridicat monumente în memoria lor. 

Volumul I din proiectul Destin bucovinean, numit Fântâna 
Albă - Golgota neamului, reproduce multe din mărturiile 
participanţilor la acest mars al curajului si demnităţii. 


ALEXANDRINA CERNOV, 
MEMBRU DE ONOARE AL ACADEMIEI ROMÂNE 


Un zvon sträbate Bucovina 


ION DOMINTE 

NOI VREM PATRIA NOASTRĂ ROMÂNEASCĂ ȘI 
BISERICA NOASTRĂ STRAMOSEASCA’ 


Anchetă ce s-a facut la data de 10 mai 1942 în scoala din Suceveni, 
unde au fost adunati locuitorii din Suceveni, Cupca, Päträutii de 
Sus, Carapciu, Pătrăuții de Jos, Iordänesti, Corcesti, Trestiana, 
Prisäcäreni, Mihuceni etc. 

Declaratiile cetätenilor care au luat parte la evenimente s-au 
făcut în prezenţa părintelui Simion Ivaniuc - preotul din Suceveni si 
a domnului Vasile Hrincu - președintele Tribunalului din Cernăuţi. 


În dimineaţa acelei zile [1 aprilie 1941], s-au adunat grupuri 
de oameni din satele Cupca, Pătrăuții de Sus, Pătrăuții de Jos, 
ce au pornit grupuri, grupuri, coborând pe drumul ce duce 
spre Suceveni. Aici s-au întâlnit cu alte grupuri ce au venit din 
Carapciu, Iordanesti, Ropcea, Mihuceni, Trestiana si Petriceni. 
Coloana de oameni se întindea pe o distanţă de aproape 2 km, 
apreciindu-se că ar fi fost vorba de 3.000-3.500 de oameni. La 
Suceveni s-au alăturat mulţi localnici ce au pătruns în biserică 
şi au ridicat, cu ştirea preotului Simion Ivaniuc, un număr de 
trei cruci pe care le-au dat unor oameni mai tineri ce se găseau 
în fruntea coloanei, unde se mai găsea un steag alb, care să arate 
caracterul paşnic al demonstraţiei, şi un steag în trei culori, care 
avea menirea să semnaleze grănicerilor români că este vorba de 
un grup de români ce doreşte să se repatrieze în România. 

Deci, toţi demonstrantii erau hotărâți să-şi părăsească sa- 
tele si locuinţele spre a se duce spre frontieră în vederea trecerii 
în România, unde sperau să-şi găsească un rost, nemaiputând 


7 Ancheta ziaristului lon Dominte, ziarul ,, Bucovina’, nr. 258, 259, Cernăuţi, 
mai 1942. 

8 Considerăm că numărul de 3.000-3.500 de participanţi la demonstraţie 
este exagerat. Înclinăm să credem că cifra indicată de ziaristul Micola 
Rubanet, cea de 2.000-2.500 de participanţi, este mai aproape de adevăr. 
[n. Vasile Ilica]. 

suporta greutăţile, robotele, impunerile în bani şi în natură la care 
erau supuși de autorităţile sovietice. 

Au plecat de la casele lor familii întregi, cu bătrâni, părinţi, 
tineri şi tinere şi multe femei aveau copii în braţe. Nădejdea ple- 
cării le-a fost întărită de faptul că, cu puţine luni înainte, s-au 
repatriat nemţii şi polonezii şi între timp s-a lansat zvonul că a 
venit şi rândul românilor să se repatrieze, scop în care mulți au 
depus cereri la autorităţile raionale. 


Rugăciunea 

Înainte de a se pune coloana în mişcare, de la Suceveni spre 
Hliboca (Adâncata), unde era reşedinţa raională şi unde se găseau 
Comandamentul Grănicerilor și al NKVD-ului raional, toată adu- 
narea s-a aşezat în genunchi, iar țăranul Times Vasile din Cupca 
a rostit cu glas tare următoarea rugăciune ce era repetată de toţi 
cei prezenţi: 

„Doamne Dumnezeul nostru, Fiinţă Preainalta, nefacuta, ne- 
închipuită, fără de început si fără de sfârşit; Tu, Cel ce ai zis şi ai 
făcut toată făptura şi dai viaţă zidirilor Tale, prin ale Cărui puteri 
se mișcă libere toate vietätile de pe pământ si le hränesti până 
în crăpăturile pietrelor, nu întoarce Faţa Ta de la noi, păcătoşii, 
ci ridică sabia mâniei Tale de peste noi şi ne mântuieşte, că Tu 
ne-ai zidit şi numai Tu ne poți mântui. Ascultă, Atotputernice, 
lacrimile noastre şi ne ajută ca să scăpăm de stăpânirea păgână 
care ne chinuieşte şi ne distruge biserica Ta. Nădejdea noastră 
este Tatăl, scăparea noastră este Fiul, acoperământul nostru este 
Sfântul Duh, Treime Sfântă, slavă Tie. Amin!” 

Toţi cei prezenţi erau convinşi de faptul că s-au angajat într-o 
acțiune riscantă şi la aşa un moment de grea cumpănă era normal 
ca cei prezenţi să ceară sprijinul Dumnezeului Cel Atotputernic. 

Încetul cu încetul, toți s-au încolonat si au pornit spre Hliboca, 
unde sperau să găsească o oarecare înţelegere. Pe drum au înce- 
put să cânte diferite cântece patriotice: Deşteaptă-te române, Trei 
culori, Trăiască Regele şi o serie de cântece religioase. 

Trecerea podului peste Siret 

Autorităţile raionale, fiind înstiintate că spre Hliboca se în- 
dreaptă o coloană de oameni, au trimis în întâmpinarea lor o 
grupă de milițieni şi 12 ostaşi grăniceri călări, care s-au postat 
pe podul de peste Siret cu scopul de a nu-i lăsa să meargă mai 
departe. Dar mulţimea era aşa de îndârjită si de hotărâtă încât a 
pus pe fugă grupa de milițieni, dar grupul de ostaşi călări ce se 
găseau la celălalt capăt al podului au încercat să oprească cu forța 
coloana manifestantilor. Si cum cei cu crucile si cu steagurile erau 
în fata, au fost atacați cu săbiile de ostașii călări. 


Minunea dătătoare de speranţă 

Unul din soldaţii călări a scos sabia si a lovit o cruce ce era pur- 
tată de Ilie Scrobanet din Suceveni, ce se găsea chiar în rândurile 
din fata. Sabia soldatului a alunecat pe partea lemnoasă a crucii 
si l-a rănit la mână pe purtătorul ei. Mulțimea s-a înfuriat si a 
vrut să-l linşeze pe soldatul respectiv, dar în acel moment de grea 
încercare s-a auzit vocea tunătoare a ţăranului Frătăuceanu Ioan, 
care a strigat cât îl tinea gura: „Oameni buni, nu scoateţi sabia, 
că cine scoate sabia, de sabie va pieri”, vorbă ce a mai liniştit spi- 
ritele ce se aprinseseră. Dar în momentul respectiv se săvârşeşte 
o adevărată minune, căci calul soldatului, care a atacat crucea 
din fata coloanei, s-a speriat, a sărit în lături, iar soldatul, nepu- 
tându-l stăpâni, a căzut de pe cal şi s-a lovit cu capul de bordura 
de beton din marginea drumului şi a rămas mort în sant. Acest 
fapt a descumpănit restul soldaţilor, care au bătut în retragere 
şi au descălecat spre a vedea ce s-a întâmplat cu camaradul lor, 
dar în acelaşi timp a constituit un puternic sprijin moral pentru 
mulțimea de oameni care a înţeles că s-a petrecut o minune şi că 
ei vor fi protejaţi şi în continuare. 


Confruntarea cu autorităţile raionale din Hliboca 
Astfel, coloana manifestantilor ajunge la Hliboca şi se aşază 
în jurul fostei case parohiale, unde se găseau sediile miliției, al 

NKVD-ului şi Comandamentul de grăniceri. Cei câţiva ofiţeri 
ce au ieşit de prin birouri au început să lămurească oamenii ca să 
se întoarcă la casele lor, dar oamenii au venit pregătiţi de plecare, 
cu cereri făcute în acest scop, pe care le întindeau ofițerilor, dar 
aceştia refuzau să le primească. Atunci lumea a început să vocife- 
reze, iar din acea invalmaseala de voci se auzeau unele apostrofari: 
„Noi nu v-am chemat aici şi nici nu v-am votat la alegerile voas- 
tre. Acestea sunt pământurile noastre lăsate moştenire de Marele 
Stefan, asa că ori plecaţi, ori lasati-ne să plecăm noi peste graniță 
şi vă lăsăm gospodăriile noastre cu vite cu tot! Noi vrem Patria 
noastră românească şi Biserica noastră strămoşească, de care voi 
vă bateti joc! Noi nu putem schimba libertatea noastră pe jugul 
vostru de oţel!” 

Aceste cuvinte grele şi apostrofări rostite din mii de piepturi 
străbăteau prin vacarmul general, iar din când în când se mai 
auzeau strigăte ca: „Jos URSS-ul, jos bolsevismul! Trăiască Regele 
Mihai şi mareşalul Antonescu!” Protestul din miile de guri se 
auzea la mari depărtări, iar entuziasmul şi hotărârea neîndu- 
plecată de a trăi liber erau aşa de puternice, încât toată această 
mulţime de oameni prefera să moară decât să renunţe la hotărârea 
de a pleca spre graniţă şi a trece in România. 

Un evreu ce reprezenta autoritatea raională s-a adresat cu 
amenințări mulțimii de oameni ce era adunată acolo, fapt ce a 
înfuriat în aşa măsură oamenii, încât aceştia erau gata să-l linseze, 
obligându-l să-şi scoată pălăria din cap în fata crucilor si a stea- 
gurilor ce se găseau in fata. 

Cineva din mulțime l-ar fi apostrofat: „Iu, trădătorule, care 
ne-ai înşelat o viata întreagă, vii acuma să ne dai învățături şi să ne 
tragi la răspundere!” Grupul de ofiţeri NKVD, cărora li se traducea 
tot ceea ce striga mulțimea, se zice că ar fi exclamat: „Aşa popor, 
dacă ar dispune de arme, ar putea pune în pericol întreaga Rusie”... 

Mulțimea, văzând că nu sunt şanse de a primi vreo aprobare 
din partea autorităților, a strigat: „Spre graniță, că aicea nu mai 
avem ce sta! — ori viata, ori moarte! — ori libertate, ori mormânt!” 

Mulțimea de oameni s-a încolonat şi a pornit încet spre 
Suceveni, cântând cântece patriotice, aşa cum a făcut-o şi la venire. 


Întoarcerea spre Suceveni 

În timp ce mulţimea de oameni se întorcea spre Suceveni, 
autorităţile raionale au dat telefonic dispoziţie primăriei şi pos- 
tului de Miliție din Suceveni ca să ia urgent măsuri pentru de- 
montarea suprastructurii podului mare din lemn de peste Siret, 
pentru ca demonstrantii să nu poată trece apa Siretului care era 
destul de mare din cauza zăpezilor ce se topeau la munte. 

Primaria şi postul de Miliție, desigur, s-au conformat si au 
mobilizat nişte oameni care au şi venit să înceapă desfacerea po- 
dinei de deasupra podului. Între timp, mulţimea de oameni s-a 
întors de la Hliboca şi, văzând că li se pun noi piedici la traversa- 
rea podului de peste Siret, s-a repezit furioasă spre pod, punând 
pe fugă echipa ce începuse demontarea podinei si pe milițienii ce 
erau cu ei. Astfel, coloana demonstrantilor a putut să-şi urmeze 
nestingherit drumul spre frontieră la punctul cel mai apropiat de 
la Fântâna Albă, ce se găsea la o depărtare de 12,5 km de Suceveni. 
La Suceveni s-a mai făcut o încercare de a convinge oamenii să 
plece la casele lor, de către ofiţerii de grăniceri, care l-au obligat 
pe părintele Simion Ivaniuc să le vorbească oamenilor în acest 
sens. Dar mulțimea, furioasă că a pierdut atâta timp degeaba si că 
trecuse de ora prânzului, având de parcurs prin pădure un drum 
atât de lung, nu a mai stat să asculte sfaturile şi predicile ce li se 
făceau şi a pornit-o în continuare spre frontieră. 

Autorităţile raionale, care urmăreau de aproape mișcarea co- 
loanei demonstrantilor, după ce au aflat că aceştia nu au putut fi 
opriţi la Suceveni, au luat următoarele măsuri: 

- l-au somat pe părintele Simion Ivaniuc, pe care-l bănuiau de 
complicitate cu demonstrantii, să se prezinte imediat la raion la 
Hliboca pentru a-linteroga si a-l trage la răspundere de ce a permis să 
se ia cruci din biserica din Suceveni, cruci care pentru demonstranți 
reprezentau un adevărat simbol al biruintei în acţiunea lor; 

- au dat dispoziţie unităţilor de grăniceri de la frontieră de 
a se concentra în punctul Poiana Camencei, care se găsea la 
circa 3,5 km de punctul de trecere de la Fântâna Albă şi de a face 
uz de armamentul din dotare în vederea zădărnicirii intenţiei 
manifestantilor de a forța trecerea frontierei. 

Între timp, au început să sosească în zonă camioane încărcate 
cu soldaţi grăniceri mobilizați de la subunitățile de grăniceri din 
localităţile învecinate. De asemenea, au apărut unităţi de grăniceri 
călări, ce au primit sarcina de a urmări coloana demonstrantilor 
la o distanță de 1-1,5 km pe tot parcursul traseului din pădu- 
rea Camencei. 

Părintele Ivaniuc, care trebuia să se prezinte la autoritățile raio- 
nale din Hliboca, a fost sfătuit de către săteni să nu se grăbească a 
merge cu căruța si cei doi cai pe şosea si, respectiv, pe podul de peste 
Siret, unde era plin de armată şi de milițieni, ci s-o ia pe scurtatura 
si să treacă prin vadul apei si să continue a merge pe drum de tara. 

Dar apele Siretului erau mult crescute, iar vadul nu se prea 
distingea unde ar putea fi cu precizie, aşa că atât căruţa, cât şi caii, 
după ce au ajuns pe firul apei, au fost impinsi mai la vale unde 
apa era mult mai adâncă si astfel, atât caii cât şi căruța, au devenit 
nişte jucării în valurile învolburate ale Siretului. La strigătul dis- 
perat al părintelui Ivaniuc, au apărut doi săteni, ce se găseau prin 
apropiere şi care s-au aruncat în apă, au dezlegat caii şi au tras cu 
chiu cu vai căruţa la mal. 

Astfel, părintele Ivaniuc, printr-o adevărată minune, a putut 
să-şi continue drumul spre Adâncata - de unde s-a întors spre 
seară, deoarece cei ce îl chemaseră nu mai erau acolo, fiind plecaţi 
să supravegheze desfăşurarea evenimentelor din teren. 


Masacrul din Poiana Camencei 

Drumul forestier ce iese din Suceveni şi serpuieste prin pădure 
circa 9 km dă într-o poiană de formă aproape dreptunghiulară 
ce este mărginită pe trei laturi tot de pădure, iar singura latură liberă 
este aceea prin care accede drumul forestier în poiana respectivă. 

Poiana Camencei, care era un punct obligatoriu de trecere, 
a fost aleasă de grăniceri pentru a stopa înaintarea coloanei 
de demonstranți. 

De aceea, grănicerii au săpat din timp tranşee pe cele trei laturi 
ale poienei (tranșee ale căror urme se vad şi astăzi) şi şi-au pregătit 
armamentul din dotare, adică puşti şi puşti mitraliere. 

Demonstrantii, pe măsură ce înaintau pe drumul forestier, au 
început să fie stapaniti de un sentiment de neliniște, văzându-se 
urmăriţi de la oarecare distanţă de o unitate de soldaţi călări. 

Coloana demonstrantilor se deplasa destul de încet, întrucât 
drumul forestier prezenta un urcuş continuu, astfel că au ajuns la 
capătul celălalt al pădurii, respectiv în Poiana Camencei, la lăsarea 
serii. Oamenii chiar au început să dea semne de bucurie că au 
traversat pădurea şi le mai rămânea foarte puţin ca să parcurgă 
distanţa ce îi despärtea de frontieră (circa 3,5 km). 

Odată ajunși în poiana cu pricina, s-au văzut înconjurați pe 
trei laturi de tranșee în care stăteau soldați pregătiți cu armele si 
puştile mitraliere atintite asupra lor. 

În materialul publicat nu se specifică dacă au fost sau nu au 
fost somati să se oprească. Dar chiar daca cei din fata coloanei, 
purtătorii de steaguri şi cruci, au avut intenţia de a se opri, nu 
puteau să facă acest lucru deoarece erau împinși şi îndemnați de 
cei din spate care susțineau sus şi tare că grănicerii nu au dreptul 
să tragă în grupuri organizate şi paşnice. 

Nu se prea cunosc detalii cu privire la acest moment, căci cei 
ce erau în fata si ar fi putut relata cum s-au petrecut lucrurile 
au fost secerati de gloanţe si au căzut pe loc. Cei ce erau pe la 
mijlocul coloanei, care se găseau încă în pădure, auzind tipete si 
împuşcături, au început să se răspândească prin pădure, căutând 
să se adăpostească de prăpădul în care au intrat, dar s-au văzut 
înconjurați de soldaţii călări care veneau în urma coloanei si care 
mitraliau pe toți cei ce căutau să iasă din coloană şi să fugă în 
pădure, protejându-se de copaci şi de relieful abrupt al pădurii 
din zonă. Primii care au căzut au fost cei ce purtau steagurile şi 

crucile. Astfel a căzut Ilie Scrobanet, cel ce a fost lovit cu sabia de 
un soldat călare la trecerea podului de peste Siret, despre care s-a 
relatat mai sus, a mai căzut printre primii țăranul Tugui Mihai din 
satul Cupca şi, de asemenea, Ilie Mihailovici, ce purta cea de-a 
treia cruce si a cărui teastä a fost sfărâmată de o rafală de mitrali- 
eră. Toţi cei ce erau în rândurile din fata au fost secerati de focul 
încrucişat al pustilor mitraliere ce trăgeau din cele trei direcții. 
În poiana Varnitei s-a creat o situaţie de coşmar şi adâncă dispe- 
rare din cauza impuscaturilor, a strigătelor celor răniți precum si 
a celor rămaşi ce nu cutezau să fugă, neputând lăsa părinţii sau 
fraţii împuşcaţi ce se zvârcoleau în ghearele morții. S-a instalat 
o atmosferă de teamă, de neputinţă şi de disperare ca urmare a 
coşmarului provocat de intervenţia armată a grănicerilor ce se 
găseau în tranșeele proaspăt săpate în jurul acelei păşuni bleste- 
mate ce se chema Varnița Camencei. 

La venirea soldaţilor calari au fost somati şi culesi toţi aceia 
ce se puteau deplasa pe propriile picioare, iar morţii şi răniții ne- 
transportabili au rămas pe teren, fără ca cineva să se mai ocupe 
de ei. S-au format grupuri de 30-40 de persoane ce erau escortate 
de grănicerii călări pe drumul de întoarcere spre Suceveni. După 
plecarea arestatilor, răniții rămași ce se văitau şi cereau ajutor au 
fost şi ei lichidati sumar spre a nu perturba liniştea nopţii ce se 
instalase între timp. 


AICI NICI SĂ NE RUGĂM NU PUTEM? 


A doua zi după masacrul din poiana Varnița Camencei, asu- 
pra satelor din Valea Siretului Mic s-au năpustit echipe formate 
din activiști de partid, învăţători ucraineni şi ruși ce cunoşteau 
lumea satelor şi din militari grăniceri şi agenţi NKVD care aveau 


” Anchete şi perchezitii după 1 aprilie 1941. Materiale publicate de Ion 
Dominte în ziarul „Bucovina”, nr. 259, 22 mai 1942. 

sarcina să depisteze pe toţi aceia ce au scăpat de la masacru, fie 
răniţi, fie sănătoşi, fie pe aceia ce au avut vreo legătură cu eveni- 
mentul respectiv. 

Astfel că în zonă era un continuu dute-vino de maşini și căruţe 
ce transportau răniţi si arestaţi, ce erau dirijati la Cernăuţi, unde 
NKVD-ul a eliberat mai multe pivnițe spre a putea „plasa” marele 
număr de arestați. 

La Spitalul din Cernăuţi, secţia de chirurgie era sub un adevă- 
rat asediu, căci saloanele erau pline de răniţi, iar coridoarele pline 
de soldaţi ce pazeau pe cei răniți ca nu cumva să scape vreunul. 

Tot în acele zile a venit în zonă o comisie de anchetă guverna- 
mentală în frunte cu generalul Jukov si cu deputatul Hrusevschi. Se 
făceau adunări cu țăranii din fiecare comună si li se cerea să spună 
sincer tot ce au pe suflet ca să se poată lua măsuri de la nivel cen- 
tral de eliminare a unor cauze ce produc nemulțumiri şi tensiuni. 

La adunarea ce a avut loc în satul Cupca, a luat cuvântul un 
țăran foarte dârz si care nu a menajat regimul sovietic şi nici pe 
cei ce-l reprezentau acolo, adică comisia de anchetă. 

Astfel, el a zis că țăranii nu mai pot suporta toate vexatiunile si 
persecuțiile regimului sovietic şi că lor nu le-a rămas altceva de fă- 
cut decât să-şi părăsească gospodăriile şi să dorească să ajungă cât 
mai repede în România, că acolo oamenii sunt liberi şi nimeni nu 
se bagă în curtea gospodarului ca să-l usureze de munca lui si de 
bruma de grâne necesară întreţinerii animalelor si familiei. Acest 
demers a încurajat si alti țărani să-şi declare neîncrederea in re- 
gimul sovietic şi în metodele diabolice de exploatare ale acestuia. 

Din cauza tonului vehement folosit la şedinţa de la Cupca, 
țăranul respectiv a fost arestat imediat şi pe urmă nu s-a mai ştiut 
nimic despre el. În schimb, adunarea din satul Suceveni, care se 
bucura în ochii autorităţilor de o reputaţie si mai proastă, a de- 
curs mult mai paşnic datorită ţăranului Răileanu loan, care a luat 
primul cuvântul şi a zis: 

„Domnule General, stăpânirile sunt date de Dumnezeu, 
că aşa ne învaţă biserica noastră. Dar nu vă supăraţi că 

Dumneavoastră îndată ce ati venit aici ne-ati luat pâinea de la 
gura copiilor, ati silit poporul să facă tot felul de prestații gratu- 
ite cu utilaje şi animale, sustrăgându-le de la munca câmpului, 
ne-ati pus sarcini peste puterile noastre, ati pus biruri mari pe 
case, pe vite, pe oi, pe preot, pe biserică, ne-ati măsurat până 
şi gardurile şi cotetele din gospodărie. Noi nu avem nimica cu 
Statul Sovietic, dar nu mai avem ce face, că am ajuns muritori 
de foame, deşi cred că de fiecare dată ne-am făcut datoria aşa 
cum s-a cerut de la noi”. 

La remarca generalului Jukov că de ce nu se înscriu în colhoz 
ca să scape odată de necazuri, ţăranul i-a spus: 

„Domnule General, noi nu stim ce este acela colhoz, dar dacă 
vom vedea în alte parti cum merge treaba în colhoz, şi de-o fi 
bine, noi ne-om înscrie şi în colhoz, că de bine nu fuge nimeni”. 

S-a mai ridicat la cuvânt şi Veronica Amariei, care a spus: 

- Domnule General, eu îs femeie şi nu mă bag în treaba 
bărbaţilor, dar pe mine mă doare că ne-ati luat credinţa. 

- Adică cum v-am luat credinţa? întreabă generalul. 

- Iată cum — ati pus pe biserică un bir de 3.500 de ruble, iar pre- 
otului i-ati luat tot pământul parohiei, i-ati golit podul de grâne 
şi i-ati mai pus un bir de 10.000 de ruble. El şi-a vândut cinci vite 
mari şi acareturi şi tot nu-i ajunge să-şi plătească impozitul, dar 
la anul ce va mai vinde? 

— Dar de ce iti pasă aşa de mult de preot? 

— Jaca, că imi pasă, că dacă el nu poate plăti impozitul, o să 
ne inchideti biserica, iar noi l-am oprit pe preot să nu plece in 
Germania, unde a avut aprobare, ci să rămână cu noi, iar noi fără 
biserică şi fără credinţă nu rămânem, ci o să plecăm de aici chiar 
dacă ne omorâţi, că altă ieşire nu avem. Şi apoi nu înţelegem de 
ce-l prigoniti pe preot şi-l purtaţi mereu pe la raion, că dacă îl 
prigoniti pe el înseamnă că prigoniti biserica si ne prigoniti pe noi. 

Apoi, în casa parohială Primăria vrea să facă club, iar noi 
nu putem îngădui una ca asta, pentru că noi am construit casa 
respectivă pentru preot şi nu pentru club. 

De asemenea, ne dati tot felul de ordine ca în duminici şi săr- 
bători să ieşim cu animalele la lucru, iar învățătorii voştri spun 
copiilor să sărbătorească sâmbăta, iar Duminica să vină la şcoală 
ca evreii, şi-i învaţă că nu este Dumnezeu si alte multe care nu sunt 
în folosul lor. Acestea sunt pricinile pentru care căutăm altă tara 
în care să putem fi liberi şi să trăim crestineste așa cum am fost 
obişnuiţi din mosi strămoși. Că aici nici să ne rugăm nu putem. 

- Ei bine, zice generalul în încheiere, de-acuma înainte nu o 
să plătiți bir nici pentru preot, nici pentru biserică, iar pe pământ 
o să puteţi semăna cele de trebuintä si nu veţi mai fi obligați să 
semänati mei, cicoare, sfeclă etc., ce vi se planifica până în prezent. 

Şi astfel, au plecat cele şase turisme cu delegaţia guvernamentală 
si toată suita de funcţionari, comisari și ofiţeri, fără ca cei rămași să 
poată afla ecoul celor constatate de comisie în urma masacrului ce 
a avut loc la 1 aprilie 1941. Cu toate cele ce s-au afirmat de comisie 
la şedinţa respectivă, autorităţile locale au dat ordin chiar de a doua 
zi ca toate lucrările agricole să se desfăşoare potrivit programului 
prestabilit. Deci, comisiile vin, comisiile pleacă, dar programul cu 
repartizarea sarcinilor agricole a rămas neclintit. 


PREOTUL DIN SUCEVENI 


Cu prilejul anchetei făcute la Suceveni si în satele învecinate de Ion 
Dominte referitoare la evenimentul de la 1 aprilie 1941, prilej oferit 
de slujba de parastas în memoria celor căzuţi la Fântâna Albă si la 
Suceveni, ziaristul a luat un interviu părintelui Simion Ivaniuc, singu- 
rul preot care a rămas cu sătenii lui, asigurând, cu mari riscuri, sluji- 
rea bisericii si a credinței străbune în acele vremuri de grea încercare. 


Eu nu m-am putut refugia în primele zile după venirea tru- 
pelor sovietice, considerând că nu pot lăsa de izbeliste parohia 


1 Ziarul „Bucovina”, nr. 261, 24 mai 1942. 

şi pe acei minunati credincioși din satul Suceveni şi nici să-mi 
părăsesc gospodăria, rezultatul muncii mele de atâţia ani. Multi 
preoți care, ca şi mine, nu şi-au putut părăsi parohiile au realizat, 
în foarte puţin timp, că rămânerea lor ar pune în pericol existența 
lor fizică şi că datorită întreruperii oricăror contacte cu România, 
refugierea în România era exclusă. Singura scăpare era ca să ape- 
lam la comisiile germane ce au început să funcţioneze în nordul 
Bucovinei în vederea repatrierii etnicilor germani. 

După mai multe demersuri făcute de mine si de alti preoţi la 
o asemenea comisie ce funcţiona la Hliboca (Adâncata) ni s-a 
luat în considerare cererea şi în scurt timp am şi primit actele 
de repatriere, fixându-mi-se şi termenul de plecare în Germania, 
împreună cu soția mea, Olimpia. Între timp, am lichidat o bună 
parte din gospodărie, vite, acareturi etc., anunțând pe credincioşi 
la slujba bisericească despre hotărârea ce am luat-o. A doua 
zi după ce am făcut acest anunţ, m-am trezit cu o delegaţie a 
credincioşilor, care au venit la mine să mă roage să renunţ la 
plecare. Enoriaşii au căzut în genunchi şi cu lacrimi în ochi mi-au 
spus: „Sfinţia-ta pleci! Dumneavoastră scäpati doi oameni, dar 
pe noi în seama cui ne lăsaţi? Ce ne facem noi sub stăpânirea 
dusmana fără preot şi fără biserică? Noi unde să ne ducem si 
încotro s-o apucăm?” Un gospodar mai în vârstă îmi spune cu 
lacrimi în ochi, dar cu toată blandetea: „Părinte, în Evanghelia 
după loan, Mântuitorul nostru spune limpede: Eu sunt Păstorul 
cel bun, Care sufletul Său si-L pune pentru turma Sa. Această 
poruncă am primit-o de la Tatăl Meu. Nu ne părăsi părinte, că 
faci păcate grele!” 

Aceste cuvinte le-am simţit ca o palmă peste obraz, ca cea mai 
aspră mustrare şi aş fi dorit să se deschidă pământul şi să mă în- 
ghită, din cauza mustrărilor de conştiinţă ce au pus stăpânire pe 
mine. Cu un sentiment de vădită jenă le-am cerut credincioşilor 
să-mi dea un răgaz spre a mă gândi la propunerea lor. 

Hotărârea de a rămâne 

Aşa tulburat cum eram, m-am dus în biserică pentru a mă putea 
reculege în liniște. În biserică era o frumoasă icoană a Mântuitorului, 
lucrată în ulei, dăruită bisericii de domnul Vasile Hrincu 
- preşedintele Tribunalului din Cernăuţi -, originar din Suceveni. 

Această icoană a fost sfințită anume pentru a aduce alinare 
bolnavilor şi luminarea cugetului celor intunecati, precum şi să 
dea putere şi izbândă celor cu inimă curată. 

Am stat în genunchi mai multă vreme şi m-am rugat, ce- 
rând Mântuitorului să-mi dea gândul cel bun. La un moment 
dat, am perceput că se întâmplă ceva neobișnuit cu mine. Un 
simtämânt ce nu l-am mai încercat în viaţa mea. Am simţit 
că parcă cineva mă ia de umeri şi mă ridică în picioare. Totul 
s-a luminat în fata mea, totul a devenit clar, am simţit în acel 
moment că s-a revărsat o mare forță în toate madularele mele 
şi am devenit sănătos şi puternic, gata să înfrunt orice greutăți 
ce mi s-ar ivi în cale, ca şi Domnul Hristos, Stăpânul meu, când 
Se ruga în grădina Ghetsimani, scenă ce era reprezentată de 
icoana din fata mea. 

Cu această revelaţie în suflet m-am îndreptat vesel spre casa 
parohială, unde mă aştepta delegaţia credincioşilor din Suceveni, 
căreia i-am comunicat hotărârea mea de a rămâne ca să împart 
binele şi răul cu ei. Desigur că ei mă așteptau cu inima strânsă, 
crezând că nu voi renunța la opţiunea mea de a pleca în Germania. 

Enoriaşii, auzind că hotărârea mea de a rămâne este irevoca- 
bilă, cu lacrimi în ochi s-au aşezat în genunchi, multumind Celui 
de sus Care m-a ajutat să iau această curajoasă hotărâre şi mi-au 
promis că atâta timp cât voi sta la Suceveni, ei îmi garantează 
securitatea mea, a soţiei şi a gospodăriei mele. 

Si într-adevăr, ei s-au ţinut de cuvânt, astfel că în decursul 
acelui an de ocupaţie sovietică viata şi casa mea au fost păzite zi 
şi noapte, fără întrerupere, de şase străjeri, în timpul zilei şi de 
doisprezece străjeri în cursul nopții, aşa că nu se putea apropia 
nimeni de casa parohială fără a se da alarma în tot satul. 

Relaţiile cu autoritățile locale 

La începutul ocupaţiei sovietice a fost numit primar în sat 
Gherasim Zelghin, cizmar de meserie, un om cumsecade şi cu 
respect fata de biserică şi fata de mine personal, asa că nu am avut 
a mă plânge de relaţii proaste cu Primăria. 

Dar într-o bună zi, întâmplarea a făcut să mă întâlnesc cu prima- 
rul chiar in fata Primăriei, şi acesta, potrivit obiceiului, s-a închinat 
şi mi-a sărutat mâna, lucru ce a fost observat de un comisar activist 
evreu ce se găsea în primărie şi care a fost aşa de indignat de gestul 
primarului, că a propus imediata lui destituire, lucru ce s-a si intam- 
plat peste câteva zile. În locul lui a fost numit un țăran sărac din sat, 
dar şi acesta era un credincios cu frica lui Dumnezeu. Confruntat 
cu greutăţile serviciului de la primărie şi cu poruncile draconice 
ce le primea zilnic în legătură cu aplicarea măsurilor de constrân- 
gere a oamenilor şi aplicarea principiilor luptei de clasă, repede s-a 
săturat de primărie, asa că a venit într-o zi la mine să plătească o 
slujbă ca Dumnezeu să-l scape de Primărie. Politicienii şi activiştii 
raionali, ştiindu-l credincios, duceau o continuă muncă de lămurire 
cu el, căutând să-l convingă de inutilitatea religiei şi de inexistența 
lui Dumnezeu. Ei spuneau sus si tare că nu există Dumnezeu, iar 
singurul dumnezeu pentru ei este Stalin. Primarul, care nu era lipsit 
de simţul umorului, le-a replicat că dacă moare Stalin, Rusia o sa 
rămână fără Dumnezeu şi probabil se va sfărâma. 

O asemenea replică şi altele de genul acesta i-au făcut pe 
activiştii de partid să-şi piardă încrederea în noul primar, asa că 
au propus destituirea lui. Se pare că slujba făcută de mine şi-a 
făcut efectul destul de repede. 

După aceasta, activiştii de partid au renunţat la gândul de a 
mai găsi un primar din sat şi au adus unul de al lor din Hliboca, ce 
se numea Ion Lutic, care a chinuit mult populaţia satului Suceveni, 
făcând exces de zel în aplicarea tuturor directivelor şi a sfaturilor 
ce le primea de la politrucii raionali. 

Pentru isprăvile şi atitudinea primarului fata de săteni, aceştia 
din urmă l-au blestemat de multe ori, așa că în iulie 1941, când a 

revenit Armata Română, primarul Lutic, cu conştiinţa încărcată 
despre relele făcute, a găsit de cuviință că nu avea altă ieşire decât 
să-şi puie capăt zilelor, spânzurându-se. 


Relaţia cu Biserica Rusă 

Într-o bună zi, se prezintă la parohia din Suceveni un preot 
din Basarabia pe nume Romaniuc, care-mi arată o delegaţie 
scrisă din partea Episcopului Alexei al Basarabiei ca să discute 
cu mine aderarea parohiei din Suceveni cu Episcopia Basarabiei 
şi respectiv cu Patriarhia Moscovei. La care eu i-am spus că 
aşa ceva nu se poate, că eu sunt preot român şi toți enoriașii 
mei sunt români, iar noi avem Episcop la Suceava şi Patriarhia 
la Bucureşti. 

— Dar cum poţi depinde Sfintia-ta de eparhia din tara străină? 
întreabă părintele Romaniuc. 

- Foarte bine, răspund eu, cum pot depinde zeci de mii de 
lipoveni de Episcopia de la Fântâna Albă din România sau toţi 
catolicii din întreaga lume de Papa de la Roma. Eu consider că 
dacă Patriarhia de la Moscova dorește să mă alătur ei, atuncea ar 
trebui să înceapă imediat negocieri cu Patriarhia din Bucureşti şi 
dacă aceasta din urmă îmi va da dezlegarea necesară ca să trec sub 
autoritatea Patriarhiei de la Moscova, atunci mie nu-mi rămâne 
decât să mă supun acestei hotărâri. 

Astfel că părintele Romaniuc a trebuit să plece fără niciun re- 
zultat şi probabil că m-a descris superiorilor săi cu aprecieri deloc 
măgulitoare pentru mine. 

Altădată, am fost chemat şi interogat de autorităţile raionale de 
ce la slujbele religioase pomenesc de Mitropolitul Tit şi pe voievo- 
zii Ştefan cel Mare şi Alexandru cel Bun, fapt ce era interpretat ca 
un afront dusmänos la autoritatea statului sovietic. Le-am răspuns 
că eu respect dogma Bisericii Ortodoxe Române şi dacă nu pot 
pomeni numele Mitropolitului nostru Tit, atuncea înseamnă că 
nu voi putea săvârşi nici Sfânta Slujbă bisericească, iar în legă- 
tură cu pomenirea Voievozilor, la fel, canoanele bisericii noastre 

prevăd pomenirea Voievozilor ctitori de mănăstiri şi biserici pe 
teritoriul Bucovinei. Dar cum activiștii si politicienii de la Raion 
nu erau pregătiți de a interpreta asemenea probleme fără ordin 
de mai sus, s-au lăsat pägubasi, dar nu au încetat să mă considere 
un dușman notoriu al orânduirii sovietice. 


Activitatea religioasă și de cult depusă în satele vecine 

Eu am rămas singurul preot în funcţiune în satele situate pe 
valea Siretului Mic - Cupca, Pătrăuții de Sus, Pătrăuții de Jos, 
Carapciu, Mihuceni, Prisăcăreni etc. 

Aşa că zilnic eram chemat pentru împlinirea unor atribuţii 
bisericești ca: botezuri, înmormântări, cununii, iar slujbele de 
duminică se făceau prin rotaţie la bisericile principale, la care 
veneau credincioşii din satele aparținătoare. În toate deplasările 
mele eram însoţit de străjerii mei din Suceveni, ce mă urmau cu 
căruţa cu cai oriunde mergeam. 

La slujbele respective pomeneam, potrivit obiceiului, pe toți 
regii României întregitori de Tara, şi de asemenea l-am pome- 
nit pe Regele Mihai I cu prilejul încoronării sale, dar am avut 
parte de credincioşi de caracter care niciodată nu m-au trădat. 
Nu o să uit niciodată lacrimile vărsate de credincioşi la pomeni- 
rea Mitropolitului şi Patriarhului nostru şi îi auzeam spunând: 
„Dacă preotul pomeneşte pe Patriarh, pe Mitropolit şi pe regii 
nostri, asta înseamnă că România nu ne-a uitat si va veni înapoi”. 

La hramuri şi la slujbe mai importante, când se aduna mare 
strânsură de credincioși, eram asistat de corul bisericesc din 
Cupca, condus cu pricepere de țăranul Silvestru Frătăuceanu. 


Relaţiile cu autorităţile militare de frontieră 

Fiind vorba de localităţi situate în imediata apropiere de frontiera 
cu România, în aceste localități erau dispersate diferite subunități 
de grăniceri ce aveau comandamentul la Hliboca. În legătură cu ra- 
porturile cu ofițerii şi soldaţii acestor unități mi-au rămas în minte 
o serie de întâmplări pe care le consider demne de a fi relatate. 

Biserica din Suceveni este situată în zona centrală a satului 
şi de câte ori aveam câte o înmormântare, drumul de la biserică 
spre cimitir trecea pe la o răscruce unde se găsea o cazarmă 
grănicerească şi, potrivit obiceiului, opream cu prohodul la răs- 
cruce pentru citirea Eangheliei şi a rugăciunilor de rigoare. De 
câte ori ne opream în fata cazărmii, soldaţii erau curioşi să vada 
prohodul, lucru care nu convenea politrucilor care răspundeau 
de educaţia ateistă a soldaţilor. Așa că am fost chemat la primărie 
şi întrebat că de ce mă opresc ostentativ cu prohodul în fata ca- 
zărmii grănicerilor? Desigur, am răspuns că, potrivit canoanelor 
şi tradiţiei bisericești, prohodul cu mortul trebuie să oprească la 
toate răscrucile de drumuri, unde se citesc Evanghelia şi rugă- 
ciunile prevăzute în tipicul bisericesc. Desfăşurarea prohodului 
se face la fel de când este biserică în sat şi nu văd de ce ar trebui 
să schimbăm desfăşurarea slujbei legată de înmormântare şi, 
mai mult, că pe noi nu ne deranjează existența cazărmii în locul 
respectiv. Urmarea acestei discuţii a fost că după puţin timp ca- 
zarma respectivă, ce era de fapt o baracă din lemn, a fost mutată 
de acolo. 

În altă zi, a venit la mine la biserică un ofiţer rus îmbrăcat în 
haine civile şi m-a rugat să-l împărtășesc. În timpul spovedaniei, 
care a durat mai bine de o oră, mi-a spus că drama poporului 
rus este că a ajuns rob în mâinile francmasoneriei evreieşti. Mi-a 
mulțumit şi a plecat la Cupca, unde se găsea unitatea ce o co- 
manda. Aici a adunat trupa şi a spus: ,,[ovarasi ostaşi! Se apropie 
războiul, iar eu va ordon ca să nu trageţi nici in români şi nici 
în nemți, că sunt creştini și frați cu noi si cu toții avem acelaşi 
Dumnezeu în ceruri!” Pe urmă a scos revolverul şi s-a împuşcat 
în faţa trupei. 

Desigur, ceilalți ofițeri şi, în special, politrucii, au fost cutre- 
muraţi de acest gest ,,antipatriotic’, aşa că au venit cu baionetele si 
i-au ciopartit trupul ofițerului si au declarat trupei că aşa va pati 
orice trădător ce va da ascultare îndemnului făcut de ofiţer. Acest 
caz este bine-cunoscut de locuitorii satului Cupca. 

Altădată, m-am trezit cu vizita unui căpitan din Armata 
Sovietică ce era însoţit de un civil. Desigur, i-am poftit în casă si 
am acceptat să discutăm diverse lucruri, aşa la întâmplare. 

La un moment dat, căpitanul se scoală şi spune că ar bea un 
pahar cu apă şi se îndreaptă spre bucătărie, urmat de soția mea 
care voia să-l servească. 

Ajuns în bucătărie, căpitanul scoate dintr-un tiv al hainei o 
cruciulita foarte frumoasă şi spune soției: „Vă rog să aveţi incre- 
dere în mine, că eu sunt creştin ca si dumneavoastră, dar bägati 
de seamă ce vorbiti cu acest evreu, care este un aprig comunist şi a 
venit cu mine să vă provoace cu vorba si să vă piardă, avându-mă 
pe mine martor. Eu nu vă cunosc, dar el susține că sunteţi aici o 
mare piedică pentru stăpânirea sovietică”. Desigur că activistul 
evreu nu a reușit să-și ducă la bun sfârșit misiunea ce o avea de a 
mă provoca la o eventuală autoacuzare. 


Postul negru 

După instalarea autorităţilor sovietice şi după introducerea noi- 
lor rânduieli care vizau mai întâi sărăcirea țăranilor prin impuneri 
de cote obligatorii în bani şi în natură şi introducerea abuzivă a tot 
felul de prestații de muncă obligatorie la drumuri, poduri, amena- 
jări de păduri etc., ţăranii au venit la mine să se sfătuiască ce este 
de făcut, că ei nu mai sunt în stare să facă fata la atâtea obligaţii 
care îi sustrag de la munca câmpului si de la preocupările lor în- 
chinate asigurării existenţei. Ştiam că trupele sovietice au intrat 
la noi într-o zi de vineri, înainte de sărbătoarea Sfinţilor Petru şi 
Pavel, aşa că mi-au venit în minte cuvintele Mântuitorului Hristos 
Care spunea că asemenea fel de necaz sau boală se poate vindeca 
numai prin post şi rugăciune. Aşa că am hotărât cu enoriașii mei 
ca în fiecare vineri să se tina de către toată suflarea satului — tineri, 
bătrâni, copii - post negru, iar ziua de vineri a fost declarată zi de 
doliu naţional cu ţinerea de slujbe religioase corespunzătoare. În 
fiecare vineri, dimineaţa, biserica era plină de oameni, indiferent 
de vreme, ploaie sau ger cât de mare, că nu lipsea nimeni de la 

această slujbă. Mai mult chiar, şi animalele erau obligate la post, 
dându-li-se numai apă. Atâta credinţă câtă am văzut la aceşti oa- 
meni cu virtuţi de aur, care m-au făcut să cred că şi munţii se vor 
putea muta, că şi apele îşi vor întoarce cursul, că fiarele se vor 
îmblânzi şi păgânătatea se va spulbera! 

Legat de ţinerea postului negru am să relatez câteva întâmplări 
ce merită reținute. Într-una din zile, gospodarul nostru Mihailovici 
Ion a fost trimis cu căruţa cu cai să transporte pământ la șantierul 
aeroportului din Hliboca, împreună cu alti țărani din alte sate. 

Sosind ora mesei, ţăranul nu s-a aşezat să mănânce şi nici la 
animale nu le-a dat să mănânce, așa cum au făcut ceilalți. 

Unul din nacialnicii responsabili, ce trecea pe acolo, l-a în- 
trebat de ce nu dă cailor de mâncare? La care țăranul a răspuns 
foarte franc: „Postim şi noi şi animalele ca să scăpăm de robia 
voastră, pentru că ne chinuiti ca pe niște robi”. Auzind aceasta, 
nacialnicul respectiv a dat dispoziţie ca să nu se mai aducă atelaje 
din Suceveni, ca obiceiul postului să nu fie preluat si de alti țărani. 

Altădată, apare în curtea gospodarului Ioan Scrobanet un ma- 
ior de grăniceri cerând să i se dea caii şi căruța pentru a face ceva 
transporturi în unitatea de grăniceri. 

Gospodarul nu era acasă, dar soția acestuia s-a conformat or- 
dinului primit de la primărie, a înhămat caii şi i-a pus la căruță 
gata să plece. Maiorul, văzând căruţa goală, spune femeii că a uitat 
să puie ceva furaje pentru cai, la care ea răspunde foarte hotărât: 

- Nu, nu am uitat, dar astăzi este vineri şi în sat la noi nu man- 
căm nici noi şi nici vitele. 

— Dar de ce? întreabă maiorul. 

- Ca să scăpăm de voi, că ne chinuiti prea mult! Răspunde 
scurt femeia. La care maiorul a făcut ochii mari, s-a uitat chiorâș 
la femeie şi a plecat, renunțând la cai si căruță. 


Întâmplări de la alegeri 
Era în ianuarie 1941, se apropiau alegerile de deputaţi. Satele 
erau în continuu vizitate de diferiți propagandisti care ţineau 

tot felul de prelegeri. Într-una din zile cu ger puternic, apare la 
Suceveni un comisar foarte bine îmbrăcat cu cojoc şi şubă şi cu 
pâslari în picioare. Dar cum la club s-a făcut o căldură mare, 
comisarul a scos pâslarii şi şuba, a aşezat-o pe un scaun undeva 
alăturea şi s-a apucat să vorbească oamenilor despre constituţia 
sovietică şi despre bazele comunismului. 

După terminarea prelegerii au început discuţiile. Între timp, 
țăranul Ilarie Amariei, care era cunoscut ca un mare sugubät, se 
duce şi se îmbracă cu şuba şi pâslarii comisarului. Acesta, când 
îl observă, întrebă: 

- Dar dumneata ce faci acolo? 

- Eu, spune gospodarul, ce sa fac, aplic constituţia despre 
care ne-ai vorbit, că dumneata ai si cojoc şi subä, şi bocanci si 
pâslari, iar eu nu am nici de unele, așa că mi se cuvine si mie 
una. Lumea a început să râdă, dar comisarul a înghiţit în sec 
gluma gospodarului şi nu a mai dat pe la Suceveni în propa- 
gandă electorală. 

A venit şi ziua de 12 ianuarie 1941, ziua alegerilor de deputaţi în 
forurile centrale şi locale. Deoarece în sat erau şi bătrâni bolnavi, 
ce nu puteau veni la secţia de votare, a trebuit ca membrii comi- 
siei de votare să se deplaseze cu urna mobilă la casele respective. 
Astfel, se prezintă o delegaţie cu urna de vot la Domnica Martiniuc, 
de 80 de ani, care ia buletinul de vot si scoate o bucată de cărbune 
şi face nişte semne pe buletin şi îl introduce în urnă. Delegaţia o 
întreabă că de ce a făcut asta, că era suficient să-l împăturească şi 
să-l introducă în urnă. Dar bătrâna le-a replicat foarte dârză: „Eu 
votez cu cine am apucat. Votez cu Regele nostru şi dacă vă place 
şi daca nu va place!” Desigur că delegaţia a considerat că bătrâna 
nu este întreagă la minte. O altă bătrână, Zamfira Amariei, de 76 
ani, era bolnavă şi zăcea în pat. La venirea delegației ea spune că 
s-o lase în pace că ea nu ştie să scrie. Dar cei din delegaţie i-au 
replicat că nici nu trebuie să scrie ceva, ci numai să împăturească 
buletinul că acolo este scris ce trebuie. 

- Şi, mă rog, ce scrie acolo? 

- Pai sunt înscrişi candidaţii propusi - generalul Jukov si 
Hrusevschi — care trebuie aleşi. 

- Dar Regele Mihai si generalul Antonescu sunt trecuţi acolo? 

— Dar asa ceva nu se poate, că doar aici nu este România, îi 
explică delegatul. 

— Ce umblati cu ticăloşii! spune femeia furioasă si se ridică din 
pat şi dă să ia urna s-o arunce în cuptor, unde tocmai ardea un 
foc mare pentru copt pâine. 

Şi despre aceasta delegaţia a considerat că nu este în toate minţile. 

La circumscripţia electorală din Suceveni, la numărarea votu- 
rilor, s-a constatat: 

— 16 voturi pentru, date de cei 16 evrei comunişti din comună; 

- 543 voturi contra, ce erau voturile tuturor țăranilor din 
Suceveni. Pe multe voturi era scris: Trăiască Regele Mihai! 
Trăiască generalul Antonescu! Afară cu bolșevicii! 

Bineînţeles că rezultatul trecut de comisie în procesul verbal 
era de 99,9% pentru deputaţii propusi. Cu prilejul acestor prime 
alegeri ce au avut loc la noi, oamenii au putut înregistra două 
triste invataminte: 

— că nu era vorba de alegeri cum ştiau că se făceau in România, 
ci de votări ce se rezumau la stabilirea prezenţei la alegeri şi in- 
troducerea în urnă a buletinului de vot ce conţinea numele 
deputaţilor propusi de partid, deputaţi de care ei nici nu au auzit 
şi nici nu ştiau cine sunt aceştia; 

— că nu era important ce şi cu cine votează, ci era foarte impor- 
tant cine numără voturile şi ce raportează mai departe. 


Evenimentul de la 1 aprilie 1941 

În legătură cu tragedia populaţiei din satele din Valea Siretului 
Mic ce a avut loc la Fântâna Albă, pot spune că am fost mai puţin 
implicat şi aceasta pentru faptul că oamenii satului nu mi-au adus 
la cunoştinţă intenţia lor de a forţa trecerea frontierei in România, 
din simplul motiv că nu i-as fi încurajat să facă acest lucru, cunos- 
când riscurile ce implicau un asemenea gest. Mai mult, cred că 

oamenii nu mi-au spus nimic despre intenţiile lor probabil spre 
a mă menaja ca să nu fiu implicat, că şi aşa autoritățile căutau de 
mult să găsească vreun motiv să mă aresteze și să mă deporteze. 

Mai cred că nici nu exista un plan sigur stabilit dinainte de a 
se forța trecerea frontierei. Se pare că această hotărâre s-a luat 
chiar în dimineaţa zilei de 1 aprilie 1941, când oamenii au văzut 
că nu vor putea găsi niciun fel de înțelegere în această problemă 
din partea autorităţilor, asa că în disperare de cauză, în situaţia 
dată, au considerat că nu au o altă opţiune. 

Desigur că toată această operaţiune a fost rezultatul unei mari 
provocări pricinuite de lansarea zvonurilor că se vor face înscrieri 
pentru plecarea în România, zvonuri lansate de cei de la NKVD, 
cu scopul de a depista mai uşor pe cei ce nu sunt loiali regimului 
sovietic. Şi care ar fi fost motivul mai sigur pentru o eventuală 
deportare, decât cererea personală prin care se exprima dorința 
scrisă de a pleca în România? Se pare că principala cauză care a 
grăbit organizarea deportărilor a fost faptul că diriguitorii statu- 
lui sovietic cunoşteau că războiul cu Germania este iminent şi, 
întrucât noile provincii anexate în 1940 urmau, după părerea lor, 
să devină principalul teatru de operaţii militare, au considerat că 
aceste teritorii trebuiau golite de acele elemente „trădătoare, ce 
le-ar fi îngreuiat situaţia în aceste provincii. 

Revenind la evenimentul din data de 1 aprilie 1941, eu am fost, 
vrând-nevrând, implicat prin faptul că oamenii ce au luat parte la 
această demonstraţie au ridicat un număr de trei cruci din biserica 
din Suceveni unde slujeam ca preot. Dar lucrul respectiv s-a făcut 
fără ca eu să fi fost anunţat. Acest fapt a fost confirmat şi la cercetări. 

Pe urmă, am fost obligat de către comandanții grănicerilor şi 
de către activiștii si comisarii raionali să mă adresez mulţimii, 
când s-a întors de la Hliboca la Suceveni cu hotărârea de a merge 
mai departe spre Fântâna Albă. Eu m-am adresat oamenilor în 
prezenţa comandanților de la grăniceri, a celor de la miliţie şi a co- 
misarilor raionali ce se găseau acolo şi i-am sfătuit să se împrăștie 
pe la casele lor, că se expun la un mare pericol. Dar oamenii au 

înţeles că eu am fost obligat de autorităţi să iau cuvântul în fata 
lor şi de aceea nici nu au dat ascultare sfaturilor mele. 

Situaţia era așa de încordată, iar hotărârea oamenilor de a pleca 
era aşa de puternică, încât nu se putea face nimica, aşa că lucrurile 
şi-au urmat cursul cu rezultatele tragice ce se cunosc. 


CELE ÎNTÂMPLATE ÎN POIANA VARNITA 
AU AVUT ŞI ANTECEDENTE" 


Suceveanu loan din satul Suceveni declară că a fost trimis de 
către primăria din Suceveni la cererea grănicerilor de a recunoaşte 
unele cadavre la care nu s-au găsit acte de identitate. De menţionat 
că autorităţile sovietice încă nu apucaseră să elibereze la toţi cetăţenii 
noile acte de identitate, aşa că unele identificări s-au făcut pe baza ac- 
telor româneşti aflate asupra lor. Ion Suceveanu declară că tot drumul 
de la poiana Camencei si până la Suceveni a fost plin de sânge, din 
cauză că majoritatea celor împuşcaţi au fost transportaţi noaptea şi 
duși în anumite locuri necunoscute, cum se bănuiește a fi cimitirul 
evreiesc din Hliboca, unde de asemenea au fost făcute gropi comune. 

„Sosit la locul faptei cu alti delegaţi din satele învecinate am 
putut vedea o groapă mare acoperită cu pământ şi o groapă mai 
mică unde zaceau trupurile neînsufletite a nouă țărani împușcați. 
Erau goi, despuiati de haine şi purtau urme de gloanţe trase 
în cap. Eu am recunoscut un număr de trei țărani ce erau din 
Suceveni; este vorba de Sucevean Constantin, Sidoreac Gheorghe 
şi Mihailovici Ilie, ce purtau crucile din grupul din fata al coloanei 


“Cu prilejul hramului bisericii din satul Trestiana, raionul Hliboca, din 
29 iunie 1942, ziaristul Ion Dominte a cules şi alte mărturii despre cele 
întâmplate la 1 aprilie 1941, de la unii țărani ce au luat parte într-un fel sau 
altul la evenimentul respectiv, şi le-a publicat în nr. 302, 14 iulie 1942, al 
ziarului „Bucovina”, 

demonstrantilor. Alături de mormânt erau aruncate cele trei cruci 
găurite de gloanţe. Am cerut maiorului ce se găsea acolo să luăm 
crucile şi să le ducem înapoi la biserică, dar nu ni s-a permis să 
ne atingem de ele. 

Mai târziu, am aflat de la un pădurar care de asemenea a fost 
chemat cu prilejul reconstituirilor, că acele cruci au fost rupte şi 
aruncate peste cadavrele morţilor şi îngropate odată cu ei. 

Tot cu acel prilej, grănicerii ne-au spus că în poiana de la 
Varnița nu au fost decât 20 de morţi. Dar noi ştiam foarte bine 
că de acolo s-au transportat timp de două zile şi două nopţi, cu 
camioanele acoperite ale armatei, cadavre ce au fost secerate de 
gloanţe în Poiana Varnița Camencei şi duse în locuri de ei stiute”. 


Holovalii Petru din satul Trestiana declară că a făcut parte din 
convoiul de demonstranți împreună cu alte vreo 200 de persoane, 
bărbaţi, femei, bătrâni si femei cu copii în braţe. 

„Prima dată, la podul de peste Siret, s-a făcut o încercare de 
către milițieni şi soldaţi grăniceri de a ne opri, dar toţi am fost aşa 
de hotărâți de a merge înainte încât nu am putut fi opriţi. Ajunşi 
în Poiana Varnița de lângă Fântâna Albă am fost întâmpinați cu 
foc de mitraliere, şi deşi cei din primele rânduri au început să 
cadă, lumea dădea năvală înainte strigând: „Trăiască Romania’, 
fără să-i pese că va muri. În tot acest vacarm de tipete de groază si 
durere se găseau unii ce strigau: „Cu Dumnezeu înainte, să nu ne 
oprim!” Eu m-am trântit la pământ unde am stat câtva timp până 
au mai încetat împuşcăturile, mulţi din cei ce fugeau înapoi, în 
pădure, au trecut peste mine crezându-mă mort. După ce m-am 
ridicat de la pământ am văzut că tot câmpul era plin de morţi si 
răniţi ce se väitau şi tipau după ajutor. Multi din ei au căzut unul 
peste altul ca nişte snopi aruncaţi la întâmplare. 

Eu am luat-o la fugă spre pădure de unde, însă, se auzeau stri- 
găte şi împuşcăturile soldaţilor călări ce ne-au urmărit tot timpul. 

Era pe înserate şi în pădure întunericul se lasă mai repede; 
şi cum fugeam spre vale mă trezesc că apare un rus cu pistolul 

îndreptat spre mine; am ridicat mâinile şi m-am predat, fiind 
dus la un grup de vreo 35 de persoane ce urmau să fie escortate 
spre Suceveni. Din acest grup s-a ales un număr de zece oameni 
care trebuiau să sape gropile pentru cei morţi, iar răniții ce nu 
se puteau deplasa erau împuşcaţi spre a nu se văita din cauza 
rănilor primite. 

Pentru săpatul gropilor comune au mai fost aduşi şi 20 de 
lipoveni din Fântâna Albă, ce erau săpători de meserie. 

Deci, restul din 26 de persoane din grupul nostru de arestați a 
fost transportat la Hliboca, la sediul unităţii de grăniceri şi închişi 
în pivnițele fostului boier Stibinschi. 

În arestul din Hliboca, unul din arestaţi, Lastovetchi Adrian, ce 
a luat parte la săparea gropilor, mi-a spus că în Poiana Camencei 
au fost îngropaţi şi oameni răniți ce mai trăiau. 

De la Hliboca am fost transportaţi la Cernăuţi şi predati la 
NKVD, unde am fost anchetați, bătuţi si ameninţaţi cu moartea. 
Ni se luau câte 6-7 interogatorii pe zi, cerându-ni-se să declarăm 
cine au fost organizatorii manifestatiei şi cine mai ştim că a luat 
parte din satul respectiv la acest tragic eveniment. De fiecare dată 
am declarat cu consecvență că nu ştiu nimic si că am fost luat cu 
forța de pe drum de către cei din coloana de manifestanți, aşa că 
până la sfârşit mi-au dat drumul acasă”. 


Amariei Lazăr declară că cele ce s-au întâmplat în 1 aprilie 1941 
în poiana de la Varnița Camencei au avut şi antecedente. 

Sosirea neaşteptată şi nedorită a sovieticilor în nordul 
Bucovinei şi blocarea oricăror căi de comunicare a acestei provin- 
cii cu tara a provocat frământări de un dramatism ieşit din comun. 
Astfel, o serie de familii erau despărțite; soții fiind recrutaţi sau 
concentrați în Armata Română despre care nu mai știau nimic, 
fiindcă poşta şi telefoanele cu România nu funcționau. O serie de 
preoţi, învăţători, studenţi ce nu au apucat să plece în primele zile 
au rămas şi doreau să plece cu orice pret. De asemenea, o serie de 
proprietari şi comercianţi ce s-au convins repede că existența lor 

era serios ameninţată căutau, de asemenea, să plece în România 
cu orice pret. Fiind exclusă orice abordare legală de a se repatria 
în România, toţi cei ce doreau cu ardoare repatrierea recurgeau 
la orice sacrificii, numai să poată ajunge în România. 

Desigur, la început multi au reușit să treacă în România cu 
ajutorul unor călăuze plătite, dar autorităţile gräniceresti şi cele 
ale NKVD-ului, văzând presiunea mare ce se face asupra noii 
frontiere cu România, au căutat să contracareze acest exod spre 
România, organizând o întreagă reţea de „călăuze” în satele din 
zona frontierei. Acestea aveau sarcina să depisteze pe toţi doritorii 
de a trece frontiera spre România şi, în schimbul unor sume ge- 
neroase, organizau grupuri de transfugi pe care le conduceau în 
zona de frontieră si le indicau noaptea un reper, un pom, o capita 
de fân etc., spunând că acolo este deja România. Nu mică era 
surpriza acestora când în locul respectiv se găsea de fiecare dată 
ascunsă o patrulă de grăniceri sovietici care îi somau, îi arestau, 
iar pe cei care încercau să fugă îi impuscau fără crutare. Toţi aceşti 
napastuiti ai soartei erau anchetați si judecaţi la ani grei, pe care 
îi ispăşeau în lagărele de muncă din indepartata Siberie, din care 
s-au întors foarte puţini. 

La un astfel de eveniment de fortare a trecerii frontierei spre 
România, ce a avut loc la data de 15 noiembrie 1940, se referă 
țăranul Amariei Lazăr, care a făcut parte din acest grup com- 
pus din 105 persoane, respectiv 40 de familii cu femei si copii, 
care declară: 

„În grupul nostru erau vreo 40 de bărbaţi cu armata făcută si 
dispuneam de 20 de arme si munitia necesară pe care am cules-o 
după plecarea Armatei Române în iunie 1940. Deşi s-au dat mai 
multe comunicate de către noile autorităţi sovietice de a se preda 
tot armamentul lăsat de Armata Română, noi nu ne-am confor- 
mat acestor dispoziţii deoarece eram convinși că aceste arme ne 
vor fi de folos. În noaptea respectivă, la graniță, am fost aşteptaţi 
de o grupă puternică de grăniceri ce erau aşezaţi în linie de tra- 
gere şi care au deschis focul la apariţia grupului nostru. Dar nici 

noi nu ne-am lăsat mai prejos şi ne-am trântit la pământ şi le-am 
răspuns pe măsură. 

Această confruntare nocturnă s-a soldat cu 8 morţi si mai 
multi răniţi din partea grănicerilor, iar din partea grupului nostru 
au căzut: 

- Tatiana Lapustean, care era cu doi copii minori. Copiii au 
fost preluaţi de grăniceri si dati în supraveghere la o matusa de-a 
lor, Fruzina Ilutan, şi pe urmă deportaţi cu toţii în Siberia. 

- Raveica Sucevean si Constantin Scrobanet, iar răniţi au fost: 
Suceveanu I. Ştefan, Suceveanu Gh. Stefan şi Frătăucean Gheorghe, 
licenţiat în drept şi funcţionar la Prefectura din Cernăuţi, de aseme- 
nea Horobet Dumitru şi Sidoreac Nicolae. Frătăucean Gheorghe, 
care era invalid, si Constantin Scrobanet care, deși rănit, căuta să-l 
ajute pe primul. Au căzut prizonieri, au fost duși în Siberia şi nu 
s-au mai întors. Restul grupului şi cei răniți am reuşit să trecem in 
România si am ajuns la Rădăuţi, unde am fost primiţi cu deosebită 
atenţie, iar răniții au fost internaţi imediat la spital. 

Cei apți de armată am fost înrolați imediat în Armata Română, 
iar în 1942 am fost desconcentrati şi am ajuns acasă la Suceveni. 
Desigur, acest eveniment nu a rămas fără urmări. A urmat o serie 
de cercetări, anchete şi perchezitii în satele din zona de frontieră 
în căutare de arme şi bani româneşti. S-au găsit şi arme şi bani, 
iar cei în cauză arestaţi. De asemenea, au fost arestaţi şi deportaţi 
toţi aceia ce au avut vreo legătură sau erau rude apropiate ale 
celor din grupul celor 105 care au forțat frontiera în noiembrie 
1940. Mulţi săteni care aveau bani româneşti îi băgau în sticle şi 
îi îngropau în pământ. 

Mai multe perchezitii s-au făcut şi la părintele Simion Ivanciuc, 
din Suceveni, care dispunea de o importantă sumă de bani 
româneşti, căci şi-a vândut acareturile şi animalele din gospodărie 
cu gândul de a pleca în Germania, dar ca prin minune niciodată 
nu s-a găsit nimica la el”. 


UN ZVON STRĂBATE BUCOVINA 41 
UN ZVON STRĂBATE BUCOVINA? 


Un zvon străbate Bucovina 

Zvonul lansat de NKVD, că românii doritori a pleca în 
România pot depune cereri de repatriere la organele raionale, 
a adunat peste 2000 de români cu jalbe care, în ziua de 1 aprilie 
1941, s-au strâns la Suceveni, venind din satele Pătrăuții de Sus, 
Pătrăuții de Jos, Cupca, Corcesti etc., au scos 3 cruci din biserica 
din Suceveni şi au pornit spre Hliboca, unde era reşedinţa NKVD 
şi a Grănicerilor. 


Trecerea pe podul de peste Siret 

La trecerea peste Siret grupul de țărani demonstranți a fost 
întâmpinat de 13 soldaţi călări si un ofițer care i-au somat să 
se întoarcă. Oamenii au mers mai departe, netinand seamă de 
amenințările soldaţilor. Are loc o busculadă, un soldat îşi frânge 
sabia lovind o cruce si cade de pe cal, lovindu-se mortal de bor- 
dura drumului. 

Acest moment a fost interpretat ca o minune venită în sprijinul 
manifestantilor. Coloana a luat-o cu hotărâre spre Hliboca, cân- 
tând cântece româneşti: „Deşteaptă-te Romane’, „Irăiască Regele”, 
„Pe al nostru steag” si din când în când se striga: „Trăiască Regele 
Mihai I şi Mareșalul Ion Antonescu”. 


Episodul de la Hliboca 

Coloana ajunsă la Hliboca s-a îngroşat mult cu alti oameni 
veniti pe parcurs din satele Trestiana, Dimca, Petriceni, Corcesti, 
Carapciu etc., ce au umplut centrul orasului Hliboca. Aici, un ofiter 
de militie rus (probabil basarabean, ca vorbea moldoveneste) a 
întrebat ce doresc oamenii? Lumea striga în cor: „Nu mai pu- 
tem suporta tratamentul la care suntem supuși şi nici birurile şi 


* Mărturia lui Amariei I. Gheorghe, din satul Suceveni, consemnată de Ion 
Dominte şi publicată în ziarul ,,Bucovina’, nr. 42, 2 aprilie 1943. 

gloabele ce s-au pus pe capul nostru. Lumea s-a săturat de trăit 
sub regimul sovietic, aşa că toți dorim să plecăm în România!” 

Ofiţerul le-a răspuns că cererea lor este copilărească, că aşa 
ceva nu se poate şi ce să caute ei in România, că această tara 
practic nu mai există si în curând nu vor exista nici alte tari (!?). 
Oamenii, văzând că nu primesc niciun rezultat la cererea lor şi 
că nu li se primesc cererile de plecare, au hotărât să-şi croiască 
singuri drumul spre frontieră, pe care erau hotărâți s-o treacă în 
orice chip. În vatra satului Suceveni coloana manifestantilor a 
fost oprită din nou de un grup de ofițeri şi soldaţi, care au pus pe 
preotul Simion Ivaniuc din Suceveni să le vorbească oamenilor şi 
să-i convingă să se întoarcă acasă. Aceasta cu intenţia de a întâr- 
zia deplasarea coloanei de demonstranți, în aşteptarea sosirii de 
întăriri militare ce veneau din Cernăuţi. Dar oamenii erau foarte 
hotărâți în intenţia lor, asa că au plecat mai departe prin pădurea 
Petricenilor spre frontieră. 


Macelul 

Pe inserate am ajuns in poiana Camenca (Poiana Lipovenilor), 
unde am fost intampinati cu foc de mitraliere. In acel moment de 
cosmar se parea ca s-au dezlantuit furiile iadului datorita tacanitului 
mitralierelor. Tipetele ranitilor, gemetele muribunzilor, se ameste- 
cau cu racnetele granicerilor surescitati de sangele victimelor ce 
curgea din belşug si uda tarana românească. Se auzea până departe 
un zgomot infernal, un haos lugubru şi înfiorător ce răzbătea prin 
desisurile pădurii din jurul poienii de la Camenca-Petriceni. Pe 
pământul poienii de la Camenca şi în pădurea de primprejur au 
rămas zeci de morţi si răniţi, din care cea mai mare parte au fost 
transportaţi în nopţile următoare, într-un loc necunoscut. 

Parte din cei ce au reușit să scape din iadul ce s-a instalat în 
poiana Camencei, folosindu-se de întunericul nopţii si desisul 
pădurii au fost urmăriţi, împușcați sau luaţi prizonieri de unităţile 
călări ce urmăreau coloana manifestantilor tot timpul deplasării 
acesteia spre Fântâna Albă. 


Martiri si mărturii 
din nordul Bucovinei 


VASILE ILICA 

DEMONSTRATIA DE LA STOROJINEŢ 


Oraşul Storojineţ este o localitate situată în lunca Siretului 
si la acea dată nu avea mai mult de 6.000-8.000 de locuitori, 
cu cartierele märginase cu tot. Între cele două războaie fiind 
reşedinţă de judeţ, a cunoscut o oarecare înflorire. Afară de or- 
ganele administrative ca: prefectura, judecătoria, legiunea de 
jandarmi, un cinematograf, câteva şcoli şi un liceu, mai erau o 
puzderie de prăvălii, care în mare parte erau proprietatea evreilor. 
În ce priveşte industria, existau două fabrici de cherestea, două 
mori, o fabrică de spirt şi o fabrică de mobilă. Şi aceste unităţi 
de producţie erau proprietatea unor evrei ce s-au aşezat aici încă 
din perioada ocupaţiei austriece. Mai existau o serie de ateliere 
mai mari sau mai mici, dar toate aceste unităţi comerciale sau de 
producţie şi mai ales cele ce foloseau angajaţi au fost preluate 
de noile autorități şi organizate în cooperative, iar atelierele fără 
angajaţi au mai lucrat câteva luni, însă au trebuit şi ele să se în- 
chidă deoarece nu puteau face fata impozitelor mari care le-au 
fost impuse. Așa, încetul cu încetul, s-a aşezat sărăcia pe toate 
cartierele oraşului, iar lumea a început să se aşeze la cozi la pâine 
si la alte mărfuri sau produse ce se dădeau cu târâita. Prăvăliile si 
diferite ateliere, care în marea majoritate erau deţinute de evrei, au 
fost primele care au aderat si s-au înscris în sistemul cooperatist al 
statului, iar mulți dintre ei au ajuns tot felul de responsabili, deci 
nu mai făceau meserie ca până atunci, ci au devenit funcționari cu 
lefuri destul de bine plătite. Ucrainenii sau polonezii, din rândul 
cărora erau mulți meseriaşi, au rămas şi mai departe să mânuiască 
ciocanul sau nicovala pe un salariu de nimica. După cum am mai 
spus, evreii erau preferaţi de autorităţi pentru tot felul de funcţii în 
aparatul de stat, dar şi aici trebuieşte precizat un lucru. În rândul 
populaţiei evreieşti s-a produs o scindare: cei credincioşi, habot- 
nici, care continuau să poarte haine tradiţionale, părul lung cu 
peiselă (perciuni) şi umblau la sinagogă - aceştia nu erau admişi 
în serviciu şi erau stigmatizati cu epitetele de reactionari şi sioniști 

şi mai târziu multi dintre ei au fost deportaţi, mai cu seamă aceia 
care au fost bogaţi sau au deținut proprietăţi mai mari sau fabrici. 
Restul populaţiei evreieşti şi mai ales tinerii erau cei care s-au 
grăbit să se înscrie în partidul comunist-bolsevic, procurandu-si 
tot felul de acte şi dovezi prin care arătau că au activat în celulele 
comuniste sau in asa numitele unități de „partizani” ce au avut mi- 
siunea să dezorganizeze şi să dezarmeze unităţile militare române 
în retragere. După instalarea autorităţilor sovietice, numărul par- 
tizanilor s-a ,,ingrosat” foarte mult deoarece „majoritatea dintre 
evreii care urmăreau ocuparea unor funcții în aparatul de stat s-au 
declarat „activiști” în cadrul celulelor bolşevice ce s-au înfiinţat cu 
mult înaintea datei de 28 iunie 1940. Desigur, ei au avut grijă să se 
susțină reciproc cu declaraţii şi mărturii că, într-un fel sau altul, 
au luat parte la activităţi „insurecționale” premergătoare ocupaţiei 
sovietice. Astfel, s-a ajuns că o celulă comunistă, care înainte de 
ocupaţie era formată din 2-3 persoane, după ocupaţie să se afle 
ca avea în organizaţie 50-60 de persoane. La aceste efective „de 
soc”, care aveau misiunea să depisteze toţi ,,reactionarii’, chiaburii 
şi tot felul de dușmani ai poporului, s-au adăugat evreii veniţi din 
Moldova şi din Ardealul de Nord, de curând ocupat de trupele lui 
Horthy Miklos. Toţi aceşti „refugiaţi” erau trataţi cu mare atenţie, 
li se dădeau imediat locuinţe şi slujbe la stat. Îmi aduc aminte că, 
pe când frecventam şcoala generală din Storojineţ, aveam colegi 
copii proveniţi din familii care au fost aduse în interes de serviciu 
din „Marea Uniune”, precum şi cei proveniţi din familii de evrei 
refugiaţi din nordul Ardealului. 

Tot aici s-ar cuveni să spun ceva despre populaţia germană, 
ce reprezenta o etnie importantă pe teritoriul Bucovinei. După 
ultimul recensământ, făcut de autorităţile austriece în 1910, deci 
cu puţin înainte de declanșarea Primului Război Mondial, existau 
în Bucovina 69.068 locuitori de origine germană (8,7%), în timp 
ce populaţia evreiască reprezenta aproape 13%. Populaţia germană 
locuia în cea mai mare parte la orașe, deoarece pe timpul ocupaţiei 
austriece aceştia au fost aduşi să ocupe funcţii în administraţie, 

în învățământ şi în aparatul de stat. Potrivit unor înţelegeri între 
URSS şi reich-ul german, populaţia germană din nordul Bucovinei 
şi sudul Basarabiei urma să fie evacuată complet în Germania în 
termen de go de zile. Astfel au apărut, imediat după intrarea tru- 
pelor sovietice, comisii mixte germane-sovietice, care au început 
să facă liste cu etnici germani ce urmau să plece în Germania. 

În preajma datei de 1 noiembrie 1940, activitatea acestor co- 
misii a încetat, iar operaţiunea de evacuare a etnicilor germani a 
fost terminată. De notat că odată cu nemţii au mai reușit să plece 
şi unele familii de ucraineni, polonezi şi români care aveau nume 
germane sau erau înrudiți cu familii germane. Această deplasare 
a etnicilor germani era convenabilă ambelor parti: Germania isi 
sporea în felul acesta potenţialul său uman necesar pentru in- 
dustria de război şi armată, iar URSS scăpa de o populaţie care, 
desigur, nu s-ar fi putut adapta uşor la intenţiile acesteia din urmă 
de a trece în mare grabă la dezvoltarea „construcţiei socialiste” în 
noile provincii ocupate. Declanşarea unor conflicte cu populaţia 
germană din nordul Bucovinei şi sudul Basarabiei, legat de aplica- 
rea noilor programe sociale, desigur ar fi dăunat relaţiilor dintre 
Germania şi URSS. 

După această paranteză referitoare la unele aspecte legate de 
mişcarea populaţiei urbane în nordul Bucovinei, să revenim la 
momentul de la sfârşitul lunii martie 1941, în orașul Storojineţ. 

În ziua de 26 martie 1941, s-a adunat foarte multă lume româ- 
nească, venită aici, în reşedinţa raională, care era orăşelul Storojineţ. 
Au venit cu sutele țărani români îmbrăcaţi în sumane, itari si 
opinci, coborâti parcă din istoria Moldovei, si era o mândrie să-i 
priveşti pe aceşti descendenți ai pläiesilor lui Ştefan- Vodă. Aceşti 
oameni proveneau din comunele din sudul raionului, precum 
Ropcea, Cupca, Pătrăuții de Sus, Pătrăuții de Jos, Ciudei, Budinet 
şi chiar din împrejurimile orașului Storojineţ. Dar care era motivul 
pentru care s-a adunat atâta lume în acea zi la reşedinţa raionala? 
După cum am spus mai înainte, imediat după desfăşurarea ale- 
gerilor de deputaţi s-au lansat zvonuri că cine doreşte să plece în 

România este suficient să depună la raion o zaiavă (cerere) şi în 
timp de câteva zile chiar s-au primit asemenea cereri la miliția 
raională; dar când au văzut că se depun mii de cereri, chiar și de 
unii locuitori care nu erau români, atunci autoritățile şi-au dat 
seama că s-a îngroșat gluma şi că oamenii, scarbiti de felul dur 
si lipsit de omenie în care erau tratați, fiind în mod sistematic 
deposedati de avutul lor, de munca lor si de identitatea lor, sunt 
gata să-şi părăsească căminele, animalele si bruma de avere ce le-a 
mai rămas, şi au oprit primirea de cereri de plecare în România. 

Oamenii, revoltați de faptul că nu se mai primesc cereri de 
plecare şi de ce s-au primit de la unii şi nu se mai primesc de la 
restul populaţiei doritoare de a pleca, au venit foarte revoltați, 
hotărâți să protesteze la conducerea raionului. 

Astfel, în jurul orei 10.00 a.m., reşedinţa raională, fosta pre- 
fectură, era înconjurată de câteva mii de oameni din care o parte 
au intrat în curtea resedintei raionale, iar restul erau masati pe 
străzile învecinate. Intrările în reşedinţa raională erau păzite de 
soldaţi, iar în curtea resedintei raionale si pe străzi patrulau grupe 
de soldaţi înarmaţi. Oamenii au format o delegaţie care să meargă 
să discute cu secretarul raional, dar nu au fost lăsaţi să intre şi li 
s-a spus în mod conciliator să aibă puţină răbdare că se aşteaptă 
să vină din moment în moment un reprezentant de la Kiev, adică 
de la nivelul conducerii Republicii Ucraina. 

În acest timp, oamenii s-au adunat grupuri-grupulete, sfătu- 
indu-se ce să facă. Atunci s-a hotărât ca în primele rânduri să se 
ducă femeile şi să strige în gura mare ca să le dea drumul să plece 
în România. De ce femeile? Pentru că ele se bucurau de mai multă 
trecere, în sensul că autoritățile şi propagandistii se lăudau că au 
„eliberat femeia de jugul burghez si au emancipat-o”. 

Cu puţin înainte de ora 11.00 a apărut o maşină, limuzină nea- 
gra, care s-a oprit chiar în fata intrării principale si din ea a cobo- 
rât un om roscovan, mic şi îndesat, care nu era altul decât Vasile 
Luca, deputatul „ales” în Sovietul Republicii Ucraina. Respectivul 
deputat, sub acest nume de împrumut, a venit în toamna anului 

1940 dintr-o închisoare din Ardeal, eliberat cu puţin înainte de 
intrarea trupelor hortiste în Ardealul de Nord. Desigur, atunci 
nu se cunoștea identitatea acestui personaj şi cu atât mai mult nu 
se bănuia că el va face parte din „troika” comunistă, Ana Pauker, 
Kişinevschi şi Vasile Luca, care avea să conducă o bună perioadă 
destinele României după 23 august 1944. Imediat ce s-a dat jos 
din maşină a fost înconjurat de femei, care au început să strige 
în gura mare: ,Tovaräse Luca, te rog să ne faci dreptate, că uite 
nacealnicii de la raion nu vor să ne primească cererile de plecare în 
România, că de la unii au primit şi de la noi nu vor să primească 
şi că noi nu vrem să mai stăm aici, că nu putem face fata la därile, 
corvoadele şi impozitele ce s-au pus pe capul nostru, aşa că noi vă 
lăsăm casele, averea, vitele si tot ce avem şi mergem in România, 
că aici nu mai putem trăi”. Nu ştiu ce a înțeles Luca din sporovăiala 
femeilor, dar el era de altfel bine informat despre starea de spirit 
a populaţiei românești. 

Abia ce s-a descotorosit de femei, deputatul a urcat cele câ- 
teva trepte din fata intrării şi a ajuns pe o mică terasă, pe care îl 
aşteptau în poziţie de drepţi mai-marii raionului, cu care a dat 
mâna si, după ce a schimbat câteva vorbe cu respectivii „nacial- 
nici”, s-a întors spre mulțime şi a început să vorbească cu o voce 
putin rägusitä: ,,Tovarasi! Fraţi romani! Îmi dau seama că aici, pe 
plaiurile frumoase ale Bucovinei, circulă multi spioni, duşmani 
şi diversionisti care v-au băgat în cap povestea aceasta cu plecatul 
în România. Eu vă întreb ce vreţi să faceţi în România, tara care 
aproape că nu mai există şi vă spun eu aicea că în curând nu va 
exista deloc!? Doriţi să mergeţi în România să munciti pentru 
boieri şi burghezie? Ce, nu i-ati îngrăşat destul? Vreti să se îngraşe 
şi mai tare din munca voastră? Vreti să fiți exploataţi în continu- 
are, nu ati fost exploataţi destul?” Dacă la primele fraze rostite de 
Vasile Luca s-a făcut linişte, că lumea era curioasă să audă ce va 
spune, când au văzut că acesta reia vechile „teze” ce le-au mai auzit 
ei de la diversi propagandişti, oamenii au început să murmure 
şi încetul cu încetul acest murmur s-a transformat în huiduieli 

ca: „Huo! Jos comuniștii, nu vrem să mai auzim de voi, läsati-ne 
să plecăm in România ca acolo aşa exploataţi, cum spuneţi voi, 
noi vom trăi mai bine ca în raiul vostru. Lasati-ne să plecăm, 
că noi oricum vom pleca!” Vociferări şi huiduieli se auzeau din 
toate părțile. S-a făcut o hărmălaie de nu se mai auzea nimica, 
lumea era furioasă si agitată, din loc în loc mai răsuna „Irăiască 
Regele Mihai! Trăiască mareșalul Antonescu!” În acest vacarm de 
huiduieli şi vociferări, Vasile Luca şi-a întrerupt „discursul” şi a 
intrat împreună cu „nacialnicii” raionali în clădire. Lumea adu- 
nată acolo, după ce a huiduit si a tot vociferat, s-a mai liniștit, vă- 
zând că nimeni nu îi ascultă si toţi aşteptau să se întâmple, totuși, 
ceva. Si acest „ceva” s-a şi întâmplat, că peste putin timp a ieşit 
un funcționar de la raion și a comunicat în româneşte: „Oameni 
buni, aici la reşedinţa raionului nu se mai primesc cereri, dar le 
puteţi depune la Sovietul Orășenesc”. 

Clădirea Sovietului Orăşenesc, fosta primărie, se găsea pe altă 
stradă, mai în centrul orașului, la circa 150 m în linie dreaptă de 
reședința raională. 

Oamenii, luând de bună aceea ce li s-a comunicat, au părăsit 
incinta fostei prefecturi şi s-au îndreptat spre fosta primărie unde 
funcţiona Sovietul Orăşenesc. S-a desfăşurat o coloană lungă de 
oameni ce a ocupat toate străzile ce duceau spre fosta primărie. 
Imediat ce oamenii au părăsit incinta reședinței raionale, s-au 
închis porţile si s-au aşezat patrule de militari ca să nu mai per- 
mită revenirea lor acolo. Coloana s-a pus în mișcare şi a ajuns 
în apropierea fostei primării - reşedinţa Sovietului Orăşenesc, 
dar nu mică le-a fost mirarea când aici au dat peste cordoane de 
militari înarmaţi care le-au barat drumul şi le-au comunicat că 
nu au voie să meargă mai departe. Atunci abia şi-au dat seama 
oamenii că aceasta a fost numai o stratagemă de a-i scoate din 
incinta resedintei Sovietului Raional. În această situație, oamenii 
s-au adunat grupuri-grupuri şi au început să se sfătuiască ce este 
de făcut. După mai multe deliberări au hotărât că nu vor mai 
apela la autorităţi pentru plecare, căci e zadarnic, şi că pe data de 

1 aprilie, cei ce sunt hotărâți să plece in România se vor întâlni 
în zona satului Suceveni şi vor aduce cu ei cruci şi prapori lu- 
ate din biserici şi vor porni în procesiune spre frontieră, că dacă 
vor fi aşa de multi nu vor îndrăzni să tragă în ei. Şi cu aceasta, 
manifestatia s-a terminat, oamenii s-au împrăștiat ducându-se 
fiecare la casele lor. 


MAREA TRAGEDIE DE LÂNGĂ FÂNTÂNA ALBĂ 


Potrivit celor stabilite cu câteva zile înainte la Storojineț, oame- 
nii din satele Ropcea, Iordanesti, Pătrăuții de Sus, Pătrăuții de Jos, 
Cupca, Ciudei, Corceşti, Carapciu, Suceveni, Prisăcăreni, sate ce 
aparțineau raioanelor Storojineţ şi Hliboca, au hotărât să meargă 
la reşedinţa raională din Hliboca, aici fiind cea mai apropiată 
unitate de grăniceri de la frontiera cu România, cu gândul că vor 
obține de aici încuviințarea de a merge în România. Argumentul 
lor era că asa cum au plecat nemţii si pe urmă polonezii, de ce 
să nu aibă dreptul să plece şi românii în România. Coloana de 
circa 2.500-3.000 de oameni, având in fata purtători de cruci si 
prapori luaţi din biserici, a ajuns în fata sediului miliției raionale 
şi al NKVD-ului (Securitatea), care se aflau în aceeaşi clădire. 
Multi dintre supraviețuitori menţionează titulatura de GPU, dar 
nu este adevărat, pentru că la acea oră Securitatea avea denumi- 
rea de NKVD (Comisariatul poporului pentru treburile interne). 
Din sediul NKVD au ieşit câţiva ofițeri mai tineri si au început să 
parlamenteze cu oamenii, lamurindu-le că acţiunea lor nu este 
legală, că nu în felul acesta se poate trece o frontieră de stat si 
că ei trebuie să meargă la casele lor şi autorităţile vor instiinta 
forurile superioare despre doleantele lor si este posibil să se dea 
nişte dispoziţii corespunzătoare. Românii adunaţi acolo ţineau 
una şi bună, că ei nu mai stau niciun moment, că s-au săturat de 
minciunile autorităţilor, că nu mai pot trăi în aceste condiţii şi că 
au venit pregătiți să părăsească tara si pe noii lor stăpâni. 

S-a creat un dialog al surzilor fără putinţă de a se ajunge la vreo 
înţelegere. În timpul acesta, a ieşit din clădire un ofiţer superior, 
maior sau colonel (nu se precizează gradul, pentru simplul fapt 
că ţăranii nu se pricepeau la gradele şi însemnele din Armata 
Sovietică). Acest ofițer, înainte de a ieși din clădire, a avut o con- 
vorbire telefonică cu superiorii lui, care probabil i-au dat indicaţii 
cum să procedeze. Desigur, ei ar fi putut să-i aresteze imediat 
pe demonstrantii care nu au ascuns niciun moment intenţia lor; 
dar ideea era ca aceştia să fie surprinşi când vor forța trecerea 
frontierei. Ei nu au crezut până atunci că aceşti oameni vor avea 
curajul s-o facă. Astfel, când a venit in fata oamenilor, în primul 
rând, a dat ordin subordonatilor săi să plece de acolo şi să nu mai 
continue discuţiile cu oamenii, pe urmă s-a adresat oamenilor si 
i-a întrebat; „Ce doriţi dumneavoastră?” 

Oamenii au strigat în cor că ei nu vor să mai stea in această tara 
care îi dusmäneste si vrea să-i distrugă si că ei lasă toată averea şi 
munca lor statului sovietic şi doresc să plece în România, unde 
speră să înceapă o nouă existenţă. La acestea, respectivul ofițer a 
răspuns: „Da, oameni buni, ce? vă tine cineva cu forța? dacă doriţi 
să plecaţi, plecaţi, asta e treaba voastră!” 

Oamenii, în naivitatea lor, au luat de bune aceste vorbe, con- 
siderând că asta înseamnă că au dezlegarea de a pleca. Lumea a 
izbucnit în urale, că să trăiască, să-i dea Dumnezeu sănătate, alţii 
au îngenunchiat si au sărutat pământul, că li s-a luminat calea si 
pot să plece în România. 

În felul acesta, oamenii, bucuroși că, în sfârșit, au primit 
încuviințarea de a pleca, s-au încolonat asezand în fata purtătorii 
de cruci, de steaguri şi prapori scoşi din biserici şi cu încetul s-au 
îndreptat spre frontieră. 

Până la punctul cel mai apropiat de Fântâna Albă trebuiau 
să parcurgă 15-16 km, ceea ce înseamnă, având în vedere ritmul 
lent în care se deplasa coloana, că i-au trebuit circa 4-5 ore, aşa 
că au ajuns în apropierea zonei numită Varnița Camencei cam 
pe înserate. 

La putin timp după ce au ieşit din Hliboca, cei din coloana de 
demonstranți, după euforia plecării, au fost cuprinși de un sen- 
timent de neliniște văzându-se urmăriţi la o distanță de 1-1,5 km 
de soldaţi călări, care au păstrat această distanţă în tot timpul 
deplasărilor. Deci este clar că se urmărea surprinderea întregului 
grup în zona de frontieră spre a avea motiv de a-i aresta şi judeca 
pentru tentativă organizată de trecere frauduloasă a frontierei. 

După cum am spus, această deplasare a durat câteva ore, iar pe 
măsură ce se apropiau de zona de frontieră, îngrijorarea era tot 
mai mare, dar totuşi nu se aşteptau la „primirea” ce li se pregătea. 
Cred că nici grănicerii nu s-au aşteptat ca o masă aşa mare de 
oameni să dea năvală în zona de frontieră, dat fiind faptul că la 
sosirea coloanei de manifestanți ei nu terminaseră încă de săpat 
santurile în care să așeze pustile mitraliere, deci săpatul transeei 
a început, probabil, în urma telefonului ce s-a dat din Hliboca, 
telefon care a confirmat că întreaga coloană de manifestanți se 
îndreaptă spre frontieră. 

Coloana de demonstranți, după ce a traversat o pădure mare 
pe o distanţă de circa 8 km si a ieşit în câmp deschis, într-o poiană 
numită Varnița, au văzut la capătul acesteia o unitate de soldaţi. 
Erau grăniceri care săpau tranşee pe marginea cărora erau am- 
plasate puşti mitraliere în poziţie de tragere. Când coloana s-a 
apropiat la 100-120 m de grupa de soldaţi, a ieşit în întâmpinarea 
demonstrantilor un ofițer care i-a somat pe oameni să se oprească. 
Dar oprirea coloanei era o problemă, căci degeaba se opreau cei 
din fata, că erau impinsi înainte de cei din spate. Coloana s-a oprit 
pentru câteva momente, timp în care au început parlamentările 
cu ofițerul de grăniceri. Oamenii susțineau sus şi tare că ei au 
dezlegare de la NKVD-ul din Hliboca că pot merge în România. 
Ofiţerul a ripostat tăios că aşa ceva nu se poate şi să se întoarcă 
imediat înapoi, că altfel se va trage în plin. Au început vociferările, 
iar careva, mai din spatele coloanei, a strigat: „Măi, dati-i drumul 
înainte că ei nu au voie să tragă în noi, că suntem mult mai multi 
decât 20 de oameni”. 

Nu se ştie de unde a apărut această convingere că grănicerii 
nu au dreptul să tragă într-un grup organizat ce depăşeşte 20 
de persoane. Desigur, în asemenea momente de frică şi panică 
prinde repede orice idee. Ofiţerul, văzând că oamenii se pun din 
nou în mișcare, s-a retras şi a dat dispoziţie de tragere soldaţilor 
din subordine. La început, oamenii au crezut că se va trage în aer 
cu scop de intimidare, dar nu a fost aşa, căci ordinul a fost să se 
tragă în plin. Tinerii care erau în fata cu crucile şi praporii din 
biserică au aruncat crucile si s-au împrăștiat; bineînţeles, aceia 
care nu au fost atinsi de gloanţe au fugit spre pădurea din spate. 
O mulţime de oameni răniți sau muribunzi au căzut si strigau si se 
văitau. De reţinut că acolo erau familii întregi, părinţi, copii, băieți 
si fete ce se ţineau unii de alții. Iar dacă unul din ei a fost rănit nu 
plecau, căutau să-i dea ajutor să-l scoată cumva din iadul în care 
au picat. Nu mică le-a fost surpriza acelor care, încă teferi fiind, au 
ajuns fugind în pădure, când au dat de ostaşi călări care trăgeau cu 
automatele după ei ca după iepuri. Pe păşunea Varnitei era o jale 
de nedescris, se auzeau tipete de groază a celor răniți precum si 
acelora care le erau apartinatori — fii, fiice, soţii, fete etc. Păşunea 
era plină de morţi şi răniţi, iar cei ce mai puteau umbla mergeau 
de colo-colo să-şi caute părinţii sau fraţii. Timpul era pe înserate şi 
au apărut ostaşi călări care au adunat pe cei ce mai puteau merge 
şi sub amenințarea armelor i-au mânat ca pe vite spre Hliboca. 
Astfel că pe drumul de întoarcere mergeau grupuri, grupuri, 
încadraţi de soldați călări. Morţii si răniții ce au rămas pe päsune 
nimeni nu s-a mai interesat de ei. A treia zi, după numărarea şi 
identificarea cadavrelor, au fost mobilizați lipovenii de la Fântâna 
Albă, care erau săpători de meserie, şi sub stricta supraveghere a 
grănicerilor au adunat morţii şi muribunzii, că erau între ei care 
mai trăiau, şi i-au depus în două gropi comune, pregătite pe dealul 
Sucevenilor. Cadavrele si muribunzii trași de cai au fost aruncaţi 
în gropi, s-a turnat var peste ei şi au fost îngropaţi. Nici până as- 
tăzi nu se ştie exact câți români au fost îngropaţi pe dealul dintre 
Suceveni şi Fântâna Albă. Tot timpul ocupaţiei sovietice, această 

zonă a fost interzisă, iar dealul respectiv a fost arat şi plantat cu 
pădure tânără de molizi. A doua zi după 1 aprilie 1941, echipe de 
milițieni, NKVD-istii si tot felul de activişti s-au repezit asupra 
satelor româneşti în căutarea fugarilor de la frontieră ce au reuşit 
să scape profitând de umbrele nopţii. Multi dintre aceştia erau 
răniți şi-şi oblojeau acasă rănile, cum puteau. Unde erau găsiţi, 
erau arestați împreună cu cei din familie, care erau acuzaţi de 
tăinuire. Această vânătoare a durat câteva zile, fiind arestaţi foarte 
multi oameni, chiar dacă erau numai bänuiti că au luat într-un fel 
sau altul parte la demonstraţia din 1 aprilie 1941. 

Cei ce erau răniţi, şi erau multi, desigur, nu puteau tăgădui ca 
nu au luat parte la demonstraţie. Ei erau imbarcati în masini si 
trimişi sub escortă la Spitalul din Cernăuţi, iar ceilalți au fost de 
asemenea predati NKVD-ului din Cernăuţi, unde au fost bägati în 
beciuri, anchetați şi bătuţi în fiecare zi. Se urmărea să se depisteze 
cât mai multi complici care erau încă în libertate. 

Toată lumea de prin satele învecinate, care auzise câte ceva din 
cele întâmplate la 1 aprilie 1941, nu comenta absolut nimic nici în 
familii, nici între prieteni, de frică de a nu fi arestaţi ca şi complici 
la cele întâmplate la Fântâna Albă. Populaţia era așa de înspăi- 
mântată, că refuza din capul locului orice referință sau discuţie 
la cele întâmplate şi oricine întreba ceva se răspundea cu „nu 
ştim, nu am auzit nimic”, În lunile aprilie si mai s-a aşternut o tă- 
cere de mormânt asupra satelor româneşti din raioanele Hliboca 
şi Storojineţ. 

Dar această perioadă de , liniste” s-a dovedit de foarte rău au- 
gur, pentru că în această perioadă, autorităţile, în special miliția 
şi NKVD-ul, au dus o muncă foarte intensă de cercetare si analiză 
în satele din Bucovina şi Basarabia, cu scopul de a depista pe 
toţi aceia ce nu prezentau încredere sau au fost într-un fel sau al- 
tul amestecați în acțiunile şi demonstrațiile de la Storojineţ sau 
Hliboca. Aceste cercetări se făceau foarte discret pe la primării, în 
cercuri restrânse de activişti locali şi raionali. Astfel, a început 
întocmirea listelor cu cei suspectaţi de neloialitate sau rezistență 

la diversele măsuri şi acțiuni întreprinse de autorităţile locale. Cu 
acest prilej, primarii şi activiștii locali au trecut pe liste, ca fiind 
asa-numiti „duşmani ai orânduirii sovietice”, pe multi oameni cu 
totul nevinovaţi, care nu s-au manifestat nicicum si nici nu au luat 
parte la demonstrațiile de la Hliboca şi Storojineţ. Era suficient ca 
într-o împrejurare oarecare să-l fi contrazis pe primar sau să nu fi 
dat curs dispozitiei de a ieşi cu carul sau căruţa la corvoada care se 
organiza pentru a transporta diverse materiale sau mărfuri, de a 
lua parte la acțiuni de reparare a drumurilor si şoselelor etc. Deci 
şi pentru astfel de motive au fost trecuţi pe listele negre o seamă 
de oameni. Sau pur şi simplu dacă era vorba de un gospodar mai 
aşezat, care prin muncă şi înțelepciune şi-a pus bazele unei gos- 
podării cât de cât prospere, era trecut pe lista neagră cu scopul 
vădit ca, după ce va fi ridicat, cei de la sovietul sătesc să se poată 
„înfrupta” din bunurile rămase. 

De menţionat că toate aceste „cercetări” s-au făcut în condiții 
de secret total, de către oameni verificaţi cu deosebită grijă. 

Operaţiunea de elaborare a listelor cu aceia ce urmau să fie 
deportaţi a fost încheiată în preajma datei de 1 iunie 1941, când au 
început să se concentreze mijloacele de transport, vagoane şi ca- 
mioane, în resedintele de raion şi au început să apară o sumedenie 
de unităţi militare noi, purtând culorile si însemnele NKVD-ului. 
Toate acestea au avut loc cu câteva zile înainte de data de 13 iu- 
nie 1941, dată la care s-a declanşat cea mai mare operaţiune de 
deportare, atât în nordul Bucovinei, în întreaga Basarabie, cât şi 
în Ţinutul Herta. 

În memoria celor împușcați 
şi represati la Fântâna Albă 


Pe neaşteptate, din partea dreaptă a luncii Sucevenilor, unde 
pasc în linişte vitele şi oile satului, se aude un fluier jalnic. Este 
trista doină românească, iar melodia aceea tristă şi tărăgănată 
urca odată cu noi tot mai sus şi tot mai sus, până în slava cerului. 
Oare ce durere în suflet avea acel păstor român? Doina româ- 
nească se aseamănă mult cu duma ucraineană. Când sufletul este 
atât de întristat că nu-şi poate găsi alinare pe acest pământ, atunci 
ia naştere doina. Cand nu mai ai putere si lacrimi ca să-ţi plângi 
durerea, vine doina să continue plânsul... 


Am fost secerat ca de o rafală de mitralieră, când am recep- 
tat informaţia corespondentului de la ,Ucraininform”, Vladimir 
Peleca, din regiunea Cernăuţi, cum că la 1 aprilie 1941 au fost 
omorâţi lângă Fântâna Albă peste 200 de oameni, săteni din zonă, 
ce au încercat să treacă frontiera. Fiind vorba de meleagurile mele 
natale cu păduri şi poteci bine-cunoscute în copilăria mea, când 
umblam după fragi, ciuperci, mure şi zmeură... adică pădurea 
care ne-a hrănit, încălzit si ne-a adus de multe ori bucuria intrării 
în casă nouă. De această sfântă pădure se foloseau în comun să- 
tenii din satele din jur, ca: Volcinetul Vechi, Camenca, Corceşti şi 
Petriceanca mea natală, sate cu majoritate ucraineană, si Bahrinesti, 
Suceveni, Cupca, Prisăcăreni, Pătrăuții de Sus şi Pătrăuții de Jos, 
sate româneşti, iar dincolo de pădure, mai către frontieră, apare 
Fântâna Albă, renumita capitală a tuturor lipovenilor. 

Trecerea sub tăcere a faptelor tragice petrecute cu jumătate de 
secol înainte s-a datorat, desigur, politicii oficiale a guvernantilor 


5 Ancheta ziaristului ucrainean Micola Rubanet, publicată în revista 
„Liudyna i svit” (Omul şi lumea), Kiev, nr. 10, octombrie 1991. 

noştri, dar a venit şi ziua dreptăţii, după cum spune Taras 
Şevcenko: „munților le-a revenit graiul” Împreună cu colegul meu 
de şcoală Rudic Nedabiciuc, continuă M. Rubanet, am parcurs 
în goana motocicletei drumul pe care-l măsuram, copii fiind, cu 
50 de ani în urmă, de la Hliboca la Petriceanca, satul nostru, şi 
pe urmă spre Suceveni, unde ne întâmpină biserica ortodoxă din 
centrul satului, cu o clopotniță înaltă la intrare, unde cu 50 de 
ani înainte s-au adunat oameni din toate satele vecine cu cereri 
de plecare în România, au îngenuncheat şi s-au rugat înainte de a 
porni pe drumul golgotei lor spre Fântâna Albă. Au ridicat cruci 
şi prapori din biserică şi au pornit în procesiune spre Hliboca, 
reşedinţa raională, unde se găseau sediile unităţii de grăniceri şi 
al NKVD-ului. 

La Hliboca, neprimind niciun fel de incuviintare, oamenii s-au 
întors la Suceveni, unde au fost opriţi de grăniceri şi soldaţi ai 
Armatei Roșii şi unde li s-au adresat unii responsabili de la ra- 
ion, comandantul unităţii de grăniceri şi chiar părintele Simion 
Ivaniuc din Suceveni, care a fost pus să le vorbească oamenilor 
şi să-i îndemne să se întoarcă la casele lor. Dar aceste îndemnuri 
nu au avut succes, oamenii supunându-se acelora ce îi îndemnau 
să urmeze drumul spre frontieră. 

Şi acuma mă frământă întrebările: Ce putere supraomenească 
i-a împins pe aceşti oameni sub gloanţe? Şi de ce a trebuit să se 
întâmple toate acestea? Si de ce cei judecaţi şi opresati în legătură 
cu acest caz sunt reabilitati abia acum, după 50 de ani? 

Ziua de 28 iunie 1940 a fost ziua când acest ţinut istoric a fost 
tăiat în două si au fost despărțiți părinţi de copii, soţii de bărbați si 
fraţi de surori... Într-adevăr, bucovinenii ce se găseau în Armata 
Română au fost eliberaţi si care au dorit s-au întors la casele lor. 

Pe urmă, nemții şi polonezii au avut dreptul de a părăsi Bucovina 
sovietică si de a se repatria în ţările lor. În lunile februarie-martie 
s-a răspândit vestea că familiile române despărțite vor avea şi ele 
dreptul de a se reuni... Această veste s-a răspândit ca fulgerul în 
satele de pe Valea Siretului Mic, producând o mare agitaţie. 

În acea primăvară a anului 1941 au mai fost şi alte evenimente: 

— s-au măsurat pământurile, casele, gardurile, pădurile şi lun- 
cile în vederea înființării colhozurilor; 

— se zvonea că tinerii vor fi incorporati în Armata Rosie, pe 
mai mulți ani; 

- echipe de activişti umblau pe la casele oamenilor ca să 
strângă dările pentru stat şi celor care nu aveau, li se ridica şi 
bruma de graunte din podurile caselor; 

— se mai zvonea ca cine nu va accepta de bunăvoie să intre 
în colhoz cu întregul său avut, va fi dus in Siberia - şi altele ase- 
menea zvonuri, ce aveau mare priză la acei oameni dezorientati 
şi demoralizati. 

Rezultă în mod clar că nu era altă scăpare decât de urmat calea 
nemților si a polonezilor, care cu strângere de inimă au părăsit 
frumoasele plaiuri ale Bucovinei în toamna ce a trecut. 

Vestea că se vor deschide granițele spre România şi cei ce vor 
dori să-şi reunească familiile vor fi liberi s-o facă desigur că şi-a 
făcut efectul ca şi o ploaie după o lungă secetă. 

Deci, în satele de pe Valea Siretului Mic a început o mare agitaţie, 
ca într-un stup în care albinele sunt sub presiunea căldurilor roirii. 
La vestea lansată de Kobeli Izidor de la Primăria din Pătrăuții de 
Jos, cum că au venit dispoziţii telefonice în acest sens şi că el însuşi 
a citit în ziar despre aşa ceva, oamenii au început să umble peste 
tot să-şi facă rost de cereri de plecare ce trebuiau scrise în limba 
rusă. Asemenea cereri se făceau si în sat contra sumei de 5 ruble. 

lată ce rezultă din actele de anchetă făcute de unitatea de gră- 
niceri ce avea în pază porţiunea de frontieră în zona localităţilor 
Volcinet, Corcesti, Fântâna Albă, Crasna și Seletin. 

„În ziua de 1.04.1941, orele 6.00 dimineaţa, în satele Pătrăuții de 
Jos şi Pătrăuții de Sus s-a adunat o grupă de săteni de naționalitate 
română (circa 500 de oameni) cu icoane, steaguri (un steag tri- 
color şi un steag alb), înarmaţi cu vergi de fier şi topoare şi s-au 
îndreptat spre Hliboca (Adâncata), afişând pe drum svastica fas- 
cistă şi strigând diferite lozinci naționaliste. 

Acestei grupe de oameni i s-au alăturat şi alti locuitori din sa- 
tele Corcivti (Corcesti), Cupca, Carapciu, Dimca (Trestiana), încă 
circa 1.500 de oameni. În satul Suceveni s-au mai alăturat coloanei 
circa 100 de oameni. Grupa de oameni mergea la Hliboca pentru 
a cere permisiunea de a trece frontiera spre România. În drumul 
lor, oamenii din grupa de manifestanți s-au oprit la primăria din 
satul Cupca, unde l-au sechestrat pe secretarul primăriei, care 
voia să comunice prin telefon cu autorităţile raionale din Hliboca 
despre cele ce se întâmplau acolo. Manifestantii nu l-au lăsat să 
vorbească la telefon, i-au luat cheile de la primărie, au alungat 
restul funcţionarilor, au încuiat primăria şi l-au silit pe secretar 
să meargă în fruntea coloanei de manifestanți. 

Tot cu acest prilej a fost agresat un învățător ucrainean si a fost 
luat ca prizonier un colhoznic ce se găsea întâmplător pe acolo. 
Dar organele puterii sovietice au izbutit până la urmă să linisteascä 
acea situaţie încordată. [Nu se precizează în ce fel au acţionat or- 
ganele de stat în linistirea acelei situaţii încordate]. În ce priveşte 
modul în care s-au desfăşurat aceste evenimente se confirmă si de 
către oamenii ce au fost anchetați după 1 aprilie 1941”. 

Dar să vedem ce s-a declarat la ancheta întreprinsă de organele 
grănicerilor şi cele ale NKVD-ului - care a început la data de 
4 aprilie 1941, deci după evenimentele de la 1 aprilie 1941. 


1. Clingher Toader al lui Frant, din Pătrăuții de Jos. 

Întrebare: Cine a făcut propagandă în satul vostru în vederea 
plecării în România? 

Răspuns: Secretarul Kobeli Izidor ne spunea că s-a primit or- 
din la primărie că cei ce vor să plece în România pot face cereri 
în acest sens şi urmează să le depună la autorităţile raionale; iar 
locuitorul satului nostru Crasneanu Gheorghe umbla prin sat si 
îndruma oamenii să facă cereri de plecare şi ne asigura că dacă 
vom merge organizat în coloană avem şansa să ni se aprobe ple- 
carea. De asemenea, mai spunea că el cunoaşte şi alte dispoziţii 
secrete, dar că nu le poate comunica decât la timpul potrivit. 

2. Pojoga Simion al lui Teodor din Pătrăuții de Jos a declarat că 
a avut cunoştinţă că la Primăria satului Pătrăuții de Jos s-ar fi pri- 
mit comunicarea telefonică că se pot depune cereri de plecare în 
România, lucru ce i-a spus si secretarul Primăriei, Kobeli Izidor, si 
care confirmă că astfel de cereri s-au făcut si la Primărie de către 
functionara evreică Reif Gusta şi de către funcţionarul Druciuc 
Gheorghe, pentru care se încasau câte 5 ruble. 

Pojoga Simion mai declară că Kobeli Izidor nu scria cererile 
în primărie, ca să nu fie văzut, dar umbla prin sat, îndruma oa- 
menii la plecare şi le scria cereri în limba rusă, serviciu pentru 
care primea 5-10 ruble. 

Pe data de 28.03.1941, la primăria din Pătrăuții de Jos s-au adu- 
nat circa 400 de persoane în legătură cu plecarea în România. 
Adunarea a fost organizată de numitul Crăsneanu Gheorghe, care 
a adunat oamenii la Primărie cu gândul de a merge la Hliboca 
cu cererile de plecare în România si să ceară aprobare de la 
organizația NKVD şi Comandamentul unităţii de grăniceri din 
Hliboca, dar abia atunci s-a aflat că în ziua respectivă era o sărbă- 
toare oficială si birourile de la raion erau închise, deci vrând-ne- 
vrând deplasarea la Hliboca trebuia amânată. 

Cu acest prilej, a avut loc o discuţie aprinsă între oameni 
şi numitul Gheorghe Crăsneanu, deoarece oamenii au venit 
pregătiți pentru plecare şi acum chiar el le spunea că plecarea 
trebuieşte amânată. Gheorghe Crăsneanu le-a explicat că el nu 
a avut cunoştinţă de această sărbătoare şi în consecinţă plecarea 
trebuieşte amânată pe data de 1 aprilie 1941. Aşa că fiecare se va 
întoarce acasă si să mobilizeze şi alti oameni pentru că numai daca 
vor fi multi şi organizaţi vor avea şansa de a fi luaţi în seamă şi, 
deci, şi şansa de a reuși în intenţia de a se repatria în România. El 
a mai declarat ca se va deplasa si în alte sate vecine să vadă câți 
oameni sunt hotărâți să vină şi să participe la această acţiune. 


3. Sidoreac Gheorghe al lui Vasile, născut în 1925 din sa- 
tul Petriceni, declară că avea 16 ani şi pästea vitele pe toloacă. 

La apariţia coloanei de oameni, s-a apropiat să vadă despre ce 
este vorba, iar oamenii l-au îndemnat să vină cu ei, că ei pleacă 
în România. El spunea că a fost luat cu forța şi băgat în coloana 
manifestantilor şi că el nici nu era pregătit să plece în România, 
că nu vorbise despre aşa ceva cu familia. El declară reporterului 
că, după părerea lui, coloana ce a ajuns la Hliboca pe la ora 12.30 
număra circa 2.500 de oameni. Mai spune că oamenii ce însoțeau 
coloana nu erau înarmaţi cu bâte şi vergi de fier, aşa cum se spe- 
cifică în actele din arhiva NKVD-ului şi aceea a grănicerilor şi 
că în fruntea coloanei se găsea un grup de băieți mai tineri ce 
purtau prapori şi cruci luate din biserica din Suceveni, precum 
şi un steag în trei culori spre a semnala grănicerilor români că 
ei sunt români şi doresc să fie primiţi în România. Mai aveau 
demonstrantii si un steag alb pentru a semnala că este vorba de o 
demonstrație paşnică. De asemenea, fiecare om şi femeie aveau 
asupra lor năframe albe cu care să poată semnaliza de la distanță 
intenţiile paşnice ale întregului grup de oameni. 

De la Hliboca, coloana de oameni a ajuns la Suceveni (circa 
45 km), de unde au luat-o prin pădurea comunei distanță de 
8-9 km până au ajuns în poiana numită Varnița Camencei. 

Pe tot parcursul drumului coloana de oameni era urmată 
de o unitate de grăniceri călări ce se menținea la o distanţă de 
circa 1,5 km. Când a ajuns coloana de demonstranți în poiana 
Varnița, a fost întâmpinată de o unitate de grăniceri ce se găsea in 
tranşee proaspăt săpate, cu pustile mitraliere şi armele îndreptate 
în direcţia din care venea coloana. Transeele, care se văd si astăzi, 
au fost săpate pe cele trei laturi ale poienei, care are o formă apro- 
ximativ dreptunghiulară. Singura latură neafectată de tranşee este 
aceea dinspre pădure, de unde trebuia să apară demonstraţia. Deci, 
coloana, intrând în poiană, s-a găsit înconjurată din trei parti de 
soldaţi așezați în transee, gata de tragere. 

Aceasta se petrecea pe la orele 18.30-19.30, după apusul soare- 
lui, când în pădure începea să se întunece. Sidoreac Gheorghe se 
găsea pe la mijlocul coloanei şi, deci, nu ştie dacă cei din fata au 

fost somati să se oprească sau nu. Ştie că la un moment dat s-au 
auzit împuşcături, că lumea, îngrozită, a început să tipe şi să fugă 
înapoi spre pădure, dar din spate veneau soldaţi călări care, de 
asemenea, trăgeau cu pistoale mitralieră în oamenii care fugeau 
care încotro apucau. 

S-a instalat între oameni o stare de groază şi panică de nede- 
scris. Mulţi oameni s-au aruncat la pământ şi au scos basmalele 
albe ca să arate că ei nu sunt înarmaţi si că au intenţii paşnice. 

„Şi eu am scos basmaua ce o aveam la mine, dar am fost impus- 
cat în mâna în care tineam basmaua. Atunci m-am sculat şi am 
pornit în fugă spre pădure, tinandu-ma de mâna rănită din care 
curgea mult sânge. În drumul meu, am fost somat de un ofițer care 
a apărut de după un copac cu pistolul în mână. Dar nu am stat 
să-i dau socoteală si am fugit mai departe cât am putut de repede. 
Ofiţerul a tras după mine şi m-a rănit a doua oară, lucru de care 
nu mi-am dat seama decât după ce am ajuns într-un loc mai ferit 
din pădure şi am început să mă pansez cu fâşii rupte din cămașă. 
În pădure se auzeau împuşcături, vaiete şi tipete. Multi din cei 
ce se găseau în poiana Varnitei, deşi nu erau răniţi, nu plecau de 
acolo, rămânând lângă părinţii sau frații împuşcaţi sau răniți grav 
pe care nu puteau să-i părăsească; dar mai târziu au fost arestaţi şi 
ridicaţi de trupele de grăniceri călări si duşi la Hliboca. Impuscatii 
şi răniții au rămas în poiană fără ca cineva sa se intereseze de ei, 
pentru că între timp s-a înnoptat de-a binelea. 

Protejat de întunericul nopţii, aşa rănit cum eram am reuşit 
să mă strecor pe nişte văi şi să ajung acasă, dar a doua zi am fost 
găsit de patrulele militare ce scotoceau toate satele din zonă şi 
am fost arestat şi trimis ca multi alții la Cernăuţi, unde cei răniți 
au fost depusi sub pază la Spital, iar cei sănătoşi au fost predati 
NKVD-ului pentru cercetare, unde au fost härtuiti si bătuţi”. 

La întrebarea ziaristului M. Rubanet, „Ca unul ce am trecut în 
fugă printre cadavre şi răniţi, ce părere am: câţi ar fi putut sa fie 
20, 30, 1002”, Sidoreac răspunde că trebuie să fi fost câteva sute, 
dar el, desigur, în situația dată, nu a stat să-i numere. 

Sidoreac Gheorghe a fost supus la Cernăuţi unor anchete grele 
şi la interogatorii zilnice; nu mai vorbim de bătăi şi amenințări 
cu moartea, dar fiind băiat tânăr (16 ani), susținând că este ucrai- 
nean şi că a fost luat cu forța şi băgat în rândul demonstrantilor, 
până la urmă i s-a dat drumul să vină acasă. De asemenea, dintre 
cei arestați şi răniți a fost absolvită si Odensca Alexandra a lui 
Ştefan din satul Dimca (Trestiana), care de asemenea a declarat 
că se găsea la Hliboca în ziua respectivă pentru că venise să facă 
cumpărături şi nu avea nicio intenţie de a părăsi tara; şi ei i s-a 
dat drumul acasă fiind ucraineancă. 


4. Grijincu Vasile al lui loan din Pătrăuții de Jos declară la 
anchetă că unul dintre organizatori a fost şi numitul Nistor 
Gheorghe, în vârstă de 27 de ani, originar din satul Bilca, si că la 
ieşirea din Suceveni ar fi strigat ,,Traiasca România” şi ,Träiascä 
Regele Mihai”. 

„Eu nu am plecat cu coloana de demonstranți la frontieră, 
fiindcă am văzut multă armată ce venea spre Suceveni. Asa că, 
împreună cu vărul meu, Grijincu Ilie, am pornit de la Suceveni 
spre casă. Pe drum am fost opriţi de o patrulă militară care a înce- 
put să ne bată, ne-au întrebat de arme şi am spus că nu avem aşa 
ceva. Pentru că au găsit la mine cererea de plecare m-au arestat, 
iar lui Ilie i-au dat drumul, că nu au găsit nimic la el”. 


5. Schipor Vasile al lui Teodor, din satul Pătrăuții de Jos, la în- 
trebarea: „Cine i-a îndemnat pe săteni să plece in România?” ras- 
punde că secretarul de la Primărie, Kobeli Izidor, a afirmat că s-a 
primit telegramă la Primărie, că cine doreşte să plece în România 
să depună cerere scrisă la raion. Şi că acest Kobel Izidor a scris prin 
sat cereri la oameni. La întrebarea: „Cine a organizat coloana?’, 
declară că ştie pe doi din cei patru care îndrumau coloana de 
demonstranți: unul era Plamada Gheorghe, din Pătrăuții de Sus, si 
altul Zegrea Gheorghe, din satul Prisecăreni. Ei nu lăsau ca oamenii 
să se imprästie din coloană si îi amenințau cu bastoane si vergi de 

fier; mai mult, în momentul când coloana de demonstranți a părăsit 
Hliboca şi se îndrepta spre frontieră, numitul Zegrea Gheorghe a 
scos din buzunar o panglică tricoloră şi a pus-o peste umăr. 


6. Boiciuc Ion al lui Victor din Pătrăuții de Jos declară la anchetă 
că principalii organizatori au fost Crăsneanu Gheorghe şi Zegrea 
Gheorghe, care încurajau oamenii să nu le fie frică, pentru că ar- 
mata nu are voie să tragă în grupuri organizate de oameni. Tot ei 
au mai spus că au informaţii precise că în perioada 1-10 aprilie, 
frontiera va fi deschisă pentru românii ce vor să plece în România. 


7. Odensca Alexandra a lui Stefan din satul Dimca (Trestiana), 
care de asemenea se găsea în coloana demonstrantilor, declară, ca 
şi ceilalți ce au luat parte la acest eveniment, că în fruntea coloanei 
mergea un grup de tineri ce purtau prapori şi cruci din biserici şi 
că mai purtau două steaguri, unul alb şi unul tricolor. 

Odată ajunsă coloana în poiana Varnița Camencei, era aproape 
seară, s-au auzit impuscäturi ce au provocat panică printre oameni, 
dintre care multi au căzut la pământ morţi sau răniţi. Odensca 
declară că şi ea a fost rănită de un glonte şi atunci toţi cei ce erau 
mai în fata s-au trântit la pământ. Ea de asemenea spune că nu are 
cunoştinţă că oamenii ar fi fost avertizaţi în prealabil. Fiecare a 
căutat să ridice năframa albă în semn că nu sunt înarmaţi şi nu au 
intenţii provocatoare, dar nimeni nu a luat în seamă strigătele lor. 
Atunci, multi dintre cei ce erau la pământ au încercat să se ridice 
şi să fugă în pădure, dar rafalele de puşti mitraliere au început din 
nou, se auzeau tipete disperate peste tot. 

În fuga ei spre pădure, ea a mai fost rănită şi la picior. Aşa a 
căzut şi nu a putut să fugă mai departe. A fost ridicată mult mai 
târziu de către soldați și dusă la Hliboca. 


8. Cucuicioiu Vasile, fost pădurar la cantonul silvic din apropierea 
locului cu pricina, declară că după 1 aprilie 1941 nu aveau dreptul să 
patruleze in zona poienei Varnița Camencei, fiind zonă interzisă, 

dar după 1941, când Bucovina a fost ocupată de Armata Română, 
s-au găsit în pădure cadavre de oameni, femei şi copii ce au murit în 
urma rănilor primite şi probabil s-au târât cât au putut ca să se de- 
pärteze de zona periculoasă. Numitul mai declară că din auzite ştie 
că au fost săpate trei gropi comune la marginea poienei de la Varnița, 
dar nu ştie exact locul acestor gropi. După 1945, zona respectivă a 
fost plantată cu pădure deasă din molizi, care există şi astăzi. 

În urma cercetărilor făcute s-a stabilit un număr de 22 de oa- 
meni ce au fost acuzaţi că au instigat si organizat manifestatia de 
la 1 aprilie 1941 si au fost condamnaţi potrivit concluziilor din do- 
sarul penal nr. 12969/1941 a Tribunalului Militar, care a pronunțat 
următoarele sentințe: 

1. Grijincu Vasile al lui loan - condamnat la moarte cu con- 
fiscarea averii. Soţia lui cu 8 copii a fost deportată în Kazahstan. 
Grijincu Vasile a murit în lagărul de la Sverdlovsk la data de 4 iulie 
1942, deci înainte de pronunţarea sentinţei ce a avut loc pe data 
de 4 decembrie 1942". 

2. Vasca Ilie al lui Gheorghe - condamnat la 10 ani lagăr munca 
silnică, a supraviețuit condamnării şi s-a întors acasă în 1961. 

3. Grijincu Vasile al lui Parasca - var cu cel de la punctul 1, 
condamnat la 10 ani muncă silnică, a murit în lagăr. 

4. Pojoga Nicolae al lui Gheorghe - condamnat la 10 ani muncă 
silnică, a murit în lagăr. 


“Extras din procesul verbal nr. 85 M - privind Consfătuirea specială de pe 
lângă Comisariatul poporului pentru afacerile interne ale URSS - Moscova 
din 17 oct. 1942, care decide: „Grijincu Vasile Ivanovici pentru participare la 
o grupă antisovietică şi încercare de a trăda patria: SĂ FIE IMPUSCAT. IAR 
AVUTUL PERSONAL SĂ FIE CONFISCAT”. Cu un creion simplu în partea 
dreaptă de jos este notat: „A murit la 4 iulie 1942, în lagărul din Uralul de 
Nord”. După cum se vede, moartea din cauza foamei si a suferințelor îndu- 
rate a luat-o înaintea sentinței de execuţie, iar la familie, această sentință a 
ajuns tocmai în anul 1946. Imediat casa a fost confiscată, iar soţia, Grijincu 
Veronica, şi cei 8 copii au fost deportaţi în Kazahstan. Tragedia acestei fa- 
milii este povestită în cartea Drum spre Golgota, scrisă de Ilie Popescu, unul 
dintre cei 8 copii care au fost deportaţi cu mama lor în Kazahstan. 

5. Onifriciuc Vasile al lui loan - condamnat la 10 ani munca 
silnică, a murit în lagăr de muncă. 

6. Daca Ilie al lui Anton - condamnat la 10 ani muncă silnică, 
a murit în lagăr de muncă. 

7. Motrescu Nicolae al lui Vasile - condamnat la 10 ani muncă 
silnică, a murit în lagăr de muncă. 

8. Daca Teodor al lui Anton - condamnat la 10 ani de muncă 
silnică, a supravieţuit şi s-a întors acasă în 1961. 

9. Pojoga Simion al lui Teodor - condamnat la 10 ani de muncă 
silnică, a murit în lagăr de muncă înainte de pronunțarea sentinței. 

10. Boiciuc Ioan al lui Victor - condamnat la 10 ani muncă 
silnică, a murit înainte de pronunțarea sentinței. 

11. Comarita Teodor al lui Gheorghe - condamnat la 10 ani 
munca silnica, a murit inainte de pronuntarea sentintei. 

12. Pojoga Gheorghe al lui loan - condamnat la 10 ani munca 
silnica, a murit inainte de pronuntarea sentintei. 

13. Cuciureanu Ilie al lui Gheorghe - condamnat la 10 ani munca 
silnica in lagar de munca, a murit inainte de pronuntarea sentintei. 

14. Popescu Gheorghe al lui Andrei - condamnat la 10 ani munca 
silnicä, a murit in lagar inainte de pronuntarea sentintei. 

15. Coroamă Constantin al lui Nichifor - condamnat la 10 ani 
muncă silnică, a murit în lagăr înainte de pronunţarea sentinţei. 

16. Popescu Ioan al lui Vasile - condamnat la 10 ani muncă 
silnică, a murit în lagăr înainte de pronunţarea sentinței. 

17. Dugan Orest al lui Valerian - condamnat la 8 ani munca 
silnică, s-a întors acasă în 1961. 

18. Schipor Petru al lui Arcadie - condamnat la 8 ani muncă 
silnică, a murit în lagăr înainte de pronunţarea sentinţei, 

19. Pojoga Petru al lui Constantin - condamnat la 10 ani muncă 
silnică, a murit în lagăr înainte de pronunţarea sentinței. 

20. Zmosu Vasile al lui Zaharia - condamnat la 8 ani muncă 
silnică, a murit în lagăr înainte de pronunţarea sentinței. 

21. Clingher Teodor al lui Frant - condamnat la 8 ani munca 
silnică, a murit în lagăr înainte de pronunţarea sentinţei. 

22. Crăsneanu Cosma al lui Pentelei - condamnat la 8 ani 
muncă silnică, a murit în lagăr înainte de pronunţarea sentinţei. 


x 


În primul an petrecut în lagărul de la Sverdlovsk au murit din 
cauza foamei, a frigului şi a bolilor majoritatea celor condamnați 
în afară de: Vasca Ilie a lui Gheorghe, Daca Teodor a lui Anton 
şi Dugan Orest a lui Valerian, care s-au întors acasă. Dintre cei 
judecaţi, azi (octombrie 1991) mai trăiesc Vasca Ilie, ce stă la un 
fecior de-al lui undeva prin Rusia şi Dâca Teodor, ce se găseşte în 
satul său natal, Pătrăuții de Jos. 

Iată cum descrie M. Rubanet această întâlnire: 

„Dâca Teodor are 86 ani şi se mai mișcă prin grădină. Când 
l-am strigat Moșule! Mosule! ca să vină mai aproape, el ne-a măsurat 
atent cu ochii săi căprui. Când te uiţi la el, e un schelet, piele si oase, 
subțire ca trestia, mic de statură de ziceai că e un mort în picioare. 

Mi-am luat inima în dinţi si am început discuţia cu el, dar 
aveam senzaţia că vorbesc cu cineva din altă lume. La întrebarea 
mea: Cum a reușit să supravietuiascä?, mi-a mărturisit: Datorită 
faptului că eram mic de statură şi eram sănătos. 

- Fântâna Albă mi-a distrus viata. Acasă mi-a rămas soția 
şi feciorul. Soţia mi-a murit, iar cu feciorul m-am întâlnit în 
Kazahstan, unde a fost deportat şi el. Casa mea de altădată se vede 
de aici, este cu câteva grădini mai încolo. Dar să ştiţi că mie mi-a 
fost scurtat termenul de şedere în lagăr cu... 24 zile!? 

- Ce era mai greu în lagăr? 

- Cred că deznadejdea, lipsa de speranță, gândul că o să ne 
rămână oasele în gulagul acela nenorocit. 

- De ce nu va intoarceti la casa dumneavoastră? 

- Dar cum sa mă întorc? 

- Chiar nu ştiţi nimic despre reabilitări? 

- Care reabilitări? Despre ce vorbiti? 

- Mie mi s-a comunicat că toţi aceia care au fost judecaţi in 
cazul de la Fântâna Albă au fost reabilitati. 

Luând legătura cu primarul satului, mi s-a încredinţat că nu 
are niciun fel de informaţii despre reabilitări. La cercetarea mea 
la Procuratura din Cernăuţi am găsit scrisoarea nr. 13/285 din 
5 ianuarie 1990, prin care se comunica: 

„Potrivit Hotărârii Sovietului Suprem al URSS din 13 ianuarie 
1989 cu privire la represiunile staliniste din anii 1930-1940 şi 1950, 
precum şi represalii şi invinuitii de activităţi antirevolutionare, 
numitul Daca Teodor a lui Anton, din Pătrăuții de Jos - raion 
Storojineţ, este reabilitat, iar averea confiscată să-i fie restituită. 

Procurorul Reg. Cernăuţi: 

Semnat/ss/Jurist V. M. Cuptov” 


Dupä cum se vede, aceastä scrisoare trimisä de pe data de 
5 ianuarie 1990, cu privire la reabilitarea deţinuţilor din Patrautii 
de Jos, nu a ajuns la destinaţie nici în august 1991 - data intervi- 
ului. Oare să fie greşeala unui cancelarist? Dar cred că este opera 
sistemului nostru birocratic. 


x 


Am în fata mea o mulţime de ziare în care se vehiculează tot fe- 
lul de afirmaţii si zvonuri contradictorii. Unele spun că la Fântâna 
Albă au fost făcute 10 gropi comune în care s-au înmormântat 
peste 2.500 de morţi, altele spun că au fost 7.000 morţi, altele 
că au fost 15.000 etc. Cifrele oficiale nu recunosc decât 20 de 
morți. Unele ziare afirmă că sătenii respectivi erau neinarmati, 
altele că, din contră, aveau arme şi că au răspuns cu foc când s-a 
tras în ei. Deci tot felul de fapte, tălmăciri şi interpretări greşite 
ce nu corespund realităţii datorită abordării cu superficialitate a 
acelor întâmplări. 

Am în fata mea actul de transmitere a armamentului capturat 
de pichetul al 16-lea de grăniceri şi transmis Comandamentului: 

— o armă cu ţeavă retezată; 

— 4 cartuşe folosite; 

- 60 cartuşe nefolosite; 

- 2 revolvere din care unul defect; 

- 1 baionetă. 

Se menţionează că acest armament s-a găsit la locul tragediei. 
Este clar că sătenii nu aveau niciun fel de armament, ci doar cei 
care au organizat această ,,actiune” au adus cu ei aceste arme. În 
legătură cu „organizatorii” acestei tragedii, din cercetarea dosa- 
relor de anchetă rezultă că aceştia au fost: 

- Kobeli Izidor, secretarul Primăriei comuna Pătrăuții de Jos, 
care umbla prin sat şi îndemna la plecare şi scria cereri de plecare. 

- Crăsneanu Gheorghe, care de asemenea umbla prin sate 
şi a îndemnat oamenii la plecare şi a însoţit tot timpul coloana 
de demonstranți. 

- Zegrea Gheorghe, din satul Prisăcăreni, care organiza coloana 
şi supraveghea ca să nu fugă nimeni din coloană, folosindu-se la 
nevoie de vergeaua de fier. 

- Plămadă Gheorghe, din Pătrăuții de Sus, îndemna oamenii si 
supraveghea să nu iasă nimeni din coloană, folosindu-se de cârjă. 

- Nistor Gheorghe, din satul Bilca, striga lozinci nationaliste si 
a arborat tricolorul. 

Niciunul dintre aceştia nu a fost judecat sau deportat. De ase- 
menea, se cunoaște faptul că unii dintre ei au continuat să trăiască 
în satele lor de origine. Dacă în dosarele de anchetă este pomenit 
Kobel Izidor, care nu a recunoscut nimic din acuzaţiile ce i s-au 
adus, ceilalți nici nu figurează în dosarele de anchetă efectuate de 
NKVD. Mai mult, declaraţia lui Izidor Kobel nu este completă şi 
se încheie cu fraza „interogarea întreruptă”. Dar cine a întrerupt 
ancheta respectivă şi de ce nu s-a continuat interogatoriul mai 
departe? Se pune întrebarea: cine avea interesul ca cei cinci care 
au organizat şi au condus o masă de oameni naivi şi nevinovaţi la 
Fântâna Albă să nu fie traşi la răspundere pentru faptele lor? 

Se pune, de asemenea, întrebarea: cine era în spatele aces- 
tor provocatori? 

Când pieptul iti este sfâsiat de durere, despărțire sau amără- 
ciune, de dorul de casă sau de Patrie, atunci din adâncul sufletului 
se naște doina. Ea este în stare să redea nu numai trăirile unui 
sat, dar şi a unui popor întreg. Acea melodie tristă ne-a însoțit 
în urcusul nostru odată cu fosnetul fagilor bătrâni, dându-ne 
impresia că plânge însuşi codrul care, vorba poetului, este frate 
cu românul. 

Oare ce sentiment de jale îl stăpânea pe acel român ce îngâna 
acea doină duioasă? 

Poate era un bocet după cei omorâţi fără vină în poiana de lângă 
Fântâna Albă sau o tristă aducere aminte despre miile de deportați 
români în Siberia sau stepele dușmănoase ale Kazahstanului? 


x 


Relatarea ziaristului ucrainean Micola Rubanet, originar din 
Petriceanca, sat situat chiar în zona despre care vorbim, este 
bine documentată, întrucât ziaristul a avut posibilitatea să con- 
sulte dosarele şi protocoalele încheiate de trupele de grăniceri 
şi de agenţii NKVD cu prilejul cercetărilor făcute la momentul 
respectiv şi să stea de vorbă cu puţinii supraviețuitori ai acelor 
tragice evenimente. 

Totuși rămâne un semn de întrebare: câte victime au fost in- 
registrate la Fântâna Albă? 

La întrebarea aceasta nu se dă un răspuns exact. Ziaristul apre- 
ciază că ar fi fost vorba de circa 200 de morți. Este curios lucru 
că în ce priveşte masacrul de pe päsunea satului Suceveni, ce a 
avut loc în după-masa aceleiaşi zile, s-a stabilit cu precizie că 
din grupul respectiv, ce cuprindea circa 100-120 de persoane, au 
fost omorâte 24 persoane şi au fost rănite 43, restul fiind arestaţi. 
Este clar că masacrul de la marginea satului Suceveni nu putea fi 
muşamalizat, fiindcă a avut loc la lumina zilei şi a fost văzut de 
toţi locuitorii satului respectiv, pe când masacrul din poiana de 
la Camenca putea fi „manipulat”. Martorii ce au supravieţuit nu 

pot face o apreciere exactă, date fiind condiţiile groaznice în care 
s-au petrecut lucrurile şi, mai mult, pentru că se confirmă că o 
mare parte din cadavre au fost transportate şi îngropate în altă 
parte. Deci, este imposibil ca la Fântâna Albă să nu se găsească 
decât cele 20 de cadavre recunoscute de autorități. 


OARE ALE CUI PĂCATE A TREBUIT SĂ ISPASIM 
NOI, OROPSITII DIN NORDUL BUCOVINEI?" 


Si dacă neamul plânge în nevoi, 

Noi stăm de veghe sus necontenit 

Si cerem izbăvire pentru voi, 

Căci numai pentru asta ne-am jertfit. 

De-aceea capul sus vi-l ridicați, 

Tu frate, soră, mamă şi părinte, 

Aveţi mijlocitori pe fii şi frați. 

Nu! Noi nu suntem morți, luaţi aminte! 
ZORICA LATCU 


M-am născut în satul Bilca, jud. Suceava, fiind cel mai mic 
din cei şapte copii (două fete şi cinci băieţi) ai lui Vasile şi 
Maranda Crăsneanu, tot din Bilca. În iunie 1939 m-am căsăto- 
rit cu Minodora Grijincu din Pătrăuții de Jos, singura fiică a lui 
Toader şi Casandra Grijincu, aşa că am locuit împreună cu socrii 
mei. Data de 28 iunie 1940 m-a găsit concentrat la Batalionul II 
Infanterie din oraşul Rădăuţi. La cedarea nordului Bucovinei am 
fost desconcentrat şi trimis la vatră, aşa că în luna iulie am ajuns 
acasă la socrii mei în Pătrăuții de Jos. În iarna lui 1940-1941 s-a 
zvonit pe la noi că cei ce doresc să plece în România se pot înscrie 


5 Mărturia lui Crăsneanu V. Gheorghe, născut la 19 iunie 1915, originar din 
satul Bilca, jud. Suceava, care trăieşte în prezent în orașul Rădăuţi. Mărturia 
a fost consemnată de Vasile Ilica la 10 iunie 1996. 

la organele de miliție, fapt ce a provocat mare frământare printre 
locuitorii români din nordul Bucovinei. 

Eu aveam deja doi copii, pe Ana de un an si 8 luni si pe 
Casandra de 3 luni. Eu doream să plec în România cu toată familia 
şi cu socrii împreună, dar aceştia nu au fost de acord cu propu- 
nerea mea şi au convins-o şi pe soția mea, Minodora, să nu mă 
urmeze cu copiii în intenţia mea de a mă repatria în România. 

În urma unor repetate discuţii pe care le-am avut cu soţia 
mea, am hotărât că voi pleca numai eu, urmând ca după norma- 
lizarea relaţiilor între România si URSS să aduc în ţară si restul 
familiei. La data de 1 aprilie 1941 mi-am luat cele de trebuinta 
(haine, schimburi şi mâncare pe 2-3 zile) şi am plecat la Hliboca 
cu cererea făcută în acest scop. La Hliboca am găsit adunată o 
mulțime de lume care venise în același scop. Cred că erau acolo 
2.000-3.000 de oameni care cereau să li se dea dezlegare de ple- 
care în România, aşa cum s-a procedat cu germanii şi cu polonezii 
cu câteva luni în urmă, dar nici organele NKVD şi nici cele de 
grăniceri, ce aveau sediile în același loc, nu primeau niciun fel de 
cereri. Oamenii au început să strige şi amenințau că ei vor pleca 
şi aşa, având în fata steagurile şi crucile luate din biserica din 
Suceveni. Atuncea a apărut un ofiţer rus, care ştia româneşte, dar 
după accent se cunoştea că era evreu şi care a spus acelei mulțimi 
de oameni ce erau adunaţi acolo să-şi vadă de treabă si să nu dea 
ascultare la tot felul de zvonuri ce circulă prin sate, zvonuri ce 
el le punea pe seama spionilor si a diversionistilor români. Că 
România nu mai contează ca tara şi că peste puţină vreme nu va 
mai exista deloc (!?). 

Dar oamenii erau foarte porniţi şi au început să vocifereze şi 
mai tare strigând tot felul de lozinci contra comuniştilor, fiind 
foarte hotărâți să-şi ducă la îndeplinire intenţia de a trece frontiera 
în România, considerând că rămânerea lor în URSS nu mai avea 
niciun sens în urma nefericitei experienţe de câteva luni acu- 
mulate sub administraţie sovietică. În felul acesta, oamenii s-au 
aşezat în coloana ce măsura aproape 2 km şi au pornit-o înapoi 

la Suceveni, de unde au luat-o prin pădure, distanță de 8-9 km, 
spre Fântâna Albă, ultima localitate de frontieră ce se găsea pe 
teritoriul URSS. 

Pe înserate, coloana a ajuns în apropierea poienii 
Camenca-Petriceni, unde a fost întâmpinată cu foc de mitralieră 
de către echipele de grăniceri ce au săpat adăposturi pe cele trei 
laturi ale poienei, în care intrase coloana de demonstranți. 

Primii care au căzut au fost cei din rândurile din fata si cei ce 
duceau steagurile şi crucile. Eu, care mă găseam pe la mijlocul 
coloanei, la auzul impuscaturilor si a tipetelor disperate a celor 
din fata, m-am aruncat la pământ, fiind atins şi eu de un glonte în 
umărul drept, care mi-a provocat o mare fierbinteala şi am ince- 
put să pierd mult sânge. S-a creat un adevărat vacarm de groază 
din cauza tipetelor deznadajduite a celor răniţi ce cădeau în toate 
părţile ca snopii aruncaţi la întâmplare pe lan. 

În timpul acesta, treceau și se împiedicau de mine mulți din- 
tre aceia care fugeau şi îşi căutau un adăpost în desişul pădurii 
de grindina de gloanţe ce în salve repetate muscau din trupurile 
acelor oameni speriați de moarte. Când salvele trase de grăniceri 
se mai întrerupeau, eu mă ridicam şi mai făceam câţiva pași şi iar 
mă aruncam la pământ, aşa cum am învăţat la armată, înaintând 
în zig-zag spre pădure, care era singura salvare posibilă în acel 
moment din iadul deznădejdii în care am intrat. 

Odată ajuns în pădure, am căutat să evit grupurile de oameni 
care fugeau si constituiau ținte vizibile ale grănicerilor ruşi, sărind 
peste cadavrele ce se găseau la tot pasul. Între timp, s-a înserat 
de-a binelea, iar eu am luat-o în sens opus față de direcţia în care 
se îndreptau majoritatea grupurilor de fugari, ca să fiu cât mai 
singur, căci îmi dădeam seama că cei ce se țineau de grupuri erau 
mult mai vulnerabili şi ușor de depistat de grupul de grăniceri 
călări, care ne-a urmărit de la distanţă, pe tot parcursul drumu- 
lui nostru. 

În timpul acesta, sângele se prelingea din rana primită în umăr, 
a udat hainele de pe mine şi a ajuns până în bocanci, care se 

umpluseră de sânge. În fuga mea, am întâlnit un brad bătrân a 
cărui cetină deasă atârna până la pământ. Nu am stat pe gânduri 
şi m-am urcat în bradul respectiv până aproape de vârf, ca să nu 
fiu observat de jos, şi m-am legat de trunchiul bradului să nu cad 
cumva jos în cazul când mi-aş fi pierdut cunoştinţa. 

Între timp, rana mi s-a închis, dar aveam dureri îngrozitoare. 
Am stat aproape leșinat în acel brad două zile şi două nopţi, până a 
mai încetat forfota grănicerilor din pădure, care veneau cu maşini 
şi tractoare şi încărcau cadavrele morţilor căzuţi pe jos şi le du- 
ceau în direcţii numai de ei ştiute. A treia zi, lucrurile s-au mai 
liniștit şi nu se mai auzea circulaţia soldaților si a mașinilor. Eu, 
fiind complet amortit, abia m-am putut cobori din bradul salvator 
care m-a ascuns privirilor celor ce treceau prin apropiere, a căror 
voci le auzeam destul de bine. 

Timpul era frumos şi odată coborât din brad m-am îndreptat 
prin pădure spre apusul soarelui, unde ştiam că se găsea satul 
Pătrăuții de Jos, unde trebuia să ajung. 

După o drumeţie de mai multe ore prin pădure am ajuns în 
preajma satului Cupca, ce se găsea la circa 3 km de Pătrăuții de 
Jos. Astfel, am ajuns la marginea satului unde locuia o soră de-a 
mea, care văzându-mă în ce hal eram, s-a speriat şi m-a ascuns 
în şură şi a fugit în sat până la socri spre a da de ştire Minodorei, 
soția mea; dar prin sat umblau echipe de militari căutând fugarii 
de la Fântâna Albă. Casa socrilor era supravegheată de soldați, 
aşa că soția mea a venit după mine abia noaptea târziu şi m-a 
dus acasă şi mi-a amenajat un adăpost în şură, unde a săpat o 
groapă în care a asternut paie şi mi-a dat de asternut o pernă si o 
plapumă, a pus peste groapă un capac de scândură şi a depozitat 
multe paie deasupra gropii şi venea la mine să-mi panseze rana şi 
cu de mâncare numai noaptea, căci după cum am mai spus, casa 
era supravegheată de grăniceri, ce se schimbau zi si noapte. După 
o convalescenta de vreo trei săptămâni, soţia mea a luat legătura 
cu un om din Crasna, sat ce se găsea în apropierea frontierei, care 
a trecut mai mulți fugari ce se duceau în România. 

Am stat ascuns la acel om din Crasna mai multe zile, până 
într-o seară când a venit la mine şi mi-a comunicat că au sosit 
călăuzele din România şi că trebuie să plec imediat. 

Eu nu voiam să plec, căci mă învoisem cu el că va veni şi familia 
mea cu mine, dar îmi spunea că nu se poate acuma, că nu are cum 
să anunţe familia şi mi-a promis solemn că aceasta din urmă va 
veni cu transportul următor. 

În seara aceea am plecat un grup de persoane: două femei ce 
aveau soții in România, soţia cu doi copii a uneia dintre călăuze, doi 
tineri şi două fete, care de asemenea aveau familiile în România. 
Cele două călăuze erau înarmate cu pistoale mitralieră şi grenade. 
Am luat-o în şir pe nişte poteci prin pădure şi la un moment dat 
am nimerit pe o potecă, lângă un copac, unde dormeau doi gră- 
niceri, iar lângă ei era un câine-lup care a început să latre. Noi am 
luat-o la fugă înainte, iar călăuza din spate, care avea grenade și 
armă automată, a deschis focul împotriva grănicerilor. Eu nu mai 
puteam fugi din cauza bagajului (traista cu hainele şi sumanul 
meu), aşa că am aruncat traista ca să mă pot deplasa mai ușor. 

După un timp de fugă continuă m-am reîntâlnit cu una dintre 
călăuze şi cu unul dintre cei doi tineri; despre restul grupului nu 
am mai ştiut nimic. Am continuat să fugim pe o potecă, neştiind 
că era chiar o potecă de patrulare a grănicerilor. Se crăpa de ziuă 
când ne-am întâlnit nas în nas cu altă patrulă de grăniceri, care 
s-a adăpostit şi a deschis focul împotriva noastră. 

Călăuza care era cu noi a răspuns cu foc de armă automată, 
iar noi ne-am retras peste un deal împădurit ce se găsea în spa- 
tele nostru. 

La un moment dat, m-a cuprins o amortealä că nu mai puteam 
mişca picioarele, asa că am strigat la cei doi însoțitori că eu nu mai 
pot fugi şi că rămân, fie ce-o fi. Cei doi au fugit mai departe, iar 
eu m-am târât lateral lângă un copac bătrân ce era culcat în iarbă 
şi crescuseră tot felul de ierburi printre crengile lui. 

Aşa că m-am adăpostit printre crengile acelui copac ca să-mi 
pot trage sufletul. Între timp s-a făcut ziuă si la un moment dat 

aud voci dinspre poteca pe care venisem şi observ că se apropie o 
patrulă de grăniceri formată din trei ofițeri ruşi şi nouă soldaţi cu 
trei câini, ce veneau din direcția în care au plecat cei doi însoțitori 
de care m-am despărțit. Eu am îngheţat, deoarece mă găseam la 
circa 25-30 m de potecă si puteam fi uşor descoperit de câinii 
respectivi, dar probabil Dumnezeu nu a vrut să fie aşa, că întreaga 
patrulă şi-a urmat drumul fără să se abată de la potecă. Am stat trei 
zile şi trei nopți în ascunzătoarea de ocazie si am urmărit modul 
de deplasare zilnică a patrulelor de grăniceri, observând că plecau 
în fiecare dimineaţă după ora 8 si se întorceau numai după-masă 
pe la ora 16.00. A treia zi, după trecerea de dimineaţă a patrulei, 
m-am încumetat să mă ridic şi m-am rugat cu toată ardoarea lui 
Dumnezeu să mă ajute să ajung în România, căci eram flămând, 
nespălat si tremuram la gândul că în orice moment puteam fi des- 
coperit de grănicerii ruşi în a căror zonă de patrulare mă găseam. 

Am luat-o prin pădure, escaladând dealuri şi văi în direcția 
miazăzi unde bănuiam că trebuie să fie frontiera. După escalada- 
rea foarte obositoare de peste trei ore am ajuns la un drum fores- 
tier care era circulat de căruţe, dar, desigur, nu ştiam în ce zona 
mă găsesc şi am trecut drumul respectiv şi m-am aşezat într-un 
tufiş, unde m-am adăpostit la o mică distanţă de drumul respectiv 
în aşteptarea că poate va apărea cineva care să mă poată lămuri 
unde mă găseam. Dar la putin timp după aşezarea mea în tufisul 
respectiv am auzit voci ce veneau din partea de sus a drumului, iar 
eu, care eram bucuros că în sfârşit apare cineva care să mă ajute 
să ies din starea de nesiguranţă în care mă găseam, am început să 
deslușesc anumite franturi de conversaţie în limba rusă ce a făcut 
să îngheţe sângele în mine şi după câteva clipe apar doi ofiţeri 
însoţiţi de un câine-lup. Eu mă găseam la foarte mică distanță 
de drum şi dacă făceam cea mai mică mișcare eram cu siguranță 
pierdut. O mare frică a pus stăpânire pe mine când am văzut că 
acel câine adulmecă şi se îndreaptă spre locul în care mă găseam. 

În acel moment am fost sigur că aici se va termina nefericita 
mea aventură. Dar se pare că şi de data aceasta Dumnezeu a avut 

grijă de mine, căci s-a întâmplat o adevărată minune: câinele ce 
venea spre mine şi mai trebuia să parcurgă 5-6 paşi şi în mod 
sigur că m-ar fi descoperit este rechemat la ordine de unul dintre 
ofițeri, la care câinele foarte ascultător se întoarce spre drum si 
îşi urmează stăpânii. 

M-a cuprins o adevărată toropeală şi o slăbiciune urmată de o 
sudoare abundentă ce se prelingea pe tot corpul, asa că mai multă 
vreme nu puteam face nicio mişcare. 

După un timp oarecare, după ce mi-au trecut emoţiile ce au 
pus stăpânire pe mine, m-am ridicat şi am pornit-o în continuare 
spre miazăzi, unde ştiam că voi putea regăsi Patria mea, România, 
singura care-mi putea asigura supraviețuirea şi ieşirea din acest 
groaznic coşmar în care intrasem. Eram flămând, sleit de puteri 
şi cu greu puteam împinge înainte picioarele ce tremurau de obo- 
seală şi de groaznicele emoţii prin care trecusem. Am mai coborât 
o vale şi am urcat un deal acoperit de o pădure deasă si, în sfârşit, 
am nimerit într-o poiană mare, neimpadurita, din care pornea în 
dreapta un deal de asemenea neîmpădurit pe vârful căruia se gă- 
sea un observator, iar lângă observator vedeam miscându-se nişte 
soldaţi. Desigur, mi-am dat seama că era un observator grănice- 
resc, dar de la distanța unde mă găseam şi starea de buimăceală 
în care mă găseam nu mi-am putut da seama ce fel de soldaţi sunt 
aceia. Nemâncat de trei zile şi trei nopţi, obosit si epuizat cum 
eram, mi-am zis că orice ar fi eu nu mai pot îndura de foame şi 
de sete, asa că am ieşit la vedere şi am început să urc dealul care 
mi se părea un adevărat munte şi nici nu eram sigur că voi avea 
puterea să urc până la capăt. Mă stăpânea emoția si ideea că, de 
fapt, eu m-am rătăcit şi că m-am învârtit prin pădure şi am ni- 
merit tot un pichet sovietic, aşa că m-am aşezat pe pământ să-mi 
trag sufletul şi apoi fie ce-o fi. 

Între timp, cei de sus m-au observat si îmi făceau semne si 
fluierau să mă urc sus, dar eu nu mă mai puteam mișca, aşa că au 
coborât doi soldaţi să mă ia în primire. Abia când s-au apropiat 
mai mult de mine mi-am dat seama că sunt grăniceri români. 

La vederea lor am început să plâng ca un copil din cauza 
emotiei ce a pus stăpânire pe mine. Prima dată m-au întrebat 
dacă sunt înarmat, iar eu am dat din cap că nu sunt înarmat, dar 
de emoție nici nu puteam vorbi. 

Când s-au apropiat de mine, văzând că îmi curg lacrimi pe 
obraz, m-au întrebat: „Dar de ce plângi, moşule?” Deşi eu nu 
aveam decât 25 de ani, dar nespălat, nemâncat si nebărbierit de 
atâtea zile arătam ca un moș, aşa că abia atunci am realizat în ce 
hal mă găseam. M-au întrebat de unde vin. Şi le-am spus că din 
Rusia şi că din 12 câţi am pornit cu trei zile înainte, cred că sunt 
singurul supravieţuitor care a ajuns în România. 

Cei doi grăniceri m-au luat de braţe şi m-au condus la pichet, 
ce se găsea în apropierea observatorului; acolo mi-au dat o farfu- 
rie plină cu arpacas ca să-mi astâmpăr foamea. Pe urmă, am fost 
condus la Vicovu de Sus, unde se găsea campania de grăniceri, iar 
de acolo am fost îndrumat la Burdujeni — Suceava, unde se găsea 
un lagăr de triere a celor ce veneau din nordul Bucovinei. Aici 
am stat şase săptămâni, până s-au definitivat cercetările şi ancheta 
legată de identificarea persoanei mele. Domnul care m-a anchetat 
mi-a spus că nu a mai întâlnit un caz asemănător de dureros şi 
complicat ca acela pe care l-am prezentat eu. La început, mi s-a 
spus că mă pot stabili in orice localitate din tara, dar să nu mai 
intru în zona de 30 km de frontiera cu URSS. Atunci, eu am zis 
că sunt originar din satul Bilca, ce se găseşte la 3 km de frontiera 
cu URSS, şi că acolo este familia şi părinții mei şi că numai acolo 
mă pot duce. Am mai stat câteva zile şi am fost dus la o comisie 
militară in fata căreia a trebuit să-mi pledez cauza, adică de a ma 
întoarce la familia mea în satul de frontieră Bilca, jud. Suceava. 
După ce m-au ascultat cu atenție mi-au eliberat o adeverinţă prin 
care aveam dreptul să mă stabilesc în satul Bilca, satul în care se 
găsea familia mea şi casa părintească, spunându-mi că ei sunt 
convinşi că nu voi încerca să mai trec frontiera de nord a ţării. La 
puţină vreme m-am mai întâlnit cu alti refugiaţi ce au reuşit să 
treacă frontiera si care mi-au comunicat dureroasa veste că soția 

mea, Minodora Grijincu din Pătrăuții de Jos, a fost condamnată 
la 20 de ani de lagăr în Siberia datorită faptului că în sumanul pe 
care l-am aruncat la trecerea frontierei s-a găsit o fotografie de 
la căsătoria noastră pe care era scris şi numele meu, Crăsneanu 
Gheorghe, şi data căsătoriei, lucru ce mi-a produs mult zbucium 
şi mustrări de cuget, din cauză că o neglijenţă şi o neatentie de a 
mea au putut să producă atâta necaz şi suferință acelei ființe dragi 
care era soția mea, mamă a doi copii mici, care a trebuit să îndure 
chinurile şi supliciul deportării în Siberia. 

Sunt conștient că există drame mult mai dureroase decât aceea 
care s-a abătut asupra familiei mele, dar acum, la atâţia ani ce au 
trecut de la acele dramatice evenimente, stau şi mă întreb ce vină 
am purtat noi, locuitorii români din nordul Bucovinei, şi de ce 
istoria a trebuit să fie atât de nedreaptă cu noi? Oare ale cui păcate 
a trebuit să ispäsim noi, oropsitii din nordul Bucovinei? 


AM SUFERIT FOARTE MULT 
PE ACEST GROAZNIC DRUM” 


Sunt fiica lui Toader şi Maria Grijincu din satul Pătrăuții de 
Jos, raionul Storojineţ, şi m-am născut la 16 iulie 1919. 

Aveam 19 ani în 1938 când m-am căsătorit cu Gheorghe 
Crăsneanu, originar din satul Bilca, judeţul Suceava. Soţul meu 
a fost concentrat în Armata Română în perioada 1938-1940 şi a 
venit acasă în toamna anului 1940, după ce nordul Bucovinei a fost 
ocupat de trupele sovietice şi a rămas cu noi până în primăvara 
anului 1941, când au început să circule zvonuri că se fac înscrieri 
de plecare în România. În perioada respectivă, soțul meu a în- 
ceput să insiste fata de mine şi părinții mei ca să plecăm cât mai 
repede în România. 


© Mărturia Minodorei Grijincu a lui Toader, fosta soţie a lui Gheorghe 
Crăsneanu - mărturie consemnată de Vasile Ilica la 15 mai 1996. 


80 FÂNTÂNA ALBĂ — GOLGOTA NEAMULUI 


Pe mine, care eram singura speranţă a părinţilor mei, care erau 
în vârstă şi nu voiau să-şi părăsească casa şi gospodăria, m-au 
convins că locul meu este lângă dânşii, cu atât mai mult că aveam 
o fetiță mică de doi ani şi una de trei luni proaspăt născută. 

Desigur, mi-a venit foarte greu să iau asemenea hotărâre, dar 
în situaţia în care mă găseam nu puteam da curs insistențelor 
soțului meu de a-l urma în hotărârea lui de a pleca în România. 

Din această cauză, relaţiile dintre noi au devenit încordate, 
iar soţul meu, Gheorghe Crasneanu, a luat hotărârea ca să plece 
singur, în care scop a vândut o vacă si alte lucruri spre a-şi aduna 
bani româneşti pentru plecare. 

Cu câteva zile înainte de 1 aprilie 1941, soţul meu se întâlnea 
des cu vecinul nostru, Procopie Ilie, care l-a dus la unul, Kobel 
Isidor, care lucra la Primărie, ca să-i scrie cererea de plecare. 
După câte am auzit, mai multi oameni au apelat la Kobel Isidor 
spre a le scrie cereri de plecare. Din momentul acela, soțul meu 
nu mi-a mai spus nimica despre ce intenţiona să facă în con- 
tinuare. În dimineaţa de 1 aprilie 1941, soțul meu, Gheorghe 
Crăsneanu, s-a sculat de dimineaţă, şi-a luat bagajul cu schim- 
buri, ce le pregătise de cu seară, şi a plecat. Din momentul acela 
eu nu l-am mai văzut. Ulterior, am aflat că a fost rănit la Varnița 
şi că a reuşit să ajungă în satul Ciudei, unde a fost oblojit de către 
o familie pentru rana de la umăr, primită cu prilejul deplasării 
împreună cu coloana de manifestanți ce au încercat să treacă 
frontiera pe la Fântâna Albă. 

Tot din auzite am aflat ulterior că după ce i s-a închis rana din 
umăr s-a dus în Crasna, unde s-a unit cu un grup de fugari în 
vederea trecerii frontierei. 

În cadrul acestui grup era o fată şi doi tineri, iar unul dintre 
aceştia, din motive de gelozie, a renunţat să plece în România si a 
denunțat tot grupul la unitatea de grăniceri ce se găsea în Crasna, 
care a organizat o pândă pentru prinderea grupului respectiv. 

Eu nu cunosc detalii în legătură cu trecerea frontierei a soțului 
meu, Gheorghe Crăsneanu. 

Dar la câteva zile după aceste întâmplări au venit la noi acasă 
un grup de grăniceri sovietici care au făcut o perchezitie peste 
tot şi m-au dus la Ciudei, unde se găsea o unitate superioară de 
grăniceri de care depindeau plutoanele din satele de frontieră. 
Aici am fost anchetată şi întrebată ce legătură am cu banditul 
Gheorghe Crăsneanu și mi s-a arătat o fotografie a noastră ce am 
făcut-o înainte de a ne căsători, fotografie pe care soţul meu a 
avut-o în sumanul pe care l-a abandonat la frontieră. Desigur, eu 
am recunoscut imediat că sunt soţia lui, dar că nu am cunoștință 
unde se găseşte si nici nu ştiu nimic despre el de la data de 1 aprilie 
1941, când a plecat de acasă cu grupul de oameni care s-a îndreptat 
spre Fântâna Albă. Aici, la Ciudei, am fost judecată pe loc de un 
complet militar care m-a condamnat la 20 ani de închisoare” ca 
soţie de contrabandist, care a fost acuzat că a împuşcat soldaţi gră- 
niceri, dar nu ştiu despre câţi soldaţi a fost vorba. Am fost dusă la 
închisoarea din Cernăuţi, împreună cu fetița mea, Maria, care era 
de trei luni şi pe care nu o puteam lăsa acasă. La data de 13 iunie 
1941 am fost cu toții, cei din închisoare, imbarcati noaptea în va- 
goane de animale şi duşi într-un mare lagăr din zona Krasnoiarsk. 

Am suferit foarte mult pe acest groaznic drum ce a durat 
aproape trei săptămâni, fiind cu copil mic, pe care trebuia să-l 
alăptez, şi multi din cei ce se găseau în vagonul chinuirii noastre 
s-au îmbolnăvit, iar unii au si murit, fiind scoși în diverse staţii 
unde se oprea trenul. 

Nu mai vorbesc de alarmele aeriene ce se dădeau ziua şi noap- 
tea, fiindcă între timp începuse războiul cu nemţii. Căldura groaz- 
nică de afară făcea ca atmosfera din vagoane să fie extrem de greu 
de suportat. 

În lagărul de la Krasnoiarsk am lucrat timp de 7 ani; tot aici 
mi-a murit fetița, Maria, când a împlinit vârsta de 1 an. 


7 Trebuie remarcat faptul că unităţile de grăniceri sovietici aveau si dreptul 
de a judeca delictele legate de activitatea lor de pază a frontierei, măsură ce 
contravenea chiar constituției URSS. 

În lagăr, am lucrat cu tragere de inimă si am fost foarte consti- 
incioasă, aşa că am câştigat încrederea personalului şi a suprave- 
ghetorilor de acolo, iar aceştia s-au purtat destul de bine cu mine, 
desigur, în măsura în care se putea admite acest lucru. Aşa că după 
7 ani am reuşit să evadez din acel lagăr chiar cu concursul unor 
persoane din administraţia lagărului si după multe peripeții am 
ajuns acasă la Pătrăuții de Jos, în toamna anului 1948. 

Ştiam că am fost dată în urmărire ca evadată din lagăr, căci am 
fost căutată înainte de a ajunge acasă. Aşa că imediat ce am sosit 
a trebuit să mă căsătoresc ca să-mi schimb numele. Astfel, m-am 
căsătorit cu Ungureanu Iosif al lui Traian din Pătrăuții de Jos, cu 
care am trăit în pace aproape doi ani şi, între timp, am avut un 
copil, pe Casandruta, şi parcă mă urmărea un destin nenorocit că 
am fost din nou arestată chiar când fetița mea împlinise trei luni. 
Nu ştiu ce s-a întâmplat, ori am fost denuntata de cineva sau asa a 
fost să fie, că am fost arestată şi dusă la închisoarea din Cernăuţi. 
În acea perioadă de după război se făceau dese cereri către Stalin 
din partea celor care erau închiși pe nedrept şi existau comisii 
speciale care anchetau aceste cazuri şi de multe ori se rezolvau 
favorabil. Așa că am făcut și eu cerere la Stalin și am arătat că eu 
nu am nicio vină în legătură cu faptele fostului meu sot dupa ce 
m-a părăsit. Şi într-adevăr, a venit o comisie la închisoarea din 
Cernăuţi, unde mă aflam, şi m-a găsit că nu sunt vinovată şi s-a 
dat dispoziţie să fiu eliberată. Aşa că, după ce am stat timp de 
7 luni la închisoarea din Cernăuţi, am fost eliberată şi am sosit 
acasă în primăvara anului 1951, iar de atuncea nu m-a mai căutat 
sau cercetat nimenea. 

ÎN ACEA MULȚIME PĂȘEAU ÎNCET 
BĂTRÂNI CU PLETE ALBE® 


La 1 aprilie 1941 ne-am alăturat şi noi coloanei de oameni ce 
mergeau la Hliboca să depună cereri de plecare în România, că 
aşa se zvonise, că cine vrea să meargă în România să depună o 
„zaiavă” (cerere) la militia raională. 

Coloana era mare, formată din oameni, femei, copii, multi 
au venit pregătiți de călătorie cu traiste şi desagi în spate. În 
fata mergeau câţiva feciori voinici ducând cruci şi prapuri luaţi 
din biserici. 

Eu nu aveam decât 16 ani, dar eram hotărât să plec în România, 
aşa că împreună cu unchiul Simeon, fratele tatii, ne-am alăturat 
si noi coloanei de oameni ca să mergem la Hliboca, reşedinţa 
raionala, unde se găsea sediul Miliției şi a Securităţii (NKVD). 
Când am ajuns acolo şi când cei de la NKVD au văzut atâta amar 
de lume, căci erau câteva mii, s-au cam speriat şi au ieşit afară 
câţiva ofiţeri ca să stea de vorbă cu oamenii şi au început să-i 
lămurească să se întoarcă toţi acasă că frontiera e sfântă şi nu 
poate fi trecută oricum şi că să nu ne luăm după zvonuri lansate 
de spioni veniți din România si de către duşmani si diversionisti 
care umblă prin sate. 

Oamenii ţineau una si bună că ei nu mai suportă samavolnici- 
ile autorităţilor, că ei nu mai au cu ce să plătească impozitele mari 
ce li s-au pus şi nu vor avea niciodată atâtea grâne cât li s-a stabilit 
drept cotă obligatorie de predat la stat, de asemenea cote de carne, 
ouă, lapte etc. Pe urmă, tot felul de obligaţii de prestări de lucrări 
cu cai, cu boi la drumuri, la irigaţii etc. Căci aşa ceva nu au mai 
pomenit şi că nu au cu ce să-şi mai hrănească familiile şi copiii. 

De aceea, ei lasă pământurile, gospodăriile, animalele şi toate 
acareturile pentru soviete şi să fie lăsaţi să plece cu familiile în 


* Mărturia lui Vasile Ciobanu, satul Camenca, raionul Hliboca, publicată 
în „Plai Românesc”, nr. 5, 30 mai 1991. 

România, că acolo e altă tara si este libertate şi se vor rostui cumva. 
Desigur, dialogul cu cei câțiva ofiţeri nu a dus la niciun rezultat. 

Între timp, a ieşit din clădire un ofiţer superior, nu ştiu ce 
era, maior sau colonel, că eu nu prea mă pricepeam la gradele 
lor. Acesta a spus ofițerilor să termine discuţia şi să-şi vadă de 
treabă. El a întrebat: „Voi pentru ce v-aţi adunat aici?” Lumea a 
răspuns în cor: „Noi vrem să mergem la România, că aici nu mai 
putem trai”. „Bine, a zis el, duceti-va unde vreţi. Ce, noi vă ţinem 
cu forța?” Probabil el vorbise telefonic cu şefii mai mari, că altfel 
nu şi-ar fi luat asemenea răspundere. Lumea a înțeles ca are dez- 
legare să plece şi a izbucnit în urale, alţii s-au aşezat în genunchi 
şi I-au mulțumit lui Dumnezeu. Ofițerii râdeau de noi, zicând 
probabil că suntem proşti. Dar noi ne-am încolonat și am pornit 
spre Suceveni aşa cum venisem la Hliboca. 

În acea mulțime păşeau încet bătrâni cu plete albe si cu träistute 
din tigaie roşie, oameni de vârstă mijlocie, fete cu cozi pe spate, 
femei cu copii în braţe si cu alții mai märisori ce se țineau de mâna 
părinţilor, precum şi foarte multi tineri. Părăseau pământul, ave- 
rea cea mai de preţ, gospodăriile, grajdurile cu animalele la care 
au îndesat nutreţ mai mult în iesle ca să nu sufere de foame până 
s-o da veste că gospodarii nu se mai întorc. 

La un moment dat ne-a cuprins o neliniște mare, că am văzut ca 
suntem urmăriți la distanță de vreun kilometru de soldaţi călări. 

În mintea mea de copilandru am zis că e mai bine să fiu cât 
mai în fata, că aşa voi fi printre primii care voi trece frontiera şi 
parcă aici mă simţeam mai în siguranţă, că aici se găseau flăcăii cu 
crucile şi cu praporii, între care şi vecinul nostru, Cozma Rotaru, 
ce abia se întoarse din armată. Mai era Gheorghe Opait, postasul 
nostru, şi mai erau si alții multi. Drumul nostru trecea printr-o 
pădure. Când am ieşit din pădure, am observat că la oarecare 
distanţă era proaspăt săpată o tranșee în care trebäluiau soldații 
grăniceri, care făceau ultimele pregătiri pentru a ne primi pe noi. 
Oamenii, foarte hotărâți, isi continuau drumul mai departe. Un 
ofițer s-a ridicat deasupra transeei si a strigat să ne oprim, ca 

altfel va trage. Oamenii au început să strige că ei au dezlegare de 
la Militia Raională ca să plece in România. De altfel, nici nu ne 
puteam opri, că ne împingeau cei din spate şi strigau: ,,Dati-i dru- 
mul înainte, că doar n-o să tragă în noi, care suntem aşa de multi!” 
Grănicerii, dacă au văzut că nu se opreşte coloana, au început 
să tragă în plin şi am început să aud vaiete si tipete de groază în 
rândurile coloanei de oameni care au început să fugă care încotro. 
Lângă mine a căzut Cozma Rotaru şi mai încolo Opait Gheorghe 
si multi alții erau răniţi si se zvarcoleau pe câmp. Eu am luat-o la 
fugă prin pădure, unde am văzut copaci improscati cu sânge, iar 
pe unii copaci se vedeau urmele mâinilor de sânge. 

Toate acestea s-au întâmplat pe o păşune (toloacă) numită 
Varnița Camencei, care era presărată cu morți si răniți şi erau între 
ei oameni şi femei tefere care nu se puteau despărţi de cei dragi ai 
lor. Din urmă veneau soldaţii călări care trăgeau cu automatele după 
cei ce fugeau. Mulţi au fost prinşi şi duşi în arestul din Hliboca. 

Eu am tinut-o tot într-o goană spre casa bunicii, ocolind petele 
de zăpadă netopită încă şi călcând prin băltoace de sărea noro- 
iul în toate părțile. Am ajuns la bunica murdar din cap până în 
picioare şi când ea îmi dădea hainele celea jos, noroiul după ele 
curgea şiroaie. Am îmbrăcat o cămaşă de-a bunicului şi m-am 
ascuns pe cuptor. Bunica ştia tot ce se întâmplase şi bănuia că 
fugarii vor fi căutaţi prin casele oamenilor. De aceea, se pregăti 
să întâmpine orice situaţie neprevăzută. Aşa că mai târziu am 
ajuns acasă, unde mă aştepta tata cuprins de îngrijorare, căci el 
ajunsese mai devreme acasă. Controalele ce au urmat ne-au găsit 
pe toţi acasă nevatamati, aşa că am putut spune că de la noi nu a 
lipsit nimeni în perioada când a avut loc „plecarea” spre Fântâna 
Albă, scăpând astfel de unele „urmări nedorite”. 

Zvonuri despre cele întâmplate la Varnița Camencei, unele mai 
groaznice decât altele, au bântuit prin satele bucovinene. Astfel, 
se spunea că nu au scăpat cu viata nici cei răniți ce au rămas pe 
acel câmp însângerat, deoarece au fost omorâţi prin împuşcare 
de către grăniceri. 

Lipovenii de la Fântâna Albă, ce au fost aduși de grăniceri spre 
a săpa gropile comune pentru cei căzuţi acolo, spun că în cele 
două gropi au fost aruncaţi multi muribunzi care mai trăiau, iar 
multi dintre aceia care au căzut prin pădure au fost trasi cu caii si 
aruncaţi în gropile respective. Se mai spune că înainte ca morții 
şi muribunzii să fie aruncaţi în gropile comune au fost cercetaţi 
şi buzunäriti, căutându-se acte, documente, bani și obiecte 
de valoare. 

A doua si a treia zi au fost arestaţi toţi aceia care au reușit, 
chiar răniţi fiind, să ajungă în timpul nopţii acasă si au fost duşi 
la Securitatea din Cernăuţi, iar cei ce erau răniţi au fost depusi 
sub stare de arest la Spitalul din Cernăuţi. 

La Securitate au început cercetările însoţite de chinuri si bătăi, 
dar între timp a început războiul şi „eliberatorii” noştri au trebuit 
să se retragă, iar pe noi ne-au îmbarcat ca pe animale în vagoane 
de marfă cu destinaţie Siberia. 

Acolo şi-au lăsat oasele majoritatea dintre noi, iar cei puţini ce 
au supraviețuit s-au întors după 15-20 ani. 


FUGIȚI, OAMENI BUNI, EU RĂMÂN AICI 
SA MOR PENTRU LIBERTATE!” 


Nici n-am observat cum au trecut anii. Am străbătut un drum 
lung si greu, deseori presărat cu lacrimi amare. De multe ori traiul 
mi-a fost vizitat de dureri. Şi acum, la marginea vieţii, rasfoind car- 
tea existenței mele, caut să-mi adun amintirile, pe cele mai multe 
găsindu-le triste. Unele din ele se mai pierd prin negura timpu- 
lui. Sunt fapte asupra cărora se aşterne tăcerea, însă evenimentele 
tragice, care mi-au rănit adânc sufletul, nu le pot uita niciodată. 


» Mărturia lui Gheorghe Mihailiuc, din satul Trestiana, raionul Hliboca, pu- 
blicată în almanahul „Ţara Fagilor”, vol. IV, 1995, si în „Dincolo de cuvintele 
rostite”, Editura obsteascä Vivacitas, Hliboca, 2004. 

Îmi amintesc cu spaimă de anul 1940, de la care au început 
nenorocirile noastre, ale bucovinenilor. Asa-zisii frați mai mari, 
»eliberatori’, au înlocuit adevărul cu minciuna. Sub acel regim 
odios, spărgătorii de uşi, toţi cei crescuţi într-un mediu în care 
credinţa, dreptatea, adevărul nu-şi găseau loc au devenit fruntea 
societății. Noi, băştinaşii acestui pământ, obişnuiţi cu alt mod 
de viata, am fost cu desăvârşire marginalizati. Limba, istoria, 
învăţământul, tradiţiile, credinţa, în genere cultura națională, au 
avut mult de suferit. 

Apăsătoare este viata sub un regim totalitar. O viata grea, umi- 
litoare, când demnitatea omului este desconsiderată, de fapt, nici 
nu este viata, ci o moarte lentă. Această stare intolerabila i-a făcut 
pe multi oameni să cadă pe gânduri. Prin satele noastre creştea 
neliniştea. Trebuia găsită o soluţie. Bărbaţii se adunau în grupuri 
mici, sfătuindu-se în şoaptă. Unii îşi trăiau zilele negre în ascun- 
zători. A început urmărirea celor banuiti, anchetările, arestările, 
deportările. Peste sate se abătuse teroarea bolşevică. Dacă nu fă- 
ceai cârdăşie cu noii stăpâni, erai pierdut. În acele condiţii insu- 
portabile, o parte din populaţia română a nordului Bucovinei a 
hotărât să fugă in Tara, ca să scape de prigoana. La 1 aprilie 1941, 
câteva mii de români, chemaţi de dorul libertăţii, şi-au îndreptat 
paşii spre Fântâna Albă, sat aşezat pe noua frontieră, populat, încă 
din timpul austriecilor, de lipoveni. Dar, pentru multi, acest drum 
a fost fără întoarcere. Eram şi eu, împreună cu fratele mai mare, 
printre ei. Am fost martor ocular şi am văzut cum s-au desfăşurat 
lucrurile. A fost un adevărat masacru, un genocid. Varnița, lo- 
cul numit astfel la marginea pădurii dinspre Fântâna Albă, mi-a 
rămas în amintire ca un simbol al barbariei. În memorie s-au 
întipărit episoade de o rară cruzime, crâmpeie ce mă urmăresc 
cu înfiorare toată viata. 

Ucigaşii au aşteptat cu degetul pe trăgaci, până când mulţimea 
a ieşit la lizieră. Era o acalmie prevestitoare de rele. Paşii greoi îi 
purtau pe oameni spre un sfârşit fatal. Tricolorul din fata coloa- 
nei flutura mândru, demonstrând dragostea de neam si de Ţară 

a românilor bucovineni. Deodată, liniştea a fost spartă în cioburi 
de groaznicul glas al armelor. Zgomotul morţii s-a răspândit hăt 
departe peste codri. Cineva din mulţime a strigat: „La pământ!” 
Suvoiul neîntrerupt de foc ne tinea culcati, cu respiraţia curmată. 
În acea stare de încremenire, un bărbat din primele rânduri a stri- 
gat din răsputeri: „Înainte fraților, ei nu vor cuteza să ne omoare!” 
Dar chiar atunci a început măcelul. Era un adevărat iad de la pă- 
mânt până la cer. În faţa mea era un flăcău voinic, purtând trico- 
lorul, care s-a prăbuşit într-un lac de sânge. Aud şi acum strigătele 
lui cu groaza morții pe buze: ,,Fugiti, oameni buni, eu rămân aici 
să mor pentru libertate!” 

În învălmășeală m-am pierdut de fratele meu. Întregul câmp 
era o spaimă, oamenii cădeau ca frunzele de brumă. Până la pă- 
dure îmi rămaseră vreo 20 de paşi, o întreagă veşnicie. La dreapta 
mea un bărbat uscativ, care ne-a îmbărbătat tot drumul, se dădea 
de-a rostogolul până a ajuns la marginea pădurii. I-am urmat 
exemplul. L-am văzut o clipă cum s-a ridicat în picioare, căutând 
pe cineva cu privirile. Când am ajuns lângă el, bietul om se trudea 
să moară, căutându-şi adăpost la rădăcina unui stejar. Se strângea 
grămadă ca un arici atacat de duşmani, repetând un nume drag: 
»Florita, Florita...” 

Soldatii trageau fara intrerupere, cu precadere in grupurile 
compacte. Aproape inconstient, am inceput sa fug prin desis. 
Moartea ma pastea la fiecare pas. Obosit peste măsură, rămâ- 
neam in urma celorlalti fugari, rataceam, ajungeam din nou la 
locul de unde pornisem. Ma chinuiau foamea si setea. Deodata 
mi s-a facut intuneric in fata ochilor si am cazut pe covorul de 
frunze moarte, simtind ca ma lasa puterile. Dar frica de moarte 
m-a pus pe picioare si am început să alerg la întâmplare. Vântul 
mi-a adus un bocet abia şoptit. Am pornit după el. Într-un pâlc 
de brazi, câteva femei se tânguiau deasupra unei mame care-şi 
dădea ultima suflare. Muribunda strângea la pieptul sângerând 
un băiețel de vreo doi anisori. Parcă o văd şi acum cu niște ochi 
mari şi tulburi, în care licăreau lacrimile pierzaniei. Părul bogat 

îi acoperea umerii. O suvita de sânge curgea domol peste bundita 
împodobită cu blanita de dihor. O femeie a smuls copilasul din 
braţele mamei care şi-a dat sufletul. Apoi, toate au dispărut fără 
de urmă. Din nou m-am pomenit singur în mijlocul unei păduri 
necunoscute. Nu ştiam ce să fac, încotro s-o apuc. Noaptea, gră- 
bită, se aşeza peste copaci. Se auzeau încă impuscaturi sporadice, 
la care tresăream ca mușcat de şarpe. „Braconierii” ieşiseră din 
nou la vânătoarea de oameni. Asteptam sfârşitul. Mă tot întrebam 
pe unde putea fi fratele Culuta si ce le voi spune părinților daca 
mi-a fi dat să scap de urmăritori. 

Şi, totuşi, am avut noroc. Prin întuneric am zărit un om 
care cobora povarnisul ținându-se de copaci. Mi-a făcut semn 
să mă tin după dânsul. Ca prin minune, am ajuns în satul 
Petriceni (Camenca). Nişte oameni cu suflete mari, ucraineni 
de naționalitate, ne-au hrănit şi ne-au dat adăpost. Datorită lor 
am scăpat cu zile. Dar ucrainenii, ca şi românii, visau să scape de 
asuprire, să fie oameni liberi. În sat, câinii lătrau a moarte. Într-o 
şură, unde am fost ascunși, am dat de mulți oameni care tremurau 
de frică. A fost o noapte plină de spaimă. 

Cu riscul de a nimeri în ghearele soldaţilor, am ajuns acasă, 
la Trestiana (Dimca), a doua zi pe la chindie. Si până acum aud 
uneori şuieratul acelor gloanţe blestemate. Timpul trece mai mult 
în rău decât în bine, trec şi amintirile, cum se duc fără întoarcere 
toate pe pământ. Se ruinează imperii şi regimuri totalitare. Lumea 
a încetat să-L caute pe Dumnezeu. În rezultatul unei educatii 
nefireşti, societatea a devenit plină de nelegiuiri. Şi acum trăim 
timpuri cu puţină speranță şi multă disperare. Se propagă mai 
mult o politică a promisiunilor. Apar tot feluri de savanţi — meşteri 
tradiționali în falsificarea istoriei. În dauna omului de rând se fac 
prea multe cheltuieli birocratice. Avem o tara bogată si multi oa- 
meni săraci. Pentru a ieşi din această situaţie e nevoie de renaștere 
morală, de înţelepciune, iubire şi adevăr. 

PARCĂ TOATĂ BUCOVINA SUBJUGATĂ 
IESISE LA DRUMUL PATIMILOR” 


- V-au zvârlit în gropi comune 

Ca să nu rămână urme. 

Nimeni ochii nu v-a închis 

Nimeni la cap nu v-a plâns. 

Dar v-au plâns neîncetat. 

Norii când s-au scuturat, 

Si rouă când a picat. 

Codrul doina v-a doinit, 

Păsările v-au bocit. 
MAGDALINA MORAR 


După „alegerile libere” din iarna anului 1941, bucovinenii 
s-au convins că sub ocupaţia sovietică nu mai era chip de trăit. 
Oamenii, dacă se întâlneau undeva pe drum, luând capăt de vorbă, 
nu se mai întrebau de sănătate, ci voiau să afle unul de la altul cine 
a mai fost arestat, cine a mai fost împușcat si pe cine îl mai pästea 
primejdia întemnitärii. De frica bolşevicilor, unii oameni parcă 
îşi pierduseră graiul. Vorbeau prin semne şi tăceau ca la priveghi, 
căci orice vorbă le putea fi vămuită, orice glumă putea fi, naiba ştie 
cum, răstălmăcită. Agenţii secreti recrutați din rândurile sărăci- 
mii misunau pretutindeni. Ei picau la clăci, la sezätori, la poarta 
bisericii, oriunde s-ar fi adunat doi-trei gospodari, ca să poată 
trage cu urechea si să-şi ticluiască apoi denuntärile. 

Frica de ruşi domnea şi în casa noastră. Moşul, Gheorghe 
Morar, născut în 1864, şi mosica Ana, născută în 1869, umblau cu 
lacăt la gură, căci nu voiau ca la adânci bătrâneţe să fie aruncaţi 
după gratii. Dar noaptea, înainte de culcare, după ce suflau lampa, 


2 Mărturia Magdalinei Morar, taranca din satul Cupca, raionul Hliboca, 
publicată în Almanahul „Ţara Fagilor”, vol. VIL, 1998, şi în Magdalina Morar, 
„Viaţa trece, amintirile rămân”, Storojineţ, 2006. 

bunicii, cât si mama mea, Maria, mă îndemnau ca să mă rog la 
Dumnezeu să se întoarcă românii. Şi mă rugam în fiecare seară, iar 
dimineața mă tot uitam înspre drumul mare, crezând că iată-iată 
înspre sat se vor slobozi coloane de bravi ostaşi români. Cu veni- 
rea românilor mă amăgeam în fiecare zi. La 1 aprilie 1941, am vă- 
zut, totuşi, drumul ce trecea prin satul nostru inundat de oameni. 
Înspre Adâncată (Hliboca de azi) curgeau amândouă Päträuturile, 
Igeştii, Crasna, Ciudeiul, Budinetul, Cireşul, Cräsnisoarele, cea 
Veche şi cea Nouă, Bănila Moldovenească, Dăvidenii, precum 
şi sate de mai departe, de sub creierii munţilor. Bătrâni cu plete 
albe păşeau ingandurati, alături de bărbaţi tineri şi feciori voinici 
şi drepţi ca brazii. Femeile, îmbrăcate în sumane sau în cojoace, 
aveau pe umeri câte o traistuta cu merinde, iar de mâini isi ţineau 
copilaşii sau nepoţii. Unele femei isi alăptau pruncii din mers. 
Din ogrăzi ieşeau grupuri de cupceni si se alăturau coloanei care 
se lungea, se îngroşa, de parcă toată Bucovina subjugată iesise la 
drumul ce avea să devină al patimilor. Noi nu intelegeam încă ce 
se întâmplase. Mama si bunica îşi făceau semnul crucii, iar mosul, 
cu coatele sprijinite pe grad, urmărea în tăcere coloana ce începea 
să dispară după o cotitură a drumului. 

Dar vestea că românii din Bucovina nu mai voiau să trăiască 
sub stăpânire sovietică, că ei mergeau la Adâncata ca să li se 
aprobe cererile privind plecarea lor definitivă în România, a făcut 
ocolul satului. Si satul a început să fiarbă: unii nu se îndurau să-şi 
lase avutul agonisit prin sudoarea fruntilor, alții se codeau, alţii isi 
pregăteau merinde de drumuri, iar alţii îl căutau pe Lazăr Furnică, 
un tânăr cu câteva clase făcute la Liceul „Regele Ferdinand” din 
Storojineţ, ca să le scrie grabnic cererile şi să ajungă din urmă 
coloana ce se îndrepta spre Adâncata. 

Spuneau unii din acei ce au fost la 1 aprilie 1941 la Adâncata 
că un şef mare, văzând atâta popor adunat în centrul raional, ar 
fi întrebat: 

- Ce doriţi, oameni buni? Si încotro v-aţi pornit, de v-aţi luat 
şi merinde cu voi? 

- Noi mergem în România, în tara noastră, la frații nostri, 
că aici nu-i chip de trăit, i-ar fi răspuns cineva din mulţime. 
Semnati-ne cererile, cum le-aţi semnat germanilor şi polonilor. 
Dacă nu ne daţi drumul, noi trecem graniţa! 

Acest şef din raion s-a urcat pe o masă şi a început să-i amenințe: 

- Duceti-va acasă, vedeti-va de treburi, c-om da ordin sa 
fiți arestaţi. 

Mulțimea s-a înfierbântat. Şi oamenii strigau: 

- Mincinosilor, ziceati că ne-ati adus libertate, dar acum ve- 
dem noi cât costă „libertatea” voastră. Noi ne ducem la graniță. 
Arme nu avem şi să nu vă luaţi în urma noastră!... 

Revoltata, mulțimea a ieşit din Hliboca şi, prin Petriceanca, s-a 
îndreptat spre Suceveni. Cei care au putut, au intrat în biserică, să 
ceară binecuvântarea preotului. Dar imediat au venit acolo gră- 
niceri călări, care s-au dat deoparte şi aşteptau. A sosit generalul 
Eriomenko, care s-a urcat pe-o rădăcină şi a strigat: 

- Împrăştiaţi-vă pe la casele voastre si cresteti-va copilasii, că 
n-o să ajungeţi unde v-aţi pornit! 

Şi preotul din Suceveni, Ivanciuc, tot i-a rugat să nu meargă la 
graniță, dar oamenii erau atât de indarjiti, încât nici nu mai voiau 
să audă ce li se spunea. Le era dor de libertate, de neamul lor, de 
tara pe care sovieticii o ciuntisera. 

Cupcenii noştri, tineri şi bătrâni, au pornit si ei cu norodul 
spre graniță. Oamenii mergeau pe drum, iar grănicerii călări prin 
şanţuri. Grănicerii nu intrau în vorbă cu oamenii, nu-i amenințau, 
atât doar că unul l-a lovit cu sabia peste mână pe un ţăran din 
fruntea coloanei care ducea crucea luată din biserica din Suceveni. 

Când miile de români de pe valea Siretului au ajuns la Varnița 
(aşa se numea cornul pădurii dinspre Fântâna Albă) şi când până 
la graniță mai erau doar 3-4 kilometri, grănicerii au tras câteva fo- 
curi în aer. Nimeni nu credea că o să fie împuşcată atâta lume, de 
aceea coloana nu s-a oprit. Deodată, însă, au început să tacaneasca 
mitralierele. Cădeau românasii ca snopii de secară. Un frate de-al 
mamei, Andronic Morar, s-a izbit la pământ şi glontele i-a trecut 

printr-o îndoitură a sumanului. De frică, a rătăcit vreo patru zile 
prin pădure. Marta Sorodoc, fată de 18 ani, avea un frate mai mare 
care îşi continua studiile în România. Avea biata cupceancă liceul 
neterminat şi voia şi dânsa să treacă granița, ca să-şi poată termina 
învăţătura în limba maternă. Avea păr lung şi mătăsos şi după ce 
au impuscat-o, grănicerii au tras-o de cozi $i au aruncat-o într-o 
groapă comună, în care se mai zbăteau şi oameni ce aveau să fie 
îngropaţi de vii. Arcadie al lui Toader Plevan din Cupca a fost 
rănit si transportat la spitalul din Hliboca, dar acolo nu i-a fost 
acordat niciun ajutor medical. A fost aruncat de viu într-o groapă 
din cimitirul evreiesc, pe fata i-au pus sumanul, iar deasupra au 
dat lut. Un hlibocean care a fost silit să facă acest lucru avea să 
povestească mai târziu despre acest act de barbarism autorităților 
românești revenite. Impuscati si zvârliti într-o groapă comună au 
mai fost cupcenii Ion Gâza, Arcadie Palicârja, Ion Belmega. Ce 
frică şi ce amar au îndurat părinții acestora! Greu i-au crescut, 
i-au ferit de primejdii şi nici nu le-au putut închide ochii, nici 
n-au avut voie să-i înmormânteze. 

După masacrul de la graniță, oamenii dormeau prin stoguri 
de fân de teamă să nu fie ridicaţi. Cei care n-au ajuns în satele lor, 
erau häituiti prin păduri, împuşcaţi şi îngropaţi unde se nimerea. 
În satul Cupca au intrat niște soldaţi cu ochii mici, urâţi şi negri 
la suflet. Intrau în capelute şi spărgeau icoanele cu baionetele. 
Cred că erau stränepotii tătarilor de altădată. De partea acestora 
s-au dat şi cozile noastre de topor. Umblau de la casă la casă, se 
urcau prin poduri, scotoceau prin tot locul, ca să pună mâna pe 
cei care se ascundeau, ferindu-se de ochii autorităţilor. Pe cei pe 
care îi arestau, îi dezbrăcau şi-i purtau prin sat ca pe nişte vite. 

Oamenii care mai ieșeau din păduri, intrau în curțile gospoda- 
rilor şi cereau furci, hârlete, ca să spună celor ce-i hăituiau că n-au 
fost la graniță, ci veneau de undeva de la lucru. Toată primăvara 
anului 1941 n-au contenit prin satele noastre împușcăturile. Jalea şi 
groaza au umplut casele românilor, căci începuse nimicirea noas- 
tra ca neam, dezrădăcinarea noastră de pe moşia stramoseasca. 

S-AU VĂZUT SILIŢI SĂ- ȘI PĂRĂSEASCĂ AVEREA 
ȘI SĂ TREACĂ ÎN PATRIA LOR ISTORICĂ” 


Trecerea organizată a românilor bucovineni în România a 
început încă în toamna anului 1940, când bietii noştri oameni 
s-au convins că jugul ocupaţiei bolşevice era de nesuportat. 
Numai într-o singură noapte, din satul Suceveni, de unde sunt 
de baştină, au plecat circa o sută de persoane. Tot în toamna 
anului 1940 am fost angajat cu ziua la săpatul cartofilor pe ogorul 
gospodarului Lazăr Amariei. Am muncit o zi, m-am dus acasă 
de m-am odihnit, însă dimineaţa, întorcându-mă la lucru, am 
găsit casa gospodarului pustie: împreună cu familia s-a furisat 
spre graniţă şi a avut norocul s-o treacă”. Tot în acea noapte au 
trecut clandestin în România fratele mai mare, Dumitru, con- 
sătenii mei, Sucevan Gheorghe, Amari Gheorghe, Frătăucean 
Toader şi alții. Fiind pe atunci un baietanas de 17 ani, nu mi-am 
pus în gând să părăsesc casa părintească, căci, la drept vorbind, 
nici nu aveam motive. 

Trecuse iarna, avuseseră loc primele „alegeri libere”, dar țăranii 
noştri deveneau tot mai îngrijorați. În loc să se pregătească de 
muncile câmpului, ei nu-şi găseau astâmpăr din cauză că stă- 
pânirea bolşevică începuse a se răfui, fără dovezi, cu persoanele 
ce ar fi avut, chipurile, o atitudine dusmanoasa fata de puterea 
sovietică încă înainte de potop. Ba dispărea un om, ba era arestat 
şi întemnițat altul, ba erau organizate descinderi pe la casele ce- 
lor banuiti că ar fi făcut parte până la 1940 din partidele politice 
din România, ba ici-colo erau împușcați țărani care n-ar fi răs- 
puns la somatii ş.a.m.d. Situaţia ce s-a creat era de aşa natură că 


# Mărturia lui Gheorghe Isopescu, originar din Suceveni, raionul Hliboca, 
publicată în Almanahul „Ţara Fagilor”, vol. IX, 2000. 

Referire la mărturia lui Amariei Lazăr (supra, p. 38), care descrie 
cum a fost forțată trecerea frontierei în 15 noiembrie 1940 de un grup de 
105 persoane. 

gospodarii români din satele de pe valea Siretului s-au văzut siliți 
să-şi părăsească averea şi casele şi să treacă în patria lor istorică. 

La 1 aprilie 1941, dimineața, trebăluiam ceva prin curtea ca- 
sei părinteşti. Deodată, am auzit mai multe glasuri care strigau 
»Ura!”, dar nu mi-am dat seama ce se întâmpla. Am ieşit la poartă 
şi cineva mi-a dat de ştire că dinspre Cupca, pe şosea, înainta o 
coloană de oameni ce aveau de gând să treacă granița si să se 
statornicească în România. Am lăsat lucrul baltă şi am alergat 
să văd dacă era adevărat ceea ce auzisem. Gospodăria noastră 
se afla cam la un kilometru de şosea, dar îndată m-am pomenit 
în coloană. 

- Măi băietane, m-a îndemnat cineva, noi mergem la Hliboca, 
să cerem autorităţilor să ne deie voie să trecem în România. Vino 
şi tu cu noi, că de rămâi aici, ti-or mânca bolșevicii tineretele. 

- Bade, i-am răspuns, n-am lăsat acasă vorbă că ma duc pe 
totdeauna si biata mamă s-o îngrijora. 

- N-ai nicio grijă, o să afle ai tăi c-ai trecut în România si 
s-or bucura. 

M-am lăsat înduplecat şi, văzând în coloană atâţia oameni de la 
noi, m-am alăturat cu bucurie lor. Coloana bărbaţilor, femeilor şi 
copiilor creştea întruna si când cei din fruntea ei au ajuns în drep- 
tul bisericii din Suceveni, ne-am oprit. Am primit binecuvântarea 
preotului, câțiva bărbaţi au ieşit din biserică cu cruci si prapuri 
şi cu curajul înzecit şi, cu gândul că vom izbândi, am pornit spre 
centrul raional Hliboca. 

Când să trecem podul peste Siret, între Suceveni şi Petriceanca, 
ne-am pomenit in fata cu un pâlc de soldaţi călări. Un ofiţer rus 
ne-a ordonat să ne întoarcem pe la casele noastre şi să ne vedem 
de treburi. Nimeni nu i-a dat ascultare, căci toți erau hotărâți să 
ajungă la Hliboca. Soldaţii ne-au îngrădit drumul, unul a lovit cu 
sabia în crucea ce-o ducea suceveanul Ilie Scrobanet, dar acest 
om voinic şi istet a aplecat crucea şi, trecând nepăsător printre 
militarii ruși, a păşit pe pod. Coloana s-a mișcat, iar soldaţii ne 
însoțeau în tăcere, mergând pe ambele parti ale drumului. 

La Hliboca am fost ascultati, dar cererile de repatriere nu ne-au 
fost semnate. Ni s-a spus să ne întoarcem acasă si să aşteptăm 
decizia organelor superioare, care, după ce vor examina cererea 
noastră, ne vor da răspuns prin autorităţile locale. Noi o tineam 
mortis că anume în acea zi ne vom duce în patria noastră, aşa 
cum s-au dus in patria lor nemţii din Bucovina. Unii oameni au 
căzut pe gânduri şi de la Hliboca s-au pornit spre satele lor. Cei 
mai multi, însă, au hotărât să pornească fără tăgadă spre frontieră, 
ca pe înserate să ajungă în România. Unii aveau cu ei merinde, 
aveau şi haine de schimb, eu, însă, care în acea dimineaţă n-am 
luat nici rouă în gură, m-am supus voinţei generale şi am conti- 
nuat drumul. Pasul nostru sporea, entuziasmul ce ne-a cuprins era 
mare şi nici nu ne dădeam seama că din urma noastră, păstrând 
o oarecare distanță, veneau soldaţi călări. 

Am ajuns din nou în Petriceanca, am trecut podul peste Siret 
la marginea Sucevenilor, apoi am cotit-o spre stânga, spre pădure, 
urmând drumeagul spre Fântâna Albă, sat lipovenesc, pe unde era 
trasată granița cu România. Când ne-am văzut pe malul drept al 
Siretelului, suceveanul Hariton Amari a făcut semn să ne oprim 
şi a grăit: 

- Oameni buni, de-om ieşi direct la Fântâna Albă, ne putem 
nenoroci, căci anume acolo suntem aşteptaţi de către grănicerii 
ce ne-or întinde capcana. S-o luăm pe alt drum, mai pe ocolite, 
să ieşim direct la graniţă... Omul, fiind mai în vârstă şi mai chib- 
zuit, presimtea că ceva ni se putea întâmpla, dar nimeni nu i-a 
ascultat povata. Dacă am fi înaintat pe drumul propus de Hariton 
Amari, mulți ar fi reușit în acea zi să treacă frontiera şi numărul 
victimelor ar fi fost cu mult mai mic. 

De cum am ajuns în pădure, grănicerii au dat pinteni cailor, 
ne-au întrecut şi s-au făcut neväzuti. Noi credeam că ei s-au dus la 
pichet şi, în general, nu bănuiam că ei ne vor întâmpina cu focuri 
de armă, deoarece marșul nostru era paşnic şi dorința noastră 
era una — să trecem in România, tara de la care am fost smulsi de 
către ocupanții sovietici. 

Din pădure, pe locul numit Varnița, am ieşit pe inserate. 
Coloana s-a destrămat şi participanţii la marş s-au desfăşurat în 
linii cu mai multe rânduri. Pas cu pas înaintam spre noua fron- 
tieră. Cei ce mergeau în fata au zărit un transeu proaspăt săpat, 
dar nu s-au oprit. Un ofițer a ordonat mulțimii să stea pe loc, că, 
în caz contrar, asupra ei se va trage. Ofiţerul a mai spus ceva, dar 
el vorbea ruseşte şi nimeni nu-l înțelegea. Oamenii nu se lăsau 
intimidati. Unii strigau: „Niciun pas înapoi! Tot înainte!” Deodată 
a răsunat o impuscatura. A fost un foc prevenitor sau un sem- 
nal pentru începerea masacrului? Cei din fata au încetinit pasul. 
Dar cei din urmă îi împingeau, strigând: „Nu vă lăsaţi intimidati! 
Înainte! N-o să tragă în oameni!” Şi masa de oameni s-a pus iarăși 
în mişcare. Ce putea să li se întâmple, se întrebau cu toții, cand ei 
au lăsat casele si avutul agonisit noului regim si plecau în România 
numai din cauză că nu se puteau deprinde cu orânduirea sovie- 
tică? Amarnic se înşelau! Au început să tacaneasca mitralierele. 
Se trăgea din plin, se ochea în oameni. Cei din fata cădeau, cei din 
urmă se învălmăşeau, se poticneau de cadavrele celor secerati de 
gloanţe. Scena era îngrozitoare - strigăte, răcnete, panică. Unii au 
luat-o la fugă îndărăt, spre pădure. Alţii încercau să le acorde aju- 
tor rudelor şi prietenilor ce zăceau în sânge. Suieratul gloantelor 
nu contenea. Cădeau si acei care încercaseră să-i salveze pe răniți. 

Eu m-am pomenit nu tocmai în primele rânduri. Când am 
auzit tipetele celor ce cădeau ca snopii de secară, m-am tupilat, 
apoi m-am lăsat pe brânci şi m-am târât spre pădure. Gloantele se 
loveau orbeste de copaci, frângeau ramuri, curmau viețile unora 
dintre cei ce se retrăgeau, dar am avut norocul să nimeresc într-o 
gârlă adâncă unde mi-am tras sufletul şi m-am întâlnit cu consă- 
tenii Sucevan Dumitru şi Lutu Gheorghe. Pe malul opus al gârlei 
se întindea o pădure rară. Dar trebuia să trecem un drum ca să 
nimerim în ea. Dumitru s-a târât printre tufişuri şi a observat un 
pâlc de soldaţi călări. Ne-a făcut semn să stăm pe loc. Am stat 
ascunși vreun ceas şi jumătate. Când cälärasii au dispărut, am tre- 
cut drumul si prin pădure am ajuns la hotarul Cupcei. Pe ocolite 

am venit acasă târziu, pe la miezul nopţii. Timp de trei zile n-am 
ieşit din curte, ca să nu fiu descoperit de agenţi şi recunoscut că 
am luat parte la evenimentele de la 1 aprilie. Nici nimănui n-am 
suflat o vorbă despre ceea ce am văzut la Varnița. Mă bucuram 
că am avut noroc şi n-am fost nici rănit, nici prins, nici pedepsit 
pentru că am participat la marşul românilor de pe valea Siretului, 
porniţi să treacă, în primul an de ocupaţie sovietică a nordului 
Bucovinei, în România. În curând, însă, am fost ridicat şi deportat 
doar pentru aceea că aveam un frate în România. 


Istorie si destine 


NICOLAE ŞAPCĂ 

LA VARNITA SEVA-I ÎN DOUĂ CU SÂNGE 


Nimic n-a putut să şteargă urmele masacrului de pe câmpia 
de la Varnița, de lângă Fântâna Albă. Chiar daca acest loc a fost 
special împădurit pentru a şterge urmele tragediei, seva lor e în 
două cu sânge. 

Notitele au fost făcute cu câţiva ani în urmă. Cu părere de rău, 
azi Mihai Carp din lordänesti nu mai este printre noi. Martor 
ocular si participant la tragicele evenimente, s-a stins din viata la 
vârsta de aproape 90 de ani. Domnia sa povestea că la 1 aprilie 1941 
peste 400 de oameni din satele Carapciu şi lordăneşti au plecat 
la Hliboca. Scopul lor era de a trece în România. După intrarea 
Armatei Roşii în ţinut, si nemților, şi polonezilor li s-a dat voie 
să plece în patria istorică. Pentru români, însă, au început repre- 
siunile. Cele mai bune familii erau deportate. Cererile de plecare 
în România erau ignorate la Storojineţ. Atunci, toți au plecat la 
Hliboca. Pe la 11 dimineaţa au ajuns la sediul KGB, care se afla în 
casele preotesti de lângă biserică. Au fost refuzati şi aici. 

„Noi, cei din Iordanesti şi Carapciu, îmi povestea interlocu- 
torul, întorcându-ne acasă, pe la Prisăcăreni, în dreptul livezii 
boierului Radu, unde în prezent e o filială a şcolii de mecanizare, 
ne-a ajuns o maşină mică. Au coborât trei insi, dintre care doi 
militari. Unul vorbea românește. Ne-a spus să ne vedem de tre- 
buri. Ne-a prevenit să nu ne ducem la Fântâna Albă, că toți acei 
ce vor pleca vor fi împuşcaţi. Şi ne-a arătat cu mâna spre grădina 
din deal, unde am văzut multi soldaţi cu mitraliere. Cam pe la ora 
4 după-masă am ajuns la fabrica de spirt din Carapciu. În curtea 
boierului Grigorcea, de asemenea, erau soldaţi înarmaţi. Ne-am 
împrăștiat pe la case. În timpul acesta, dinspre Fântâna Albă se 
auzeau împuşcături. 

A doua zi dimineaţa m-am dus la primărie, unde eram de ser- 
viciu. Pe drum, am întâlnit foarte mulți bărbaţi, femei cu copii, 
care cu traiste, care cu valize. Ei mergeau spre Fântâna Albă. În 
sat circulau zvonuri că pe acolo se permite trecerea în România. 

Pe la amiază am fugit acasă. Vecinii si multi alţii plecaseră spre 
Cupca, în cătunul Coscova, la marginea Iordanestiului. Langa 
casa lui Nicolae Costinean se adunaseră toți doritorii de a pleca în 
România. În timpul când ne aliniam în coloană ca să mergem la 
Suceveni, a venit Ilie Dusciac, care în ziua aceea a fost cu căruţa în 
acest sat. Când se întorcea de acolo a văzut cum soldaţii trăgeau în 
oameni. Din lordăneşti, acolo şi-au găsit moartea Carp Gheorghe a 
lui Andrei, Opait Dumitru a lui Mihai, Tovarnitchi Ilie a lui Toader. 

- Ce s-a întâmplat mai departe? 

- Eu am zis că dacă am avea o mitralieră, am putea trece 
în România. Atunci, un om a spus că are acasă şi mitralieră, şi 
cartuşe, dar trebuie să meargă vreo trei să o aducă. Ne-am dus eu 
şi încă doi bărbaţi. Peste o bucată de drum, omul a spus că nu are 
nimic acasă, dar a zis așa ca să ne scoată din coloană. Ne-a sfătuit 
să plecăm pe la case că ne vor impusca si pe noi. Am ajuns acasă 
când se lăsa întunericul. Dinspre Suceveni se auzeau impuscaturi. 
În aer zburau rachete care luminau totul în jur. Dintre cei adunaţi 
la Coşcovă unii au fugit spre casă, alţii în pădure, multi au murit. 

A doua zi după aceste evenimente, prin sat umblau nişte 
imputerniciti de la primărie şi dacă cineva dintre bărbaţi nu era 
acasă, îl căutau şi îl deportau...” 


NU MAI AVEAM CHIP SĂ TRĂIM% 


La 1 aprilie 1941, în jurul orelor 10, un călăreț venind din co- 
muna Ropcea a zis că oamenii se adună în vederea plecării în 
România, întrucât nu mai pot suporta viata plină de colhoz în care 
trăiesc. Apoi, alti oameni au spus că si din comunele Carapciu, 
Suceveni, Prisăcăreni şi Cupca vor să plece. Atmosfera era în- 
cinsă şi era în fierbere în tot satul. Eu personal am participat 
la formațiunea din comuna Carapciu în ziua de 1 aprilie 1941 şi 


3 Mărturia lui Vasile Varvariuc din Iordanesti. 

din comuna lordăneşti în cea de 2 aprilie. Indignarea oamenilor 
provenea din cauza constrângerilor, calvarului şi brutalitatilor 
aplicate în modul de viaţă al regimului de atunci. Accentuez prin- 
cipalele greutăţi, care au provocat durere şi mânie: regimul cotelor 
de cereale cu mult prea mare fata de recoltele culese, impozite prea 
mari, politica de hăituială între români şi celelalte naționalități, 
constrângeri în executarea cultului religios ş.a. 

În acea zi, am mers în comuna Carapciu la unchiul meu, 
Nicolae Corduban. De la mătuşa am aflat că toţi bărbaţii din 
sat sunt adunaţi la un gospodar de pe toloacă, mai aproape de 
Suceveni. Ajuns acolo, am pornit cu toţii spre Suceveni să trecem 
în România prin punctul Fântâna Albă. Pe câmp, între Carapciu 
şi Suceveni, ne-au ajuns din urmă nişte unităţi de cavalerie. Din 
spate şi din flancuri strigau ceva pe ruseşte, dar noi nu am putut să 
înțelegem şi au început să tragă. Noi fugeam înainte spre graniță 
prin livezi, prin curțile oamenilor, pe câmp deschis. Mulţi au căzut 
morți şi răniți. Unchiul Nicolae cu limbă de moarte mi-a spus să 
mă întorc spre cei de la Iordanesti şi să le povestesc despre măce- 
lul din Suceveni din centrul satului, lângă o depresiune numită 
Fântânele. Masacrul, însă, continua, căci oamenii au mers mai 
departe şi au fost mitraliati într-o poiană. În zilele următoare am 
aflat că foarte puţini au scăpat... Cadavrul unchiului meu, Nicolae 
Corduban, a fost găsit într-o groapă comună în cimitirul evreiesc 
din Hliboca, la patru săptămâni după începerea războiului şi re- 
tragerea trupelor sovietice. 

Ajuns întreg la Iordanesti, am povestit despre cele întâmplate. 
S-a hotărât ca trecerea să se facă în alt punct. A doua zi am pornit 
prin pădure până am ajuns la drumul ce ducea de la Igesti spre 
frontieră. Şi această cale ne-a fost închisă. Ne așteptau trupe, care 
au început să tragă când am ajuns în apropierea lor. Şi aici a căzut 
un număr de 15-20 de inşi. Lângă mine a murit lon Halac, prieten 
din copilărie. Pe noi, toţi ceilalți, ne-a salvat pădurea. 

În toate comunele au venit după aceea delegaţi sovietici, 
care au cerut să ne linistim şi ne-au promis că nu se vor mai 

face deportări. Delegatii erau escortati de câte două camioane 
pline cu soldaţi şi un general. Acel an groaznic şi-a lăsat am- 
prenta pe toată viata mea prin politica feroce si bestială. Nouă, 
localnicilor, nu ni se recunoștea nici dreptul la limbă, nici legile 
pământului, nici specificul naţional. Am simţit că nu mai avem 
nici dreptul să mai trăim... 


SOŢUL MEU A FOST iMPUSCAT...”4 


Ziua de 1 aprilie 1941 n-o să o uit niciodată. Atunci a fost 
împuşcat soţul meu, Dumitru. Era martea. De dimineaţă s-a răs- 
pândit zvonul că toți pleacă spre Fântâna Alba. Spuneau că pe 
acolo se dă voie de a trece în România. Toţi aveau să se adune la 
Suceveni. Pe la noi au venit Constantin Nicolaiciuc şi Gheorghe 
lanitchi, care împreună cu soțul s-au dus la Suceveni. Dumitru 
şedea pe prispa unei case şi cânta din fluier, când a văzut cum pe 
podul din Carapciu treceau ostași ruşi, toți călare şi, după cum 
s-a dovedit mai apoi, bine înarmaţi. Mama lui Gheorghe Ianitchi 
s-a dus la Suceveni si şi-a luat fiul acasă. Eu n-am putut pleca. 
Aveam o fetiță de 3 luni si un băieţel de 5 anişori. La Suceveni, 
soldaţii și-au instalat mitralierele. Văzând una ca asta, oamenii au 
început să scoată din traiste merindele învelite în şervete albe şi 
le arătau soldaţilor că n-au arme, ci de mâncare, fluturau cu pro- 
soapele albe, în semn de pace. Soldaţii, însă, au deschis foc. Multi 
au fost împuşcaţi, alţii s-au ascuns. A doua zi, ei împrumutau de 
la Suceveni furci, sape, hârlete si se întorceau acasă. Când soldaţii 
îi întrebau de unde vin, ei răspundeau că de la lucru. Astfel se 
salvau. Dumitru, soţul meu, a simţit fierbinteala gloantelor acolo, 
la Suceveni, dar a murit ceva mai târziu, în spital. Constantin 
Nicolaiciuc a fost arestat şi împreună cu alţii a fost dus în Siberia, 
unde a degerat lângă un copac. 


* Mărturia Alexandrei Opait. 


Dureri netrecätoare 


MARIA TOACĂ-ANDRIEŞ 

SĂ NU CĂDEM ÎN PĂCATUL UITĂRII 


La Fântâna Albă se închină 
lutului si umedei tärâni, 

dulce si amara Bucovină 

cu tot neamul nostru de români. 


GRIGORE BOSTAN, 
LA FÂNTÂNA ALBĂ, 1992 


Uitarea, chiar dacă nu-i cel mai mare, tot e un păcat, mai ales 
atunci când nu ţine de firea unui individ aparte, ci se aşterne peste 
o comunitate, un neam întreg. Spunea undeva în celebrele sale 
Cugetări marele român Nicolae Iorga că „uitarea îneacă păcatele, 
dar ele putrezesc în sufletul omului”. Ziua de 1 aprilie, înscrisă cu 
sânge în biblia suferințelor românilor din nordul Bucovinei, mi 
se pare cea mai indicată pentru a răscoli în sufletele noastre, ca 
să nu le lăsăm infectate de putregaiul uitării. 


Manati de frică sau de dor de tara? 

Despre marşul temerar al românilor de pe Valea Siretului, 
porniţi într-o paşnică coloană să treacă hotarul trasat de creionul 
tocit al lui Stalin, s-au spus şi lucruri insinuante, s-au făcut nu 
puţine aluzii spre a le înjosi demnitatea națională si a le adumbri 
nimbul de eroi ai neamului. Printre cele mai vehiculate sunt păre- 
rile că oamenii au fost mânati doar de frica noului regim, că s-au 
lăsat pradă unor provocatori, că multi au fost scoşi cu forţa din 
case de câţiva nationalisti inveterati. Se prea poate ca în timpul 
interogatoriilor, sub groaznice torturi, victimele acelei nopţi in- 
fernale, vânate în pădure de haitele ucigase, să fi „recunoscut” tot 
ce li s-a cerut. Dar mărturiile înregistrate de la supraviețuitorii pe 
care am avut prilejul să-i cunosc şi să-i întâlnesc pe parcursul mai 
multor ani în locul masacrului de la Fântâna Albă şi în alte parti îi 
desemnează într-o altă lumină. Dacă îi mânau numai sentimente 
de frică, cum s-ar explica faptul că multi dintre cei ce-au reușit 

printr-o mare minune să fuga de urmărirea călăilor n-au renunțat 
nici după sângeroasa răfuială la intenţia de a trece frontiera? 

Semnificativă în această privinţă este istoria lui Ion Alergus 
din Cupca, povestită de el însuși câțiva ani la rând în timpul mo- 
mentelor de reculegere la Crucea martirilor. La vârsta de 81 de 
ani, a venit pentru prima dată la locul unde acum 62 de ani îl 
aştepta moartea. A scăpat cu zile numai grație faptului ca se afla 
în ultimele rânduri ale coloanei. 

Ion Alergus avea 19 ani când s-a alipit cu fratele său, Vasile, si 
un vecin la coloana de români îndreptată spre graniță. Părinţii nu 
ştiau nimic de „aventura” feciorilor. Erau dornici de o viaţă liberă, 
nu s-au gândit nici pentru o clipă că acela poate să le fie ultimul 
drum. Când soldaţii au început să tragă în oameni si tinerii din 
fata au căzut secerati de gloanţe, cei trei cupceni au reușit să se 
furişeze neobservati printre brazi. Au dormit o noapte în câmp, 
într-o gireadă de paie, intelegandu-se să spună că au fost la piață la 
Storojineţ, ca să-şi cumpere pălării. Chiar a doua zi, prin satele de 
pe Valea Siretului începuseră prigonirile şi ei erau căutaţi de slu- 
goii puterii. Cum numai au intrat în Cupca, au fost prinşi şi închiși 
la primărie. Moş Alergus povesteşte că a avut noroc de o femeie, 
Saveta, întâlnită acolo. I-a şoptit să le dea de veste părinţilor că 
feciorii sunt duşi la târg după pălării. Luaţi la cercetări, părinţii 
au stăruit asupra acestei versiuni şi, deoarece mărturiile lor au 
coincis cu ale tinerilor, toţi trei au scăpat cu zile. 

Astfel s-a întâmplat miracolul ca Ion Alerguş să-şi trăiască 
în pace veacul, aducând pe lume şase fete şi trei feciori şi bucu- 
rându-se astăzi de 21 de nepoți si 11 stranepoti. Fratele său Vasile, 
cu doi ani mai mic decât el, nu s-a liniştit până n-a trecut în 
România, îndeplinindu-şi visul peste câteva luni, când începerea 
războiului a ridicat hotarul nedrept. Cei fricoşi, care tremurau 
pentru pielea lor, nu şi-ar fi pus viata la bătaie, lăsând toată ago- 
niseala pentru o gură de libertate. Dar cine putea şti ce avea să se 
întâmple la 22 iunie si pe câți români aveau să-i treacă paharul 
amar al deportărilor? 

Jertfa convertită in lumina 

Un alt participant de varsta lui, Florea Pantar din Camenca, a 
avut mai putin noroc. El mergea in randul al treilea din frunte. Nu 
se temea de moarte, cäci tinerii din fata purtau prapuri si icoane: 

»Când soldatii ne-au ordonat sa ne oprim, n-am crezut ca 
vor trage in noi. Eram convins ca icoanele si crucile ne vor salva 
de moarte. Dar ei au tras si un glont mi-a trecut putin mai sus 
de inima. Am cazut dupa un musuroi de furnici. Cei care au 
reusit sa fuga s-au salvat, dar eu nu ma puteam misca. M-au 
aruncat intr-o gramada cu morti si raniti. Pe la miezul noptii 
au venit nişte lipoveni să îngroape morţii. Era cu ei şi un medic, 
care, găsindu-mă viu, m-a aruncat într-o căruţă. Am fost dus la 
spital la Hliboca. Într-o lună mi-am venit în fire si am fost dus 
cu escortă la Cernăuţi, la închisoare. Acolo, în fiecare noapte, 
mă interogau şi mă băteau ca să spun cine i-a pornit pe oameni 
spre România. Eu am ţinut întruna că nu ştiu nimic şi că voi face 
tot ce ne învaţă tatăl nostru Stalin. După o lună de torturi, am 
fost eliberat. M-am pornit spre casă descult, îmbrăcat în niște 
zdrente. La Cuciur, o femeie bătrână m-a primit să înnoptez si 
mi-a dat ceva de incaltat”. 


Dar acea mama din Suceveni, rapusa de gloante in padurea 
Varnitei, cu o copila de mana si alta de trei anisori in traista, ce 
ganduri si ce doruri avea in suflet cand a iesit din casa? Zinovia 
Frataucean, fetita salvata in traista mamei, a supravietuit exilul 
siberian, fiind milostivita de Dumnezeu cu zile multe, ca sa poata 
aprinde lumânări sub brazii crescuţi din inima mamei sale. 


Mai mult decât altele îmi stăruie în memorie ochii inlacrimati 
ai octogenarului Gheorghe Holovati din Dimca. De fapt, e un 
timişorean sadea, 60 de ani de viata trăindu-i pe meleagurile 
bänätene. Însă dorul de Trestiana sa natală îl face să se bucure si să 
imbratiseze ca pe un frate drept pe oricine întâlnit din Bucovina. 
Părinţii săi, printre primii în sat s-au înscris pe lista celor dornici 

de a se repatria în România. Plecarea legală a nemților in patria lor 
istorică le inspira şi românilor înselätoarea încredere într-o posi- 
bilă repatriere. Asa-numitul marş al nesupunerii la Hliboca, ur- 
mat de tragedia de la Fântâna Albă, a fost provocat, după părerea 
domnului Holovati, de tărăgănarea permisiunii oficiale, mai pre- 
cis de răspunsurile confuze ale autorităţilor. Fiind încă de vârstă 
şcolară, Gheorghe s-a aflat în capul coloanei, urmându-i pe stegari 
alături de tatăl său. El poate să jure că printre ei nu erau oameni 
înarmați, unicele lor „arme” fiind flamuri tricolore, icoane, cruci 
şi steaguri albe. Acei care le purtau au fost primele victime ale 
antihriştilor. Aproape fiecare avea câte o năframă albă, fluturând 
cu ea când soldaţii au deschis focul. Cu rugăciunea „Doamne, 
salvează-ne!” şi experienţa din Armata Română, tatăl şi-a scos fiul 
din infernul rafalelor de mitralieră. Trecând Siretul, neobservati 
de cäläretii ce mişunau pretutindeni, au ajuns acasă cu hainele 
gaurite de gloanţe. Tot atunci au ţinut drumul într-un sat vecin 
la o rudă, unde, chipurile, lucrau de trei zile la construcția unui 
grajd. Părinţii lui n-au mai aşteptat a doua venire a „eliberatori- 
lor”, solicitând autorităţilor române ordinul de refugiere. Nu le-a 
fost dulce traiul nici în pribegia lungă, până s-au întâlnit şi s-au 
adunat cu toţii în jurul unei vetre comune la Timisoara. 


Palma de pământ stropită cu sângele martirilor seamănă cu o 
gură de rai, unde nu mai răsună vaiete agonice, nu-i durere, nici 
întristare, ci o linistitoare pace, verdeață, multă lumină şi o boltă 
azurie deasupra împărăției de brazi. 

Coloana de români care mergea nu mânată de frică şi nu la 
moarte, ci cu Dumnezeu în suflet şi visul de a trăi în fericire şi 
libertate, îşi aşteaptă demult înveşnicirea într-o columnă infinită 
către cer. 

Întâi a fost o liniște adâncă, de mormânt, prevestitoare de 
moarte. Dar oamenii erau prea intariti în credința şi dreptatea 
lor ca să asculte de neîndoioasa preîntâmpinare a ucigasilor ce-i 
aşteptau cu degetul pe trägaci. Iar când a urmat groaznica rafală a 
armelor era prea târziu să se salveze, mai ales pentru cei din fata. 
Tinerii din primele rânduri au stat doar câteva clipe culcati la pă- 
mânt, într-o stare de încremenire. Necrezând, până la declanșarea 
focului de mitraliere, că se va trage în lumea paşnică, ei îi încu- 
rajau pe cei din urmă să ridice sus icoanele. „Ei nu vor cuteza să 
ne omoare, înainte fraţilor!” striga un tânăr din fruntea coloanei. 
Tot atunci s-a prăbuşit, acoperit de tricolor, într-o baltă de sânge, 
ajungându-i puteri să-i spună copilului din urma sa: „Fugi, as- 
cunde-te în pădure, eu rămân să mor aici pentru libertate...” 

Copilul din spatele primului răpus era regretatul profesor de 
limba română din Dimca, Gheorghe Mihailiuc, care la vârsta 
ce-o avea atunci nici nu-şi prea dădea seama unde şi pentru ce se 
pornise. Se luase din urma fratelui mai mare, pe care îl pierduse în 
invalmaseala infernală de la pământ până la cer. Până la pădurea 
salvatoare erau doar vreo 20 de paşi - lungi cât o veşnicie, cel mai 
groaznic drum din viaţa sa. Ultima dată când l-am întâlnit la locul 
unde putea să-și găsească şi el mormântul mi-a arătat drumul său 
de câțiva paşi ce i-a salvat viata, povestindu-mi şi despre niște 
ucraineni cumsecade din Camenca, care i-au adăpostit pe mai 
multi fugari, cu riscul de a fi ei înşişi arestaţi. 

Trist şi nedrept că acest mult pătimit român, precum si alți 
semeni de-ai lui cu destinul traumatizat n-au ajuns să-şi vada 
împlinită cea mai sacră dorință - monumentalizarea memoriei 
celor care au fost cu un pas, cu un prapor sau cu o icoană înaintea 
lor şi n-au avut norocul să se salveze. 

Astăzi, cu sufletul mai împăcat, vin la crucile şi monumentul din 
pădurea Varnitei rudele şi consătenii lor. Elena Maior din Cupca, bună- 
oară, mi-a povestit despre soacra ei, Domnica, decedată de vreo opt ani: 

„A fost aici, printre morţi, scăpând numai datorită întâmplării 
de a se fi aflat în urma coloanei. S-a târât pe genunchi prin pă- 
dure... Când s-a văzut acasă, picioarele îi erau o carne vie. A stat 
mult timp ascunsă, având norocul să scape si de arest. Ea ne spu- 
nea că, într-adevăr, grănicerii au strigat la oameni să se întoarcă 
acasă, că n-au voie să treacă în România. Dar niciodată n-a crezut 
că «ruşii» aveau să-i ierte şi să-i lase în pace dacă se supuneau de 
la bun început ordinelor”. 

Fraţii Domitian si Valerian Cucuruz, tot din Cupca, erau 
preocupaţi de căutarea unui fotograf să le fixeze toate momentele, 
ca mai apoi să transmită secvențele lui Iancu, fratele lor mai mare 
din România. Erau cam abätuti că nu-i si Iancu alături de ei: 

„Nu mai poate veni la Cupca, deşi se simte normal la vârsta sa 
de 86 de ani. Prima dată când a fost în vizită, după refugiul din 
1944, ne-a rugat să-l aducem aici. Ne-a arătat tranşeea de unde 
s-a tras cu mitralierele. Atunci, aici, încă nu erau brazii aceștia 
falnici, locul fiind gol ca pe palmă. De aceea a şi fost măcelărită 
atâta lume. Iancu învăţa la Liceul din Storojineţ şi i-a spus tatei că 
pleacă cu alti liceeni. Eu aveam şapte ani, invatam deja la scoala 
din sat, cea din centru. Taman când am ieşit de la lecţii, coloana, 
care venea dinspre Pătrăuți, a intrat în satul nostru. M-am ridicat 
pe treptele de la magazin şi am văzut mulțimea de oameni cu 
prapuri şi icoane. Nu ştiam că si lancu e printre ei. El şi-a strâns 
documentele și şi-a luat rămas-bun numai de la mama. Când 
au început impuscäturile, fratele, fiind mai în urmă, a reuşit să 
fugă. Dar a fost prins la Suceveni. Nişte oameni bătrâni, care îl 
cunoşteau pe tata, s-au rugat la soldaţi să-l lase în pace, că-i doar 
un copil rătăcit. Asa a scăpat Iancu de arest, iar în '44 s-a refugiat 
cu Liceul din Storojineţ. În România şi-a continuat studiile, a 
făcut o frumoasă carieră, fiind inginer principal în Comitetul de 
planificare pe secţia apelor. Dacă rămânea acasă, cine ştie prin 
câte mai trecea, cât amar mai îndura”. 

Că nu e loc sub soare, în cer si pe pământ, 

Ca la Fântâna Albă, atât de trist si sfânt, 

Unde-au purces păgânii Hristosi să răstignească, 

Făcând aici pe munte „Golgota Românească”. 
EMIL IANUŞ 


Am avut bucuria s-o reîntâlnesc pe buna mea cunoscută de la 
Vatra Dornei, Tatiana Guga, însoţită, ca întotdeauna când porneşte 
la bastina ei din nordul Bucovinei, de fiul Constantin. În sfârşit, la 
cei 87 de ani ai ei, a ajutat-o Dumnezeu să ajungă şi aici. Vine în 
fiecare toamnă la Cernăuţi la sărbătoarea limbii române. Fiul ei 
mi-a mărturisit că vara trecută au încercat să ajungă la acest loc, 
dar au rătăcit, oprindu-se la catedrala de la Fântâna Albă. Doamna 
Guga s-a întărit prin rugăciune, stăruind mult să se închine la locul 
unde tatăl ei, preotul Constantin Vlad din Iordanesti, a ţinut slujbe 
de pomenire în anii 1942 şi 1943. Aici a fost cea de-a doua naştere a 
consätenilor ei, Ion Carp şi Grigore Zegrea, care au reuşit să se tâ- 
râie printre morți, iar mai târziu să treacă hotarul în România, stând 
şi acolo un timp ascunși de teamă să nu fie suspectaţi de spionaj. 

De la cea mai vârstnică doamnă, i-am căutat pe cei mai tineri, 
intretinand următorul dialog cu Denis Frătăucean, elev în clasa 
a şasea la Liceul „Mihai Eminescu” din Carapciu: 

— Ştii ce s-a întâmplat aici? 

- Da, au fost împuşcaţi români... 

- De ce au fost împuşcaţi? 

- Pentru că au vrut să treacă în patria lor... 

- Dar tu ai fost în România, ai văzut această patrie? 

- N-am fost niciodată, îmi pare rău că n-am putut merge 
în excursia de astă-toamnă pe la mănăstiri, pentru că n-am 
avut pașaport. 

Alături erau verisoarele băiatului, Cristina si Iulia, eleve în clasa 
a zecea. Nici ele (tot din cauza vizelor şi documentelor) n-au văzut 

încă patria pentru care au murit cu 70 de ani în urmă şi consateni 
de-ai lor. Cu toate acestea, o poartă în inimă şi vis, Carapciul fiind 
prezent la mitingul de doliu cu cei mai multi tineri şi steaguri 
tricolore. Directorul liceului, Eugen Tovarnitchi, şi-a exprimat 
regretul că manifestarea n-a început mai târziu, după lecţii, ca să 
poată veni mai multi copii şi profesori. lar profesorul de geografie 
Ion Tovarnitchi a găsit o soluţie, predându-le câtorva elevi cea 
mai emoţionantă lecţie din practica sa. Cu un grup de băieţi, el 
a străbătut pe jos drumul de la Carapciu la Fântâna Albă, pur- 
tându-i pe urmele consatenilor cu dor de tara si libertate. Câţiva 
au fost împuşcaţi la 1 aprilie 1941 între Carapciu şi Suceveni, căci 
în acea zi a mai existat o coloană de români pornită spre frontieră. 
Paisprezece dintre aceştia, printre care şi bunelul său, Nicolae, au 
fost arestaţi si escortati la Severouralsk. Urmau să fie judecaţi, însă 
în septembrie 1942 dosarele lor au fost suspendate, din cauză că 
niciunul din condamnaţi n-a supravieţuit până la ziua judecății. 
Mama lui Ion, născută la câteva luni după măcelul de la Fântâna 
Albă, n-a avut fericirea să-şi vadă tatăl, transmitandu-i fiului ne- 
alinata ei durere. 

Poate se vor întâlni la Judecata de apoi, unica în care mai pu- 
tem spera că ni se va face dreptate. 


NICI SĂ COBORI NU E UŞOR 


Anul trecut, printre lumea adunată la slujba de pomenire a 
martirilor, am întâlnit o ucraineancă din Volcinet, care s-a nimerit 
să fie martoră întâmplătoare a acelei crime rămase nepedepsite şi 
necondamnate în istorie. Bătrâna de peste 80 de ani mi-a märturi- 
sit că a văzut cu ochii ei cum soldaţii trăgeau în coloana ce înainta 
paşnic spre graniță, cu cântece si icoane în mână. Se întorcea de la 
o rudă si, ca să scurteze drumul, a luat-o prin pădure. Înainte de 
începerea măcelului, preîntâmpinată de grăniceri, a reuşit să se as- 
cunda în căsuţa pădurarului. Copil fiind, îi era străin sentimentul 

fricii. A doua zi, şi-a cerut voie de la părinţi să meargă la bunica 
din satul vecin şi, încălcând interdicţia lor de a trece prin pădure, 
a revenit la locul unde cu o zi înainte a tras spaima de moarte. A 
găsit movile proaspete de tarana, prea mari ca să-şi dea seama că 
sunt morminte. 

Uneori am impresia că ne-am născut acolo, pe Golgota, spre 
care au fost mânati cu crucea răstignirii în spate acei martiri-eroi, 
şi că nicidecum nu suntem în stare (sau poate nici nu depunem 
eforturi) să coborâm de pe muntele sacrificării în natala-fireasca 
albie a neamului, terorizat odinioară de un regim aruncat astăzi la 
groapa de gunoi a istoriei. Libertatea pentru care au murit româ- 
nii la Lunca, Fântâna Albă sau alte locuri din apropierea graniţei 
înroşite de sângele lor ne este ca o grea povară, ea cerându-ne 
prea mult curaj şi o imposibilă voință pentru a o păstra nu numai 
în amintire. 

Dumnezeu parcă ne-a dat tot ce ne trebuie ca să fim vrednici 
de memoria lor - pământ bogat, spirit deştept, inimă curată, ju- 
decată dreaptă, răbdare destoinică... Dar ne-a dat şi un trecut cu 
multă suferință, cum, de altfel, orice popor îl are în analele sale. 
În acest context, gândul mă poartă la armeni, ceceni, evrei şi alte 
etnii de pe întreg pământul, care au găsit puteri să coboare de pe 
Golgota, să-şi îndrepte spinarea, vindecandu-si rana stigmatului 
de popor traumatizat de tirani. Noi încă ne reținem într-un spațiu 
al martirajului, poate şi din cauză că n-am reuşit, asemenea altor 
popoare, să cerem condamnarea morală ori măcar recunoaşterea 
crimelor săvârşite contra românilor din ţinuturile „eliberate” de 
regimul totalitar sovietic. 

CONDAMNAT LA 70 DE ANI DE ÎNSTRĂINARE 


Atâtea sunt de spus dar nu sunt spuse 

Şi taine mari rămân nedezlegate, 

lar gândul se frământă si se zbate 

Pe căi adesea numai presupuse. 
DUMITRU ONIGA 


Oficial, nicio instanță judecătorească nu i-a aplicat această 
grea şi mai rar întâlnită pedeapsă. Formal, am putea spune că el 
singur, benevol, şi-a osândit sufletul la nemiloasa sentință. Însă, 
ascultându-i răstălmăcirea destinului în bătaia vântului şi rafa- 
lele, când ale ploii, când ale zăpezii, dezläntuite în duminica de 1 
aprilie la marginea pădurii de la Fântâna Albă, o parte din durerea 
lui, rămasă să mocnească în inima mea, îmi dezvălui adevăratele 
motive ale înstrăinării sale. Stătea ca un semincer (adică precum 
un arbore bătrân, lăsat de sămânță într-o pădure tăiată), rătăcit 
printre brazii mai tineri. Printre oamenii adunaţi acolo, Petru 
Hutanu era şi cel mai în vârstă, şi unicul care nu doar cunoaşte 
din auzite tragedia românilor de la Fântâna Albă, ci a fost la un 
pas de moarte în duminica de 1 aprilie 1941. Mai bine zis, a fost 
cu câţiva paşi mai în urmă de moarte, în acea zi viata datorând-o 
unei întâmplătoare întârzieri în casa rudelor din Suceveni, iar mai 
departe, în anii ce au urmat - despărțirii definitive de satul său 
natal Cupca. Decizia nevoită, dar nu dorită, de a porni pe drumuri 
fără întoarcere spre locurile natale i-a fost impusă de virajele isto- 
riei, atât de neașteptate de românii din nordul Bucovinei. 


Dacă nu se retinea la unchiul Dionisie... 

Era imposibil să nu-l observ pe acest bărbat înalt si cu tinuta-i dreaptă, 
în pofida ridurilor ce-i trădau putin vârsta. Dar m-am apropiat de el 
la chemarea lui Gheorghe Bicer, un gospodar din Ceahor, născut la 
Cupca, pe care îl cunosc de multă vreme ca pe un inimos român şi 
nelipsit corist la toate evoluarile colectivului popular „Dragoș Vodă”. 

„L-am adus aici pe un colonel din România, consătean de-al 
meu. Anul trecut, pentru prima dată, după o despărţire de 70 de 
ani, a fost acasă, la Cupca. Acum, l-am invitat special în aceste zile, 
ca să poată veni cu noi şi să se închine la aceste cruci”, mi-a deschis 
parantezele domnul Bicer, fără a-şi ascunde multumirea si cu un 
sentiment de mândrie. Or, el se ţinea de venerabilul domn așa 
cum umblă un părinte pe lângă copilul scos prima dată în lume, 
cu un aer protector, dându-le tuturor de înţeles că el este acel care 
l-a descoperit şi l-a readus pe urmele sângerânde ale tinereții. 

După cum aveam să aflu câteva minute mai târziu, rolul lui 
»Gheorghita” (aşa îl numeşte colonelul Petru Hutanu), a fost ho- 
tărâtor în întârziata sa reîntâlnire cu baştina. Era greu de presupus 
în vocea blândă a colonelului profesia sa de-o viata: n-am simţit 
nici urmă de ton poruncitor, cum e si firesc pentru militarii ce-au 
slujit ani indelungati în armată. Dimpotrivă, n-are nicio deprin- 
dere de soldätoi în comportare, obisnuieste să se adreseze într-o 
formulă dezmierdătoare atât femeilor, cât şi bărbaţilor. Mie, bună- 
oară, mi-a fost deosebit de plăcut să aud cum mă numeşte absolut 
sincer — ,,domnita”. Manierele cavalerești nu păreau o prefacatorie, 
alături de buna educaţie spunându-si cuvântul si cei 87 de ani ai 
săi, vârsta când orice femeie i se înfăţişează ca o ,,domnita’, ai- 
doma fiicei sale, iar bărbaţii ceva mai tineri se aseamănă propriu- 
lui fiu. După un scurt schimb de vorbe, a fost suficient să sesizez 
că diminutivele în rostirea domnului colonel sună respectuos şi 
bucură orice ureche. 

Faţă de Gheorghe Bicer, însă, se vedea de departe că mani- 
festă o afecţiune părintească. Avea si pentru ce, căci numai la 
insistența lui s-a hotărât să repete încă o dată, după scurgerea a 
şapte decenii, aceşti duruti paşi spre Fântâna Albă. Iesind la un 
loc deschis, prin luminisul de brădet mai tânăr, mi-a arătat spre 
un deal din zare: 

„Acolo am stat ascunși până la căderea întunericului cu tata, 
sopti bătrânul ca un răspuns la ecourile funebre ale impuscaturilor 
ce-i răsună şi astăzi în memorie. Tatăl meu, Ion Hutanu, a luptat 

în Primul Război Mondial, a căzut în prizonierat la ruși şi, de- 
oarece se descurca în limba rusă, a făcut parte din delegaţia de 
români care s-a adresat autorităţilor din Hliboca cu cererea să 
li se permită trecerea în România. La raion li s-a recomandat să 
meargă acasă si să aștepte răspunsul. In drum, lucrurile au luat 
altă întorsătură, cred că nu se ştie nici până astăzi cu precizie ce 
i-a îndemnat pe oameni să-şi grăbească trecerea, fără a aştepta 
decizia autorităților. Eu îl aşteptam pe tata la unchiul Dionisie 
din Suceveni, de unde a pornit coloana de români spre frontieră. 
Mama ştia de planurile noastre. La sfatul familiei hotărâsem că 
mai întâi vom pleca eu cu tata (fratele mai mare se afla deja în 
România), iar apoi vom cere întregirea familiei. Doamne, ce na- 
ivi eram, ce iluzii ne făceam! După ce a bătut atâta drum pe jos, 
tata era obosit și flămând. Unchiul ne-a dat ceva de mâncare, din 
care cauză am întârziat, nimerind undeva la coada coloanei. Așa 
am avut norocul să scăpăm cu viata. Când primii din coloană au 
urcat sus şi soldaţii au început să tragă, noi eram hăt în urmă, 
abia urcam dealul Siretului. Câteva cartuşe ne-au suierat pe la 
ureche, impuscaturile se auzeau tot mai puternic. Tata m-a tras 
la pământ, mi-a spus să nu mă mişc... Am stat un timp ascunsi 
după dealul cela, apoi, când s-a mai liniştit, ne-am furişat spre 
Siret. Până-n noapte am stat ascunşi între răchite. Pe întuneric 
ne-am întors acasă...” 

Aceasta a fost prima mare cumpănă pentru tată şi fiu, din 
care i-a salvat doar simpla întâmplare că erau flămânzi şi un- 
chiul Dionisie i-a reținut la masă. A doua salvare le-a venit din 
partea primarului satului. Familia Hutanu trăia chiar sub pădure, 
în cătunul Arjevät, unde erau numai 10 familii. După năvălirea 
sovieticilor au rămas şi mai puţini, căci trei nemți plecaseră în 
Germania. Petru Hutanu nu era privit cu ochi buni de noua pu- 
tere nu numai din cauza celor 15 fălci de pământ şi două de pă- 
dure. Era suspectat că s-a aflat printre lumea pornită să treacă în 
România. Cu o zi înainte de groaznica noapte a deportărilor, la 
12 iunie, a fost chemat la primărie. Fiul nu-şi dă seama de ce nu 

l-a oprit. Trecuseră câteva luni de la măcelul de la Fântâna Albă 
şi, probabil, credeau că li s-a iertat acel păcat. A dat Dumnezeu 
ca în drum, taică-său să se întâlnească cu primarul. La întrebarea 
pentru ce-i chemat, acela I-a sfătuit să se întoarcă repede acasă şi 
să se ascundă cu familia în pădure. Au lăsat grajdul plin de vite şi 
toate grijile gospodăriei în seama unei vecine bătrâne. Se arătau 
câte unul pe acasă să-şi ia ceva de-ale gurii. Şi-au făcut o colibă 
din crengi, stând ascunşi până la începerea războiului. Aşa, din 
mila şi omenia primarului, familia Hutanu a scăpat de deportare. 

Aceste două semne, trimise de Dumnezeu, le-au fost de ajuns 
ca să nu-şi mai pună soarta la încercare. Mai ales că au mai primit 
un semn, trimis din cer, care i-a determinat pe soţii Ion şi Zamfira 
Hutanu să ia calea pribegiei în România, în martie 1944, până 
la a doua intrare a sovieticilor, când linia frontului se apropia 
amenintator de Cernăuţi. Acum, fiului supraviețuitor nu-i este 
frică să povestească despre acea întâmplare, care a băgat spaima 
în părinţii săi, arzând în urma lor toate puntile spre casă: 

„Când frontul ajunsese pe Nistru, rușii au lansat nişte 
parașutiști. Si a trebuit să-i poarte vântul tocmai în pădurea de 
la Cupca, aproape de gospodăria noastră... Era într-o seară de 
sâmbătă. Mama a fost prima care i-a văzut, dintr-o întâmplare. 
Duminică dimineaţa a dat drumul la vite. Şi cum trăiam mai 
izolaţi de lume, s-a mirat văzând ceva alb pe un copac. L-a chemat 
şi pe tata să vadă ce-i acolo. Mai pe scurt, s-au adunat și alți vecini. 
Desigur, nu i-au ascuns pe oaspeţii nepoftiti, căci încă nu uitasera 
de «fericirea» adusă de ei în 1940. Doi din cei patru teroriști erau 
în viata, vorbeau perfect româneşte. Mai târziu, toți vecinii nostri 
care, chipurile, au participat la prinderea parașutiștilor au fost 
arestaţi şi au murit în puşcărie”. 

Ion şi Zamfira Hutanu au plecat la timp, prinzând ultimul tren, 
cum se zice, însă nu s-au debarasat de frica că ar putea fi arestați 
de cum vor pune piciorul pe pământul ocupat de imperiul sovie- 
tic. Acest simţ i l-au transmis şi fiului Petru, înfrânându-i dorința 
de a se întoarce măcar cu gândul la casa de sub pădure. „Dorinţa 

de a trăi le-a fost mai puternică decât dorul”, mi-a răspuns dom- 
nul colonel la nedumerirea mea că părinţii săi au putut să reziste 
unei încercări atât de crunte. Probabil, numai oamenii care n-au 
fost puşi nicicând în situaţia de a alege între dor şi viata isi pun 
asemenea întrebări. 


DOAR UN SINGUR CIREȘ A RĂMAS 


Aici am plâns în chinuri şi durere, 
Stropind cu lacrimi sfintele morminte, 
De-atâta jale n-am avut cuvinte 
Pentru cumplita țării sfâsiere. 
DUMITRU ONIGA 


Salvarea de represaliile la care au fost supuşi alti consăteni 
şi retragerea ruşilor odată cu începerea războiului nu le-a întă- 
rit credinţa că-şi vor putea trăi liniştit veacul la vatra străbună. 
Soții Hutanu nu-şi mai făceau iluzii, împăcându-se cu gândul că, 
mai degrabă ori mai târziu, vor trebui să pornească-n pribegie. 
Hraneau bine caii, îşi pregăteau căruța de drum lung şi necunos- 
cut. Plecarea lui Petru a fost mai simplă, el evacuându-se împre- 
ună cu mai multi colegi de la Liceul din Rădăuţi, unde isi finaliza 
studiile. Era un licean cam tomnatic, adică înaintat în vârstă, din 
cauza întreruperii în două rânduri a învățăturii. Prima corijenta 
i-a fost cauzată de îmbolnăvirea de hepatită, iar a doua i-a fost 
impusă de gardul de sârmă ghimpată ridicat între români. Şi-a 
terminat studiile secundare abia în 1947, la Liceul „Brătianu” din 
Ploieşti. Cu alti cincisprezece colegi, ca şi el fără casa şi fără masă, 
a ales cariera militară, susținând examenele la o şcoală de ofiţeri 
de cavalerie. De fapt, la acel moment cel mai puţin se gândea la 
cariera viitoare, alegerea pentru armată fiindu-i dictată de nevoile 
materiale. Nu ascunde că, în acele timpuri dificile de după război, 
şcoala militară îi era unica salvare, acolo fiind asigurat cu hrană, 

îmbrăcăminte, acoperiş deasupra capului... S-a gândit că asta-i tot 
ce-i trebuie unui refugiat pentru supraviețuire, iar „mai încolo s-a 
vedea”. Înzestrat cu voinţa de a persevera, a trecut prin multe şcoli 
- Institutul de Studii Militare Superioare, dupa care, din simpla 
curiozitate, a urmat Facultatea de Istorie şi Geografie. Regretă că 
n-a făcut şi matematica, convins că un militar bun trebuie să cu- 
noască la perfectie trei obiecte - matematica, istoria si geografia. 

„Am fost foarte tenace; din cei cincisprezece colegi ai mei nici- 
unul n-a realizat ceva deosebit. M-am căsătorit cam târzior, în 
1951, când m-am decis să rămân în armată. Doar trebuia să-mi 
aleg perechea potrivit vieţii mele de nomad. Nu aveam în spate 
pe nimeni care să mă ajute, să-mi favorizeze avansarea. Singur 
m-am făcut pe mine. Din 1949 şi până în 1953 am înaintat în gra- 
dul de locotenent-colonel”, povesteşte domnul Hutanu, nuantat 
de sfiiciune pentru nevoia de a se lăuda pe sine. 

În situaţia sa de refugiat, numai prin mare muncă si straduinta 
putea să-şi facă un rost in viata. Mai ales, la început, când familia 
era dispersată în trei colțuri de ţară şi nu ştia nimic de soarta 
părinţilor. A dat întâmplător de ei, într-o comună din județul 
Argeş. Cel mai interesant este faptul că dorea şi el să se stabilească 
în acea localitate, însă un şef de post i-a spus să rămână la Piteşti, 
deoarece acolo sunt multi refugiați, care mor de boli şi lipsa hra- 
nei. În câteva cuvinte, minunea întâlnirii lor s-a întâmplat prea 
simplu si frumos, ca să pară credibilă celor ce-i ascultă evocările: 

„Am fost trimis de la şcoală cu nu mai tin minte ce treburi 
la Curtea de Argeş. Pe peronul gării văd un bărbat, îmbrăcat 
täräneste, ca prin părţile noastre. Îl întreb dacă nu e refugiat ca si 
mine. «Refugiat, dar tu de unde şi al cui eşti?» îmi răspunde. Sunt 
din Cupca, al lui Nicuta al lui Petrea Păvăloaie, îi spun, aşa cum 
se obişnuia la noi acasă. Doamne, ce mi-a fost dat să aud: «Tu știi 
unde-i tată-tău? Vezi strada din spatele gării, te duci până la co- 
muna Gavana, lângă calea ferată — acolo îi vei găsi pe părinții tăi». 
Era pe înserate. După doi-trei paşi, începeam să alerg, îmi trăgeam 
răsuflarea şi iar alergam. Ajungând la barieră, am întrebat iarăşi 

pe oamenii întâlniți în cale dacă nu cunosc o familie de refugiați. 
Mi-au arătat la o curte. Am intrat, m-am apropiat de casă şi m-am 
uitat prin geam. Nu-mi venea să cred ca nu visez — tata si mama 
stăteau la masă, mâncau ceva. Aşa ne-am întâlnit după şase luni 
de despărţire...” 

Caii şi căruța cu care au ajuns până la Curtea de Argeş le-au fost 
rechizitionate în armată, astfel despärtindu-se de tot ce le amintea 
de casă. Dar nici nu aveau timp şi puteri să trăiască cu regretele, 
tăria de caracter ajutându-l pe capul familiei să se acomodeze uşor 
la noile împrejurări. Părinţii lui Petru şi-au găsit repede de lucru 
la o filatură, evacuată din Iaşi. Directorul, care era tot din partea 
Moldovei, avea o atitudine grijulie fata de refugiații din Bucovina. 

„Mama, ca şi mine, a avansat în «carieră», glumeşte domnul 
colonel. A fost mai întâi femeie de serviciu, apoi bucătăreasă la 
cantina întreprinderii, ajungând în câţiva ani bucatareasa-sefa. 
Veneau pe acolo în inspecţie șefi de la judeteana de partid. Se 
vede că le-au plăcut bucatele şi ordinea din cantină, propunându-i 
mamei să lucreze bucătăreasă la Comitetul Judeţean de partid. 
Culmea sorții: de comuniști a fugit, şi de alti comuniști a dat! 
Dar era un loc bun şi noi nu răbdam foame. Dimineaţa o luau cu 
maşina la serviciu, noaptea, pe la ora 12, o duceau înapoi. Asa a 
lucrat trei ani, apoi s-a retras din această activitate”. 

Spre deosebire de părinţi, ţinuţi în captivitatea fricii pentru 
„păcatele” fata de puterea sovietică, drumul lui Petru spre Cupca 
era baricadat de alte oprelişti. Ca ofiţer activ în armată, după o 
asemenea vizită ar fi fost nevoit să scrie zeci de declaraţii: unde a 
fost, cu cine s-a întâlnit, ce a vorbit... La sigur, orice pas i-ar fi fost 
urmărit şi pe teritoriul sovietic. După anii ’90, însă, nu mai avea 
la cine veni. Când a încercat, conform legislaţiei din România, să 
primească de la fondul de proprietate recompensa cuvenită pentru 
averea rămasă pe teritoriul ocupat din nordul Bucovinei, i s-a spus 
că are nevoie de documente de arhivă din Cernăuţi. Ca să poată 
veni, în acea perioadă îi trebuia o invitaţie de la cineva din părţile 
noastre. Atunci şi-a dat seama că nu cunoaște pe nimeni căruia să-i 

adreseze rugămintea, regretând poate pentru prima dată că dorința 
de a trăi în linişte i-a înăbuşit dorul, ce-i mocnea adânc în suflet. 

A mai fost odată un caz care i-a răvăşit vechile răni. Chemat 
la o înmormântare a unei rude dintr-o localitate apropiată de 
frontieră, s-a întâlnit pe drum cu verişori din Cupca, trecând pe 
alături fără să se recunoască. Ei mergeau la şeful de post să se 
înregistreze, iar el — spre casa răposatului, unde a fost întâmpinat 
cu întrebarea: ,Te-ai întâlnit cu ai nostri?” 

Recapitulandu-si indelungata-i viata, lui Petru Hutanu i se 
pare că întâmplările au jucat rolul hotărâtor în tot ce păstrează 
mai scump în amintire, în majoritatea cazurilor aducându-i sur- 
prize dintre cele mai plăcute. Sau, mai curând, undeva Sus i-au 
fost rezervate situaţiile fericite, Dumnezeu purtându-i paşii spre 
împlinirile la care nici nu îndrăznea să viseze. Asa a fost si în- 
tâlnirea cu Gheorghe Bicer, omul care nu s-a lăsat până nu l-a 
convins să vină la el în ospetie, purtându-l ca un frate pe urmele 
tinereții. S-au cunoscut la Bistrița. Sosit acolo cu corul „Dragoş 
Vodă” la o sărbătoare folclorică, Gheorghe a pornit de unul sin- 
gur să cutreiere oraşul, intrând, mai mult din curiozitate decât să 
cumpere ceva, prin magazine. „Nu cumva sunteţi din Cernäuti?”, 
l-a întrebat un domn în vârstă, în timp ce intrase în vorbă cu o 
vânzătoare. Domnul Huţanu spune că l-a cunoscut după vorbă. 
Demult nu trăise asemenea emoţii si nu fusese atât de sincer cu 
un om străin. I-a povestit că si el e din Cernăuţi, că s-a născut 
la Cupca, iar când Gheorghe începu să-l descoase unde a trăit la 
Cupca, interesându-se si de alte amănunte, bistriteanul deveni 
suspect, răstindu-se la el: „Ce mă iscodesti, nu cumva eşti «kă- 
gabist»?” „Nu-s «kăgăbist», eu tot m-am născut la Cupca, sunt 
băiatul Ravecai a lui Mâtac, care avea casă sub dâmb”, l-a liniștit 
cernäuteanul. „Nu cumva bunicul tău vindea ulei?”, l-a mai veri- 
ficat bărbatul neîncrezător. Acest dialog a avut loc în anul 1990. 

Au trebuit să treacă mai bine de două decenii până când 
Gheorghe Bicer a reușit, totuşi, să-şi vadă consăteanul înstrăi- 
nat în casa sa din Ceahor şi să-l aducă la neamurile din Cupca. 

L-a aşteptat în vama ucraineană cu un colac mare şi sare, pe un 
prosop brodat de mama sa, aşa cum se întâmpină importante 
delegaţii de stat sau persoane foarte dragi si dorite. Bărbatul, care 
a plecat adolescent de 16 ani şi s-a întors cu 86 de toamne în cârcă, 
nu avea glas din cauza emoţiilor si a lacrimilor. leşind din vamă, 
a îngenuncheat şi a sărutat pământul. Nici urmă de severitatea 
militărească, nepăsându-i că unui ofiţer nu-i stau bine lacrimile. 
S-a oprit, ca şi în această primăvară, la Ceahor la Gheorghe, vizita 
în satul natal provocându-i regretul că n-a regăsit nimic din ce-a 
lăsat cu 7o de ani în urmă. Din neamurile mai apropiate a întâlnit 
o verişoară de la sora tatălui său, a făcut cunoştinţă cu nepoți de 
la veri şi alte rude. Pentru el, „totul s-a schimbat la Cupca’, iar 
pe unde a fost casa părintească acum freamătă pădurea. Unicul 
„cunoscut”, ce i-a ieşit în cale sau poate chiar l-a aşteptat, a fost 
un cireş. „Un singur cireş a rămas din livada noastră şi din tot 
cătunul de zece familii”, a suspinat bătrânul. 

Ca militar, a trăit pe unde l-a purtat datoria, după pensionare 
găsindu-şi liniştea la Bistriţa, în gospodăria moştenită de soţia 
sa. Are şi un apartament la Iaşi, unde se opreşte când i se face 
dor de fiică-sa - cadru universitar. Dar întâlnirea cu ciresul de la 
Cupca i-a reînviat, acum, sub geana apusului, încrederea că cea 
mai frumoasă casă i-a rămas aici, sub glia natală. Fiecare zi de 
naştere este pentru el un nou triumf, o nouă învingere în lupta 
pentru viața de care putea să nu aibă parte, dacă nu-l ocroteau 
brazii din pădurea Varnitei. 


CU UN PAS MAI ÎN URMĂ DE MOARTE. AMINTIRI 
DINTR-UN AN TRAIT SUB OCUPAȚIA SOVIETICA 


Printre mulțimea adunată să comemoreze tragicul eveniment, 
Petru Hutanu era unicul supraviețuitor, unicul om căruia ziua de 
1 aprilie nu-i aduce doar momente de reculegere pentru martirii 
români din nordul Bucovinei, ci este ca a doua sa naștere. Cineva a 

plătit tributul de jertfă în locul lui, de Sus fiindu-i rezervată o viata 
lungă si frumoasă. Longevitatea i-a fost dăruită de Dumnezeu, iar 
fericirea şi-a zidit-o singur, prin muncă, sarguinta de a învăţa şi 
dureroasa renunțare la locurile scumpe de acasă. Cariera de mili- 
tar i-a fost pesemne predestinată (s-a născut la 22 iunie), precum 
considera ca un dar al sorții şi întâlnirea cu cupceanul Gheorghe 
Bicer, care l-a ajutat, după o despărțire de 7o de ani, să treacă fron- 
tiera, să ajungă la baştină şi să păşească pe urmele morţii ce l-a 
cruțat în frageda-i tinereţe — de la Suceveni pana la Fântâna Albă. 

După ce a făcut aievea acel drum, colonelul Petru Hutanu a în- 
ceput să-şi aştearnă trăirile pe hârtie. Deşi se apropie de-al 89-lea 
an, memoria îi este trează, gândurile i se frământă si se zbat să dea 
glas atâtor dureri ţinute în tăcere. Îi răsar în suflet peisaje si chipuri 
de oameni din Cupca sa natală, încearcă să-şi explice sie însuşi 
decizia de a porni pe drumuri fără întoarcere. Supravietuitorul 
tragediei de la Fântâna Albă îşi începe consemnările de la virajele 
istoriei, atât de neaşteptate de românii din nordul Bucovinei. Ca 
om deprins cu viaţa şi disciplina militară, el ne apare la începutul 
relatărilor sale cam rece, cam nepărtinitor. Şi lucrurile descrise ne 
sunt bine cunoscute. Însă, octogenarul Petru Hutanu a scris mai 
mult pentru conationalii săi din România. Doar pentru multi de 
dincolo de frontieră martirajul românesc din nordul Bucovinei, în 
special masacrul de la Fântâna Albă, nu-i nici cât o mică pagină 
din istoria suferințelor neamului românesc: 


„Ca supravieţuitor al actului criminal de la 1 aprilie 1941, 
săvârşit de ocupanţii sovietici în nordul Bucovinei, încerc să pre- 
zint evenimentul începând cu activitățile care au precedat această 
acțiune sângeroasă, pentru a putea înţelege cum s-a ajuns la bar- 
baria impuscarii unei parti a populaţiei de pe aceste meleaguri 
în pădurea de lângă Fântâna Albă. Asa cum se cunoaşte, această 
provincie românească are un trecut deosebit. Aflată multi ani 
sub stăpânirea austro-ungară, după Primul Război Mondial a re- 
venit la sânul Patriei-mame. Administraţia română, dar și cea 

austro-ungară au acordat un gen de protecție provinciei. În pri- 
mul rând, Austro-Ungaria le-a lăsat oamenilor libertatea de a se 
conduce după obiceiul locului, pentru a avea la marginea impe- 
riului o populaţie care să nu-i fie ostilă. 

E un fapt cunoscut că în această parte a țării au trait (şi trăiesc) 
oameni harnici, buni gospodari... Populaţia este primitoare, os- 
pitalieră, caută să ofere tot ce are mai bun străinului care îi intră 
în curte. Şi mai are calitatea de a-şi păstra mândria şi demnitatea. 
Bucovineanul este foarte credincios, lucru care îl face să fie cinstit, 
corect si cu dreptate în relaţiile cu oamenii. El iti oferă totul, dar 
nu-i place să-i calci mândria şi demnitatea, nu te lasă să te ames- 
teci în gospodăria lui sau să pretinzi la bunurile sale. Bucovinenii 
îşi păstrează nealterate portul şi tradițiile strămoşeşti de care sunt 
legaţi pe viata. 

Astfel, retinem faptul ca populatia mai in varsta, cand a nime- 
rit sub ocupaţia sovietică, avea experienţa de a trai sub stăpânire 
străină, însă sub o stăpânire care a tratat-o civilizat. Toate aceste 
virtuţi şi credința oamenilor locului au fost pângărite din primul 
an al stăpânirii noului ocupant, care s-a dovedit a fi o națiune bar- 
bară, cu apucături primitive. Aşa cum cunoaştem, evenimentele 
care se derulau în Europa în anul 1939 au determinat conducerea 
statului român să deplaseze forte armate în partea de nord şi est a 
țării şi să treacă la executarea unor lucrări de apărare pe anumite 
poziţii. Punctez acest lucru pentru că are legătură cu ocuparea 
de către sovietici a nordului Bucovinei. Nordul Bucovinei a fost 
ocupat de către sovietici în două etape, fiecare din ele având ca- 
racteristici foarte deosebite, ce au marcat viata populaţiei. 

Prima parte, ocupată până la râul Siret şi Prut, are în 
componenţa sa localităţi deosebit de importante (Cernăuţi, 
Storojineţ, Hotin). Actul de ocupaţie s-a făcut într-un fel de 
invalmaseala, produsă datorită faptului că, în virtutea celor două 
note ultimative din 26 şi 27 iunie 1940 ale guvernului sovietic, tru- 
pele sovietice de la granița cu România, nerespectând convenţia, 
în după-amiaza zilei de 27 iunie au trecut frontiera. Şi atunci, pe 

o parte a şoselelor se retrăgeau forțele româneşti, iar pe cealaltă 
înaintau trupele ruseşti. Odată cu armata română se refugiau şi 
autoritățile din administraţia publică locală, la care s-a adăugat o 
parte a populaţiei. Practic, nimeni nu-şi dădea seama ce se petrece 
în acea parte a provinciei. Ocupantul sovietic s-a oprit pe râul 
Siret, iar armata şi populaţia în retragere au trecut prin localităţile 
neocupate încă, relatând despre grozăviile săvârşite de năvălitori. 
Frica punea stăpânire pe oameni, dar s-a zvonit că „eliberatorii” 
vor rămâne pe râul Siret, ceea ce a dus la o oarecare linişte, la vest 
de Siret populaţia văzându-şi de treburile ei. Cam așa se poate 
concretiza sumar prima etapă. 

Cea de-a doua etapă a ocupaţiei nordului Bucovinei, între 
râul Siret şi actuala frontieră, are altă caracteristică. În termen de 
două-trei zile armata română s-a retras. De asemenea, plecase 
şi administraţia locală - primari, preoţi, cadre didactice. Doar 
la jandarmerie rămăsese un cadru care menținea ordinea si a 
predat noii administrații obligaţiile, după care a plecat. Forţele 
sovietice au închis frontiera, populaţia a fost oprită să se refu- 
gieze. După aceea repatrierea s-a făcut cu mari riscuri, multi fi- 
ind prinşi şi judecaţi sau împușcați la frontieră. Odată teritoriul 
ocupat, sovieticii au început întărirea administrativă, numind 
primarii lor şi forte de ordine. Pentru aceste funcții s-au găsit ime- 
diat colaborationisti dintre cei mai josnici oameni care cunoşteau 
limba rusă. Văzându-se în fruntea conducerii comunelor, aceştia 
îşi executau funcţiile cu mare zel şi adăugau cu de la sine putere 
unele represalii asupra populaţiei în rândul căreia se iscau mari 
nemulțumiri. Au urmat şi impuneri de ordin economic, când 
țăranii au fost obligaţi să dea cote din toate produsele agricole 
cultivate în gospodăriile lor. Aceste cote exagerat de mari nu pu- 
teau fi onorate de bietii români, ceea ce a îndârjit nemulțumirea 
şi rezistența populaţiei ocupate. Îmi reamintesc că părinţii mei au 
fost nevoiţi să dea o vacă ca să se achite cu dările la carne. Pentru 
a-i intimida pe oamenii nesupusi din comuna mea natală Cupca, 
s-a recurs la deportarea familiilor mai înstărite. Primii au căzut 

victime doi foşti primari - unul din perioada puterii Partidului 
Liberal (cu numele de familie Bolocan), iar al doilea, Mihalache 
Bicer - din timpul cand la conducere s-au aflat taranistii. N-a 
scăpat niciunul din cei mai vrednici şi mai bogaţi gospodari din 
comună - Lazăr Tärâtä. În lista neagră a nimerit şi cantorul bise- 
ricesc Frătăuceanu. Aceste familii au fost învinuite de organizarea 
activităţilor de nesupunere față de puterea sovietică. Astfel se băga 
teama în oameni, obligându-i la supunere. 

Cu aceste activităţi se suprapune plecarea nemților in 
Germania. Atunci mulţi locuitori din zonă au încercat să se ali- 
pească de prietenii nemți. Însă acelor familii de români li s-a 
refuzat să li se dea drumul, ele devenind suspecte, vizate pen- 
tru deportare. Familii întregi au fost deportate în Siberia numai 
din cauză că aveau neamuri care s-au refugiat odată cu plecarea 
administraţiei locale. Voi aduce drept exemplu familia Tugui din 
cătunul Bohorodiste, din care au murit toți de foame în Siberia. 

Odată cu plecarea nemților, au rămas localităţi întregi cu gos- 
podării şi case pustii, în care au fost aduse familii din partea de 
răsărit a teritoriului ocupat de sovietici. Unii îşi părăseau satele 
natale si se stabileau cu traiul în localităţile părăsite de nemți in 
speranţa că li se va pierde urma si vor scăpa de deportări, alţii do- 
reau să fie mai aproape de graniță, nutrind nădejdea că vor reuşi 
să evadeze în România. Astfel se măreau rândurile celor care se 
pregăteau de refugiu în România. 


Calea cea mai scurtă 

Plecarea nemților trezeşte populaţiei ocupate gândul la o noua 
cale. Si în mijlocul românilor din nordul Bucovinei s-a ivit ideea 
de a înainta cereri prin care să solicite plecarea in tara lor, asa cum 
au făcut-o nemţii, apreciindu-se că aceasta ar fi calea legală si justă, 
nepericuloasă, normală. Astfel, abandonandu-se temporar fuga în 
mod fraudulos peste graniță, s-a trecut la întocmirea unor cereri 
pentru a li se aproba plecarea în România. Acestea se depuneau 
la primărie, de unde erau trimise la raion. Conducerea raionului 

(Adâncata) trimitea răspunsuri ocolite, sfătuindu-i pe petitionari 
să aştepte, că li se va rezolva cererea. Însă acest lucru nu s-a în- 
tâmplat, după suficient timp de așteptare, ducând la multiplicarea 
nemulțumirii locuitorilor din zonă. Se impunea să se întreprindă 
ceva care să le rezolve solicitarea. S-a socotit că ar fi bine să se facă 
o mobilizare a populaţiei din zonă, care în grup mare să meargă 
la raion şi să ceară plecarea în România. Apare faza de pregătire a 
acestui eveniment. Oamenii, întâlnindu-se la biserică, încep a se 
sfătui cum trebuie să procedeze, când să fie momentul... Apoi se 
trece la faza de investigare, când anumiţi cetăţeni încep să umble 
prin localităţi, agitându-i pe oameni să se ridice cu toţii, să meargă 
la raion pentru a cere plecarea în România. 

Îmi amintesc că prin comuna noastră au apărut nişte cersetori 
cu barbă mare, păr stufos, cu o ţinută ponosită, purtând pe spate 
o desagă legată în vârful unei bote. După ce îi omenea gospodarul 
sau intra în discuţie, începeau să se plângă că au ajuns în aseme- 
nea situaţie din cauza rușilor, care le-au luat toată agoniseala şi îi 
îndemna pe gazde la revoltă. Mai aduceau vorba si despre armata 
sovietică, pentru că în pădurea din cătunul nostru, în primăvara 
anului 1941, a venit și s-a instalat o unitate militară sovietică, do- 
tată pentru transport cu căruţe şi cai, începând să construiască o 
cazemată — la hotarul dintre comuna Cupca si comuna Pătrăuți. 
De aici se poate trage concluzia că așa-numiții cerşetori urmăreau 
două scopuri - mobilizarea populaţiei la răscoală şi culegerea 
de informaţii despre activitatea militară a ocupantului în zonă. 
Asemenea „cerşetori” au continuat să cutreiere satele din nordul 
Bucovinei şi după evenimentul tragic de la Fântâna Albă, chiar 
până la începerea războiului. 

După ce majoritatea populaţiei şi-a dat asentimentul pentru 
o asemenea acțiune, avându-se în vedere că era si un timp fru- 
mos, s-a fixat data de 1 aprilie pentru începerea ei. Dimineaţa 
s-au tras clopotele la biserică, dându-se un semnal cunoscut de 
toată populaţia. Oamenii s-au adunat în centrul comunei şi, so- 
sind şi locuitori din celelalte localităţi de pe Valea Siretului, au 

plecat la raion. Pe parcurs, s-au adunat şi sătenii din localităţile 
pe unde trecea convoiul, la raion ajungând şi locuitori de pe va- 
lea râului Siretul Mare. Practic, au fost familii întregi, părinţi şi 
copii nemulţumiţi de noua stăpânire. Ajunşi în centrul raional, o 
delegaţie a mulțimii a încercat să ia legătura cu conducerea, însă 
a fost refuzată. Mulțimea striga în cor să i se dea dreptul să plece 
în România. S-a cântat imnul de stat si alte cântece patriotice, 
însoţite de strigătele: „Să ni se dea dreptul de a pleca in Romania’. 
În cele din urmă, târziu, conducerea raionului a stat de vorbă 
cu oamenii, cerându-le să se întoarcă în linişte acasă, că li se va 
rezolva cerința, dar nu pe loc, ci pe parcurs. Dar oamenii nu s-au 
dat bătuţi si au cerut ca cerința lor să fie rezolvată chiar atunci. 
Unii îşi reamintesc că după ce s-a terminat discuţia cu cei de 
la raion, câţiva reprezentanţi ai localităţilor, printre care s-a aflat 
şi tatăl meu, au ţinut un sfat, după care tot convoiul a început 
mişcarea, îndreptându-se către satul Suceveni. Din mijlocul satu- 
lui se desprindea un drum care ducea către frontieră, la Fântâna 
Albă. Era calea cea mai scurtă pentru a ajunge în România. Ajuns 
în dreptul bisericii din Suceveni, convoiul s-a oprit. Oamenii au 
intrat în biserică şi au scos cruci, prapore... Cei care le purtau 
s-au încolonat în capul cortegiului, cu toţii pornind spre Fântâna 
Albă. Când convoiul se afla în drum spre frontieră, o unitate de 
cavalerie, cam un pluton de soldaţi, l-au ajuns din urmă. Un şir pe 
dreapta şi altul pe stânga coloanei ne-au întrecut şi s-au dus către 
graniță. Eu şi cu tata am rămas puţin la un unchi în Suceveni, unde 
am mâncat ceva, după care ne-am încadrat din nou în coloană, 
aflându-ne în partea din urmă. Când era să ajungem şi noi pe pla- 
toul de la Fântâna Albă (nu ajunsesem încă la casa brigadierului), 
am auzit o primă rafală de armă automată, cartuşele piuind deasu- 
pra noastră. Imediat s-a făcut linişte (până atunci oamenii cântau 
cântece patriotice). Dar liniştea a durat numai un moment, căci 
armele automate au început să tragă puternic în mulțime, gloantele 
ajungând până la noi, cei din urmă. Oamenii din fata noastră erau 
deja culcati la pământ, au început să strige că sunt împușcați, să 

ceară ajutor. Loviti de rafala de gloanţe, cei din primele rânduri 
îşi strigau soții sau soțiile, copiii îşi chemau părinţii, mamele isi 
strângeau în braţe copiii. Armele automate, însă, trăgeau continuu 
şi mulțimea se lipea de pământ, de parcă tärâna avea s-o apere. 

Căutându-se unii pe alții, oamenii au început să fugă către 
pădure, iar soldaţii şi grănicerii îi urmăreau trăgând în ei, ca la 
vânătoare. Văzând ce se întâmplă cu nenorocitii din capul co- 
loanei, de unde se auzeau strigăte disperate, apăruseră mormane 
de morţi, iar alții se zbăteau în gură de moarte, eu, cu tatăl meu 
si alţii din urma convoiului ne-am întors şi am fugit spre Siretul 
Mic. După ce ne-am furisat putin pe malul râului, ne-am ascuns 
într-o gaură din peretele malului, unde se găseau nişte răchite 
mari, scorburoase, aplecate către albia râului. Din ascunzătoare 
noastră auzeam cum se trăgea cu mitralierele, vedeam şoseaua 
principală, auzeam tropotele cailor soldaţilor ce alergau după oa- 
menii nevinovaţi, care de la biserica din Suceveni nici n-au ajuns 
la Fântâna Albă, ci s-au pornit spre casele lor. 

Acolo, în ascunzătoare, am stat până s-a înnoptat. Ne feream ca 
nu cumva să fim descoperiţi si să fim si noi lichidati. Noaptea am 
ieşit din ascunzis si tata ne-a dat de grijă că trebuie să fim cu ochii 
în patru, să nu ne întâlnim cu nimeni în deplasarea noastră către 
comuna Cupca. Mai cu seamă, trebuia să ne ferim de cäläretii 
care galopau pe şosea. Am traversat râul pe digul ce bloca apa ce 
ducea la moara din comuna noastră. După aceea am intrat pe un 
pârâu care trecea prin livada gospodăriei noastre. Cu mare atenţie 
am trecut pe sub podul de cale ferată şi ne-am oprit la trecerea pe 
sub podul de la şosea. După o cercetare atentă si pândă serioasă, 
am trecut şi pe sub acest pod, ajungând, în sfârşit, în livada de la 
gospodăria noastră. Cei de acasă erau speriaţi de tot ce au auzit că 
s-a întâmplat cu oamenii din coloana pornită spre Fântâna Albă. 
S-au bucurat nespus de mult când ne-au văzut, căci se temeau să 
nu fi rămas printre cei împuşcaţi. 

În felul acesta, copil fiind, am trăit tragedia si barbaria eve- 
nimentului de la Fântâna Albă, unde în primele rânduri mi-au 

rămas împuşcaţi veri şi diferite alte rude. Printre ei, în frunte, am 
fost şi noi, dar numai până în satul Suceveni, unde ne-am oprit 
pentru câteva minute. Doar câteva clipe ne-au salvat de la acea 
groapă comună, unde multi au fost îngropaţi de vii. Puteam şi noi 
să fi rămas în pădure, împuşcaţi de zelosii apărători ai hotarelor 
pământului ocupați de hoarde inumane. Gândul nostru (al meu si 
al tatei) a fost că, după ce vom trece în România, vom cere venirea 
mamei şi a fratelui la noi, adică ne vom întregi familia şi vom 
scăpa de deportarea în Siberia. După acest măcel, a urmat o peri- 
oadă de identificare a celor care au participat la eveniment, înce- 
pând apoi deportarea populaţiei în Siberia. Despre ce a urmat cu 
familia noastră voi scrie în partea a doua a amintirilor mele, dar 
aici vreau să retin faptul că au suferit şi unii oameni care nu s-au 
pornit în acea zi spre frontieră, n-au fost nici la Suceveni. De la 
Adâncata, ei şi-au continuat drumul de înapoiere acasă. Cu toate 
acestea, n-au scăpat de necaz: o parte au fost prinși pe şosea şi 
arestaţi, alții, care au încercat să fugă pe câmp, au fost împuşcaţi”. 


COL. (R.) PETRU HUTANU, 
BISTRIŢA-NĂSĂUD, ROMANIA 


VENIȚI, ROMÂNI, LA FÂNTÂNA ALBĂ DUPĂ 
CURAJ SI LIBERTATE! 


Pentru sângele neamului tău curs prin şanţuri, 
pentru cântecul tău țintuit în pripoane, 
pentru lacrima soarelui tău pus în lanţuri, 
ridică-te, Gheorghe, ridică-te, Ioane! 

RADU GYR 


Este o vorbă bună de învăţătură, care ne avertizează că 
„Dumnezeu iti face casă, iar dracul iti trimite musafiri”. Musafirii 
trimişi de la Kremlin în 1940 pe pământul nostru n-au venit cu 
„Tatăl nostru”, aşa cum sunt învăţaţi dintotdeauna să rostească 

românii înainte de drum sau începerea unei lucrări, ci cu gând 
de a jefui, de a ucide şi distruge. Puterea sovietică se instalase pe 
teritoriul ocupat cu un plan diabolic, orientat la masacrarea româ- 
nilor, primele jertfe căzând oamenii credincioşi, apoi gospodarii 
de frunte, intelectualitatea, floarea tineretului... 

Înainte de vărsarea de sânge de la Fântâna Albă au fost ucişi 
români la Carapciu, în februarie 1941 la Tereblecea, iar la 10 apri- 
lie acelaşi an la Cuciurul Mare. Săptămâni la rând soldaţii vâ- 
nau oameni paşnici prin păduri, câmpuri, în drum, trăgând în 
ei fără judecată. 


Fericiti cei ce flămânzesc şi însetează de dreptate, că aceia se vor 
sătura! (Matei 5, 6) 

Flămânzi si insetati de libertate, românii din satele de pe Valea 
Siretului s-au unit, la 1 aprilie 1941, într-o coloană a infinitului cu 
gândul să-şi găsească un trai liniștit dincolo de hotarul trasat prin 
trupul şi sufletul lor de ocupanţii sovietici. S-au pornit cu ferma 
încredere de a-şi găsi apărarea în albia maternă a Ţării, dar şi-au 
găsit fericirea în ceruri şi veşnica pomenire pe pământ. Nu cunosc 
alt loc în Bucovina noastră de unde am putea lua mai multă tărie 
sufletească, mai mult dor de libertate, o mai curată dragoste de 
neam, o mai frumoasă mândrie românească. Zadarnic ne tân- 
guim uneori că astăzi nu mai avem modele de urmat. Aici, în 
pădurea Varnitei, unde zac în anonimat osemintele românilor din 
Suceveni, Carapciu, Cupca, Pătrăuți, Dimca, Bahrinesti si din alte 
sate, ne este Ierusalimul unde ar trebui să venim după un dram 
de credinţă și o adiere de libertate. 

Printre lumea adunată l-am observat de departe pe Petru 
Hutanu. Nu s-a schimbat, arată exact ca acum doi ani, când pen- 
tru prima dată, după şapte decenii, a venit la locul unde avea să-şi 
găsească moartea. Cunoaste nu doar din auzite tragedia românilor 
de la Fântâna Albă, căci a fost alături de ei în ziua de 1 aprilie 1941. 
Mai bine zis, a fost cu câţiva paşi mai în urmă de moarte, în acea 
zi viata datorând-o unei întâmplătoare întârzieri in casa rudelor 

din Suceveni, iar mai departe, în anii ce au urmat — despărțirii 
definitive de satul său natal, Cupca. Decizia nevoită de a porni 
pe drumuri fără întoarcere spre locurile natale i-a fost impusă de 
virajele istoriei, atât de neaşteptate, de nefavorabile românilor din 
nordul Bucovinei. A făcut carieră militară în România, isi trăieşte 
senin senectutea la Bistriţa-Năsăud, asternandu-si memoriile 
într-un simplu caiet scoläresc. „Am două lucruri bune - capul si 
picioarele, care mă ajută la vârsta mea de 91 de ani să nu stau în 
casa’, mi-a mărturisit venerabilul domn. 

Depăşind sindromul groazei trăite în frageda-i tinereţe, când a 
reuşit să se întoarcă teafăr din pădurea Varnitei până în satul natal 
Cupca, el simte chemarea acestui loc, aude din străfundul pămân- 
tului gemetele consătenilor săi căzuți aici: „Undeva nu departe, 
prin desisul de brädet, a căzut Simion Bicer, el mergea înainte cu 
crucea în mână. Credea că soldaţii nu vor trage în el, că nu vor 
îndrăzni să lovească în cruce. Neamurile s-au temut să vină să-l 
caute printre morți”. 

O istorie asemănătoare poartă în inimă şi Avram Belici, născut 
în Vicovu de Jos şi stabilit la Cupca prin căsătoria cu Domnica 
Sorodoc. Cadavrul schilodit, pe jumătate mâncat de lupi al cum- 
natei sale, Marta Sorodoc, a fost aruncat într-o groapă comună, 
din care se vedea părul ei lung. De frică să nu fie deportate, ru- 
dele n-au venit s-o recunoască printre cei morți, dar părul ei re- 
vărsat de sub tarana le-a rămas pentru totdeauna ca un repros 
pe conştiinţă. 

E mai uşor să ne purtăm crucea suferințelor din trecut şi să 
rezistăm incertitudinii de astăzi, când simţim sprijinul moral al 
Ţării spre care se porneau românii plătind tribut de sânge în pri- 
mii ani de ocupaţie sovietică. 

În 2011, la împlinirea a 70 de ani de la masacrul de la Fântâna 
Albă, Parlamentul României a adoptat Legea care instituie 
1 aprilie ca Zi națională de cinstire a memoriei românilor - vic- 
time ale masacrelor de la Fântâna Albă si alte zone, ale deportäri- 
lor, foametei, diverselor represiuni organizate de regimul totalitar 

sovietic în ținutul Herţa, nordul Bucovinei şi întreaga Basarabie. 
La Timişoara, o stradă a fost numită în cinstea Martirilor de la 
Fântâna Albă. 

La locul unde vine în fiecare an să-şi deplângă suferinţele co- 
pilăriei, Ilie Popescu, fiul „dușmanului poporului”, l-a evocat pe 
tatăl său, condamnat la moarte pentru „păcatul” de a se fi aflat 
printre „rebelii” porniţi cu steaguri albe spre o lume mai bună. 
Pomenind martirii de la Fântâna Albă, să nu uităm că ei ne-au 
răscumpărat prin sânge tot ce avem sfânt sub soare şi jertfa lor 
ne obligă să ţinem sus fruntea, români! 


UN ARBORE DEZRĂDĂCINAT 


Ştiam prea bine că vara trecută a împlinit 92 de ani. Dar vă- 
zându-l la fel de vioi şi drept la statură, ca atunci când l-am întâlnit 
prima dată printre brazii şi crucile din pădurea Varnitei, l-am 
întrebat ce vârstă are. „În iunie voi împlini 93”, mi-a răspuns cu 
neprefăcută mulțumire. Urmărindu-mi atent reacția, mi-a cerut 
insistent părerea: „Ce, e mult?...” „Nu, nu e mult!, m-am grăbit 
să-l linistesc nu doar eu, ci si lumea din jurul nostru care ne-a 
auzit schimbul de vorbe. 

Eram bucuroasă de a-l întâlni din nou pe acest bărbat, Petru 
Hutanu, născut la Cupca şi refugiat cu familia în România, după 
ce a scăpat cu viață din măcelul din 1 aprilie 1941 de la Fântâna 
Albă. A fost ales de soartă să trăiască şi să povestească despre 
calvarul prin care au trecut eroii neamului secerati de mitralierele 
grănicerilor sovietici. Or, după cum ne spun slujitorii Bisericii 
noastre Ortodoxe, toţi cei care au vărsat sânge şi au murit pentru 
libertate sunt martiri și eroi, şi aşa cum libertatea poartă chipul 
lui Dumnezeu, aşa şi omul liber Îl poartă pe Dumnezeu în sine. 

La slujba de pomenire, oficiată în această primăvară la locul 
acelei groaznice crime contra unor oameni nevinovaţi, preacu- 
viosul stareț al Mănăstirii Putna, Arhimandritul Melchisedec, a 

sugerat ideea că, după scurgerea a 75 de ani de la tragedia ro- 
mânească de la Fântâna Albă, victimele, păstrate în memoria 
urmașilor ca eroi, vor ceva mai mult de la noi — poate o biserică... 
Prima datorie a noastră ar fi ca pe monumentul ridicat în me- 
moria lor să se scrie că acolo au fost împuşcaţi români - oameni 
în floarea vârstei, tineri cu credinţă în Dumnezeu şi dragoste de 
România. Acesta este adevărul mărturisit de supraviețuitori, care 
astăzi nu mai sunt printre cei vii. E o minune că la manifestarea 
comemorativă din această primăvară a fost Petru Hutanu - unicul 
supravieţuitor din acea coloană a morții, care are puteri să facă un 
drum lung din România, cu trecere prin vamă. Dacă i s-ar fi dat 
cuvântul, şi-ar fi rememorat trăirile care de 75 de ani îi chinuiesc 
memoria şi timp îndelungat, chiar si după Revoluţia din România, 
l-au ţinut într-o permanentă frică. 

De fapt, el nici n-a insistat să ajungă la microfon. Stăteau la 
rând persoane de rang înalt din raion şi regiune, mult mai impor- 
tante... Cine să asculte de-un bătrân cu ochii în lacrimi? Mai ales 
că abia mai poate vorbi de emoţiile ce-l cuprind la locul de unde 
începe a doua sa viata. „De câte ori ajung aici, mă inabusa plânsul. 
Şi azi, când am coborât din maşină, întâi am plâns, apoi m-am 
închinat la aceste cruci. Dacă ajungeam atunci până în acest loc, 
aici rămâneam. Am avut noroc că eram cu tata dincolo de casa 
pădurarului când au început să tragă din mitraliere”, mărturiseşte 
bărbatul care s-ar părea că nu-i o fire sentimentală. Doar ani 
indelungati a slujit în Forţele Armate ale României, ducând un trai 
aspru de cazarmă şi ajungând până la gradul de colonel. Avea de 
gând ca anul acesta să vină la Fântâna Albă îmbrăcat în uniforma 
sa militară. În această privinţă a cerut şi părerea bunului său prie- 
ten Gheorghe Bicer, care l-a adus prima dată la bastina părăsită în 
1944. Gheorghiţă, cum îl numeşte domnul Petru pe prietenul său 
din Ceahor, l-a încurajat să vină echipat în uniforma de colonel al 
Armatei Române, dar până la urmă a renunţat la această dorință, 
sfătuit de un superior de la Cercul Militar din Iaşi, unde stă la 
evidenţă ca ofițer în retragere. „Am lăsat hainele într-un sifonier 

la fiica mea din Iasi, dar la anul o să le imbrac numaidecât”, spune 
domnul colonel cu încrederea că o să ne întâlnim cu mai multă 
bucurie şi că la noi lumea nu va mai suferi din cauza războiului 
din Donbas. 

Cineva i-a găsit un scăunel, poftindu-l să se aşeze mai aproape, 
să audă mai bine. Cu picioarele n-are necazuri, îl poartă sprinten 
pe unde-i pofteşte inima. Cu auzul e mai prost, aceasta fiind sin- 
gura cauză ce-l poartă pe la medici. Ultima dată fusese cu o săptă- 
mână în urmă ca să-şi regleze aparatul auditiv. Ca şi data trecută, 
domnul Petru se grăbea să plece a doua zi acasă. Încă nu hotărâse 
în care parte — la Iaşi, unde-l aştepta fiica, ori la Bistriţa-Năsăud, 
unde are o moştenire, grădină şi patru hectare de teren arabil. 
Drept că nu-l mai tin puterile să muncească singur în câmp, dar 
măcar să tina sub control lucrările... 

„Cine vă lasă să plecaţi? Nu scäpati cu una cu două, până nu 
veniţi şi pe la noi’, îl luă din scurt o femeie din Cupca - Terezia 
Timiş, finuta fratelui lui Petru Hutanu. Ea îmi povesti pe scurt: 
„Doamne, ce veste tristă am aflat: a murit nänasul Aurel, fratele 
cu un an si jumătate mai mic al domnului Petru. El m-a botezat 
în 1943, iar peste un an a plecat în România”. Desi nu l-a văzut 
niciodată pe consäteanul care i-a fost nas de botez, Terezia părea, 
într-adevăr, îndurerată de cele aflate. Nici n-ar fi ştiut, dacă nu 
venea în acest an la Fântâna Albă, unde n-are rude omorâte, dar, 
spune ea, toţi românii suntem un neam si ne doare pentru fiecare. 

Gheorghe Bicer avea planuri mari pentru acea zi: să-şi poarte 
prietenul, supraviețuitor al masacrului de la Fântâna Albă, pe 
drumurile copilăriei - pe la cazemata rusească (la vreo 200 de 
metri de drumul central), unde copilul Petru Hutanu ar fi făcut 
spionaj în favoarea românilor. „Între Cupca si Pătrăuți soldaţii 
ruşi au săpat o cazemată, obligându-i pe oameni să aducă ma- 
teriale de construcţie, iar ei lucrau înăuntru. Tot acolo era o pă- 
durice. Mergeam cu copiii să căutăm cuiburi de păsări, ascultam 
ce vorbesc «ruşii», printre care era o santinelă din Basarabia, 
care cunoştea limba noastră. Apoi îi spuneam tatei ce am auzit, 

neştiind că sunt «spion», iar el transmitea mai departe. De aceea 
am plecat cât mai departe, ca nici să nu se audă de noi”, dezvăluie 
domnul colonel secretele ţinute în mare taină odinioară. 

În acea zi, îndemnat de o rudă îndepărtată din Cupca, Arcadie 
Opait, a cărui soacră i-a fost verişoară dreaptă, avea să treacă si 
prin cătunul Arjavet, unde, din toată averea părintească şi mândra 
livadă, i-au rămas doar amintirile. Nimic nu le zădărnicea planu- 
rile - drumurile erau zvântate, mosul se ţinea bine pe picioare... 
Atât doar că-l aştepta locul gol. N-a mai rămas nici singurul cireş, 
găsit acum câţiva ani, când a revenit după o despărţire de şapte 
decenii la baştină. De departe, alti pomi îşi scuturau floarea peste 
tristetile unui arbore dezrădăcinat. 


LA ÎMPARTASANIE CU SUBLIMUL JERTFEI 
ROMÂNILOR MASACRATI ÎN PADUREA VARNITEI 


Ne ceartă-n vis Parintii!... Ies din gropi 

şi-n carnea vieţii noastre trudnic ară... 

seamănă grâu... cosesc si leagă snopi, 

pe-ntinderile câte le-au fost tard... 

să ne-adunăm cu toții — fii, Părinţi, 

În legea Adevărului Înaltă, 

întru Credinţă... oameni printre sfinţi... 

să stăm cu toți ai nostri laolaltă. 
GEORGE L. NIMIGEANU 


Aproape în fiecare an, 1 aprilie, ziua cea mai neagră din istoria 
românilor din Bucovina, cade în Postul Mare. Şi mergem, ca la 
împărtășanie să ne mărturisim păcatele şi durerile, la sfinţii noştri 
din pădurea Varnitei. Rană lângă rană, dor lângă dor, durere lângă 
durere, ne strângem într-o lacrimă, într-un Tricolor, într-o rugă- 
ciune, într-un cântec de glorie, pecetluit de jale şi tristeţe. Călcăm 
pe oasele lor, ale sfinților canonizati de veşnica noastră pomenire, 

câştigată prin temerarul act de curaj şi dragoste de patrie. Noi, 
urmaşii unui neam martirizat, purtăm crucea nealinatelor dureri 
pe Golgota românească din ţinutul Cernäutiului nu numai la 1 
aprilie. Ne sângerează în inimi şi măcelul de la Lunca, dovadă că 
românii care au pornit să treacă frontiera pe la Varnița n-au fost 
doar victime ale unor provocări, cum caută să-i prezinte cei care 
vor să diminueze curajul şi eroismul manifestat de neamul nostru 
în primul an de ocupaţie sovietică. 


Pentru toți martirii bat clopotele Învierii 

Oamenii, decişi să treacă cu orice pret hotarul la 1 aprilie 1941, 
nu puteau să nu ştie de tragedia din noaptea de 7 februarie, care 
a inundat în sânge românesc Lunca Prutului. Doar nu erau atât 
de naivi, de intunecati la minte gospodarii români de pe Valea 
Siretului, să se lase amägiti de nişte cozi de topor. Orice s-ar spune 
şi s-ar scrie în presa ucraineană din Cernăuţi, pentru noi adevă- 
rul e unul: românii nu i-au întâmpinat cu flori, pâine şi sare pe 
„eliberatorii” de la Kremlin. Pentru nesupunere, pentru că n-au 
îndrăgit străinii, ţinând minte blestemul lui Eminescu (,,Cine-au 
îndrăgit străinii,/ Mânca-i-ar inima câinii”), neamul nostru a 
fost împuşcat la Lunca şi Fântâna Albă, victimizat prin Siberia, 
Kazahstan şi Onega... 

De foarte multă vreme ploile si viscolele au şters urmele de 
sânge nevinovat vărsat în pădurea Varnitei, vânturile au mânat 
departe gemetele agonice ale muribunzilor. Au putrezit sau au fost 
intenţionat distruse troita şi crucile puse pe mormintele anonime 
de buni creştini la un an după tragedie, în 1942, când preoții 
reveniti din refugiul impus de ciuma bolşevică au oficiat slujbe 
de pomenire la locul masacrului de la Fântâna Albă. În timpurile 
ce le trăim acum, când multora nu le pasă nici de limba maternă, 
e greu să ne imaginăm că sunt posibile sacrificii pe potriva celor 
de care au dat dovadă românii nostri despărțiți de Tara. 

Totuşi, memoria rămâne o rană deschisă, îndreptându-ne pe 
drumul de sânge spre pădurea Varnitei, unde rugăciunile preoţilor 

pentru odihna martirilor sunt intensificate de austeritatea postu- 
lui, de tristeţea pentru chinurile îndurate de Hristos pe drumul 
spre Golgota, această cutremurătoare coincidenţă întărindu-ne în 
credința că neamului românesc i-a fost predestinat să se mântu- 
iască prin supremă jertfire, iar moartea trebuie primită nu ca un 
sfârşit, ci ca o inaltare spre viata cea veşnică. Doar mai degrabă 
ori mai târziu, pentru toţi martirii bat clopotele învierii. Nu a treia 
zi, ci peste ani, când din măduva trupurilor mutilate cresc flori, se 
inalta spre cer brazi semeti, aidoma chipurilor flăcăilor secerati 
de gloantele cäläilor. 


Atunci s-a tras nu numai în oameni, ci si în Dumnezeu 

De câteva decenii se încearcă să se reînvie fărâmă cu fărâmă 
adevărul despre tragedia din ziua de 1 aprilie 1941, atunci când 
s-a tras din mitraliere nu numai în oameni, ci şi în Dumnezeu. 
Or, primele gloanţe i-au secerat pe cei ce purtau prapore, cruci 
şi icoane. 

De câţiva ani, martirii români de pe Valea Siretului sunt 
comemorati si la Mănăstirea Putna, iar în ziua de 1 aprilie 
starețul sfintei ctitorii voievodale, unde odihneşte Marele Ştefan 
al Moldovei, adună soborul de preoţi într-o unică rugăciune la 
locul masacrului de la Fântâna Albă. 

E o sfântă datorie să le facem meritata dreptate celor crucificati 
pentru că nu și-au trădat credinţa şi obârşia românească. Poate 
cineva sa riposteze: „Ce le mai trebuie morţilor dreptate?!” 
Într-adevăr, nu cei îngropaţi de vii în pădurea Varnitei, ci noi, 
urmașii lor, avem nevoie de dreptate. 

„E dulce şi frumos să mori pentru Patrie”, scria cu peste două 
mii de ani în urmă poetul latin Horaţiu. Si astăzi, după atâta 
amar de timp, când ne strângem la crucile din pădurea Varnitei, 
aceste cuvinte răsună la fel de solemn, fiind cum nu se poate mai 
potrivite pentru a da gravitate emoţională evenimentelor de co- 
memorare a sfinților nostri torturați, omorâţi, rastigniti pentru 
dragostea lor românească. 

Ne apropiem de Duminica Floriilor şi de sfânta sărbătoare a 
Învierii. Când vom intra în case cu lumină din focul haric de la 
Ierusalim şi vom gusta din pasca sfinţită, să nu uităm să soptim 
„Hristos a înviat” şi pentru cei care au murit la câţiva paşi de hotar, 
pe pământul răpit al Ţării. Prin martiraj, drumul cel mai scurt spre 
mântuire, ei şi-au câştigat viata veşnică, lăsându-le urmașilor da- 
toria de a le împlini sacra dorinţă. les morţii nostri din morminte 
să are paragina nepăsării din sufletele multor renegati, să semene 
şi să crească grâu curat din care să coacem prescura pentru viitor. 


ȘI PE TINERI TRECUTUL ÎI DOARE 


Nu o dată, la manifestările organizate de societăţile noastre 
româneşti (cu excepţia festivalurilor la care participă colective 
artistice de copii), am auzit obiecţii privind prezenţa în număr 
foarte mic sau lipsa totală a tineretului. „Unde-i tineretul, de ce atât 
de puţini tineri sunt printre noi?”, se întreabă patetic unii patrioți 
prezenţi la evenimentele de respirație naţională. Observaţii de 
acest tip au răsunat de multe ori la conferințele şi mitingurile de 
doliu, initiate de cele două societăţi „Golgota. Deşi s-ar părea că 
o societate, care se preocupă în exclusivitate de rănile trecutului 
şi de reabilitarea martirilor neamului, nu este atractivă pentru 
generaţia în creştere de astăzi, conducerea ei a reuşit, totuşi, să 
trezească interesul tinerilor, asumându-și in mare parte obligația 
morală a profesorilor şcolari de a le cultiva copiilor cunoștințe 
despre tragediile prin care a trecut neamul nostru. 

Bunăoară, anul trecut, de sărbătoarea Înălţării Domnului, care 
la români este şi Ziua Eroilor, la momentul de reculegere de la 
memorialul ostaşilor şi martirilor români din fostul cimitir mi- 
litar din Cernăuţi, ridicat în perimetrul cimitirului evreiesc sub 
patronatul Societăţii „Golgota” a românilor din Ucraina, au fost 
prezenţi mai multi copii decât adulţi. În lipsa unui preot, locul 
unde odihnesc osemintele a 695 de ostași români căzuţi în cel 

de-al Doilea Război Mondial, iar mai târziu au fost aruncaţi şi 
400 de martiri asasinați în primul an al dictaturii staliniste in 
ţinut, a fost sfințit cu lacrimile din cântările sincere ale grupului 
de copii de la Centrul Bucovinean de Artă pentru conservarea şi 
promovarea culturii tradiționale româneşti. 

Observăm că unde se cinsteşte graiul, acolo şi memoria este 
trează. La Carapciu copiii primesc cele mai emotionante lecții de is- 
torie la altarele de jertfă ale neamului. În fiecare primăvară, la 1 apri- 
lie, îl întâlnesc pe profesorul de geografie Ion Tovarnitchi de la 
Liceul „Mihai Eminescu” înconjurat de copii (elevii săi) la comemo- 
rarea martirilor români, masacrați în pădurea Varnitei. Insufletiti 
de profesor, aceşti copii cunosc cu adevăratelea ce înseamnă un 
pelerinaj. Ei străbat pe jos drumul pătimirilor, purtând tricolorul pe 
urmele bunicilor porniţi cu decenii în urmă spre mântuire. Copiii 
ies din case până la răsăritul soarelui, cu sticlute de apă şi de-ale 
gurii în rucsacuri. Pe parcursul celor circa 25 de kilometri ascultă 
povestirile profesorului despre consătenii împuşcaţi la 1 aprilie 1941, 
între Carapciu şi Suceveni, acest masacru declansändu-se până ca 
ei să ajungă aproape de frontieră, la Fântâna Albă. Din coloana 
pornită din Carapciu, 14 oameni neatinşi de gloantele ucigaşe au 
fost arestaţi şi exilați în Siberia, la Severouralsk. Printre aceștia s-a 
aflat şi bunelul profesorului lor, Ion Tovarnitchi, a cărui mamă, năs- 
cută la câteva luni după măcelul de la Fântâna Albă, nu şi-a văzut 
nicicând tatăl. Durerea copilăriei ei orfane de tată a fost transmisă 
fiului, care reînvie în fiecare primăvară, prin acest pelerinaj, memo- 
ria bunelului său si a altor consăteni martirizati. Anul acesta, pentru 
prima dată l-a luat în grupul pelerinilor si pe fiul său, Gheorghiţă, 
considerând că băiatul, deja elev în clasa întâi, este destul de mare 
ca să parcurgă pe jos acest drum. 

Românii din Carapciu, şi cei sosiți cu maşinile, şi cei care 
au străbătut pe jos acest drum al Golgotei, se ţineau împreună. 
Deşi purta ochelari negri, am văzut lacrimile invatatoarei Elena 
Calancea, al cărei tată a fost exilat cu familia în Kazahstan. Nu-si 
poate reţine plânsul când vine aici. Nu departe de ea stăteau tinere 

mămici cu copilaşi încă prea mici ca să înţeleagă de ce plâng cei 
mari. Câteva liceene din clasa a VIII-a fluturau un mândru trico- 
lor, ridicându-l cât mai sus, de părea că atinge cerul... 


M-am apropiat de un bărbat ce ţinea sus un tricolor, intere- 
sându-mă pe cine reprezintă, cine l-a îndemnat să vină aici cu steagul. 

„Mă reprezint pe mine, Vasile Cozaciuc din Carapciu, şi am ve- 
nit cu tricolorul pentru că sunt român şi pentru că vreau să le arăt 
românilor că nu trebuie să ne fie frică, pentru că noi, asemenea 
ungurilor din Transcarpatia, trebuie să ne mândrim cu limba si 
simbolurile noastre naţionale”, mi-a răspuns bărbatul înconjurat 
si de alti consăteni. 

Or, cei din Carapciu îşi transmit din generaţie în generație dure- 
rile din primăvara lui 1941, când şi la ei s-a format o coloană pornită 
spre frontieră. Printre ei se afla şi Ion Semeniuc, unicul care a scă- 
pat cu zile. Din urma sa se tinea fiul său Ilie, dar avea numai 13 ani 
atunci şi n-a fost luat de cei mari. Grupul de oameni a fost înconjurat 
din toate părţile de soldați înarmaţi. Cei care au încercat să facă un 
pas au fost împuşcaţi pe loc. Ceilalți au fost luaţi la interogatoriu la 
Hliboca, supuși torturilor. Mărturiile românilor ajungeau la anche- 
tator printr-un traducător, care numai de partea lor nu era. 

„Iata cunoştea putin ucraineana şi a spus că a fost reţinut în- 
tâmplător când mergea la magazin după pâine. Lui i-au dat dru- 
mul acasă, dar dintre cei cu traducător n-a scăpat niciunul”, mi-a 
dezvăluit Ilie Semeniuc, recitându-mi strofe din folclorul auzit în 
copilăria sa de la oameni necăjiţi: 

„S-a distrus şi avutia 

Şi-a rămas numai ruşinea, 
Din aşa tara bogată 

A rămas gură căscată”. 

În timpul vieţii părintelui său nici nu-și putea imagina că vor 
veni timpuri când morţii căzuţi pe acest pământ vor fi pomeniti 
cu onoruri, că urmaşii lor se vor aduna cu tricolorul la locul lor 
de pierzanie. 


Golgota neamului românesc 


FELICIA NICHITA-TOMA 

DUPÀ RAPIREA BUCOVINEI A ÎNCEPUT 
SÂNGEROASA DRAMĂ A ROMÂNILOR 


Câteva zile au „umblat” pământul şi iarba cu oamenii 
îngropați de vii 

Torturi cristice şi râuri de lacrimi amare au vărsat românii 
nostri instrainati de Tara, îndepărtați de casă, familie si baştină. 
La puţini, la foarte puţini dintre cei surghiuniti de iscoadele 
bolşevice, duşi în neagră străinătate pe drumurile calvarului şi 
morții, unde pământul durerii geme si unde „plâng” morminte 
străine, le-a zâmbit norocul să-şi revadă străbuna glie, să sărute 
prispa casei părinteşti. Cu durerea sfâşietoare a rănilor mereu 
sângerânde în piept, pricinuite de fiarele comuniste în primii ani 
de ocupaţie a ținutului bucovinean, a ajuns la cei 80 de ani si 
Vasile Sucevan al lui Constantin din Suceveni, raionul Hliboca, 
localitate din care peste 40 de familii au fost deportate în Siberia, 
Vorkuta, Donbas, stepele kazahe, au fost duși la muncă silnică 
în lagărele bolşevice de pe țărmurile lacului Onega. În pofida 
faptului că de la acele evenimente tragice din 1941 - când tatăl 
său a fost împuşcat miseleste în poiana Varnitei din pădurea 
Camencei de lângă Fântâna Albă, iar mama, el şi fratele Grigore 
au fost deportaţi în stepele pustii si sterpe ale Kazahstanului — 
s-au perindat peste 70 de ani, nici umbra grea a uitării, nici tre- 
cerea vertiginoasă a timpului n-au atins cu aripa lor şi n-au putut 
smulge din sufletu-i rănit acea durere amară ce-i sfâşie inima. 

Drama familiei sale distruse de „eliberatori” - tatăl, Constantin 
Sucevan, masacrat la Varnița; mama, Livia, decedată de foame in 
stepele kazahe, osemintele chinuite ale căreia au rămas să zacă în 
gropile comune în pustiurile fără de sfârşit, şi unicul frate dispărut 
fără urme în blestemata străinătate, la Aktiubinsk, Kazahstan, 
locul de neagră pomină şi tristă amintire unde le-a fost surghiu- 
nul - l-a însoţit în toţi aceşti ani si îi stăruie în memorie ca o rană 
mereu sângerândă ce-i răvăşeşte durerile, îi stoarce lacrimi cu 

sânge, tinandu-i inima ca într-un cleştar. Si cu toate că au trecut 
ani, Vasile Sucevan nu are timp pentru uitare şi nepăsare. Ca tris- 
tele amintiri să nu moară odată cu el, le povesteşte mereu fiicei 
Viorica, ginerelui Arcadie Vasiliuc, nepoților Gheorghe şi Vasile 
despre acele zile negre din amărâta lui copilărie şi adolescenţă, 
petrecute în calvarul stalinist. 

Vasile Sucevan avea doar 8 ani când au năvălit sovieticii pe 
acest picior de plai străbun. Dusi până la disperare şi neputând 
suporta umilinţa şi birurile la care erau supuşi, românii din acest 
colt înstrăinat de Tara au dorit să plece în România. S-au adunat 
la Suceveni mai din toată Valea Siretului, din satele Pătrăuții de 
Sus, Pătrăuții de Jos, Crasna, Cupca, bucuroși de zvonul că ruşii 
le permit tuturor doritorilor de a pleca în România, apoi au luat-o 
spre Adâncata, unde era sediul NKVD-ului şi Comandamentul 
grănicerilor. Aici li s-au alăturat cei veniţi din Petriceni, Dimca, 
Trestiana, Carapciu, Corcesti, Iordänesti, Ropcea, Mihuceni etc. 
Ajunsă la Comandamentul grănicerilor şi văzând că nu le sunt 
primite cererile de plecare, mulțimea - tineri şi tinere, părinţi si 
bunei, femei cu copii mici în braţe - a hotărât să-şi croiască, cu 
orice preţ, singură calea spre libertate, să treacă frontiera. 

Cu ochii scaldati în lacrimi şi sufletul străpuns de durere isi 
aminteşte Vasile Sucevan de îndoliata zi de 1 aprilie 1941: 

„Tata Constantin a ieșit în acea zi de Paști în sat, la magazin. În 
vatra comunei a întâlnit grupurile de demonstranți ce se întorceau 
de la Adâncata. Consătenii adunaţi i-au propus să meargă cu ei. 
Au ridicat trei cruci din biserica din Suceveni; una o purta tata, cu 
încă doi români, care păşeau în fruntea coloanei de aproape 3.000 
de persoane şi s-au îndreptat spre frontieră, spunând rugăciuni şi 
cântând cântece religioase şi patriotice româneşti: Deşteaptă-te, 
române, Pe-al nostru steag e scris unire, şi scandând Trăiască 
Regele Mihai si mareșalul Antonescu! Nu i-a putut opri din drumul 
morții nici preotul Simion Ivanciuc, care a fost obligat de activiștii 
comuniști si ofițeri să se adreseze mulțimii. Încercările parohului 
de a-i convinge pe manifestanți să se împrăștie pe la casele lor, 

că altfel îi paşte un mare pericol, au fost zadarnice. Hotărârea 
românilor de a pleca era atât de puternică, încât nu i-a putut opri 
nimeni şi nimic din cale, nici furtunile iadului, dezläntuite de „eli- 
beratori”, ce tot mai fioroase se adunau peste căpătâiul sperantelor 
lor luminoase de a trăi liberi, neasupriti, în ţara lor iubită. La 
trecerea Siretului au fost întâmpinați de vreo 12 soldați călări si 
un ofiţer, care le-a ordonat să se întoarcă si care i-au însoţit pe par- 
cursul drumului până la Fântâna Albă. Spre seară, când au ajuns 
la Varnița, numită si Poiana Lipovenilor, situată între comunele 
Camenca şi Petriceni, şi au apărut pe vârful dealului, soldaţii so- 
vietici au deschis foc, mitralierele secerându-i fără milă pe cei dor- 
nici de libertate si dreptate, primii căzând cei din fata. Tata, cum 
era cu crucea în mână în fruntea demonstrantilor, a fost secerat 
de gloanţe printre primii. Ceilalţi din spate, care mai erau în viaţă, 
s-au culcat la pământ, apoi văzând că mitralierele grănicerilor au 
amuţit, s-au ridicat să meargă mai departe, însă au fost cositi de 
gloantele armelor, care au început din nou să tacaneasca. Sângele 
curgea şuvoaie, încât a umplut întreaga poiană de la Varnița, iar 
răcnetele celor ce scăpaseră cu viata din acel sângeros măcel, ge- 
metele înăbușite ale muribunzilor se auzeau până hat, departe. 
Iadul cel mai înfiorător clocotea în poiana jalei”. 

Cei care erau mai în urma coloanei au reușit să se târâie în 
pădurea din apropiere, însă şi aici i-au ajuns ghearele diavolului. 
Soldaţii ruşi călări i-au urmărit şi i-au împușcat, încât peste tot 
în pădure au rămas să zacă trupurile masacrate ale românilor. 
Foarte puţini s-au salvat cu viaţă din oribilul masacru din valea 
plângerii de la Fântâna Albă, unde a căzut floarea tinerimii de pe 
Valea Siretului, unde au fost omorâţi fără vină copii micuti, ma- 
turi şi bătrâni, doar pentru dorinţa de a trăi alături de cei dragi, 
în Tara lor de dor. 

„Era la căderea nopții şi cei câţiva care au reușit să scape din 
acel măcel sângeros s-au ascuns în pădure, însă apoi au fost 
prinşi, deportaţi si întemnițați. A doua zi, au venit lipoveni cu 
harlete şi grăniceri cu patul armelor, lovindu-i în cap pe cei care 

încă erau vii, dar răniți şi nu puteau fugi. Călăii bolşevici n-au 
lăsat pe nimeni să se apropie de locul masacrului, au săpat gropi 
în poiană şi i-au aruncat pe toţi grămadă - şi pe cei morţi, şi 
pe cei vii. Apoi, cu un tractor cu lopată au dat lut peste ei. Din 
aceste gropi s-au auzit mult timp gemete şi vaiete înăbuşite. Vreo 
câteva zile a „umblat” pământul şi iarba cu oamenii îngropaţi 
de vii. Acolo, la marginea pădurii însângerate, a rămas să zacă 
pe vecie şi tata. Ca să şteargă urma odioasei crime, bolşevicii au 
arat poiana şi au plantat brazi, pădurea crescând pe osemintele 
martirilor români masacrați”. 


Tristele amintiri ard ca făclii vii în sufletul lui, provocându-i 
dureri insuportabile 

Marea tragedie a românilor din nordul Bucovinei a început 
odată cu răpirea ținutului, cu masacrele de la Lunca din 6-7 fe- 
bruarie şi din poiana Varnița de la Fântâna Albă de la 1 aprilie 
1941. Nici cel mai mare dușman al uitării — timpul - n-a putut 
stinge din pieptul pârjolit al lui Vasile Sucevan al lui Constantin 
din Sucevenii Hlibocii focul mistuitor al durerii. Îl cuprind si 
acum fiori de gheaţă şi îl podidesc lacrimile, când îşi aminteşte 
despre calvarul prin care a trecut familia sa după „eliberarea” de 
către iscoadele bolşevice a ținutului nostru bucovinean. 

Tatăl său a căzut printre primii în măcelul de la Fântâna Albă. 
Nu se cunoaşte nici numărul exact al morţilor din cele două 
gropi comune din poiana de la Varnița, de la marginea pădurii 
de pe dealul Sucevenilor si Fântâna Albă, secerati de mitralierele 
grănicerilor sovietici. Se ştie doar că oastea de brazi a crescut 
pe osemintele însângerate si chinuite în agoniile morţii ale ro- 
mânilor, ucişi mişeleşte în masacrul de la 1 aprilie 1941 în trista 
Vale a Plângerii. Însă aici drumul morţii pentru familia lui Vasile 
Sucevan, precum şi al altor câteva mii de români de pe Valea 
Siretului şi întregul ţinut bucovinean, nu s-a sfârşit, ci a continuat, 
fiind escortati în neagră străinătate, ca să li se şteargă urma de pe 
acest pământ străbun. Avea doar 8 ani când nordul Bucovinei a 

fost cotropit de iscoadele staliniste. Destinul i-a häräzit o viatä 
lungă ca, ajuns la adânci bătrânețe, să le povestească tinerilor 
despre teroarea şi crimele „eliberatorilor”, ca această pagină nea- 
gră din istoria românilor nord-bucovineni să nu fie uitată, când, 
peste ani, cei care au suportat pe propria lor piele jugul comunist 
nu vor mai fi în viata. 

„Unii mai spun că acţiunea de protest a fost organizată de 
naționaliștii români. Care naționaliști? Oamenii simpli au lăsat 
sapa şi plugul, căci nu puteau suporta batjocura «eliberatorilor», 
dorind să trăiască liberi şi fericiți în Patria lor. I-au chemat nu 
naționaliștii, ci dragostea fata de Neam si Tara, de Libertate. Chiar 
a doua zi după masacrul de la 1 aprilie 1941 de la Fântâna Albă 
au început arestările românilor, răniți în poiana Varnitei, care, 
ascunși de întunericul nopții, au reușit să fuga, salvandu-si viata. 
Însă îi aşteptau închisorile şi torturile. Chiar şi acei care nu par- 
ticipaseră la manifestare, dar erau bänuiti, erau arestaţi şi acuzaţi 
de complot. Vânătoarea de oameni a durat câteva săptămâni. Erau 
prinşi, bagati în temnițe, crunt bătuţi, schingiuiti ca să fie depistaţi 
toți complicii. Toată lumea era atât de înspăimântată, încât, de 
frică, nimeni nu pomenea de teribilul măcel. Vorbeau doar în 
şoaptă membrii familiei între ei. În lunile ce au urmat s-a asternut 
o tăcere de moarte peste satele de pe Valea Siretului. Aflam, une- 
ori, în mare taină, că multi au fost arestaţi si ne aşteptam de azi 
pe mâne să vină şi dupa noi”. 

Calvarul stalinist i-a lăsat lui Vasile Sucevan urme adânci, neci- 
catrizate în suflet. Încă se mai trezeşte noaptea ud leoarcă, înspăi- 
mântat de realele vise, trecându-l sudori reci de gheaţă pe frunte. 
Plânge ca un copil, căci tristele amintiri ard ca făclii vii în sufletul 
lui, provocându-i dureri insuportabile. Dureroasele mărturii ale 
supravietuitorului marii deportări din noaptea de 12/13 iunie 1941 
continuă cu aceeaşi durere sfâsietore, cu lacrimi si suspine. Au 
fost incluşi în lista neagră, alcătuită în taină timp de două luni de 
către activişti ai regimului totalitar, ajutaţi de cozile de topor din 
sat, care le-au năpăstuit multor oameni soarta. 

„Au venit satrapii bolşevici şi după noi, într-un miez de noapte, 
în care au fost deportate peste 40 de familii din Suceveni. Au bătut 
cu putere la fereastră şi i-au ordonat mamei să deschidă. Aveam 
pe atunci 8 ani, iar fratele Grigore - doar 4. Parcă o vad şi acum 
pe mama cum îmi spune speriată, cu sufletul la gură: 

- Măi Vasilică, mi se pare că ne iau rușii. 

Au năvălit apoi trei activişti, îmbrăcaţi în negru, i-au spus ma- 
mei să aprindă lampa, căci curent electric pe atunci nu era, între- 
bând-o cum o cheamă si pe noi la fel. Au scos o listă şi i-au ordo- 
nat să ne îmbrace si să mergem cu ei. Mama, sărmana, plângea 
şi tremura, iar eu cu fratele Grigore, care s-a prins cu amândouă 
mâinile de ea, răcneam în gura mare. Era cu bolşevicii ruşi şi un 
om din sat, care le traducea si care i-a spus mamei: 

— Gräbeste-te, nu mai zăbovi, ia băieţii si hai! 

Mama n-a dovedit să ia nimic cu noi, căci ne-au scos forţat din 
casă. Ne-a luat de mânute şi duşi am fost în neagra străinătate, 
de unde scumpa si iubita noastră maicuta nu s-a mai întors... Si 
nici fratele Grigore...” 


Ne-au dus acolo la moarte, ca să nu mai fie neamul românesc 

Amintirile îi răvăşesc vechile răni si pe Vasile Sucevan din nou 
îl îneacă lacrimile. Acel chin infernal prin care a trecut, pe care 
l-a simţit până la măduva oaselor cu 72 de ani în urmă, n-a murit 
odată cu părinţii, ci îl mai tine ca într-un cleşte într-o sfâsietoare 
şi chinuitoare durere cât va trai pe acest pământ. Îl las să-și verse 
puţin amarul, să-şi răcorească sufletul, apoi îşi continuă calea mai 
departe pe drumul memoriei crucificării neamului românesc. 

„Ne-au dus la primărie, unde ni s-a spus că suntem considerați 
«duşmani ai poporului» şi când am ajuns acolo am nimerit într-un 
adevărat iad - tipetele, racnetele şi bocetele bătrânilor, copiilor si 
tinerilor se auzeau de departe. Ne-au urcat în camioane şi ne-au 
dus la Pătrăuți, la gară, apoi la Cernăuţi, unde ne-au încărcat in 
vagoane pentru vite, soldaţii ruşi zăvorând uşile cu zăvoare de 
fier. Au închis obloanele şi ne-au ținut acolo până a răsărit si 

apoi a apus soarele. Trenul cu cei deportati a pornit abia a doua 
zi în zori. Nu se oprea decât la 2-3 zile şi atunci controlau să nu 
fi fugit vreunul, ne aruncau o căldare de crupe fierte şi una de 
uncrop pentru toţi amärâtii din vagon şi zăvorau din nou uşile. 
Nici nu ne dădeau voie să coborâm cu treaba cea mare. Era la 
mijlocul vagonului o groapă şi făceam treaba acolo, iar femeile 
astupau cu nişte toale. Astfel, eșalonul morţii ne-a dus trei sapta- 
mâni până am ajuns într-un câmp unde, cât cuprindeai cu ochii, 
nu vedeai nici pom, nici casă, ci doar pustiu. Aici, în stepele sterpe 
ale Kazahstanului, era o mulțime de soldaţi. N-au întârziat sa 
sosească nici căruţe şi camioane din sovhozurile din partea locu- 
lui, pregătite din timp pentru transportarea deportaților. Kazahii 
ne-au mânat ca pe nişte oi în căruţe. De la prânz am mers toată 
noaptea si spre dimineață am ajuns la o fermă, unde erau patru 
grajduri pentru vite, câteva bordeie şi o baracă lungă. Apoi a venit 
mai marele sovhozului şi ne-a spus: 

- Aici veți trăi, veţi lucra şi veţi muri. 

Vreo patru luni am trăit într-un grajd puturos şi friguros, fără 
aşternut şi aproape goi, unde ne mâncau păduchii, căci umblau pe 
noi ca furnicile în moșuroi. Nu cunosteam nici rusa si nici limba 
supraveghetorilor noştri. Cei care lucrau primeau câte 300 de 
grame de cereale pe zi, iar cei bătrâni şi bolnavi, copiii - doar 150 
de grame. Însă pâine coaptă n-am văzut în cei 7 ani de surghiun 
în raionul Novorosiisk, regiunea Aktiubinsk, ci doar boabe de 
grâu, orz, ovăz şi foame...” 

Drumul spinos al calvarului şi morţii i-a distrus copilăria, 
tinerețea şi i-a otrăvit existența. Și cu toate că era încă mic, avea 
doar 8 ani, Vasile Sucevan trebuia și el să lucreze, căci altfel erau 
sortiti morţii din cauza foametei. Deci, muncea alături de cei ma- 
turi — păştea vitele sovhozului. 

„Spre iarnă ne-au băgat într-o baracă, unde ne înghesuiam 25 
de oameni. Dormeam jos, pe fân. Astfel am petrecut 7 ani de chin 
şi calvar în pustiurile kazahe. În următoarea iarnă, de frig si foame 
s-au umflat şi şi-au dat duhul 45 de deportaţi. N-am putut-o salva 

din ghearele morții nici pe îndurerata noastră maicuta, care a mu- 
rit de foame în chinuri îngrozitoare, lăsându-ne orfani pe mine şi 
pe fratele Grigore. Apoi, copilaşii cei micuti, care nu puteau încă 
munci, părinţii cărora au decedat, au fost adunaţi şi duși, probabil, 
la vreo casă de copii ori poate omorâţi, căci n-a mai dat nimeni 
de capătul lor. Astfel am rămas si fara unica mângâiere - fratiorul 
Grigore, pe care nu l-am mai văzut. N-a putut afla nimeni des- 
pre soarta lor. Când am fugit din exil acasă, m-am adresat unui 
învăţător, care cunoştea bine rusa si el mi-a scris vreo trei scrisori 
în Moscova, două în Alma-Ata, însă de fiecare dată am primit 
unul şi acelaşi răspuns: un băiat cu o asemenea familie n-a existat 
vreodată nici la casa de copii din Aktiubinsk, nici la altele. 

Aici erau deportaţi oameni de diferite naționalități. Când se 
umflau şi mureau, îi scoteau în coridor şi îi țineau acolo câte pa- 
tru zile, căci erau vântoase şi geruri mari şi nu-i puteau duce să-i 
îngroape. Când se liniştea vremea, veneau kazahii cu sănii si îi 
aruncau pe decedați în ele, care îmbrăcat, care în pielea goală, si 
îi duceau în câmp, cam la o depărtare de 2 km de baraca noas- 
tră, şi-i lăsau acolo până se desprimävära. Acei 45 de chinuiti 
morţi au stat astfel pe câmp până în luna mai. Când a dat căldura, 
decedatilor le-a crăpat pielea de umflată si roşie ce era. Au mers 
apoi kazahii cu tractorul si au făcut o groapă mare, aruncând 
trupurile neinsufletite grămadă, unul peste altul, dând lut peste 
ei, osemintele lor rămânând să zacă în stepele pustii kazahe. 

Înduram foame, nevoi, nu aveam cu ce ne îmbrăca, încälta, 
acoperi. Primăvara prindeam sobolani de câmp împreună cu ve- 
cinul Ion Amari al lui Carton, care era de-o vârstă cu mine si care 
rămăsese singurel în neagra străinătate, căci mama i-a decedat 
de foame, iar fratele său mai mic dispăruse fără urme când au 
fost luaţi toți copiii mici. Astfel, ca să nu murim de foame, luam 
o căldare cu apă şi o varsam în gaura animalului, care imediat 
ieşea la suprafaţă. Îl prindeam si îl parjoleam, apoi, înfometați, 
înfulecam acea carne gretoasa ca să supravietuim, căci eram fără 
părinţi şi nu avea cine ne purta de grijă. larna, când, o data in 

lună, ne dădeau cele 300 de grame de cereale pe zi, le imparteam, 
mâncam doar câte o lingură ca să nu murim de foame. Ne dureau 
dinţii în gură, căci le mestecam crude, apoi uneori le rasneam, 
turnam mai multă apă şi le fierbeam, iar când se terminau şi nu 
aveam ce mânca, mergeam cu Nicuţă in grajdul de vaci, cand 
plecau kazahele acasă, omoram câte 10-12 vrăbii, le pârleam cu 
fân, apoi le fierbeam şi le mâncam [plange, lacrimile îi curg siroaie 
pe obraz, înecându-i cuvintele - n.a.]. Purtam cu noi întotdeauna 
un ceaunas şi ce găseam fierbeam în el, căci nu aveam nici mamă, 
nici tată, dar ne soptea un glas de sus că trebuie, cu orice pret, 
să supravietuim calvarului bolşevic. Umblam prin acel pustiu si 
păzeam când uliul zbura din cuib, luam ouăle sau dacă avea pui 
îi fierbeam şi-i mâncam [din nou nu-şi poate stăpâni lacrimile, 
care îl îneacă - n.a.]. Ce-am văzut cu ochii, totul am mâncat. 
Intelegeam că ne-au dus acolo la moarte, ca să nu mai fie neamul 
românesc. Ne luptam cum puteam cu foamea, numai să rămânem 
in viata, căci eram fără părinți, goi şi înfometați si pe nimeni nu-l 
interesa dacă eşti flămând sau sătul, bolnav sau sănătos. Dacă 
mureai, te aruncau într-o groapă. Umblam şi cerşeam şi kazahelor 
li se făcea milă de noi, văzându-ne atât de necăjiţi, fiindcă aveau 
şi ele feciori luaţi la război, şi ne dădeau de mâncare. Astfel, 7 
ani, cât am supraviețuit în ghearele negrei sträinätäti, n-am văzut 
nicio bucăţică de pâine. Vara coseam în stepele Kazahstanului. O 
dată în zi ne aduceau crupe fierte de orz, ovăz sau secară şi atât”. 


Cu crucea-n spate 

Grea şi amară a fost deportarea, dar nu mai putin anevoios a 
fost şi drumul întoarcerii la casa părintească din urgia strainatatii. 
Puţini, foarte puţini dintre cei näpästuiti au avut fericirea şi no- 
rocul să revină la baştină. Mulţi au căzut în negrul pustiu fără 
lumânare la căpătâi şi fără cruce. Şi cu toate că groaza intrase 
în sufletele oamenilor şi nimeni nu mai pomenea în glas de ur- 
gia ce se abatu asupra românilor instrainati, la urechea lui Vasile 
Sucevan a ajuns zvonul că vreo câţiva deportaţi au fugit acasă. Or, 

dorinţa de libertate, dorul de casă, de glie era atât de mare, încât le 
răpi liniştea şi somnul, dar îi insufleti, le dădu puteri şi cutezanta 
de a părăsi surghiunul şi de a se întoarce la baştină. 

„Nu aveam nici 16 ani când umblam cu Nicuta la cosit în 
câmp, unde munceau şi oameni mai vârstnici. Şi i-am auzit vor- 
bind că unii de prin părţile noastre, care au fost deportaţi, au 
fugit şi s-au întors acasă. Astfel, împreună cu Ion şi câţiva tineri 
din satul nostru - Veniamin Amari, Domnica Amari şi Maria 
Amari — ne-am luat inima în dinţi şi am hotărât, cu orice pret, să 
fugim şi să ne întoarcem în satul natal. Ne-am înțeles să lăsăm mai 
devreme cositul ca să ne pregătim de evadare. În timpul nopții, 
am ieşit încetişor pe fereastră din baracă, ne-am dus la gară şi 
ne-am ascuns lângă calea ferată în aşteptarea trenului. Protejati 
de umbra nopţii, am urcat apoi în primul tren - un marfar - si 
duși am fost... 

Era toamna, prin noiembrie, frig, dormeam deasupra pe va- 
goane, iar ziua ne ascundeam printre butuci. Vreo săptămână am 
venit cu un eşalon de soldați. Noi dormeam pe vagoane, iar ce 
mâncau ei, ne dădeau şi nouă. Eram aproape goi, cum fugisem, 
căci nici nu aveam ce lua din surghiun cu noi, doar crucea-n spate, 
pe care a trebuit s-o ducem până la capăt, chiar şi după ce ne-am 
văzut în pragul casei părinteşti. Văzându-ne într-un asemenea hal, 
soldaților li s-a făcut milă de noi şi ne-au dat niște haine ostäsesti. 
Astfel, de pe tren pe tren am ajuns acasă”. 

Când s-a văzut acasă, de bucurie, a sărutat pragul casei 
părinteşti, însă fericirea chiar şi aşa n-a găsit-o, fiindcă în satul na- 
tal „gospodăreau” călăii bolşevici cu slugoii lor. A găsit casa pustie, 
căci li se furaseră toate bunurile în timp ce se aflau în surghiun. 

„Secretarul primăriei, un ucrainean din Camenca, Vasile 
Karliciuk, acela care a întocmit listele deportaților împreună cu 
primarul, un comunist din Adâncata, voia să mă ducă înapoi în 
Kazahstan, strigând din toţi plămânii că locul nostru nu e aici, ci 
în Rusia. Am fugit şi de data aceasta, mă ascundeam şi dormeam 
în pădure, pe copaci”. 

Când s-au mai limpezit apele si Vasile Sucevan, împreună cu 
unchiul său, Simion Mihalovici, făceau de serviciu la primărie, 
seara, Karliciuk a spus: 

- Mata, bade Vasile, n-ai să mergi în seara aceasta acasă, ci ai 
să dormi cu băiatul aici. 

Secretarul şi-a pus arma pe masă, apoi s-a culcat pe nişte sca- 
une, iar bietii oameni - jos. Cam pe la miezul nopţii a sunat te- 
lefonul. Vasile nu închise niciun ochi, fiindcă avea frică să nu 
fie dus înapoi în Kazahstan. A auzit cum le-a răspuns celor de 
dincolo de fir în rusă: „Veniţi, că totul am pregătit”. N-au trecut 
nici 10 minute şi a apărut o maşină, apoi trei activişti au intrat în 
primărie. Sărmanul tânăr stătea cu sufletul la gură, mai mult mort 
de frică, decât viu. A văzut cum Karliciuk a scos din dulap o listă 
şi le-a înmânat-o celor sosiți, spunându-le că le-a pregătit 7 băieți. 
Secretarul a uitat că Vasile Sucevan a fost deportat si cunoaște rusa 
şi a mai adăugat că, în caz că nu vor putea aduna câţi trebuie, il 
vor lua si pe acest tânăr. Unul din străinii veniţi s-a interesat câţi 
ani are şi auzind că doar 16, i-a spus secretarului că băiatul e încă 
foarte tânăr, la care Karliciuk a răspuns: „Nu-i nimic. E numai 
bun”. A lăsat un slugoi din sat să-l străjuiască pentru a nu fugi şi 
a plecat la arcănitul tinerilor, dar s-a întors doar cu unul singur, 
cu o falcă-n cer şi alta pe pământ că n-a reușit să-şi ducă la bun 
sfârşit planurile mârşave. Le-a legat apoi ambilor tineri mâinile 
la spate şi i-a pus culcati într-o căruţă, prevenindu-i să nu ridice 
capul că-i împușcă pe loc. 

„Ne-a dus la Adâncata, într-o odaie, unde erau vreo 40 de bă- 
ietani. Amărât din cale afară, cum eram, căci simţeam că-mi pun 
la gât din nou jugul strainatatii, de noi s-a apropiat un tânăr voinic 
si a întrebat dacă cunoaștem rusa. Cand a auzit că știu ruseşte 
m-a întrebat de unde. Plângând, i-am povestit cum tata a fost 
împuşcat la graniţă, iar mama a decedat de foame în Kazahstan, 
unde am fost deportaţi. Am observat atunci și în ochii lui lacrimi 
şi mi-a spus: 

- Nu plânge, am să te salvez. 

Am aflat că acest flăcău frumos si voinic era din Cuciur şi l-au 
arcănit când a mers la o fată, la Iordänesti. Am auzit apoi cum 
unul a sunat şi a întrebat în rusă dacă au pregătit vagoanele şi că o 
să vină 8 căruţe să ne ducă la gară. I-am spus tânărului din Cuciur 
ce-am auzit, iar el m-a sfătuit: 

— Tu să stai lângă mine în căruţă, iar eu cand îi voi lovi, să fugi. 

În curând au sosit şi căruțele, ne-au urcat in ele, două santi- 
nele mergeau pe jos, alături, iar două - în căruță. Cum numai au 
pornit din loc, tânărul cel voinic i-a lovit puternic pe cei doi din 
căruță, care pe loc au pierdut cunoştinţa, iar eu, folosindu-mă de 
moment, la sfatul salvatorului, am fugit”. 

Astfel, Vasile Sucevan a scăpat din nou de surghiun, amăgind 
soarta care încerca să-l tot năpăstuiască. Dar zile bune chiar şi aşa 
n-a avut, mai ales în primii ani. Vreo doi ani a dormit prin cäpite 
de fân, căci veneau noaptea să-l arcănească din nou. S-a căsătorit 
cu sotia-i Domnica la vârsta fragedă de doar 18 ani. Au muncit 
din greu, căci n-a avut cine să-i ajute, să le usureze cât de cât viata 
anevoioasă. 45 de ani a lucrat la fabrica de cărămidă din localitate. 
A sperat că după reabilitare îi vor fi compensate bunurile furate 
de sovietici, când au fost deportaţi, însă n-a obţinut nicio para 
chioară. Ajuns la venerabila-i vârstă de 80 de ani, si prin vis îl 
urmăresc încă nevoile şi calvarul adus de „eliberatorii” ruși in 
îndepărtata, îndurerata şi înlăcrimata sa copilărie. De peste 70 
de ani trăiește cu durerea și neuitarea în suflet şi de atunci ochii 
nu i s-au mai uscat de lacrimi. 


CU SUFLETUL ÎNLĂCRIMAT 


În pădurea deasă nu se văd morminte, 
Căci pădurea toată s-a făcut mormânt. 


Acele momente înfiorătoare ale urmărilor din negrele nopți din 
februarie de la Lunca și 1 aprilie de la Fântâna Albă din 1941 - unde 

au fost omorâţi sute de români fără nicio vină, multi dintre cei răniţi, 
rămaşi în viata, au fost încarceraţi, interogati, murind în chinuri 
cristice, iar rudele acestora, deportate — le-a resimţit aproape fiecare 
familie de români din Bucovina cedată si înstrăinată. 


Trădători de neam si tara 

Marta Sorodoc, sora soției lui Avram Bălici din Cupca, originar 
din Vicovu de Sus, avea doar 17 ani, când a fost secerată de mitrali- 
erele grănicerilor sovietici în poiana de la Varnița, de lângă Fântâna 
Albă, făcând parte din grupul paşnic de români, care doreau doar 
să treacă şi să trăiască în pace si libertate în Tara lor de origine. 

„După ce a fost împuşcată de călăii bolşevici, părinţilor le-a 
fost frică să vină s-o ia acasă. Iar a doua zi a fost aruncată într-o 
groapă comună, peste care lipovenii au dat lut. Sora soţiei era 
foarte frumoasă, avea păr bogat. După ce groapa a fost astupată cu 
pământ, părul împletit într-o coadă groasă i-a rămas afară. Groaza 
pătrunse până la măduva oaselor în oameni, încât s-au temut 
mult timp să se apropie de acel loc blestemat. Dar cu atâta nu s-a 
terminat calvarul românilor băștinași. Părinţii tinerei, Floarea şi 
Gheorghe, au fost întemnițați împreună cu fiica Domnica, care 
avea 8 anisori, torturați, schingiuiti şi înfometați. De scarba si 
amar, mama Floarea nu mânca deloc, iar fărâmele ce li se dădeau, 
i le da fiicei; astfel, a murit de foame”. 

Cu sufletul înlăcrimat, domnul Avram isi aminteşte tristele si 
dureroasele momente tragice prin care a trecut soţia sa Domnica, 
care nu mai este de-acum în viaţă. 

A doua zi după masacrul de la Fântâna Albă, tatăl Savetei 
Costeniuc s-a dus la pădurarul Cucuevici si a văzut în poiana de la 
Varnița o femeie moartă, ucisă de grănicerii sovietici, iar copilu-i 
micut sugea piept. 


„Vânat” şi dus la muncă silnică în Ural la vârsta de doar 17 
ani, lonică Semeniuc din Hrusäutii Volocii a gustat din plin din 
„raiul bolşevic”: 

„Fratele cel mai mare, Dumitru, a fost ofiţer în Armata 
Română şi a fost rănit la Cotul Donului. Când s-au refugiat tru- 
pele române, s-a stabilit cu traiul in România. Iar «eliberatorii», 
cu ajutorul «stribocilor» locali, s-au răzbunat, luându-mă forțat 
la munci silnice în Siberia. Credeţi că ruşii au ştiut pe cine să se 
răzbune? Mai degrabă cozile noastre de topor ne-au năpăstuit, 
cum o fac şi astăzi unii, pe care frații nostri din România si nu 
numai îi consideră mari patrioţi, dar ei sunt patrihoti, trădători 
de Tara, vânzători de Neam, cu două sau chiar si mai multe fete, 
slujesc la mai multi stăpâni”. 


Câteva zile a „umblat” pământul cu cei încă vii 

Puţini, foarte puţini mai sunt în viață dintre martorii ororii 
comuniste. Aproape că n-a existat în istorica Bucovină fami- 
lie care să nu fi avut de suferit în consecinţa rusinosului pact 
Ribbentrop- Molotov, când nordul Bucovinei a fost anexat la im- 
periul sovietic. lon Ungureanu din oraşul Storojineţ, originar din 
Cupca, avea în 1941 peste 11 ani, dar nu-şi găseşte linişte şi alinare 
sufletească, nu poate uita nici după 74 de ani „fericirea” adusă de 
»eliberatori’, sângeroasa şi neagra noapte de 1 aprilie 1941, când 
în poiana Varnitei de lângă Fântâna Albă a fost cositä, de către 
ciuma comunistă, floarea tinerimii de pe Valea Siretului: 


„La 1 aprilie 1942 am mers la biserică în sat şi preotul ne-a 
spus: «Astăzi facem prohodul la Fântâna Albă. Cine doreşte poate 
să meargă». Era foarte multă lume în biserică. Am mers şi eu cu 
vreo 15 oameni, pe jos, descult. Aveam pe atunci 12 ani si tin bine 
minte. Când am ajuns în poiana Varnitei, m-am speriat — erau aici 
două gropi mari, late de 2 metri şi lungi de 4 metri, în care au fost 
aruncaţi o mulțime de oameni măcelăriți. Un bărbat din Ropcea 
mi-a povestit cum au fost împuşcaţi. După ce au ridicat prapuri 
şi cruci din biserica din Suceveni, aproape 5.000 de oameni s-au 
îndreptat spre frontieră. Un om din Camenca, călare pe cal, le-a 
spus: «Oameni buni, eu vă arăt drumul ca să nu înconjurați». 

Apoi a mers înaintea mulțimii până la marginea pădurii, unde 
era o toloacă, iar pe deal se afla un post de grăniceri. Omul le-a 
spus s-o ia în dreapta pe toloacă. Atunci mitralierele au început 
să tacaneasca şi din dreapta, şi din stânga, cosindu-i pe oameni. 
Puţini au reuşit să treacă granița, alții să se retragă, majoritatea 
au rămas să zacă în poiana Varnitei. Bărbatul din Ropcea, care 
atunci era un bäietandru, împreună cu un prieten, au reușit să 
se ascundă sub o grămadă de lemne, stând acolo toată noaptea, 
căci grănicerii călări îi urmăreau pe fugari. Pe la ora 4 dimineața, 
grănicerii cu baionetele, iar lipovenii cu harletele, i-au omorât pe 
cei răniți. Au făcut gropi şi i-au aruncat în ele, dând foc la prapuri 
si la cruci. Câteva zile a «umblat» pământul cu cei încă vii”. 


ÎN POIANA VARNITEI A SÂNGERAT PĂMÂNTUL 
ȘI A PLÂNS CERUL 


Venim în fiecare an la Varnița, lângă Fântâna Albă, in acest 
loc sfințit prin sângele martirilor romani, care, iubindu-şi Graiul, 
Tara mai presus de orice, s-au sacrificat pentru Neam si libertate, 
dorind să scape de jugul unui regim totalitar asupritor, să trăiască 
liberi alături de fraţi, de care au fost separați printr-o frontieră 
trasată peste noapte printr-un gard de sârmă ghimpată, instalat 
pe viu în inima si sufletele lor. Venim aici, la altarul de jertfă al 
neamului, de unde sorbim libertatea visată. De aici ne cresc, parcă 
mai viguroase, aripile dorului de Tara noastră, a părinților şi stră- 
buneilor; mai puternică, mai insufletita şi mai curată se înalță în 
inimile noastre iubirea de Grai, de Strabuni. De la ei învăţăm ce 
înseamnă mândrie de neam, cutezantä, sacrificiu în numele idea- 
lurilor naţionale. De aici, unde sub crucile rătăcite prin pădure zac 
osemintele martirilor români secerati de mitralierele grănicerilor 
sovietici doar pentru singura vină că au dorit să trăiască liberi 
în Patria lor, ar trebui să înceapă lecţia de istorie în toate şcolile 
din ţinut. Aici, la Fântâna Albă, unde şi-a găsit tragicul sfârşit în 

anonimat floarea tineretului din satele de pe Valea Siretului, pădu- 
rea crescând din osemintele românilor îngropaţi de vii, ar trebui 
să venim nu doar la 1 aprilie după un strop de tărie sufletească, 
de demnitate, de patriotism. 

Nu se ştie nici până azi numărul exact al românilor masacrați 
în poiana Varnitei; majoritatea dintre ei chiar si aşa zac în anoni- 
mat, nici nu suntem siguri să se afle vreodată. Ceea ce e în putinţa 
şi de datoria noastră e să venim, să ne închinăm şi să-i pomenim. 

Deşi pentru senzaţii se exagerează numărul celor omorâţi la 
Varnița pentru Neam si Tara, jertfa si curajul românilor inrobiti 
din Bucovina cedată şi înstrăinată trăiesc şi vibrează în rănile încă 
deschise ale urmaşilor. Adevărul e că nu au fost aici masacrați 
mii, ci sute. Mii de români aveau să fie nimiciti mai târziu prin 
deportări în Siberii de gheaţă, în stepele pustii ale Kazahstanului, 
în lagărele morţii, în închisori şi gulaguri staliniste. 

În fiecare an, la locul tragediei, în Cimitirul Neamului 
Românesc din Poiana Varnitei, unde poţi vedea cruci rătăcite 
printre brazii crescuţi pe osemintele martirilor ucişi fara milă de 
ruşi, iar prin fosnetul frunzelor auzi parcă gemetele celor omorâţi 
fără vină, aprinde o lumânare la Altarul de Jertfă al Neamului 
Domnica Panţâr, întru veşnica pomenire a bunelului Gheorghe 
Lazurca din Camenca, cu această rană sângerândă în suflete tră- 
ind de 76 de ani întreaga familie - copii, nepoți şi stranepoti. Cu 
ochii si inima înrourate de durerea sfâsietoare, Domnica Pantar 
din Camenca mi-a mărturisit printre lacrimi: 


„Bunelul Gheorghe Lazurca s-a aflat printre cei din frun- 
tea coloanei, pornind spre libertate împreună cu românii din 
Camenca, Prisăcăreni, Suceveni, luând cruci şi prapuri din biseri- 
cile din Camenca si Suceveni. Au fost cositi de mitralierele rușilor 
printre primii. Cei care erau la coadă, printre care şi tata, Vasile, 
au reuşit să fugă. S-a ascuns în pădure, sub o grămadă de lemne. 
Însă, oricum, n-au scăpat de ghearele călăilor, fiind apoi deportaţi 
în Siberia. Bunica Veronica a fost ridicată cu cei 6 copii şi dusă în 

neagră străinătate, unde, din cauza gerului si a foametei, şi-a în- 
gropat doi fii. Durerea a fost mare, la fel şi chinurile martirilor 
osanditi la moarte. Bunicii şi celor patru copii rămași in viata, 
printre care şi tata, le-a zâmbit norocul să se întoarcă acasă, dar a 
intrat în ei o frică de moarte, încât nici nu aminteau de oribilele 
crime. Or, cel puţin, vorbeau de ele doar în şoaptă, cu membrii 
familiei, de spaimă să nu fie din nou deportaţi”. 


La 1 aprilie 1941, în Poiana de la Varnița a sângerat pământul 
şi a plâns cerul cu lacrimile Mântuitorului, mitralierele grăni- 
cerilor ruşi secerând vieţile oamenilor fără apărare; cei care au 
încercat să fugă în pădurea din apropiere au fost ajunşi din urmă 
si sfârtecati de săbiile călăilor bolşevici. Slugoii noului regim 
barbar au adus lipoveni din localitate, care au săpat câteva gropi 
comune, aruncându-i în ele. Pe cei răniţi, în sufletul cărora încă 
pulsa viata, după mărturiile supravietuitorilor, lipovenii îi omorau 
cu hârletele, iar grănicerii îi împungeau cu baionetele. Câteva zile 
a „umblat” iarba şi pământul, s-au auzit strigătele de disperare ale 
tinerilor, bătrânilor şi copiilor îngropaţi de vii. Marea tragedie a 
românilor inrobiti a început cu masacrele din ianuarie-februarie 
de la Lunca și 1 aprilie 1941 de la Fântâna Albă, continuând cu de- 
portärile, interogarile, impuscarile, puterea sovietică răfuindu-se 
crunt cu ei, ca „dușmani ai poporului”. 

În Poiana Plângerii de lângă Fântâna Albă azi freamătă brazii, 
pădurea crescută pe osemintele eroilor, înfloresc läcrimioarele, 
crescute din rănile urmașilor celor masacrați. 

NE CHEAMĂ ȘI PE NOI LA A 
CÂND ROMÂNIA VA FI MARE.. 


Nu plânge, Maică Românie, 
Că am să mor neîmpărtăşit! 
Un glonț pornit spre pieptul tău, 
Cu pieptul meu eu l-am oprit... 


Nu plânge, Maică Românie! 
E rândul nostru să luptăm 
Şi din pământul ce ne arde 
Nicio fărâmă să nu dăm! 


Nu plânge, Maică Românie! 
Pentru dreptate noi pierim; 
Copiii noştri, peste veacuri, 
Onoare ne vor da, o stim! 


Nu plânge, Maică Românie! 
Adună tot ce-i bun sub soare; 
Ne cheamă și pe noi la praznic, 
Când România va fi Mare! 


VERSURI GĂSITE ÎN RANITA UNUI SOLDAT 
MORT ÎN TOAMNA ANULUI 1918, PE MUNTELE SORICA, 
DIN CARPAŢII DE CURBURĂ 


A plâns si a sângerat Maica Românie, fraţii şi părinţii, separați 
printr-un gard de sârmă ghimpată, înfiptă în inima României, în 
inima fiecărui român înstrăinat de Patrie. Mai lăcrimează şi azi 
memoria durerii după eroii care şi-au sacrificat viata, tinereţea, 
pe altarul de jertfă al Maicii România. 28 iunie 1940 a fost şi 
a rămas o zi neagră, de doliu, în istoria Patriei noastre - acum 
75 de ani, Maica Românie a fost trunchiată, văduvită de Ţinutul 

Herţa, nordul Bucovinei, Basarabia, care au fost rupte de la sânul 
Tarii-mama şi anexate la URSS prin rusinosul si perfidul pact 
Ribbentrop- Molotov din 23 august 1939. Ultimatumul, primit 
de Statul Român la 26 iunie 1940, prevedea retragerea în doar 
patru zile a armatei şi a administraţiei civile româneşti, însă el 
n-a fost respectat, tancurile ruse la 29 iunie ajungând de-acum 
la Herţa. Chiar din primele zile de ocupaţie, pentru a distruge 
unitatea teritoriilor răpite de la Maica România, nordul Bucovinei 
şi Ţinutul Herta au intrat în componenţa Ucrainei, iar centrul 
şi nordul Basarabiei au format aşa-numita Republică Sovietică 
Moldovenească. În perioada 1941-1944, teritoriile anexate de 
Rusia au revenit iarăși la Tara-mama, în consecinţa ofensivei 
trupelor române şi germane, ca, la 23 august 1944, URSS să le 
ocupe din nou, fără lupte. A început deznationalizarea etnicilor 
români — s-a vizat trasarea unor granite pe teritoriile ocupate, 
s-a interzis alfabetul latin, cetățenia română, a început schimba- 
rea toponimelor și denumirilor geografice, jefuirea, măcelurile 
de la Lunca, Fântâna Albă, represiunile şi deportările în masă 
a românilor bästinasi, „vânarea” bărbaţilor la munci silnice în 
lagărele morţii de pe țărmurile lacurilor Onega, Ladoga, luarea 
cu forța la FZO, la munca în minele din Donbas, Ural, dispariţia 
unor sate întregi - Frunza, Prisaca - unde a fost trasată frontiera, 
instalată sârma ghimpată, Tanteni - populaţia fiind strămutată 
în regiunile sudice ale Ucrainei, în Crimeea, Herson, Zaporijja. 
Un destin dramatic a avut şi satul Probotesti, de lângă Herţa, 
care a fost dezmembrat de gardul de sârmă ghimpată, instalat de 
noua putere. În 1940, satul Proboteşti avea 2.416 locuitori, iar în 
1947 — doar 780 persoane. Astfel, ocupanţii sovietici au recurs la 
purificări etnice în teritoriile răpite, aici fiind aduse persoane de 
altă etnie, îndeosebi ruşi. 

Să nu uităm că 28 iunie 1940 este o zi neagră în istoria României 
Mari, când am fost ,eliberati” de Maica noastră Românie si 
inrobiti de un popor barbar si viclean. Memoria trebuie păstrată 
cu sfinţenie şi transmisă noilor generaţii ca ceva sfânt. Nu trebuie 

să uităm ororile din trecut pentru a nu risca să devenim marto- 
rii unor astfel de evenimente tragice. Or, ziua de 28 iunie are o 
semnificaţie dublă - este un prilej de a ne aminti morţii, dar si 
de cei vii, de conationalii noştri, care îşi înstrăinează copiii de 
Rădăcini, de Neam, de Limbă. E aceeaşi durere a noastră, soră 
cu moartea, pe care ne-au adus-o tot veneticii ce se laudă că „în 
Bucovina noastră” (adică a lor) românii au posibilitate să-şi fon- 
deze o societate, să deschidă un centru cultural. Evident, după 
cum scria pe inelul lui Solomon, „şi asta va trece...” 


Nu plânge, Maică Românie... 
Ne cheamă și pe noi la praznic, 
Când România va fi Mare. 


Cartea durerii 


PETRU GRIOR 
(coordonator) 

În anul 2011, Centrul de Cercetări Istorice şi Culturale din 
Cernăuţi a primit de la domnul loan Popoiu, domiciliat în orașul 
Siret, actualul judeţ Suceava al României, o scrisoare, in care se 
menţiona: „Rog să investigati şi să-mi confirmaţi dacă unchiul 
meu, Racu Toader, a decedat în anul 1940, în târgul Herta, si în 
ce împrejurări. Mama mea, Saveta, sora lui bädita Toader, mi-a 
povestit că Racu Toader este fiul lui Gheorghe si al Zoitei, năs- 
cut în Ibanesti, plasa Herta, județul Dorohoi, Regatul României. 
Anul naşterii: 1891-1893. În anul 1940 îndeplinea funcţia de guard 
fiscal în plasa Herţa sau de administrator în piaţa târgului Herţa. 
Era căsătorit, locuia în satul Fundu Hertei, avea o gospodărie 
frumoasă, deținea peste şapte hectare de teren agricol, un hectar 
şi jumătate de pădure. N-a avut copii. După ocuparea Hertei de 
ruşii sovietici şi stabilirea actualei graniţe, a trecut noul hotar din 
Fundu Hertei in Herta pentru a-şi ridica nişte cojoace, date la cu- 
sut la un cojocar evreu din Herţa. Se presupune că acel cojocar l-a 
denunţat la grănicerii ruşi, care l-au arestat şi, fără judecată, l-au 
omorât prin împușcare, împreună cu avocatul Popescu. Despre 
impuscarea unchiului Toader mi-a povestit un refugiat din Herta, 
pe nume Căruceru Nicolae, decedat în România acum 25 de ani. 
Se presupune că unchiul Toader a fost considerat spion român 
şi împuşcat fără judecată. Doresc să-mi confirmaţi dacă cele ce 
am relatat despre unchiul meu, Racu Toader, sunt reale şi dacă se 
găseşte vreo dovadă la Herţa. Vă trimit şi o fotografie cu dispăru- 
tul. Cu respect, 12 iunie 2011”. 

În urma cercetărilor întreprinse de către membrii Centrului, 
s-a constatat că românul Racu Toader al lui Gheorghe s-a năs- 
cut în anul 1893, în localitatea Ibanesti, fostul judeţ Dorohoi, azi 
judeţul Botoşani al României. A fost arestat de grănicerii sovie- 
tici în ziua de 8 iulie 1940. Pe data de 3 iunie 1941, Consfătuirea 
Specială de pe lângă Comisarul Poporului pentru Afaceri Interne 
al URSS îl condamnă la cinci ani de privare a libertăţii „pen- 
tru trecerea ilegală a frontierei”. Reabilitat de către Judecătoria 
Regională Cernăuţi la 15 august 1990. 

Popescu Gheorghe al lui Ion, menţionat în indicata scrisoare a 
domnului Popoiu, s-a născut în 1884, în localitatea Pomârla, fos- 
tul judeţ Dorohoi, azi judeţul Botoşani al României. În perioada 
interbelică se stabilește cu traiul în orășelul Herţa, încadrat la 
finele lunii iunie 1940 în componenţa Uniunii Sovietice. Conform 
deciziei „triunghiului operativ” al Direcţiei Regionale Cernăuţi a 
Comisariatului Poporului pentru Securitatea Statului al URSS din 
10 iunie 1941, a fost deportat în Siberia, fiind inclus în categoria 
„elementelor social-primejdioase”. A murit în regiunea Tiumen 
din Federaţia Rusă în aprilie 1942. 

Amintita scrisoare a cristalizat versiunea că victime ale terorii 
staliniste au devenit nu numai locuitorii de diferite naționalități 
din actuala regiune Cernăuţi, încadrată la finele ciresarului isto- 
ric în componenţa imperiului sovietic, ci şi numeroşi cetăţeni, 
născuți în trecut pe teritoriul actual al României. Continuându-se 
cercetările, au fost descoperite numele a 50 de martiri ai neamu- 
lui, condamnaţi în perioada de dominație a regimului totalitar si 
întemnițați în lagărele comuniste din Uniunea Sovietică. Centrul 
de Cercetări Istorice şi Culturale a hotărât să scoată din anonimat 
aceste nume, dându-le publicităţii. Ele au fost incluse în prima 
parte a Cărţii Durerii, care a văzut lumina tiparului în toamna 
anului 2012, la Editura DrukArt din Cernăuţi. Cele 72 de pagini 
ale lucrării date cuprind informaţii referitoare la destinele tragice 
ale vinovaţilor fără de vină, schingiuiti şi nimiciti de maşina in- 
fernală de represalii a primului stat socialist din lume. 

În numărul martirilor au intrat 31 de români, 14 evrei, trei ruşi 
si doi ucraineni. Sub securea dezmätului bolșevic au căzut 36 de 
bărbaţi şi 14 femei. 33 de persoane au fost condamnate de către 
organele pseudojudiciare sovietice la munci silnice, primind de la 
trei până la zece ani de privare a libertăţii. Osanditii apucă drumul 
pierzaniei, fiind închiși în lagărele morţii din Vorkuta, Sverdlovsk 
şi Novosibirsk din Federaţia Rusă, unde cerberii stalinisti isi ba- 
teau joc de ei în modul cel mai sălbatic. Mihai Dăscălescu, fost 
docent al Universităţii de Stat din Cernăuţi, unul dintre puţinii 

supraviețuitori ai Gulagului sovietic, va mărturisi următoarele: 
„Pe teritoriul lagărului condamnatii purtau numere pe spate, 
la pantaloni, pe fuste, pe căciuli şi pe mâneci. Reprezentanţii 
administratiilor se adresau către deținuți strigând numărul, fara 
a-i interesa că după acest număr se află un om cu durerile sale, 
cu lumea lui lăuntrică. Spre locul de munca şi înapoi osanditii 
erau duși în rânduri câte cinci, ţinându-se unul pe altul de brat. 
În timpul mişcării se interzicea categoric să privească cineva în 
parti sau în sus. Capetele trebuiau ţinute în jos, privind numai 
sub picioare. Pentru cea mai mică încălcare a acestei rânduieli, 
era pedepsit întregul şir. Oamenii primeau ordin să se culce cu 
faţa la pământ, de cele mai multe ori în glod, băltoace, zăpadă, 
iar soldaţii din escortă îi stâlceau în bătăi. Detinutii care întârziau 
la apelul de dimineaţă sau refuzau să iasă la lucru, indiferent din 
ce pricină, erau inhamati la o căruţă cu două roti, încărcată cu 
pietre, şi mânati pe teritoriul lagărului până ce cădeau sleiti de 
puteri. După această procedură erau udati cu apă, maltratati si 
bagati la carcera”. 

17 martiri au fost inclusi de catre ,,triunghiurile operative” ale 
tiraniei staliniste in categoria ,elementelor social-primejdioase” 
si deportaţi in Siberii fara de sfârşit. Rasela Leibovici, inclusă in 
aceasta categorie, in scrisoarea adresata organelor sovietice de 
resort in aprilie 1989, scria: „În noaptea de 12 spre 13 iunie 1941, 
în jurul orei trei, eu m-am trezit din somn, fiindcă în uşa casei 
noastre au bătut cu putere. Părăsind dormitorul, am întâlnit trei 
bărbaţi, dintre care doi erau îmbrăcaţi în uniforme militare, iar 
unul - în haine civile. Tustrei vorbeau ruseşte. După ce ne-au 
făcut cunoştinţă cu nişte hârtii, conţinutul cărora nu l-am înțeles, 
ni s-a ordonat să ieşim în curte cât mai repede. Mama a luat un 
cosulet, unde a pus o pâine si ceva zahăr. În stradă ne aștepta o 
căruţă în care am urcat, îndreptându-ne spre gara feroviară din 
Noua Suliţă. Ajungând la destinaţie, am fost incarcati într-un va- 
gon pentru vite, unde se aflau peste 40 de oameni. Am numărat 
circa 50 de vagoane, ticsite cu lume, așteptând să pornească spre 

locuri necunoscute. După săptămâni în sir, suferind de foame 
şi sete, am ajuns în oraşul Tobolsk. Tatăl a fost dus în altă parte, 
murind la 1943”. Rasela a avut fericirea să scape cu zile din infer- 
nul bolşevic. Timp îndelungat o urmăreau visele despre Siberia, 
pornite din inima iernii, care veneau în nopțile de iunie ca o rană 
veşnic deschisă în inima ei. Aceste vise erau încrustate cu un si- 
giliu de sânge în destinul trecutului. Vedea în somn taigaua cu 
gerurile ei cumplite, unde urlau sălbatic lupii flămânzi, feţele că- 
lăilor comunişti, sârma ghimpată a nesfârşitelor lagăre staliniste, 
în cadrul cărora urmaşii lui Lenin transformau tristul şi veșnic 
inghetatul pământ al Siberiei în mormântul comun al milioanelor 
de martiri ai diverselor neamuri. 

În numărul martirilor au intrat 28 de ţărani, 14 negustori, 
patru funcționari, doi elevi, un farmacist şi un muncitor. 29 de 
osanditi aveau studii primare, 13 — studii medii incomplete, doi 
- studii medii, unul, Mihai Dăscălescu a absolvit Universitatea 
din Cernăuţi, iar cinci persecutați nu ştiau carte. Lista celor 
condamnaţi este compusă din 23 de persoane care au trecut ile- 
gal frontiera, şase oameni au încercat s-o treacă în mod ilegal, 
doi osanditi nimeresc în rândurile „elementelor social-primejdi- 
oase, un persecutat a fost în perioada interbelică membru al unui 
„partid contrarevolutionar din România”, iar Mihai Dăscălescu, 
fiind acuzat de către zbirii regimului totalitar de „activitate anti- 
sovietică”, primește 10 ani de puşcărie. În categoria deportaților 
sunt introduse „elementele social-primejdioase’, rudele lor si ru- 
dele „trădătorilor patriei socialiste”. Florica Vărzăreanu, născută 
în localitatea Curtea de Arges, nimereste în lagărul morţii din 
Sverdlovsk, Federaţia Rusă, pentru faptul că a încălcat regulile de 
conduită în transportul obştesc şi comportarea ei a fost clasificată 
de către organele de represalii ale dictaturii staliniste ca un act de 
duşmănie fata de puterea sovietică. 

Conform datelor care au intrat în posesia Centrului de 
Cercetări Istorice şi Culturale din Cernăuţi, în lagărele staliniste 
din fosta Uniune Sovietică au murit: 

BÂLBA ION al lui Petru, născut în 1924, în localitatea Corlăteni, 
român. 

BUHĂIANU ŞTEFAN al lui Toader, născut în 1906, în localitatea 
Grämesti, român. 

CRITAN NICOLAE al lui Ilie, născut în 1886, în localitatea Straja, 
român. 

HARABAJU LUPU al lui Abram, născut în 1891, în orașul 
Darabani, evreu. 

MARAMOVICI LEIA a lui Fauliv, născută în 1893, în localitatea 
Mitoc, evreică. 

POPESCU GHEORGHE al lui Ion, născut în 1884, în localitatea 
Pomârla, român. 

ROMANIUC HARETA a lui Ludvig, născută în 1890, în municipiul 
Dorohoi, româncă. 

ROSIN MALKA a lui Haim, născută în 1874, în municipiul 
Dorohoi, evreică. 

VĂRZĂREANU FLORICA a lui Nicolae, născută în 1921, în orașul 
Curtea de Arges, româncă. 

S-au stins din viaţă în neagra străinătate, departe de glia stră- 
bună, fără lumânare la căpătâi. Cine a plâns moartea lor? Cine 
i-a petrecut pe ultimul lor drum? Unde se găsesc mormintele 
orfane ale celorlalți martiri, incluși in prima parte a Cărții Durerii, 
nu sunt informaţii. Poate Patria-mamă ştie de destinele fiilor şi 
fiicelor sale?... 


În partea a doua a Cărţii Durerii sunt incluse numele a 87 
de martiri, născuţi pe teritoriul actual al României. În numă- 
rul martirilor au intrat 65 de români, opt evrei, cinci ruşi, cinci 
ucraineni, doi nemți, o poloneză si o austriacă. Sub securea 
dezmätului bolşevic au căzut 64 de bărbaţi si 23 de femei. 65 de 
persoane au fost condamnate de către organele pseudojudiciare 
sovietice la munci silnice, primind de la trei până la 25 de ani 
de privare a libertăţii. Osândiţii au fost întemnițați în lagărele 
morţii din Vorkuta, Sverdlovsk, Novosibirsk, Celeabinsk şi Penza 

din Federaţia Rusă. 22 de oameni au fost incluși de către „triun- 
ghiurile operative” ale tiraniei staliniste în categoria „elementelor 
social-periculoase” şi deportaţi în Siberii fără de sfârşit. 

În numărul martirilor au intrat 51 de agricultori, patru functi- 
onari, doi învățători, trei negustori, un fotograf, un medic. 39 de 
osanditi aveau studii primare, 24 — studii medii incomplete, trei — 
studii superioare, doi — studii medii, iar zece persecutați nu știau 
carte. Lista celor condamnaţi este compusă din 26 de persoane 
care au trecut ilegal frontiera, 13 oameni au încercat s-o treacă 
în mod ilegal, nouă osänditi nimeresc în rândurile „elementelor 
social-periculoase’, cinci martiri au fost membri ai unor „partide 
contrarevolutionare din România” în perioada interbelică, patru 
persoane vor fi acuzate de către zbirii regimului totalitar de „acti- 
vitate de spionaj”, doi români au primit câte 25 de ani de puşcărie 
„pentru colaborationism cu Organizaţia Naționaliștilor Ucraineni”, 
două persoane sunt condamnate „pentru trădarea patriei sovie- 
tice’, un martir a fost pedepsit „pentru agitaţie antisovietică”, altul 
— „pentru nedenuntare”, al treilea — „pentru activitate subversiva’, al 
patrulea - „pentru lupta-i activă împotriva mişcării revoluţionare”. 
În categoria deportaților sunt introduse „elementele social-pericu- 
loase”, rudele lor şi rudele „trădătorilor patriei socialiste” 

Din statistica indicată, se poate menţiona că majoritatea 
osanditilor o constituie condamnatii pentru trecerea ilegală a 
frontierei sovieto-române. Care-s motivele ce stau la baza acestor 
acţiuni? Motivele au fost diferite. Bunăoară, Ion Ionesi din Vicovu 
de Sus, Filimon Petrov din Sokolinti și Radu Preda din Musenita, 
rătăcindu-se în pădure, au trecut fără să ştie frontiera, nimerind pe 
teritoriul încadrat în componenţa Uniunii Sovietice. Simion Crut, 
Ilie Dănilă şi Nicolae Schipor, tustrei din Vicovu de Sus, Ilie Galan 
si Ion Sfichi, ambii din Galanesti, Vasile Marociko din Magura au 
dat în primăvara anului 1940 mândrele lor mioare la stâna din lo- 
calitatea Şipotele Sucevei, care mai târziu va fi inclusă în imperiul 
sovietic. În vara aceluiaşi an, ţăranii pornesc la drum cu scopul de 
a-şi aduce oile acasă. Nimeresc în mâinile grănicerilor stalinisti. 

Ivan Evteev si Vladimir Vasilov din Climäuti, Nicolae Rusu din 
Bilca au trecut frontiera fiindcă au dorit să strângă roada de pe 
loturile de pământ ale părinţilor lor. 

Conform datelor care au intrat în posesia Centrului de 
Cercetări Istorice şi Culturale din Cernăuţi, în lagărele staliniste 
din fosta Uniune Sovietică au murit: 

ANDRONACHI ION al lui "Toader, născut în 1897, în localitatea 
Horodnic, județul Suceava, român. 

ANTIMIE GHEORGHE al lui Pavel, născut în 1900, în localitatea 
Fratautii Vechi, judeţul Suceava, român. 

ANTONIUC IURIE al lui Vasile, născut în 1899, în localitatea 
Fratautii Vechi, judeţul Suceava, român. 

ARANOVICI IOSIF al lui Iankel, născut în 1885, în municipiul 
Rădăuţi, judeţul Suceava, evreu. 

BANCESCU NICOLAE al lui Gavrilă, născut în 1904, în munici- 
piul Rădăuți, judeţul Suceava, român. 

BILICI DUMITRU al lui Vasile, născut în 1883, în orașul Vicovu 
de Sus, judeţul Suceava, român. 

BUHĂIANU ŞTEFAN al lui Toader, născut în 1906, în localitatea 
Grămeşti, judeţul Suceava, român 

BUJDEI TRIFON al lui Samoilă, născut în 1885, în localitatea 
Vicovu de Jos, judeţul Suceava, român. 

CÂRCIU ILIE al lui Tănase, născut in 1898, în orașul Vicovu de 
Sus, județul Suceava, român. 

CHELBA GHEORGHE al lui Mihai, născut în 1893, în orașul 
Vicovu de Sus, judeţul Suceava, român. 

CHERSTEAN SERGIU al lui Vasile, născut în 1884, în localitatea 
Vicovu de Jos, judeţul Suceava, român. 

CRITAN NICOLAE al lui Ilie, născut în 1886, în localitatea Straja, 
judeţul Suceava, român. 

LEHTIK MOISA al lui Elkun, născut în 1909, în orașul Dorohoi, 
județul Botoşani, evreu. 

MAZUROVICI ALEXA al lui Onufrie, născut în 1903, în localitatea 
Clit, judeţul Suceava, ucrainean. 

MOLOCI ELENA a lui Stefan, născută în 1876, în oraşul Siret, 
judeţul Suceava, româncă. 

NIDERGOFER ŞAIA al lui Moisei, născut in 1887, în localitatea 
laslovät, judeţul Suceava, evreu. 

OZARCHEVICI NICOLAE al lui Gheorghe, născut în 1874, în lo- 
calitatea Bădeuți, județul Suceava, roman. 

PRUTEAN GAVRILĂ al lui Petru, născut în 1886, în localitatea 
Volovat, judeţul Suceava, român. 

SERETEAN PETRU al lui Dumitru, născut în 1914, în municipiul 
Rădăuţi, judeţul Suceava, român. 

SNEJIK IOHAN al lui Mateias, născut în 1882, în orașul Solca, 
judeţul Suceava, neamt. 

Românul Oprea Mihai al lui Gheorghe, născut în 1890, în mu- 
nicipiul Bucureşti, pe data de 8 octombrie 1940, a fost condam- 
nat de către Judecătoria Regională Cernăuţi la moarte. Sentința 
va fi executată de zbirii regimului sovietic totalitar în ziua de 12 
februarie 1941. 

În ziua de 23 mai 2013, Centrul de Cercetări Istorice şi Culturale 
din Cernăuţi a primit o scrisoare din municipiul Rădăuți, judeţul 
Suceava al României, în care se menţiona: „Vă trimit, aşa cum 
V-am spus, adresa de la Cernăuţi în privinţa bunicului şi unchiu- 
lui meu, dispăruţi fără urmă în 1941. Au fost ridicaţi de la locuința 
lor de pe strada Andrei Mureşanu din Cernăuţi, li s-a confiscat 
toată averea, iar familia n-a mai ştiut în toți aceşti ani nimic despre 
ei. Nu ştiu dacă un asemenea fapt poate primi o reparație morală, 
dar n-am vrea să se piardă în uitare sacrificiul lor, ca şi al altor 
români din acele tragice momente istorice. Cu frateasca preţuire, 
preşedinta Societăţii pentru Cultura si Literatura Română în 
Bucovina, Carmen Andronachi”. 

Împreună cu amintita scrisoare, doamna Carmen Andronachi a 
pus la dispoziţia Centrului răspunsul primit din partea Procuraturii 
regiunii Cernăuţi, în care se menționează faptul că: „NENATI IOAN 
al lui Nicolae, născut în 1871, în localitatea Oprişeni din actualul 
raion Hliboca, locuitor al oraşului Cernăuţi, a fost arestat în ziua de 

23 iunie 1941 de către reprezentanţii Direcţiei Regionale Cernăuţi 
a Comisariatului Poporului pentru Securitatea Statului. Pe data de 
28 iunie același an, este pus sub acuzare în baza articolelor 20 şi 
54-8 din Codul Penal al URSS. La finele lunii iunie, va fi scos din 
închisoarea cernauteana şi transferat în interiorul Ucrainei, unde 
dispare fără urmă. La 6 martie 1964, în baza articolului 6, punctul 
2, din Codul de Procedură Penală al URSS, dosarul lui a fost închis. 
Reabilitat conform Legii Ucrainei Despre reabilitarea victimelor 
represaliilor politice în Ucraina din 17 aprilie 1991”. 

NENATI CORNELIU al lui loan, născut în 1919, în orașul Cernăuţi, 
a fost arestat în ziua de 23 iunie 1941 de către reprezentanții 
Direcţiei Regionale Cernăuţi a Comisariatului Poporului pentru 
Securitatea Statului. Pe data de 28 iunie acelaşi an, este pus sub 
acuzare în baza articolului 54-8 din Codul Penal al URSS. La fi- 
nele lunii iunie, va fi scos din închisoarea cernauteana și transferat 
în interiorul Ucrainei, unde dispare fără urmă. La 6 martie 1964, 
în baza articolului 6, punctul 3, din Codul de Procedură Penală al 
URSS, dosarul lui a fost închis. Reabilitat conform Legii Ucrainei 
Despre reabilitarea victimelor represaliilor politice în Ucraina din 
17 aprilie 1991. 


În partea a treia a Cărții Durerii sunt incluse numele a 286 
de martiri, născuţi în fostele județe Cernăuţi, Dorohoi, Hotin, 
Rădăuţi şi Storojineţ ale României; în oraşele Bucureşti, Cernăuţi, 
Viena, Vinita; în Franţa şi Rusia. În numărul martirilor au intrat 
260 de români, 16 evrei, 6 ucraineni, doi nemți, un francez si un 
rus. Sub securea dezmätului bolșevic au căzut 250 de bărbaţi si 36 
de femei. Persoanele condamnate de către organele pseudojudi- 
ciare sovietice la munci silnice au primit de la trei până la 25 de 
ani de privare a libertăţii. Osanditii au fost întemnițați in lagă- 
rele morţii din Vorkuta, Sverdlovsk, Novosibirsk, Tomsk, Norilsk, 
Krasnoiarsk, Irkutsk, Karaganda, Republica Komi. 

În numărul martirilor se găsesc 229 de țărani, 12 muncitori, 
n funcționari, 11 negustori, trei mosieri, doi contabili, doi croitori, 

doi fierari, doi ofiteri, doi profesori scolari, un agent fiscal, un 
brutar, un bucătar, un diacon, un farmacist, un gardian public, 
un muzician si un pădurar. 191 de osanditi aveau studii primare, 
24 - studii medii incomplete, 13 — studii medii, cinci — studii su- 
perioare, 52 de persecutați nu ştiau carte. În rândul osanditilor a 
intrat şi un elev de liceu. 

Lista celor condamnaţi este compusă din 94 de persoane care 
au trecut ilegal frontiera, 27 de oameni au încercat s-o treacă în 
mod ilegal, 20 de osândiţi nimeresc în rândurile „elementelor 
social-periculoase”, 9 martiri au fost membri ai unor „partide 
contrarevolutionare din România” în perioada interbelică, 11 per- 
soane vor fi învinuite de către zbirii regimului totalitar de „activi- 
tate de spionaj, 46 de persoane sunt condamnate „pentru trădarea 
patriei sovietice”, doi oameni vor fi acuzaţi de ,colaborationism cu 
ocupanţii români”, 20 de martiri au fost pedepsiţi „pentru agitaţie 
antisovietică”, 35 — „pentru activitate subversivă”, patru — „pen- 
tru lupta activă împotriva mișcării revoluționare”, trei - „pentru 
nedenuntare’, patru - „pentru complicitate la trecerea ilegală a 
frontierei”, trei — pentru faptul că „erau rude cu trădătorii patriei 
socialiste”, doi — „pentru activitate ostilă”, doi - pentru faptul că în 
perioada interbelică au fost „agenţi ai securităţii şi jandarmeriei 
române”. Un martir a nimerit în fioroasele cazemate bolșevice 
„pentru activitate teroristă”, altul - pentru faptul că a devenit 
„prizonier de război”, al treilea — „pentru abuz de încredere”, al 
patrulea — pentru faptul că în perioada interbelică a deţinut postul 
de primar al unei comune din fostul Tinut Herţa. 

Din statistica indicată se poate menţiona că majoritatea 
osanditilor o constituie condamnatii pentru trecerea ilegală a 
frontierei sovieto-române, „pentru trădarea patriei socialiste”, 
„pentru activitate subversiva’, „pentru agitaţie antisovietică”, pen- 
tru încercarea de a trece frontiera sovieto-română în mod ilegal. 
Care-s motivele ce stau la baza acestor acțiuni? Motivele au fost 
următoarele. În anul 1939 şi în prima jumătate a anului 1940, unii 
locuitori ai Ținutului Herţa si nordului Bucovinei sunt încadrați 

în rândurile Armatei Române. După 28 iunie 1940, fiind lăsaţi 
la vatră sau primind concediu de scurtă durată, ei porneau spre 
localităţile din care au fost chemaţi sub drapel şi unde îi aşteptau 
părinţii, fraţii, surorile, soțiile şi copiii lor. Nimereau în mâinile 
grănicerilor stalinişti şi erau condamnaţi la diferite termene de 
închisoare pentru trecerea ilegală a frontierei sovietice. Alții, in 
timpul amplasării frontierei sovieto-române, se aflau la muncă 
în interiorul României. Dorind să revină la casele lor, care se gă- 
seau pe teritoriile ocupate de unităţile sovietice, erau reținuți de 
grănicerii comunişti şi întemnițați în lagărele morţii din fostul 
imperiu bolşevic. A treia categorie de osanditi „pentru trecerea 
ilegală a frontierei” o constituiau țăranii ale căror loturi de pă- 
mânt au intrat în Uniunea Sovietică. Ei treceau hotarul, insta- 
lat de mâna veneticului, pentru a culege roada de pe ogoarele 
insamantate în primăvară şi, fiind arestaţi, se trezeau în fioroasele 
cazemate comuniste. 

Dorind să scape de odiosul regim stalinist instaurat pe melea- 
gurile voievodale, românii din Ţinutul Herţa, nordul Bucovinei 
şi nordul Basarabiei fugeau peste frontiera care a despărțit frate 
de frate, soră de soră, părinţi de copii. Treceau în Patria-mamă, 
în Tara luminii si libertăţii. Spre finele anului 1940 si începutul 
lui 1941, această trecere capătă un caracter de masă. Bunăoară, in 
noaptea de 13 spre 14 octombrie 1940, în România au trecut 17 ti- 
neri din satele hertene. Peste patru zile, în toiul nopţii de 18 spre 
19 octombrie, lângă hotarul instalat de venetici şi-au făcut apariția 
încă 14 tineri, în componenţa cărora se aflau șase fete. În seara 
zilei de 17 noiembrie acelaşi an, un grup de locuitori din regiu- 
nea Cernăuţi, constituind peste 80 de oameni, s-a îndreptat către 
frontiera sovieto-română, pe care au trecut-o lângă localitatea 
Probotesti din raionul Herţa. Ajungând pe teritoriul României, 
au desfăşurat Tricolorul, apucând drumul în direcţia Dorohoiului. 

Trebuie menţionat că în dimineaţa zilei de 8 februarie 1941, 
spre frontiera sovieto-română s-a îndreptat un grup de locui- 
tori din satele actualului raion Hliboca, numărând peste 40 de 

oameni. Lângă localitatea Tereblecea, pământenii noştri vor fi 
întâmpinați de grănicerii stalinisti, care au deschis foc asupra co- 
loanei pașnice a românilor. 

În urma cercetărilor întreprinse de membrii Centrului de 
Cercetări Istorice şi Culturale din Cernăuţi, au fost identificați 
11 martiri, condamnaţi la moarte de către organele de represalii 
ale dictaturii staliniste. Numele lor sunt incluse în partea a treia 
a Cărții Durerii: 

BALAN DUMITRU al lui Nicolae, născut în 1912, în localitatea 
Mahala din Bucovina, român. 

BOICIUC ION al lui Mihai, născut în 1910, în localitatea Mahala 
din Bucovina, român. 

BUJENITA FLOREA al lui Simion, născut în 1907, în localitatea 
Mahala din Bucovina, român. 

BUJENITA ION al lui Toader, născut în 1912, în localitatea Mahala 
din Bucovina, român. 

COBELIA MIHAI al lui Nicolae, născut în 1905, în localitatea 
Mihoreni, fostul judeţ Dorohoi, român. 

GURELIUC STEFAN al lui Gavrilă, născut in 1915, în localitatea 
Ostrita din Bucovina, român. 

MEDVIGHI GHEORGHE al lui Ion, născut în 1910, în localitatea 
Ostrita din Bucovina, român. 

MORARU VASILE al lui Ion, născut în 1918, în localitatea Ceahor 
din Bucovina, român. 

MORĂREAN VASILE al lui Gheorghe, născut în 1913, în localita- 
tea Ostrita din Bucovina, român. 

OPREA MIHAI al lui Gheorghe, născut în 1890, în municipiul 
Bucureşti, român. 

TODEREAN ION al lui Constantin, născut în 1908, în localitatea 
Ostrita din Bucovina, român. 

Dintre cei 286 de osanditi aflaţi în partea a treia a Cărţii 
Durerii, conform datelor care au intrat în posesia Centrului de 
Cercetări Istorice şi Culturale din Cernăuţi, în lagărele staliniste 
din fosta Uniune Sovietică au murit 65 de martiri: 

ANDRONIC NICOLAE al lui Toader, născut în 1888, în localitatea 
Horbova, fostul judeţ Dorohoi, român. 

APREUTESEI DUMITRU al lui Nicolae, născut în 1892, în locali- 
tatea Beceşti, fostul judeţ Dorohoi, român. 

ARUSTEI ALEXANDRU al lui Toader, născut în 1925, în localitatea 
Târnauca, fostul judeţ Dorohoi, român. 

BALAN NICOLAE al lui Dumitru, născut în 1892, în localitatea 
Täräsäuti din Basarabia, român. 

BALTARU VASILE al lui Vasile, născut în 1889, în localitatea 
Tanteni, fostul judeţ Dorohoi, român. 

BERCIUC ANTINITA a lui Gheorghe, născută în 1890, în locali- 
tatea Lunca, fostul judeţ Dorohoi, româncă. 

BIHON ILIE al lui Gheorghe, născut în 1883, în localitatea 
Târnauca, fostul judeţ Dorohoi, român. 

BILEA GHEORGHE al lui Vasile, născut în 1905, în localitatea 
Pasat, fostul judeţ Dorohoi, român. 

BUJENITA DOMNICA a lui Ilie, născută în 1891, în localitatea 
Mahala din Bucovina, româncă. 

BUJENITA NICOLAE al lui Ion, născut în 1918, în localitatea 
Mahala din Bucovina, român. 

BUJENITA VASILE al lui Simion, născut în 1920, în localitatea 
Mahala, fostul judeţ Cernăuţi, român. 

BURCOVSCHI CONSTANTIN al lui Ion, născut în 1919, în locali- 
tatea Mahala, fostul judeţ Cernăuţi, român. 

CANTOREANU HARALAMBIE al lui Grigore, născut în 1910, în 
localitatea Hreatca, fostul judeţ Dorohoi, român. 

CERCUN HARALAMBIE al lui Ananie, născut în 1922, în locali- 
tatea Lunca, fostul judeţ Dorohoi, roman. 

CIOCOBOC ALEXANDRU al lui Nicolae, născut în 1907, în loca- 
litatea Godineşti, fostul județ Dorohoi, român. 

CIOCOBOC MIHAI al lui Ion, născut în 1895, în localitatea 
Horbova, fostul judeţ Dorohoi, român. 

CIOCOBOC PETRU al lui lon, născut în 1901, în localitatea 
Horbova, fostul judeţ Dorohoi, român. 

CIUBOTARU ION al lui Ananie, născut în 1889, în localitatea 
Horbova, fostul judeţ Dorohoi, român. 

CIUBOTARU VASILE al lui Ion, născut în 1893, în localitatea 
Lunca, fostul județ Dorohoi, român. 

COBELIA ELENA a lui Mihai, născută în 1934, în localitatea 
Mihoreni, fostul judeţ Dorohoi, româncă. 

CUTAC LUCHERIA a lui Alexandru, născută în 1925, în localita- 
tea Lucovita-Slobozia, fostul judeţ Dorohoi, româncă. 

DASCĂLU GHEORGHE al lui Toader, născut în 1903, în localitatea 
Mihoreni, fostul judeţ Dorohoi, român. 

FERDEI ŞTEFAN al lui Ilie, născut în 1919, în localitatea Pasat, 
fostul judeţ Dorohoi, român. 

GAFITA VASILE al lui Gheorghe, născut în 1897, în localitatea 
Mamornita, fostul judeţ Dorohoi, român. 

GAFU CONSTANTIN al lui Nicolae, născut în 1891, în localitatea 
Molnita, fostul judeţ Dorohoi, român. 

GHERMAN GRIGORE al lui Ion, născut in 1879, în localitatea 
Pasat, român. 

GORDA VASILE al lui Toader, născut în 1920, în localitatea 
Voloca, fostul judeţ Cernăuţi, român. 

GORETCHI ION al lui Dumitru, născut în 1908, în localitatea 
Lucovita din Bucovina, ucrainean. 

HARABAJU LUPU al lui Abram, născut în 1891, în orașul 
Darabani, fostul judeţ Dorohoi, evreu. 

HORENCIUC ILIE al lui Gheorghe, născut în 1910, în localitatea 
Ostrita din Bucovina, român. 

HORENCIUC NISTOR al lui Gheorghe, născut în 1919, în locali- 
tatea Ostrita, fostul judeţ Cernăuţi, român. 

HOSTIUC ANA a lui Anton, născută în 1889, în localitatea 
Mahala din Bucovina, româncă. 

HRITCU IORDACHE al lui Nicolae, născut în 1896, în localitatea 
Lucovita-Slobozia, fostul judeţ Dorohoi, român. 

HUTANASU MIHAI al lui Iordache, născut in 1897, în localitatea 
Pilipauti, fostul judeţ Dorohoi, român. 


178 FÂNTÂNA ALBĂ — GOLGOTA NEAMULUI 


IACUB NICOLAE al lui Mihai, născut în 1918, în localitatea 
Hreatca, fostul judeţ Dorohoi, român. 

IONET ZAHARIE al lui Simion, născut în 1913, în localitatea 
Ostrita din Bucovina, român. 

IUTIŞ ŞTEFAN al lui Dumitru, născut în 1922, în localitatea 
Ostrita, fostul judeţ Cernăuţi, român. 

KRAFT MIHAI al lui Zeilik, născut în 1905, în localitatea Hliboca 
din Bucovina, evreu. 

LAZĂR MIHAI al lui Nicolae, născut în 1919, în localitatea 
Hreatca, fostul judeţ Dorohoi, român. 

LEIBOVICI MORIT al lui Haim, născut în 1885, în orăşelul Herţa, 
fostul judeţ Dorohoi, evreu. 

LORENT ALEXANDRU al lui Ludvig, născut în 1895, în localitatea 
Tureni din Bucovina, neamt. 

LUNIC ALEXANDRU al lui Ion, născut in 1895, în localitatea 
Marsenita din Basarabia, român. 

MALUS ANANIE al lui Mihai, născut în 1911, în localitatea 
Godineşti, fostul judeţ Dorohoi, român. 

MIHAI ION al lui Ion, născut în 1920, în localitatea Horbova, 
fostul judet Dorohoi, roman. 

MIHAI ŞTEFAN al lui Toader, născut in 1903, în localitatea 
Văleni, fostul judeţ Dorohoi, român. 

MOSCALU GHEORGHE al lui Nicolae, născut în 1918, în locali- 
tatea Tanteni, fostul judeţ Dorohoi, român. 

OLARU TOADER al lui Ion, născut în 1920, în localitatea 
Horbova, fostul judeţ Dorohoi, român. 

OSTAFE GHEORGHE al lui Ion, născut in 1909, în localitatea 
Godineşti, fostul judeţ Dorohoi, român. 

PĂDURARU TRAIAN al lui Nicolae, născut în 1924, în localitatea 
Mihoreni, fostul judeţ Dorohoi, român. 

PUSCASU NICOLAE al lui Constantin, născut în 1891, în locali- 
tatea Fundoaia, fostul judeţ Dorohoi, român. 

RAILEANU GHEORGHE al lui Toader, născut în 1911, în localita- 
tea Lucovita-Slobozia, fostul judeţ Dorohoi, român. 

RATA IACOB al lui Simion, născut în 1898, în localitatea Ostrita 
din Bucovina, român. 

RUSU ION al lui Toader, născut în 1881, în localitatea Mihoreni, 
fostul judeţ Dorohoi, român. 

RUSU PINTILEI al lui Ion, născut în 1896, în localitatea Fundoaia, 
fostul judeţ Dorohoi, român. 

SARENCU CONSTANTIN al lui Alexandru, născut în 1905, în lo- 
calitatea Horbova, fostul judeţ Dorohoi, român. 

SAVA ILIE al lui Ilie, născut în 1875, în localitatea Horbova, 
fostul judeţ Dorohoi, român. 

SCRÂNCIU CONSTANTIN al lui Alexandru, născut în 1905, în 
localitatea Horbova, fostul judeţ Dorohoi, român. 

SODRÂNGÀ PETRU al lui Vasile, născut în 1893, în localitatea 
Mogosesti, fostul judeţ Dorohoi, roman. 

TARNICERU ELENA a lui Ion, născută în 1903, în localitatea 
Hreatca, fostul judeţ Dorohoi, româncă. 

TARNICERU GHEORGHE al lui leremia, născut în 1901, în loca- 
litatea Hreatca, fostul judeţ Dorohoi, român. 

TULUPCA CONSTANTIN al lui Simion, născut în 1889, în locali- 
tatea Ostrita din Bucovina, român. 

USANOV ALEXANDRU al lui Nichita, născut în 1893, în Rusia, 
rus. 

USANOV VASILE al lui Alexandru, născut în 1919, în localitatea 
Culiceni, fostul judeţ Dorohoi, român. 

VATARU SIMCU al lui Itcu, născut în 1898, în orăşelul Herţa, 
fostul judeţ Dorohoi, evreu. 

ZAHARCIUC DUMITRU al lui Procopie, născut în 1923, în loca- 
litatea Voloca, fostul judeţ Cernăuţi, român. 

Conform informaţiilor păstrate în documentele de arhivă, din- 
tre cei 286 de martiri, incluși în partea a treia a Cărţii Durerii, au 
avut fericirea să se întoarcă la baştină doar cinci supraviețuitori. 


Partea a patra a Cărţii Durerii este consacrată memoriei vic- 
timelor masacrelor sângeroase de la Lunca din iarna anului 1941. 

În 2016 s-au împlinit şapte decenii şi jumătate de la evenimentele 
tragice din istoria neamului nostru. Ce s-a întâmplat în regiunea 
Cernăuţi, în acele vremuri staliniste, de grea urgie? 

La 7 august 1940, Prezidiul Sovietului Suprem al URSS ad- 
optă Decretul despre crearea regiunii Cernăuţi în cadrul Republicii 
Sovietice Socialiste Ucrainene. În componenţa regiunii sunt incluse 
nordul Bucovinei, constituit din fostele judeţe Cernăuţi, Storojineţ 
si partial Rădăuţi, nordul Basarabiei (fostul judeţ Hotin) si Ţinutul 
Herţa, care a intrat până la venirea „eliberatorilor” în fostul judeţ 
Dorohoi al României. 

Dictatura stalinistă instaurează pe meleagurile mioritice un 
regim de jaf şi teroare. Astfel, la 15 august 1940, apare Decretul 
Prezidiului Sovietului Suprem al URSS despre naţionalizarea pă- 
mântului pe teritoriul nordului Bucovinei, conform căruia înce- 
pand cu data de 28 iunie 1940, tot pământul ținutului şi bogăţiile 
subsolului devin proprietatea statului sovietic. 

În aceeași zi, este emis Decretul Prezidiului Sovietului Suprem 
al URSS despre naţionalizarea băncilor, întreprinderilor indus- 
triale, organizațiilor de consum, transportului feroviar şi fluvial, 
poștei si telegrafului. În mâinile statului trec tipografiile, spitalele, 
farmaciile, instituţiile de învățământ, casele locuitorilor care s-au 
refugiat în România. 

În ţinut este introdus sistemul sovietic de impozite. 
Gospodăriile băştinaşilor erau supuse impozitului agricol, 
impozitului pe animale, impozitului pe atelaje, impozitului 
pe clădiri. 

Chiar din primele zile ale dictaturii staliniste, au început repre- 
saliile politice şi economice. Organele Comisariatului Poporului 
pentru Afaceri Interne (NKVD) al URSS desfășoară o amplă acti- 
vitate în direcţia stabilirii „elementelor social-periculoase”. A por- 
nit o totală urmărire. O bănuială, o pâră mincinoasă a agenţilor 
era de ajuns ca oameni nevinovaţi să fie arestaţi, aruncați în fio- 
roasele cazemate bolşevice, supuși diverselor metode de tortură 
şi condamnaţi pentru crime pe care nu le-au săvârşit. 

Victime ale politicii sângeroase, promovate pe acest picior de 
plai, au devenit țăranii înstăriți, foştii primari ai comunelor din ţinut, 
familiile care aveau rude înrolate în rândurile Armatei Române. 

În noaptea de 27 spre 28 ianuarie 1941, peste 150 de locuitori 
din ţinut, conduși de către profesorul şcolar Vasile Morarean 
din Ostrita, au hotărât să treacă clandestin în România, pentru 
a se salva de teroarea roşie, bolşevică, instaurată pe meleagurile 
carpatine. Lângă localitatea Lunca din raionul Herţa, oamenii 
sunt întâmpinați de gloantele grănicerilor sovietici. Zăpada pu- 
havă şi moale va fi stropită cu sângele celor mai buni fii şi fiice 
ale Bucovinei. Drept mărturie serveşte documentul descoperit 
în fondurile Arhivei Direcţiei Ministerului Afacerilor Interne 
al Ucrainei din regiunea Cernăuţi, care ne comunică faptul că 
în ziua de 29 ianuarie 1941, comisia, alcătuită din locotenentul 
Lubinenko, comandantul pichetului de grăniceri nr. 25, felcerul 
militar Subotin şi sublocotenentul Stronenko, a întocmit un act 
privind moartea unor persoane care au „încercat să violeze fron- 
tiera de stat”. Au fost împuşcaţi martirii: 

ANTONOVICI VERONICA (VIORICA), născută în 1924. 

BURLĂ ION, născut în 1906. 

FLOREA EUGENIA, Născută in 1913. 

FLOREA NISTOR, născut în 1909. 

FLOREA TOADER, născut în 1892. 

IAREMEI VASILE, Născut în 1924. 

MOSARIUC ANDREI al lui Ion, născut în 1900. 

MOSARIUC ANDREI, născut în 1916. 

RODICI ION, născut în 1896. 

TEUREAN OSA[...] al lui Ion, născut în 1909. 

VORONCA GHEORGHE al lui Simion, născut în 1920. 

Ei au închis ochii pentru totdeauna în dimineaţa zilei de 28 ia- 
nuarie 1941, la ora 6 şi 15 minute, murind cu dorul de Patrie în 
inimi. Trupurile lor tinere si neînsufletite au rămas în zăpadă până 
la căderea amurgului, coborând în groapa comună a iernii, săpată 
în pământul istoric şi plin de durere al Ţinutului Herţa, la ora 19. 

Conform informaţiilor păstrate în documentele Arhivei de Stat 
a Regiunii Cernăuţi, tot la Lunca au murit: 

ANTONOVICI DUMITRU, născut in 1909. 

CUTE TOADER, născut în 1895. 

DOROŞ TOADER, Născut în 1915. 

În urma cercetărilor întreprinse de către membrii Centrului de 
Cercetări Istorice şi Culturale, s-a constatat că românul Gheorghe 
Voronca, secerat de gloantele grănicerilor stalinisti la Lunca, s-a năs- 
cut în Horecea Urbană, o suburbie a oraşului Cernăuţi. Părinţii săi, 
Simion şi Eugenia Voronca, împreună cu copiii: Florea, Eleonora, 
Grigore, Ştefania, conform deciziei Consfătuirii Speciale de pe lângă 
Comisarul Poporului pentru Afaceri Interne al URSS din 26 aprilie 
1941, vor fi deportaţi în Siberia, fiind învinuiți de faptul că „erau rude 
cu trădătorul patriei”. În Horecea Urbană au venit pe lume si martirii 
Veronica (Viorica) Antonovici şi Nistor Florea. Lui Toader Doros, 
care a încercat să treacă clandestin frontiera în România şi a murit la 
Lunca, i-a rămas soţia, Eugenia, cu doi copii. Lui Toader Cute, care 
a căzut la Lunca, i-a rămas soţia, Domnica, şi copiii: loan şi Aurelia. 

În mâinile călăilor comunişti nimeresc 50 de persoane, din- 
tre care 47 de bărbaţi şi trei femei. În numărul celor arestaţi in- 
trau 48 de români și doi ucraineni. 44 de oameni aveau studii 
primare, unul, Vasile Morarean, poseda studii medii, iar cinci 
martiri nu ştiau carte. Lista arestatilor era compusă din 38 de 
țărani, 11 muncitori şi un profesor şcolar. Încep interogatoriile. 
Timp de două luni intemnitatii sunt supuși diverselor metode 
de tortură. În zilele de 28-31 martie 1941, Tribunalul Militar al 
Armatei a 12-a a Districtului Militar Special Kiev, în şedinţa de 
judecată ţinută în localul închisorii cernäutene, declară sentinţa in 
privinţa participanţilor la evenimentul sângeros din luna ianuarie. 
Doisprezece martiri sunt condamnaţi la moarte: 

BOICIUC ION al lui Mihai, născut in 1910, în localitatea Mahala 
din Bucovina, roman. 

BUJENITA FLOREA al lui Simion, nascut in 1907, in localitatea 
Mahala din Bucovina, roman. 

CUDLA ION al lui Andrei, născut în 1907, în localitatea Mahala 
din Bucovina, român. 

EREMEI TOADER al lui Simion, născut în 1910, în localitatea 
Mahala din Bucovina, român. 

GURELIUC ŞTEFAN al lui Gavrilă, născut în 1915, în localitatea 
Ostrita din Bucovina, român. 

GUZMA PETRU al lui Nicolae, născut în 1922, în orașul Cernăuți, 
ucrainean. 

MEDVIGHI GHEORGHE al lui Ion, născut în 1910, în localitatea 
Ostrita din Bucovina, român. 

MORAREAN VASILE al lui Gheorghe, născut în 1913, în localita- 
tea Ostrita din Bucovina, român. 

MORARU VASILE al lui Ion, născut în 1918, în localitatea Ceahor 
din Bucovina, român. 

TIHON VASILE al lui Maftei, născut în 1911, în oraşul Cernăuţi, 
român. 

TODEREAN ION al lui Constantin, născut în 1908, în localitatea 
Ostrita din Bucovina, român. 

VORONCA ILIE al lui Ion, născut în 1911, în oraşul Cernăuţi, 
român. 

Alţii, 38 de „foşti membri ai organizaţiilor contrarevolutionare 
din Romania’, au primit câte zece ani de puşcărie. Martirii neamu- 
lui nostru devin „trădători ai patriei socialiste”, fiindcă la 8 martie 
1941, Prezidiul Sovietului Suprem al Uniunii Republicilor Sovietice 
Socialiste a adoptat Decretul conform căruia toţi locuitorii care 
s-au aflat până la 28 iunie 1940 pe teritoriul actualei regiuni 
Cernăuţi au fost declarați cetățeni sovietici. Condamnatii vor fi 
închiși în lagărele staliniste de muncă corecțională, unde au murit: 

BEZERGHEANU GRIGORE al lui Mihai, născut în 1897, în orașul 
Drobeta-Turnu Severin, român. 

CHIFICEAC NICOLAE al lui Dumitru, născut în 1900, în locali- 
tatea Mahala din Bucovina, român. 

CRAIUTA GHEORGHE al lui Zaharie, născut in 1898, în localita- 
tea Mahala din Bucovina, român. 

DOROŞ IACOB al lui Vasile, născut în 1906, în localitatea Mahala 
din Bucovina, român. 

GORDA VASILE al lui Toader, născut în 1920, în localitatea 
Voloca, fostul judeţ Cernăuţi, român. 

HORENCIUC ILIE al lui Gheorghe, născut în 1910, în localitatea 
Ostrita din Bucovina, român. 

HORENCIUC NISTOR al lui Gheorghe, născut în 1919, în locali- 
tatea Ostrita, fostul judeţ Cernăuţi, român. 

HOTINCEANU RADU al lui Constantin, născut în 1922, în orașul 
Cernăuţi, român. 

IONET ZAHARIE al lui Simion, născut în 1913, în localitatea 
Ostrita din Bucovina, român. 

MOMOLEA DUMITRU al lui Condrat, născut în 1900, în locali- 
tatea Mahala din Bucovina, român. 

MOMOLEA ION al lui Vasile, născut în 1910, în localitatea Mahala 
din Bucovina, român. 

PAVLOVICI NICOLAE al lui Flor, născut în 1914, în orașul 
Cernăuţi, ucrainean. 

POLISCIUC NICOLAE al lui Nichita, născut în 1900, în localitatea 
Mahala din Bucovina, român. 

RATA IACOB al lui Simion, născut în 1898, în localitatea Ostrita 
din Bucovina, român. 

SANDULEAC ION al lui Ilie, născut în 1903, în localitatea Mahala 
din Bucovina, român. 

SARAFINCEAN ŞTEFAN al lui Gheorghe, născut în 1924, în loca- 
litatea Plaiul Cosminului (Molodia), fostul județ Cernăuţi, roman. 

TCACIUC ILIE al lui Toader, născut în 1924, în oraşul Cernăuți, 
român. 

ZAHARCIUC DUMITRU al lui Procopie, născut în 1923, în loca- 
litatea Voloca, fostul judeţ Cernăuţi, român. 

Ecoul măcelului de la Lunca din ianuarie 1941 s-a răspândit 
repede în ţinut. Cei rămaşi acasă au aflat despre marea tragedie de 
la țăranii din localitățile hertene, mobilizați pentru a săpa gropi, 
în care au fost aruncaţi morţii. Ce proporţii trebuia să atingă 

teroarea dezlantuita de regimul totalitar comunist ca după 10 zile, 
în toiul nopţii de 7 spre 8 februarie, către frontiera sovieto-ro- 
mână să se îndrepte al doilea grup de oameni, îndrumați de Vasile 
Moldovan, secretarul Consiliului Sătesc Mahala, numărând peste 
400 de persoane? Înseamnă că locuitorii meleagurilor voievodale 
au băut paharul suferințelor până la fund şi povara era atât de 
grea, încât răbdarea devenea insuportabilă. Persecutiile nu mai 
aveau sfârşit. Dorul de libertate era atât de mare, încât nu-l putea 
opri nici moartea. Fulgii cădeau ca nişte stele, luminând calea pă- 
mântenilor, mânati de realitatea crudă a evenimentelor petrecute 
în ţinutul mioritic în primul an de dictatură bolşevică. 

„Țăcănit de mitraliere, explozii de grenade, lătrat de câini, ge- 
metele celor răniţi şi... petele de sânge care se transformau în bălți 
pe zăpada dintre gardurile de sârmă ghimpată ce aduseseră înstră- 
inarea si tragedia”. Noaptea s-a transformat într-un infern. Au mu- 
rit sute de destine. A fost distrusă conştiinţa generaţiilor viitoare. 

În acea noapte infernală de februarie 1941, lângă satul Lunca, 
va fi secerat de gloantele grănicerilor sovietici şi tânărul român 
Hostiuc Florea al lui Ilie, fiul mezin al Anei Hostiuc, născut în 
1922, în localitatea Mahala, fostul judeţ Cernăuţi al României. 

Cei căzuţi sunt aruncaţi în patru gropi comune, rămânând 
să-şi doarmă somnul veşnic în Lunca Prutului şi Valea Plângerii, 
unde se nasc legendele şi cântă doinele, unde plâng izvoarele şi 
se întâlnesc anotimpurile, unde se adună dorurile şi se eterni- 
zează clipele. Aici visează părinţii şi freamătă glia strămoşească. În 
anul 1942, când în ţinutul mioritic activau organele administrative 
româneşti, au fost întreprinse acțiuni de deshumare a martirilor. 
Sunt scoase rămăşiţele pământești ale osanditilor numai dintr-o 
groapă comună, fiindcă celelalte trei erau înnămolite. Osemintele 
celor deshumati vor fi aduse în satul Mahala din actualul raion 
Noua Suliţă și înmormântați crestineste în localităţile unde s-au 
născut și de unde au trecut în nemurire. 

În ziua de 8 februarie 1941, vor fi arestate 42 de persoane de 
origine română şi un ucrainean. În mâinile grănicerilor sovietici 

nimeresc 42 de bărbaţi şi o femeie. În numărul intemnitatilor au 
intrat 41 de ţărani, un muncitor și un funcţionar. 35 de oameni 
aveau studii primare, doi — studii medii, patru - studii medii in- 
complete, iar doi martiri nu ştiau carte. În cazematele bolşevice au 
fost închişi 42 de osanditi, născuţi în localitatea Mahala, actualul 
raion Noua Suliţă, si un martir, Gheorghe Găină, care a văzut 
lumina zilei în oraşul Cernăuţi. 

Pe data de 14 aprilie 1941, Tribunalul Militar al Armatei a 12-a 
a Districtului Militar Special Kiev declară sentinţa în privința 
participanţilor la evenimentul sângeros din luna februarie. Sunt 
condamnaţi la moarte măhălenii: 

BALAN DUMITRU al lui Nicolae, născut în 1912, român. 

BUJENITA ION al lui Toader, născut în 1912, român. 

COSTAN DUMITRU al lui Ion, născut în 1907, român. 

DOROŞ VASILE al lui Ion, născut în 1897, român. 

IREMIE VASILE al lui Mihai, născut în 1923, român. 

MAGDALIN MARTIN al lui Constantin, născut în 1914, român. 

MAIORSCHI MIHAI al lui Onufrie, născut în 1900, român. 

MOLDOVAN VASILE al lui Ion, născut în 1913, ucrainean. 

NANDRIŞ DUMITRU al lui Ilie, născut în 1920, român. 

PETRIUC TOADER al lui Ion, născut în 1899, român. 

PURICI NICOLAE al lui Constantin, născut în 1897, român. 

Tot la moarte a fost condamnat si cernäuteanul GĂINĂ 
GHEORGHE al lui lon, născut în 1920, român. 

E posibil că osemintele lor se află în Cimitirul Vechi din oraşul 
Cernăuţi, unde îşi dorm somnul veşnic cei 400 de martiri ai neamu- 
lui, executaţi de către organele sovietice de represalii în iunie 1941. 

Alţii vor primi câte zece ani de detenţie, fiind întemnițați în la- 
gărele staliniste de muncă corecțională din fosta Uniune Sovietică, 
unde au murit: 

BUJENITA VASILE al lui Simion, născut în 1920, român. 

BURCOVSCHI CONSTANTIN al lui Ion, născut în 1919, român. 

CERNAUTAN VASILE al lui Ion, născut în 1924, român. 

COVA NICOLAE al lui Condrat, născut în 1909, român. 

DASCALIUC ŞTEFAN al lui Florea, născut în 1901, român. 
GRIGORCIUC VICTOR al lui Ştefan, născut în 1921, român. 
LENCOSTE GHEORGHE al lui Alexandru, născut în 1920, român. 
MAGDALIN ILIE al lui Constantin, născut în 1904, român. 
MOSORIUCĂ CONSTANTIN al lui Ion, născut în 1920, român. 
VASILINIUC ION al lui Ilie, născut în 1922, român. 
ZAPOTINSCHI ION al lui Dumitru, născut în 1920, român. 
După masacrele sângeroase de la Lunca din lunile ianuarie- 
februarie 1941, intrate în istoria plină de durere a actualei regiuni 
Cernăuţi ca unele din crimele odioase din prelungul şir de fărăde- 
legi săvârşite de puterea sovietică împotriva bästinasilor, au înce- 
put deportările în masă ale rudelor „trădătorilor patriei socialiste”. 

În partea a patra a Cărţii Durerii sunt incluse numele a 346 de 
martiri. În numărul lor au intrat 343 de români şi trei ucraineni. Sub 
securea dezmätului bolşevic au căzut 188 de bărbaţi şi 158 de femei. 

În numărul martirilor se găsesc 200 de țărani, 13 muncitori, 
doi funcționari, un profesor şcolar. 124 de oameni aveau studii 
primare, 29 - studii medii incomplete, patru - studii medii, 32 de 
persecutați nu ştiau carte. În rândul osanditilor au intrat 116 copii 
până la vârsta de 16 ani şi 33 de bătrâni. 

Lista celor arestaţi de către dictatura stalinistă este compusă 
din 23 de persoane care au „trădat patria sovietică”. 24 de oameni 
au fost condamnaţi la moarte, iar 69 de osanditi vor primi câte 10 
ani de puşcărie, fiind întemnițați în lagărele comuniste de munca 
corecțională, unde au rămas să-și doarmă somnul veșnic 29 de 
vinovaţi fără vină. 

În paginile cărții este inclus GRIGORE BEZERGHEANU, care 
a venit pe lume în municipiul Drobeta-Turnu Severin din su- 
dul României. În perioada interbelică se stabileşte cu traiul în 
Ținutul codrilor de fagi. Înspăimântat de teroarea roşie, instaurată 
pe meleagurile stefane, porneşte, împreună cu bucovinenii si cu 
dorul de libertate în suflet, spre Lunca. Arestat de călăii stalinisti 
în ziua de 28 ianuarie 1941, în timpul sângerosului măcel, va fi 
întemnițat în lagărul bolşevic de muncă corecțională din regiunea 

Sverdlovsk, Federaţia Rusă, unde a murit în chinuri cristice pe 
data de 16 ianuarie 1942. 

253 de oameni au fost incluși de către Consfătuirile Speciale şi 
„triunghiurile operative” ale tiraniei staliniste în categoria „rude- 
lor trădătorilor patriei” şi deportaţi în Siberii fără de sfârşit, unde 
au închis ochii pentru totdeauna. Dintre ei: 

ANTONESCU ANA a lui Sandu, născută în 1883, în localitatea 
Mahala, româncă. 

ANTONESCU VASILE al lui Ion, născut in 1888, în localitatea 
Mahala, român. 

CRAIUTA VERONICA a lui Călin, născută in 1891, în localitatea 
Mahala, româncă. 

CUDLA EMILIA a lui Dumitru, născută în 1883, în localitatea 
Mahala, româncă. 

DOLHAN GHERASIM al lui Samoilă, născut în 1872, în localitatea 
Mahala, român. 

EREMEI ŞTEFAN al lui Mihai, născut în 1926, în localitatea 
Mahala, român. 

GRIGORCIUC GHEORGHE al lui Toader, născut în 1883, în loca- 
litatea Mahala, român. 

GRIGORCIUC STEFAN al lui Ion, născut in 1895, în localitatea 
Mahala, român. 

HOSTIUC ANA a lui Anton, născută în 1889, în localitatea 
Mahala, româncă. 

IRIMIA MARIA a lui Ilie, născută în 1913, în localitatea Mahala, 
româncă. 

MAGDALIN CONSTANTIN al lui Ion, născut în 1879, în localitatea 
Mahala, român. 

MOSORIUCĂ EUFROZIA a lui Petru, născută în 1896, în locali- 
tatea Mahala, româncă. 

NANDRIS ANA a lui Ilie, născută în 1905, în localitatea Mahala, 
româncă. 

NANDRIS EUDOCHIA a lui Ion, născută în 1883, în localitatea 
Mahala, româncă. 

NANDRIS EUFROZINA a lui Ilie, născută în 1914, în localitatea 
Mahala, româncă. 

NANDRIŞ RAHIRA a lui Gheorghe, născută în 1921, în localitatea 
Mahala, româncă. 

SANDULEAC ANA a lui Gheorghe, născută în 1907, în localitatea 
Mahala, româncă. 

SANDULEAC MARIA a lui Ion, născută în 1878, în localitatea 
Mahala, româncă. 

SARAIMAN ION al lui Ion, născut în 1899, în localitatea Mahala, 
român. 

SPÂNU MIHAI al lui Dumitru, născut în 1864, în localitatea 
Mahala, român. 

SPÂNU NICOLAE al lui Ilie, născut în 1877, în localitatea Mahala, 
român. 

TODEREAN MATEI al lui Sava, născut în 1881, în localitatea 
Ostrita, român. 

ZAPOTINSCHI DUMITRU al lui Petru, născut în 1880, în locali- 
tatea Mahala, român. 

Veşnica lor pomenire! 


Astfel, dintre aceşti 346 de osanditi, trecuţi în partea a patra a 
Cărţii Durerii, conform datelor care au intrat în posesia Centrului 
de Cercetări Istorice si Culturale, în lagărele staliniste si în locurile 
de exilare din fosta Uniune Sovietică au murit 52 de martiri. Până 
astăzi plâng în neagra străinătate mormintele lor orfane. 


În partea a cincea a Cărții Durerii sunt incluse numele a 183 
de martiri. În numărul lor au intrat 182 de români şi un polo- 
nez. Sub securea dezmätului bolşevic au căzut 121 de bărbaţi si 
62 de femei. În numărul martirilor se găsesc 107 agricultori. 24 
de oameni aveau studii primare, 14 - studii medii incomplete, 
8 — studii medii, unul — studii superioare, 9 persecutați nu ştiau 
carte. În rândul osänditilor au intrat 44 de copii până la vârsta 
de 16 ani. 

Lista celor arestaţi de către dictatura stalinistă este compusă 
din 44 de persoane care au „trădat patria sovietică”. Un martir 
este condamnat la moarte, iar 43 de osanditi vor primi până la 
zece ani de puşcărie, fiind întemnițați în lagărele comuniste de 
muncă corecțională, unde au rămas să-și doarmă somnul veşnic 
28 de vinovaţi fără vină. 

În paginile cărții este inclus NICOLAE PLĂMADĂ, care a venit pe 
lume în oraşul Vicovu de Sus, fostul judeţ Rădăuţi al României. În 
perioada interbelică se stabileşte cu traiul în localitatea Pătrăuții 
de Jos, fostul judeţ Storojineţ, încadrată la finele lunii iunie 1940 
în componenţa Uniunii Sovietice. Înspăimântat de teroarea roşie, 
instaurată pe meleagurile ştefane, porneşte, împreună cu fraţii săi 
de sânge din nordul Bucovinei şi cu dorul de libertate în suflet, 
spre Varnița (Fântâna Albă), dorind să treacă in Patria-mamă si 
să scape de fiorosul regim stalinist. Arestat de călăii sovietici, va 
fi condamnat la opt ani de detenţie „pentru încercarea de a-şi 
trada patria”, fiind întemnițat într-un lagăr bolşevic de munca 
corecțională din regiunea Sverdlovsk, Federația Rusă, unde a mu- 
rit în chinuri cristice pe data de 11 iunie 1943. Aducem numele 
martirului acasă. 

113 oameni au fost incluşi de către Consfătuirile Speciale si „tri- 
unghiurile operative” ale tiraniei staliniste în categoria „rudelor 
trădătorilor patriei” şi deportaţi în Siberii fără de sfârşit, unde au 
închis ochii pentru totdeauna. Dintre ei: 

BURLĂ ANA a lui Gheorghe, născută în 1886, în localitatea 
Suceveni, româncă. 

BURLĂ ARCADIE al lui Vasile, născut în 1918, în localitatea 
Suceveni, român. 

BURLĂ MARGALINA a lui Vasile, născută în 1922, în localitatea 
Suceveni, româncă. 

BURLĂ ŞTEFAN al lui Vasile, născut în 1920, în localitatea 
Suceveni, român. 

FRĂTĂUCEAN GHEORGHE al lui Dumitru, născut în 1881, în lo- 
calitatea Suceveni, român. 

FRATAUCEAN SAVETA a lui Ilie, născută in 1883, în localitatea 
Suceveni, româncă. 

GRANICIUC VASILE al lui Gheorghe, născut în 1885, în localita- 
tea Suceveni, român. 

IRIMESCU ELENA a lui Casian, născută în 1890, în localitatea 
Carapciu, româncă. 

IRIMESCU GHEORGHE al lui Grigore, născut în 1889, în locali- 
tatea Carapciu, român. 

ISOPESCU ALEXANDRA a lui Arhip, născută în 1881, în localita- 
tea Suceveni, româncă. 

ISOPESCU DOMNICA a lui Gheorghe, născută în 1910, în locali- 
tatea Suceveni, româncă. 

MADVII VALENTINA a lui Vasile, născută în 1940, în localitatea 
Suceveni, româncă. 

NEDELCU SAMSON al lui Ion, născut în 1891, în localitatea 
Suceveni, român. 

OPAIT CASANDRA a lui Simion, născută în 1926, în localitatea 
Cupca, româncă. 

OPAIT ECATERINA a lui Grigore, născută în 1890, în localitatea 
Carapciu, româncă. 

OPAIT GHEORGHE al lui Onufrie, născut în 1889, în localitatea 
Carapciu, român. 

OPAIT ION al lui Onufrie, născut în 1887, în localitatea Carapciu, 
român. 

PETRIUC LARION al lui Nicolae, născut în 1887, în localitatea 
Carapciu, român. 

PUIU DUMITRU al lui Ion, născut în 1909, în localitatea Suceveni, 
român. 

PUIU ELENA a lui Gheorghe, născută în 1886, în localitatea 
Suceveni, româncă. 

PUIU VICTOR al lui Ion, născut în 1927, în localitatea Suceveni, 
român. 

SCHIPOR ARCADIE al lui Ilie, născut în 1881, în localitatea 
Pătrăuții de Jos, român. 

SCHIPOR CASANDRA a lui Gavrilă, născută în 1889, în localita- 
tea Pătrăuții de Jos, româncă. 

SCHIPOR FLOAREA a lui Arcadie, născută în 1940, în localitatea 
Pătrăuții de Jos, româncă. 

SCHIPOR GHEORGHE al lui Arcadie, născut în 1933, în localitatea 
Pătrăuții de Jos, român. 

SCHIPOR TRAIAN al lui Arcadie, născut în 1937, în localitatea 
Pătrăuții de Jos, român. 

SUCEVAN GHEORGHE al lui Petru, născut în 1904, în localitatea 
Suceveni, român. 

SUCEVAN ILIE al lui Gheorghe, născut in 1936, în localitatea 
Suceveni, român. 

SUCEVAN PETRU al lui Gheorghe, născut în 1927, în localitatea 
Suceveni, român. 

SUCEVAN SILVIA a lui Gheorghe, născută în 1935, în localitatea 
Suceveni, româncă. 

ŞTIRBU ANA a lui Ştefan, născută în 1900, în localitatea 
Carapciu, româncă. 

ŞTIRBU EMILIAN al lui Gherasim, născut în 1890, în localitatea 
Carapciu, român. 

STIRBU VIORICA a lui Emilian, născută în 1936, în localitatea 
Carapciu, româncă. 

TIMIŞ ELENA a lui lon, născută în 1940, în localitatea Cupca, 
româncă. 

TIMIŞ MARGALINA a lui Ion, născută în 1912, în localitatea 
Cupca, româncă. 

TIMIŞ PETRU al lui Ion, născut în 1938, în localitatea Cupca, 
român. 

TOMIUC VIORICA a lui Dumitru, născută în 1940, în localitatea 
Pătrăuții de Sus, româncă. 

TOVARNITCHI REVECA a lui Ilie, născută în 1869, în localitatea 
Carapciu, româncă. 

Veşnica lor pomenire! 

Astfel, dintre acești 183 de osânditi trecuţi în recenta carte, 
conform datelor care au intrat în posesia Centrului de Cercetări 
Istorice şi Culturale, în lagărele staliniste şi în locurile de exilare 
din fosta Uniune Sovietică au murit 66 de martiri. Până astăzi 
plâng în neagra străinătate mormintele lor orfane. 


PETRU GRIOR, MIRCEA DUZINEANU, BOGDAN GRIOR, 
GHEORGHE HORODINCĂ, NICOLAE IORDACHI, 
CONSTANTIN MOROSANU, NICOLAE NICOLOVICI, 
STEFAN ROTARU, ELENA STADNIC, MARIA ZABOLOTKI 


MULT RAVNITA LIBERTATE SE AFLA ÎN 
„TARA DIN ZARE 


Cu sufletele pline de credinţă şi cu chipul Mântuitorului pe 
crucile sfinte, mulțimea a pornit la drum 

În dimineaţa zilei de 1 aprilie 1941, peste 1500 de locuitori din 
satele Pătrăuții de Sus, Cupca, Pătrăuții de Jos şi Suceveni, in rân- 
dul cărora se aflau bărbaţi, femei si copii, s-au adunat în curtea 
bisericii din Suceveni, cu scopul să pornească spre centrul raional 
Hliboca, pentru a înainta organelor locale ale puterii bolşevice 
cererile lor. Din lăcașul sfânt al satului sunt scoase trei cruci, la 
care vor fi atârnate ştergare albe, demonstrând prin aceasta ca 
viitoarea procesiune poartă un caracter paşnic. Apoi, cu toţii au 
îngenuncheat în curtea bisericii şi, susținuți de sunetele pline de 
jale ale clopotelor de aramă, au adresat o fierbinte rugăciune către 
Domnul, pentru ca El să-i aibă sub ocrotirea Sa. 

Cu sufletele pline de credinţă şi cu chipul Mântuitorului pe 
crucile sfinte, mulțimea a pornit la drum. La hotarul satului 
Suceveni, lângă podul de peste apa Siretului, convoiul de oameni 
a fost întâmpinat de către treisprezece grăniceri sovietici, conduşi 
de un ofițer comunist, care, scoțând săbiile din teacă, s-au răstit 
la oameni, poruncindu-le să se întoarcă la casele lor. Pentru a-i 
intimida pe români, un soldat a lovit cu sabia crucea din capul 

coloanei. Sabia s-a rupt în două. Oamenii, văzând în aceasta un 
semn susținător al Domnului, înlăturându-i pe grăniceri, şi-au 
continuat mersul spre centrul raional. 

Către Hliboca s-au îndreptat şi alte grupuri de bästinasi din sa- 
tele de pe Valea Siretului, mânati de idealurile nationale, pätrunsi 
de nazuinta de libertate şi sentimentul fratiei de neam. 

Un soare gingas de primăvară învăluia glia străbună si pă- 
mântul se trezea din amorteala unei ierni grele şi îndelungate. 
Brândusele firave şi dornice de viaţă, venite parcă din împărăţia 
poveştilor, domneau pe crestele dealurilor, impanzind întreaga 
întindere moldavă. Razele soarelui încălzeau inimile ţăranilor 
care doreau să trăiască liberi, nu sub jug asupritor. În fruntea 
coloanelor care intrau in Hliboca păşeau Ion Musteata, Tudor 
Semeniuc, Ion Bojescu, Nazarie Iliut, Gherasim Gusulea, Petru 
Duşceac, Florea Grosu, Ion Grosu, Grigore Bojescu, Constantin 
Holunga, Constantin Bojescu, Nicolae Galac. Numărul românilor 
adunaţi în piaţa centrală a raionului a crescut până la cinci mii 
de oameni. 


Mult ravnita libertate se afla în „țara din zare” 

În această străveche aşezare bucovineana — unde se afla sediul 
Secţiei raionale Hliboca al Comisariatului Poporului pentru Afaceri 
Interne al Uniunii Republicilor Sovietice Socialiste - mulțimea, 
purtând prapurii şi crucile cu chipul Mântuitorului pe ele, scoase 
din lăcașurile sfinte, intona Imnul României, scandând „Trăiască 
Regele Mihail”, ,Träiascä mareşalul dezrobitor!” Vocea oamenilor 
ajungea până la pădurea din Dumbrava Roşie, „de unde spiritul 
marelui Stefan îi privea cu dragoste si îi încuraja”. 

Reprezentanţii organelor represive din raion - aceşti copoi ai 
regimului totalitar, cu sufletele pline de ură şi dușmănie, aduşi din 
toate colțurile fostului imperiu sovietic pentru promovarea unei 
politici de deznaționalizare şi rusificare a populaţiei bastinase 
— au refuzat să primească cererile românilor. Dar românii, care 
de-a lungul mileniilor au înfruntat cu barbatie şi eroism toate 

vitregiile vecinilor, păstrându-şi şi afirmandu-si fiinţa naţională, 
n-au renunțat. 

Suparati şi indignati de această fărădelege, urmaşii legendaru- 
lui Decebal, mândri şi dornici de libertate, asemenea strămoşilor 
lor, au început să scandeze că nu mai doresc să trăiască în „ra- 
iul” bolşevic, unde birurile pe care trebuie să le plătească țăranii 
sunt imposibil de suportat şi unde teroarea era ridicată la rangul 
de principiu. 

Părăsind Hliboca, românii s-au îndreptat către Suceveni, plani- 
ficând ca, din centrul acestei localităţi, să pornească cu toţii spre 
frontiera sovieto-romana, sperând în înduplecarea ocupanților. 

Însă, în vatra satului Suceveni au apărut câţiva ofițeri şi soldați 
sovietici, care au început a parlamenta cu lumea adunată, sfătu- 
indu-i pe țărani să se întoarcă la casele lor. Totodată, sovieticii 
doreau să câştige timp pentru mobilizarea forțelor necesare, capa- 
bile să oprească mulțimea. Românii, hotărâți să ducă la bun sfârşit 
pornirea lor, n-au ascultat de vorbele stalinistilor, apucând calea 
spre mult râvnita libertate, care se afla în „țara din zare” - dupa 
cum va spune în 2008, în timpul manifestărilor comemorative de 
la Fântâna Albă, profesorul şi poetul Romeo Săndulescu, fostul 
Consul General al României la Cernăuţi. 


În Poiana Varnitei a lăcrimat Mântuitorul, răstignit pe cruce 

La un colt al pădurii din Suceveni, convoiul românilor a fost 
somat de un grup de soldaţi sovietici care, pentru a intimida 
mulțimea, au tras o salvă în aer. Acest avertisment n-a exercitat 
nicio influență asupra oamenilor. Ei şi-au continuat drumul spre 
frontieră. Pe teritoriul satului Fântâna Albă din raionul Hliboca, 
lângă cantonul Varnița - la o depărtare de doi kilometri de hota- 
rul instalat de mâna veneticului la finele cireşarului 1940 -, co- 
loana de oameni pașnici, constituită din bărbaţi, femei si copii, a 
fost oprită de grănicerii stalinisti, proptiti la marginea codrului 
secular. La semnalul comandantului responsabil de efectuarea 
acestei operaţii, au pornit să tacaneasca din trei parti mitralierele 

bolşevicilor, secerând rândurile conationalilor. Rafalele focului 
ucigător al mitralierelor se contopea cu vaietele muribunzilor, cu 
vocile pline de durere ale răniților, cu bocetele femeilor şi striga- 
tele sfâşietoare ale copiilor, cu răcnetele infernale ale satrapilor 
stalinişti şi cu sângele martirilor, care curgea din belşug, acope- 
rind glia strămoşească. 

În acea zi, în Poiana Varnitei, a lăcrimat Mântuitorul, răstignit 
pe cruce. Mureau cu dorul de Tara în inimi, fiii şi fiicele neamului. 
Au căzut, cu sufletul neîmpăcat, în floarea vârstei, românii: 

BELMEGA IOAN al lui Teodor, născut in 1910, în localitatea Cupca. 

BICER GHEORGHE al lui Ilie, născut în localitatea Cupca. 

BOSTAN DRAGOȘ, născut in 1923, în localitatea Suceveni. 

BOTARIU COZMA al lui Vasile, născut în localitatea Petriceni. 

CORDUBAN NICOLAE al lui Dumitru, născut în localita- 
tea Carapciu. 

DABACA TEODOR al lui Gheorghe, născut în localitatea Carapciu. 

DUSCEAC IOAN al lui Teodor, născut în localitatea Cupca. 

HALAC IOAN al lui Dumitru, născut în localitatea Iordänesti. 

LAZURCA GHEORGHE al lui Teodor, născut în 1889, în locali- 
tatea Petriceni. 

LICIMAN SIMION, născut în localitatea Pătrăuții de Jos. 

MIHAILOVICI ILIE al lui Vasile, născut în 1921, în localita- 
tea Suceveni. 

OPAIT COZMA al lui Ilie, născut în localitatea Carapciu. 

OPAIT GHEORGHE al lui Nistor, născut în localitatea Carapciu. 

PLEVAN ARCADIE al lui Teodor, născut în 1914, în localita- 
tea Cupca. 

POPESCU PETRU al lui Ioan, născut în localitatea Patrautii 
de Jos. 

SAVU PAVEL al lui Ioan, născut în localitatea Pătrăuții de Jos. 

SIDOREAC VASILE al lui Alexa, născut în 1923, în localita- 
tea Suceveni. 

SUCEVAN CONSTANTIN al lui Vasile, născut în 1903, în lo- 
calitatea Suceveni. 

TOVARNITCHI GHEORGHE al lui Dumitru, näscut în localita- 
tea Carapciu. 

TOVARNITCHIILIE al lui Zaharie, născut în localitatea Carapciu. 

TOVARNITCHI TRAIAN al lui Gheorghe, născut în localita- 
tea Carapciu. 

TOVARNITCHI VASILE al lui Pavel, născut în localitatea Carapciu. 

TUGUI MIHAI al lui Vasile, născut în 1912, în localitatea Cupca; 

URSULEAN VARVARA a lui Nichita, născută în localitatea 
Pătrăuții de Sus. 


În ziua de 1 aprilie 1941 au sângerat cerul şi pământul, s-a 
îngrozit Valea Siretului 

Indicata listă a românilor căzuţi la 1 aprilie 1941 la Fântâna Albă 
a fost alcătuită de către Prefectura plasei Storojineţ şi înaintată, în 
ziua de 1 februarie 1943, Guvernământului Provinciei Bucovina. 
Concomitent se aducea la cunoştinţa organelor administrative 
de la Cernăuţi faptul că, până la acea dată, n-au fost întreprinse 
acţiuni de deshumare a martirilor. 

Conform documentelor păstrate în fondurile Arhivei de Stat 
a regiunii Cernăuţi, tot la Fântâna Albă au murit: LUPĂŞTEANU 
TITANIA, născută in 1901, şi ROTARIU COZMA al lui Vasile, născut 
in 1914. 

În ziua de 1 aprilie 1941 au sângerat cerul şi pământul. S-a 
îngrozit Valea Siretului. Unii, care au reușit să scape de gloantele 
grănicerilor bolşevici, „refugiindu-se în pădurea din apropiere, au 
fost ajunşi din urmă de cavaleria sovietică şi măcelăriți cu sabia”. 
Martirii sunt aruncaţi în gropi comune. Ei îşi dorm somnul veşnic 
la poale de codru verde. Fagii seculari le freamătă la creştet. 

Acei care s-au salvat din ghearele morții vor fi häituiti, prinşi 
şi întemnițați de cerberii regimului totalitar. După interogatoriile 
bestiale, puterea sovietică s-a răfuit crunt cu „trădătorii patriei 
socialiste”. Ei au împărtăşit destinul martirilor de la Lunca. 


Postfatà 


Probabil pentru a sterge cu totul amintirea despre acest 
eveniment, la 1 aprilie 1962, pe toloacă au fost säditi copaci. 
Molizii tineri au crescut foarte repede. Între ei au apărut 
ciuperci. Într-o zi, eu şi bunicul meu am venit aici şi am 
intrat în desis în apropiere de „cruci”. Acolo am dat peste 
o sumedenie de ciuperci. Erau albe, curate, iar pălăriile lor 
aveau o nuanţă rosiu-inchisä. Am început să le culeg de 
zor, dar bunicul mi-a spus: „Să mergem de aici! Ciupercile 
acestea cresc pe sânge de om: câte ciuperci sunt aici, atâţia 
oameni sunt uciși aici. Acestea nu sunt ciuperci, ci sufletele 
lor ieșite să se încălzească la soare”. 
Bunicul nu mi-a spus ce s-a întâmplat aici, dar eu am auzit 
cum oamenii vorbeau în şoaptă între ei despre această in- 
tâmplare groaznică. 
DIN MĂRTURIILE ÎNREGISTRATE DE 
PETRO CHIRSTIUC ÎN CARTEA GHIOCEI iNSANGERATI 


Mult timp, tragicul eveniment de la 1 aprilie 1941 a fost tre- 
cut sub o profundă tăcere. Şi-l aminteau, cu neprefăcută groază, 
doar cei care au supraviețuit masacrului şi deportărilor, rudele 

lor şi consatenii - martori înfricosati de cele văzute si auzite, 
cutremurati şi astăzi de zgomotul mitralierelor, de strigătele 
sfâsietoare ale răniților, care încă le mai vuiau în urechi când se 
apropiau de pădurea crescută din seva însângerată a celor ucişi. 
Când bate vântul, in foşnetul copacilor deslusesti parcă soaptele 
celor ce ne amintesc de trista lor poveste. Nimeni nu îndrăznea 
să mărturisească cele trăite şi nici să-i întrebe pe cei apropiaţi, 
ca să nu le tulbure amintirile. Căutau în tăcere mormintele celor 
dragi, risipite prin poiană sau prin cine ştie ce poteci din pădure 
sau margine de sat. Teama era mare, mai ales pentru copiii lor, 
cărora le doreau o soartă mai bună. Nimic însă nu s-a uitat. De 
abia în anul 1990, dupa dezghetul gorbaciovist, cand a început să 
activeze cu mai mult curaj Societatea pentru Cultura Românească 
„Mihai Eminescu” din regiunea Cernăuţi, un grup de intelectuali, 
toți originari din localităţile în care s-au petrecut masacrele şi de- 
portările, strămutările în cele patru zări ale necuprinsului imperiu 
sovietic, evenimentele despre care nici părinţii, nici bunicii nu 
îndrăzneau să vorbească, despre care numai se şoptea, au început 
să-şi pună întrebări legate de soarta de după război a românilor. 

În manualele de istorie, în ziare, la emisiunile de la radio şi 
de la televiziune se prezenta perioada de „ocupaţie românească” 
şi eliberarea de către „glorioasa Armată Sovietică”. În centrul 
Cernäutiului a apărut chiar monumentul „soldatului eliberator”. 
Eram, deci, ,ocupanti” în propriile noastre locuri natale. Românii 
nu mai aveau dreptul la istorie. 

Eram prima generaţie născută în preajma războiului sau în 
primii ani de după război şi am început de a cuteza să cunoaștem 
şi să înţelegem ce înseamnă şi cum se scrie adevărata istorie. De 
abia în anii 90 ai secolului XX am început să ne bucurăm de li- 
bertatea de a vorbi, de a scrie şi de a cerceta arhivele, acestea 
fiind şi ele puţine. Atunci am început să adunăm cu multă grijă 
mărturiile supravietuitorilor. 

În ianuarie 1991, când se împlineau 50 de ani de la tragicul 
eveniment de la Fântâna Albă, la şedinţa comitetului director al 

Societăţii s-a hotărât să ne adresăm Arhivelor de Stat Cernăuţi cu 
rugămintea de a ne permite să cercetăm documentele referitoare la 
masacrul de la Fântâna Albă. Responsabil fusese ales Petru Grior, 
care era adjunct al şefului Arhivei Regionale de Stat Cernăuţi şi ar 
fi putut înlesni accesul la materialele de arhivă. Comitetul Regional 
de Partid a intrat în alertă, mai ales atunci când s-a hotărât ca la 
1 aprilie — ziua în care au fost ucişi oameni pasnici, care nu-şi doreau 
nimic altceva decât să plece în tara lor liberă, în Romania - sa se 
comemoreze victimele masacrului de la Fântâna Albă. Iniţial nu ni 
s-a admis să cercetăm arhivele; doar mult mai târziu ni s-a permis, 
la insistența noastră, şi doar unora dintre cei desemnaţi. Întrebări 
erau multe: cine a organizat marșul spre frontieră, câte persoane 
au participat, câţi au fost ucişi, unde şi de cine au fost îngropaţi, 
care a fost soarta celor care au reușit să supraviețuiască masacrului 
etc. În arhive, dar şi în publicaţiile vremii, nu s-a găsit mare lucru. 
Cercetările însă au continuat. 

După lungi tratative, Comitetul Regional de Partid a acceptat 
ca în data de 1 aprilie 1991 să comemorăm victimele de la Fântâna 
Albă. Am fost însă preveniti că va fi o acțiune periculoasă care 
îi va revolta pe ucrainenii şi lipovenii din satele învecinate, care 
ne-ar putea ataca şi că noi vom fi responsabili de posibilele ur- 
mări. Ni se spunea chiar cu multă grijă, că drumul de primăvară 
prin pădure era încă reavăn şi nu vom putea trece până la locul 
cu pricina. Au început pregătirile. Cu o zi înainte a fost fondată 
Societatea „Golgota', preşedinte fiind Petru Grior, şef-adjunct la 
Arhivele Regionale din Cernăuți. 

Petro Chirstiuc mărturiseşte în cartea sa, Ghiocei însângerați: 

„În martie 1941, prin satele de frontieră din raioanele Hliboca 
şi Storojineţ umblau nişte necunoscuţi care agitau populația să 
plece în România. Chipurile la 1 aprilie graniţa va fi deschisă şi 
toţi doritorii vor putea să o treacă fără piedici. Dar totul a avut 
un sfârşit dramatic, sângeros. 

Am vrut să aflu care a fost reacția autorităţilor la acel eveniment. 
A fost oglindit el cumva în ziarul de atunci, „Bucovina Sovietică”? 

La Arhiva Regională de Stat ziarele de la 1 până la 20 aprilie lipseau 
din colecţie. Am fost sfătuit să mă adresez la Biblioteca Regională, 
dar şi acolo s-au păstrat ziare numai din anul 1945. M-am dus la 
Biblioteca Universităţii, în secția de publicaţii rare, şi am găsit acolo 
ediţiile „Bucovinei Sovietice” pe care le căutam. Însă, spre uimirea 
mea, n-am găsit în ele nicio informaţie cu privire la acest eveniment. 

Peste un timp oarecare mi s-a permis să iau cunoştinţă cu un 
dosar penal de la Direcţia SSU în regiunea Cernăuţi. Documentele 
de arhivă oglindeau doar sumar acest eveniment. Ultima mea 
speranţă era de a-i găsi pe participanţii încă in viata la tragicul 
eveniment de la 1 aprilie 1941. Căutările au fost îndelungi şi grele”. 

Petro Chirstiuc este originar din Camenca, raionul Hliboca, 
regiunea Cernăuţi, născut într-o familie de ţărani. După absolvirea 
Şcolii Tehnice Silvice din Storojineţ a fost trimis la lucru la Institutul 
de Proiectare Kazghirproiect din Aktiubinsc (Kazahstan). Era o 
practică frecventă de a-i trimite pe tinerii specialişti cât mai de- 
parte de baştină. Mulţi s-au înstrăinat, realizându-se astfel stră- 
mutarea treptată a populaţiei. Petro Chirstiuc revine la baştină, 
unde a ocupat mai multe posturi. Din 2008 este şeful secţiei de 
politică social-economică a ziarului raional „Novii deni” (varianta 
în limba română - „Monitorul de Hliboca”), colaborează activ, 
încă din anul 2003, cu mai multe ziare regionale de limbă ucrai- 
neana: ,,Bukovina’, „Bukovinske vice” „Vecerni Cernivti”, „Molodii 
bucovinet”. Nu cunoaşte limba română, este ucrainean, dar zgu- 
duit de tragicele evenimente din 1941, la Fântâna Albă, Lunca şi alte 
sate bucovinene, scrie volumul Freamătă brazii deasupra crucilor 
(în limba ucraineană), iar in 2011 apare ediţia a doua, bilingvă, 
ucraineano-romana, sub titlul Ghiocei însângerați, în care sunt 
evocate evenimentele tragice de la frontiera româno-ucraineană 
din anul 1940 si de la 1 aprilie 1941 de la Varnița, în apropiere de 
Fântâna Albă din raionul Hliboca, regiunea Cernăuți. 

Mărturiile cuprinse în volumul bilingv româno-ucrainean sunt 
cutremurătoare. Ele reconstituie o pagină sângeroasă din istoria 
românilor bucovineni. 

În data de 30 mai 1999, Majestatea Sa, Regele Mihai I, a fost in- 
vitat de către locuitorii comunei Bahrineşti să participe la sfinţirea 
noului lăcaş sfânt al acestei vechi așezări românești, atestată do- 
cumentar din perioada lui Ştefan cel Mare. 

Prin semnificaţia sa, a fost o zi istorică pentru comunitatea 
românească din actuala regiune Cernăuţi. Pe scurtul traseu de 
la vama Siret/Porubnoe către punctul de destinaţie, a consemnat 
Eugen Patras, regele a fost întâmpinat cu deosebită căldură su- 
fletească, mai ales că multi dintre cei care l-au salutat au trăit sub 
coroana română. Lumea din satul Oprişeni a venit direct de la 
slujba din biserică pentru a-i spune „Bun venit!” întâmpinându-l 
cu flori şi lacrimi de bucurie. 

Pentru românii din Bahrineşti, precum şi pentru mulțimea 
care s-a adunat în acea duminică înältätoare, vizita Majestății Sale 
a mai însemnat ceva - Regele nu ne-a dat uitării. Este în tradiția 
Regalitätii române să-şi onoreze întregul neam, indiferent de 
aşezarea geografică a acestuia. Istoria de după 1944 a comunității 
noastre de pe meleagurile arborosene n-a cunoscut o mai mare 
bucurie de pe urma vizitei vreunei personalități din Ţară. 

Un covor de flori, flancat de elevii şcolii din Bahrinesti, i-a 
condus pe Majestatea Sa Regele Mihai I, Regina Ana si Prințul 
Radu Duda către biserica cu hramul Sfânta Treime din localitate. 
La intrarea în biserică a fost întâmpinat cu pâine şi sare de către 
preotul Constantin Ciobotar şi de Dumitru Tofan, preşedintele 
comitetului bisericesc, fost deportat în stepele Kazahstanului. 
Slujba de sfințire a fost ţinută de un sobor de preoţi, la care au 
participat, din partea Mitropoliei, Adrian Acostachioaie, preotul 
paroh al Catedralei cernäutene şi Gheorghe Sobiat, preot slujitor 
la catedrală. 

O parte din slujbă s-a ţinut în faţa bisericii, la tribună fiind 
invitată şi Familia Regală. Fiecare minut din acea zi parcă era des- 
prins dintr-o poveste în care puţină lume credea că se va întâmpla 

vreodata. Corul ,,Dragos Voda” a intregit bucuria intalnirii cu 
Regele, ,,venirea caruia a fost asteptata timp de 55 de ani” cu me- 
lodii patriotice. 

Dupa ani, vom consemna niste fapte mai putin cunoscute. 
In timpul slujbei din fata bisericii, un demnitar al autoritatilor 
locale s-a apropiat de domnul Eugen Patras, unul dintre organi- 
zatorii vizitei din partea comunei, şi a solicitat să i se transmită 
Majestății Sale să renunţe la vizitarea Varnitei, locul unde românii 
au fost masacrați la 1 aprilie 1941. S-a transmis că cererea este a re- 
prezentantului SBU (Serviciile Ucrainene de Securitate), prezent 
la acel eveniment, motivându-se că această vizită ar fi riscantă 
pentru Majestatea Sa, iar autorităţile ucrainene responsabile nu-i 
vor putea asigura securitatea personală. Menţionăm că vizita, im- 
plicit traseul, a fost aprobată la nivelul instituţiilor de resort ale 
României şi Ucrainei. I s-a răspuns demnitarului ca acest mesaj 
să fie transmis Regelui personal de către reprezentantul SBU, pen- 
tru a nu cădea în vreo capcană si a evita interpretările nedorite. 
A urmat refuzul şi o altă cerință de a-i transmite Majestății acelaşi 
mesaj. Drept urmare, i s-a transmis aghiotantului Majestății Sale 
acest mesaj, intermediat prin reprezentantul autorităţilor. Este 
posibil ca acest avertisment să-l fi făcut pe înaltul oaspete, Regele 
Mihai I, să renunţe la discursul de după slujba de sfințire (discurs 
pe care îl avea pregătit). 

Cu toate acestea, Majestatea Sa a decis să plece la Varnița, pen- 
tru a-şi omagia foştii cetățeni şi martiri ai neamului prin depune- 
rea unei coroane de flori. În drum spre Varnița a avut loc o altă 
surpriză: în locul în care drumul se bifurcă spre Fântâna Albă si 
Volcinetii Vechi, întreaga coloană de maşini era asteptatä de un 
militian care insistent, chiar ultimativ, o directiona către vamă. 
Încercările de a afla cine a dat indicatia de a interzice plecarea 
la Varnița n-au avut sorti de izbândă. Nimeni n-a anunţat orga- 
nizatorii vizitei în prealabil de vreo modificare a programului, 
de vreo ameninţare la adresa Regelui. Era o proastă regizare a 
unor instituții de a diminua cumva din importanţa evenimentului. 

In aceste conditii, s-a trecut peste vointa militianului si coloana 
si-a continuat drumul. 

La Varnita, un sobor de preoti a oficiat slujba de pomenire a 
martirilor bucovineni - victime ale noului regim de ocupaţie. 
Coroana de flori depusă de Familia Regală a fost un pios oma- 
giu adus tuturor suferințelor şi lacrimilor românilor din această 
parte înstrăinată de Tara. Minutul de reculegere a fost parcă un 
legământ de neuitare din partea urmaşilor şi un jurământ pentru 
păstrarea fiinţei naţionale. Cântecele aceluiaşi cor „Dragoş Vodă” 
al Societăţii pentru Cultură Românească „Mihai Eminescu” au 
întregit atmosfera inaltatoare a momentului. Nici vorbă de vreo 
ameninţare la adresa Familiei Regale. Nici azi nu cunoaștem cine, 
concret, şi mai ales cauzele pentru care s-a încercat modificarea 
programului. Cel mai probabil reminiscentele trecutului totalitar 
îşi mai spun cuvântul... 

Mai presus de toate, vizita Familiei Regale în nordul Bucovinei, 
în primăvara anului 1999, rămâne una istorică. 


ALEXANDRINA CERNOV, 
MEMBRU DE ONOARE AL ACADEMIEI ROMÂNE 

ION DOMINTE! s-a născut în Câmpulung- Moldovenesc pe 24 august 
1889; aici a urmat studiile primare, iar liceul l-a facut la Suceava, unde 
i-a avut ca profesori pe Simion Florea Marian şi Victor Morariu. 

În perioada 1911-1914 a urmat cursurile Facultăţii de Litere şi 
Filozofie a Universităţii din Cernăuţi, pe care le întrerupe la declanșarea 
Primului Război Mondial şi trece clandestin în România, unde este 
numit ca învățător în sudul Dobrogei. După intrarea României în 
război şi evacuarea forţată a Dobrogei este transferat la o şcoală pri- 
mară de lângă Bârlad. 

După terminarea războiului şi revenirea Bucovinei la 
Patria-mamä, Ion Dominte revine in 1919 la Cernăuţi si își continua 
studiile la Facultatea de Litere, pe care o absolvă în 1922 şi este numit 
profesor de limba română la Liceul Ion Creangă din Bălți. Aici nu 
stă decât un an și se reîntoarce la Cernăuţi, unde ocupă catedra de 
limba română la Liceul nr. 2 şi este în acelaşi timp redactor respon- 
sabil la ziarele „Glasul Bucovinei” si „Bucovina. Mai colaborează la 
„Bucovina literară”, „Calendarul Poporului”, iar în perioada 1927-1928 
este redactor al periodicului „Cuvântul țărănimii”. 

Este membru al Societății Academice „Dacia” şi, de asemenea, 
membru activ şi unul dintre liderii Partidului Democrat al Unirii al 
lui Ion Nistor. 

Anul 1940 îl găseşte la Cernăuţi si nu reuşeşte sa se refugieze la timp, 
aşa că imediat după intrarea trupelor sovietice este arestat şi trimis 


' Datele privind schița biografică a lui Ion Dominte ne-au fost puse la 
dispoziție de domnul Mircea Lutic - poet, scriitor şi redactor la ziarul 
„Zorile Bucovinei” din Cernăuţi. 

într-un lagăr de muncă din Kamenet-Podolsk (Ucraina). Arestarea 
lui timpurie denotă faptul că el reprezenta o personalitate cunoscută 
pe tărâm literar, publicistic şi politic, calitate ce constituia un motiv 
serios din partea autorităților sovietice de a-l anihila chiar din primele 
zile de ocupaţie. După 22 iunie 1941, lagărul în care se găsea a fost 
bombardat de mai multe ori de aviația germană. La unul din aceste 
bombardamente, I. Dominte, împreună cu alti confrati de suferință, 
reuşesc sa scape din lagăr şi, după mai multe peripeții, să ajungă în li- 
niile germane, după care revine la Cernăuţi, unde continuă să activeze 
ca profesor la Liceul de Stat nr. 2 şi ca redactor responsabil al ziarului 
„Bucovina, ziar în care publică o serie întreagă de materiale cu pri- 
vire la anul de ocupaţie sovietică 1940-1941. În martie 1944, la a doua 
ocupaţie sovietică, se refugiază in tara, împreună cu Liceul nr. 2 din 
Cernăuţi, în județul Hunedoara, unde lucrează până în 1946 când se 
pensionează şi revine în oraşul său natal, Câmpulung- Moldovenesc, 
unde se stinge la data de 10 aprilie 1948. 

Ziaristul lon Dominte a publicat o serie întreagă de articole cu 
privire la suferinţele îndurate de românii din nordul Bucovinei şi cei 
din Basarabia în anul de ocupaţie sovietică 1940-1941. 

În lunile mai-iulie 1942, el a făcut o amplă anchetă la Suceveni si alte 
sate învecinate în legătură cu evenimentele ce au avut loc în această 
zonă la data de 1 aprilie 1941 şi după aceea. Ancheta s-a făcut cu prilejul 
parastasului de un an de la tragicul eveniment, parastas ce s-a săvârşit 
la biserica din Suceveni. Rezultatele acestei anchete au fost publicate în 
ziarul „Bucovina” în lunile mai-iulie 1942. La acea dată, evenimentele 
la care se referă ancheta erau proaspete, iar multi dintre cei ce au luat 
parte la aceste evenimente erau încă in viata si de aceea considerăm 
că cele semnalate de Ion Dominte sunt mult mai aproape de realitate. 


VASILE ILICA, născut la 11 noiembrie 1924 în satul Broscautii Noi, raio- 
nul Storojineţ, s-a refugiat în România după 1944. A publicat mai multe 
lucrări în care a evocat întâmplări reale despre soarta românilor buco- 
vineni în perioadele 1940-1941 şi 1944-1950. Prima sa lucrare docu- 
mentară, Fântâna Albă - o mărturie de sânge, este dedicată masacrului 
de la 1 aprilie 1941, autorul fiind originar din apropierea zonei la care 
se referă. Mai târziu, V. Ilica şi-a extins cercetările în toate cele patru 
raioane româneşti din nordul Bucovinei: Herta, Hliboca, Noua Suliţa 
şi Storojineţ. Autorul a consemnat acțiunile dure, de o cruzime bestială 
asupra populației româneşti din nordul Bucovinei care, în mod cert, nu 
pot fi considerate un accident. În aprilie 2012 i s-a impus interdicţie de 
a intra în Ucraina. A decedat la 20 octombrie 2015, în Oradea. 

Fragmentele incluse în acest volum sunt extrase din cartea sa Martiri 
şi mărturii din nordul Bucovinei (Fântâna Albă-Suceveni-Lunca-Crasna- 
Igesti), Editura Imprimeriei de Vest, Oradea, 2003. 


NICOLAE $APCA s-a născut la 25 martie 1968 în comuna lordänesti, 
raionul Hliboca, regiunea Cernăuţi. A absolvit Facultatea de Filologie 
(specialitatea Limba și literatura română) a Universităţii de Stat din 
Cernăuţi (1992). În 1989 este angajat la ziarul raional de la Hliboca, în 
funcţia de traducător din limba ucraineană în română. În 1991 devine 

corespondent al acestei publicaţii, iar în 1992 este numit în funcţia de 
redactor al emisiunilor în limba română a postului de radio Hliboca. 
Din 1995 lucrează în paralel la ziarul parlamentar de limbă română 
„Concordia” în funcţia de corespondent pentru regiunea Cernăuţi. 
În 1998 devine redactor- şef al ziarului bilingv ucraineano-roman 
»Novii deni” („Timp nou”), ediţia românească fiind rebotezată in 
anul 2000 în „Monitorul de Hliboca”. Această funcţie o deţine si în 
prezent. Mai este fondator şi director al ziarului bilingv „Lumea sa- 
tului” (,,Svit sela”). 

Din 1992 este si membru al Uniunii Nationale a Jurnaliștilor din 
Ucraina, membru al Societăţii culturale , Arboroasa”. Din 2010 este 
vicepreşedinte al Societăţii pentru Cultură Românească „Mihai 
Eminescu” din regiunea Cernăuţi. Din 1998 până în 2002 este deputat 
în Consiliul regional Cernăuţi, din 2002 până în prezent - deputat în 
consiliul raional Hliboca. 

Volumul de fata include fragmente din lordänesti: istorie si des- 
tine, Hliboca, 1997. 


MARIA TOACA-ANDRIES - publicistă, născută la 3 decembrie 1955 in 
Lehuceni-Boian, regiunea Cernăuţi, Ucraina. Absolventă a Facultăţii 
de Jurnalism a Universităţii din Chişinău, Republica Moldova. Din 
1978 şi până în prezent lucrează la ziarul românilor din Ucraina 
„Zorile Bucovinei” (Cernăuţi). Este membră a Uniunii Ziariştilor din 
Ucraina şi a Uniunii Ziariştilor Profesioniști din România. Publică în 
presa de limba română din Ucraina („Zorile Bucovinei”, „Concordia, 
„Plai Românesc”, ,,Arcasul’, revistele „Glasul Bucovinei” şi „Mesager 
bucovinean”, almanahul „Ţara Fagilor”), România (cotidianul „Crai 
nou’, revistele „Scriptum', „Spaţii Culturale”, revista gândirii ares- 
tate „Memoria”) şi Republica Moldova. A prefațat o serie de cărţi de 
autori români („Urme, lacrimi, sânge, morminte”; „Iubiri - sonete, 
autor Dumitru Oniga; volumul de poezii pentru copii „Pe prispă 
cu greierii, autor Gheorghe Vicol), este autoarea multor recenzii 

la apariţiile editoriale ale românilor bucovineni, scrie pe diverse 
teme: cultură, renaștere spirituală, martirajul nord-bucovinenilor. 
Este preşedinta filialei redacţiei „Zorile Bucovinei” a Societăţii pen- 
tru Cultura Românească „Mihai Eminescu” si secretara Societăţii 
Jurnaliștilor Români Independenti din regiunea Cernăuţi. Este lau- 
reată a Premiului Eminescu „Ieiul de Aur’, pentru publicistică, ediţia 
a XIII-a, iunie 2014, acordat de Editura Geea, Botoşani. 

Semnează, împreună cu scriitoarea suceveană Doina Cernica, vo- 
lumul de publicistică „Dulce de Suceava, amar de Cernăuţi”, distins cu 
premiul UZP din România (secţiunea Cartea de presă, 2014) şi Marele 
Premiu BUCOVINA al Societăţii Scriitorilor Bucovineni (2014). Este 
autoarea culegerii „Martiri din infernul foametei” (2018), a redactat 
monografia „Ropcea, vatră strămoşească” (2018), fiind şi consilier 
editorial al ediţiei. În 2016, la aniversarea a 75-a a ziarului „Zorile 
Bucovinei” a fost distinsă cu Diploma de excelenţă a Uniunii Ziariştilor 
Profesioniști din România „pentru viata închinată scrisului si destinu- 
lui românesc în nordul Bucovinei şi pentru talentul condeiului său”. 

Cartea de fata include fragmente din articolele publicate in 
2003-2018 în „Zorile Bucovinei”. 


FELICIA NICHITA-TOMA s-a născut în satul Hrusäuti (Plaiul lui 
Vodă), comuna Voloca pe Derelui. A absolvit şcoala din localitate, 
apoi Catedra de Filologie Română si Clasică a Facultăţii de Litere a 
Universităţii Naţionale din Cernăuţi, în prezent activează ca secre- 
tar responsabil la ziarul românilor din Ucraina, „Zorile Bucovinei”. 
O rană deschisă a familiei sale rămâne soarta dramatică a bunelului 
după tată, Nicolae Nichita, dus la munci silnice, decedat de foame în 
lagărul morţii de pe țărmul lacului Onega. 

„M-am identificat cu un pelerin pe drumul sufletului românesc”, 
mărturiseşte ziarista. Îşi trăieşte idealul, luptând cu cuvântul pentru păstra- 
rea şi perpetuarea limbii, tradiţiilor, portului popular, valorilor identitare 
ce ne definesc ca neam, având un singur deziderat: „Pe noi, românii, ne 
poate salva doar iubirea față de Grai şi Neam, dacă în oaza sufletului nostru 
salasluiesc sacrele idealuri ale înaintaşilor, pentru care ei s-au sacrificat”, 

Aptă de sacrificii de dragul profesiei transformate în destin, Felicia 
Nichita-Toma rămâne şi în continuare fermă şi consecventă idealu- 
rilor pe care le promovează în paginile ziarului „Zorile Bucovinei”, 
almanahului „Ţara Fagilor”, cotidianului,„Crai Nou” din Suceava, da- 
toriei de a apăra valorile neamului, limba și identitatea naţională, 
dreptul la istorie, dreptul etnicilor români de a dăinui pe acest pământ 
străbun, alte libertăţi ce ni se cuvin ca etnie autohtonă. 

PETRU GRIOR s-a născut la 18 iunie 1949 în satul Molnita, raionul 
Herţa, azi Ucraina. A absolvit Facultatea de Filologie a Universităţii 
de Stat din Cernăuţi, în 1979, și Institutul Istorico-Arhivistic din 
Moscova, în 1982. A lucrat ca profesor de limba română la Şcoala de 
opt ani din satul Boutu Mare, raionul Teceu, regiunea Transcarpaticä 
(1975-1976); a fost director-adjunct al Arhivei de Stat a regiunii 
Cernăuţi (1978-2009). 

Activitate obsteasca: preşedinte al Societăţii „Golgota” a românilor 
din regiunea Cernăuţi — victime ale represaliilor politice (1991-2010); 
deputat în Consiliul Orăşenesc Cernăuţi (2006-2010); director al 
Centrului de Cercetări Istorice şi Culturale din Cernăuţi din 2011, 
membru al Uniunii Naţionale a Jurnaliștilor din Ucraina din 2010. 

Printre cărţile editate menţionăm: „Candela memoriei”, Cernăuţi, 
2010; „Locul gloriei eterne”, Cernăuţi, 2010; „Lacrima trecutului”, 
Cernăuţi, 2011; „Martirii satului Mahala”, Cernăuţi, 2011; „Mărturii 
referitoare la Eminescu”, Cernăuţi, 2012; „Cartea durerii. Martirii 
României”, vol. I-VI, Cernăuţi, 2012-2016. 

Reproducem în acest volum fragmente din Cartea durerii. Martirii 
României, vol. V, Ed. DrukArt, Cernăuţi, 2016 (coordonator Petru 
Grior). În introducere sunt expuse principalele direcţii ale cercetă- 
rilor Centrului de Cercetări Istorice si Culturale, inclusiv listele vic- 
timelor masacrelor şi represaliilor din diferite localităţi ale nordului 
Bucovinei, informaţie utilă şi pentru o eventuală viitoare cercetare. 

